
O FANTOMĂ DIN TRECUT 


15 aprilie 1950 
LACUL FLATHEAD, MONTANA 


leşi din adâncuri ca un monstru îngrozitor dintr-o mare din 
mezozoic. Un strat de mâzgă verde acoperea cabina mecanicului şi 
cazanul, în vreme ce un nămol maro-cenușiu de pe fundul lacului 
se prelingea și se desprindea de pe roţile de tracțiune care aveau un 
diametru de doi metri, apoi cădea cu zgomot în apele reci ale lacu- 
lui. Urcând încetişor deasupra suprafeţei apei, vechea locomotivă 
cu aburi atârnă preţ de o secundă de cablurile unei macarale gigan- 
tice, care era montată pe o barjă din lemn. Încă vizibil sub nămolul 
care picura de pe locomotivă, chiar sub fereastra laterală a cabinei 
mecanicului se putea citi numărul 3 025. 

Construită de către Compania de Locomotive Baldwin din Phi- 
ladelphia, Pennsylvania, locomotiva cu numărul 3 025 ieșise din 
fabrică pe 10 aprilie 1904. Clasa „Pacific“ era destul de comună 
pentru capacitatea ei, și locomotiva cu aburi cu roți supradimensio- 
nate putea să tracteze zece vagoane de oţel pline cu pasageri pe dis- 
tanțe mari, la o viteză de o sută patruzeci și cinci de kilometri la 
oră. Era cunoscută drept 4-6-2, datorită dispozitivului cu patru roți 
de direcţie situate în faţă, chiar îndărătul grătarului!, a celor șase 
roţi de tracțiune masive situate sub cazan, şi a celor două roţi de 


susținere, mai mici, montate sub cabina mecanicului. 


1 Numit și plug, rolul acestuia era de a înlătura potențialele obiecte aflate pe şine. n.tr:) 

Echipajul de pe barjă privea transpus cum operatorul macaralei 
îşi manevra levierele și ridica ușurel vechea locomotivă cu numărul 
3 025 pe puntea principală, care, cu greutatea ei, împinse barja cu 
șapte, opt centimetri mai adânc în apă. Aceasta rămase așa aproa- 
pe un minut, apoi șase bărbaţi ieşiră din starea de reverie şi deco- 
nectară cablurile. 

— Este într-o stare remarcabil de bună, după ce a stat în apă 
timp de aproape cincizeci de ani, murmură șeful operaţiunii de 
recuperare de pe barja veche și uzată, care era aproape la fel de 
bătrână ca și locomotiva. 

Încă din anii douăzeci fusese utilizată în operațiunile de dragare 
a lacului și a afluenților din zonă. 

Bob Kaufman era un bărbat bine făcut, prietenos, gata oricând 
să răspundă cu un hohot de râs la cea mai neînsemnată glumă. Cu 
chipul roșcovan de la orele lungi petrecute în bătaia soarelui, avea 
douăzeci şi șapte de ani de când lucra pe barjă. Cum împlinise 
şaptezeci și cinci de ani, ar fi putut să se fi pensionat cu multă 
vreme în urmă, însă, atâta timp cât compania de dragare îl mai 
ținea, el avea de gând să lucreze în continuare. Să stea acasă şi să 
completeze piesele lipsă de la puzzle-uri nu era tocmai imaginea lui 
despre o viață bună. Îl examină pe bărbatul care stătea în picioare 
alături de el și care era, din câte își dădea seama, ceva mai în vârstă 
decât el. 

— Ce părere aveţi? întrebă Kaufman. 

Bărbatul se întoarse, înalt și încă suplu la cei aproape optzeci de 
ani ai săi, cu părul încă des încărunțit. Avea fața ridată ca pielea de 
vițel. Se uită cu atenţie la locomotivă, cu o expresie gânditoare, cu 
ochii care în mod normal se bazau mai mult pe ochelari. Avea în ei 
o strălucire albăstruie, cu o ușoară tentă de violet. O mustață stu- 
foasă şi căruntă îi acoperea buza de sus, ca şi cum ar fi fost plantată 
acolo cu ani în urmă. Se potrivea cu sprâncenele, care îi deveniseră 
şi ele stufoase odată cu vârsta. Îşi ridică de pe cap pălăria scumpă 

de Panama și își tamponă fruntea cu o batistă. Se îndreptă către 
locomotiva recuperată, care stătea acum bine fixată pe punte, și își 
concentră atenţia asupra cabinei mecanicului. Apa și nămolul se 
prelingeau de pe scări și se scurgeau pe podeaua barjei. 

— În ciuda nămolului, spuse acesta în cele din urmă, încă este 
frumoasă din punct de vedere estetic și este plăcută ochiului. Nu 
cred că va trece mult timp, şi vreun muzeu al căilor ferate o să 
apară cu fondurile necesare pentru restaurarea ei, pentru a o expune. 

— A fost un noroc chior că localnicul care pescuia acolo și-a 
pierdut motorul şi a dragat fundul lacului ca să-l găsească, altfel 
locomotiva ar mai fi stat acolo încă o jumătate de secol. 

— Da, a fost un adevărat noroc, spuse tărăgănat bărbatul înalt, 
cu părul alb. 

Kaufman făcu vreo câţiva pași înainte și își trecu mâna peste 
una dintre imensele roți de tracţiune. Pe chip i se așternu o expresie 
plină de sentimentalism. 

— Tatăl meu a lucrat ca mecanic la Union Pacific, spuse el înce- 
tişor. El spunea întotdeauna că locomotiva de la Pacific era cea mai 
grozavă din câte condusese vreodată. Obișnuia să mă lase să stau în 
cabină atunci când aducea vreun tren la reparaţii. Clasa Pacific era 
utilizată în special la tractarea vagoanelor de pasageri pentru că era 
atât de rapidă. 

O echipă de scufundători, îmbrăcați în costume de pânză cau- 
ciucată, stăteau în picioare pe platformă pe măsură ce aceasta se 
ridica la suprafața apei glaciale. Purtau căștile greoaie din alamă de 
tipul Mark V, aveau prinse cu niște curele greutăți mari în dreptul 
pieptului, și în picioare purtau cizme de scufundători cu partea 
superioară din pânză, cu vârfurile tot din alamă, iar cu tălpile din 
plumb, care cântăreau peste șaisprezece kilograme. Cu totul, 
scufundătorii aveau pe ei aproape șaptezeci de kilograme de echi- 
pament. Ei trăgeau cu putere de cablurile lor ombilicale, ridicându-se 
către pompa de la suprafață care le furniza aerul în timpul 

scufundărilor, în vreme ce platforma era ridicată şi se balansa 
înspre punte. În scurt timp, fură aduși la bord, după care o altă 
echipă cobori pe scări și rămase în picioare pe platformă pe măsură 
ce aceasta cobora din nou în apele lacului, încă înghețate în urma 
iernii prelungite din Montana. 

Bărbatul cel înalt privea în tăcere, părând nelalocul lui printre 
cei din echipajul barjei așa cum erau îmbrăcaţi aceștia, cu hainele 
și salopetele lor pătate de unsoare. El era îmbrăcat cu niște panta- 
loni cafenii călcaţi cu grijă și cu un pulover scump, împletit 
de mână, din cașmir, iar peste acesta purta o jachetă tot din cașmir. 
Pantofii îi erau foarte lustruiţi, și își menţinuseră luciul în mod 
surprinzător chiar şi pe puntea îmbibată de unsoare, printre cablu- 
rile ruginite. 

Examină stratul gros de nămol de pe treptele care duceau la 
cabina mecanicului, apoi se întoarse către Kaufman. 

— Hai să aducem o scară ca să putem urca până în cabină! 

Kaufman dădu ordin unui lucrător din echipajul barjei care se 
afla în apropiere şi curând acesta veni cu o scară care fu proptită la 
baza cabinei, chiar în spatele locului ocupat de mecanic. Mai întâi 
urcă şeful operaţiunilor, urmat de privitorul mai în vârstă. Apa se 
scurgea de pe acoperiş, în vreme ce cărbunele dizolvat, amestecat 
cu nămolul, curgea prin uşa deschisă a cazanului pe podeaua 
din metal. 

La început, se părea că nu se afla nimic în cabina mecanicului. 
Labirintul de valve, țevi și leviere montate deasupra cazanului era 
acoperit cu straturi de nămol care se prelingea şi de tentacule de 
alge verzi care găsiseră acolo un mediu prielnic să crească. Noroiul 
de pe podeaua cabinei le ajungea până la glezne, însă observatorul 
înalt și tăcut nu păru să realizeze că acesta îi acoperea încălțările. 
Îngenunche și examină trei ridicături care răsăreau din nămol ca 
niște moviliţe. 

— Mecanicul și fochistul, declară el. 

— Sunteţi sigur? 

— Sunt sigur, răspunse acesta încuviințând din cap. Mecanicul se 
numea Leigh Hunt. Avea nevastă și doi copii, amândoi sunt acum 
de vârstă mijlocie. Fochistul se numea Robert Carr. Avea de gând 
să se însoare imediat ce se întorcea din cursă. 

— Și cine era cel de-al treilea? 

— Se numea Abner Weed. Acesta a fost un răufăcător. El i-a for- 
țat pe Hunt și pe Carr să conducă locomotiva, amenințându-i cu 
un pistol de la spate. 

— Nici unul nu arată prea bine, murmură Kaufman, scârbit de 
ceea ce vedea. Mă mir că nu au rămas doar scheletele din ci. 

- Nu ar fi rămas nimic din ei dacă ar fi murit în apă sărată, însă 
apa rece şi proaspătă din lacul Flathead i-a conservat. Ceea ce vezi 
este țesutul adipos în care este stocată grăsimea. Se descompune în 
decursul timpului dacă stă în apă, conferind corpului un aspect 
cerat, ca de săpun, care se numește „saponificare“. 

— Va trebui să-l anunțăm pe șerif şi să aducem aici un 
medic legist. 

— Acest lucru va întârzia operaţiunea? întrebă străinul. 

— Nu, nici unul din aceste lucruri nu ar trebui să tărăgăneze 
lucrurile, De îndată ce echipa de scafandri conectează cablurile de 
ridicare, scoatem la suprafaţă și tenderul!. 

— Este foarte important să văd ce se află și în vagonul care era 
conectat la locomotivă. 

— O s-o faceți, spuse Kaufman, și privi înspre bărbat, încercând 
în zadar să-i citească gândurile, Mai bine ne ocupăm mai întâi de 
tender, ca să simplificăm lucrurile. Dacă ne concentrăm asupra 
celuilalt vagon înainte să fie decuplat de tender, s-ar putea ca rezul- 
tatul să fie dezastruos. Este posibil ca acesta să nu fie la fel de greu 
ca locomotiva, însă dacă nu suntem atenți, s-ar putea desface în 
bucățele. Este o operaţiune mult mai complicată. Și, în afară de 


1 Vagonul în care se păstrau cărbuni 


apa. (n-tr) 

asta, partea din față a vagonului de bagaje este îngropată pe jumă- 
tate sub tender. 

— Nu este un vagon de bagaje. Este un vagon de marfă. 

— De unde ştiţi acest lucru? 

Observatorul ignoră întrebarea. 

— Ridicaţi mai întâi vagonul de marfă! Dumneata conduci 
operaţiunea. 

Kaufman se uită în jos la movilele oribile care fuseseră cândva 
niște oameni. 

— Și cum au ajuns aici? Cum a putut un tren să se piardă în mij- 
locul lacului atâta amar de timp? 

Bărbatul înalt privi în depărtare peste albastrul liniștit al lacului. 

— Acum patruzeci și patru de ani, în acest loc era un feribot care 
transporta de o parte și de alta a lacului vagoane de tren încărcate 
cu cherestea. 

— Este totuși foarte ciudat, spuse Kaufman tărăgănat. Ziarele și 
oficialitățile din Southern Pacific au declarat că trenul a fost furat. 
Dacă îmi amintesc bine, era pe data de 21 aprilie 1906. 

Bătrânul zâmbi. 

— Compania a încercat să mușamalizeze toată povestea. Trenul 
nu a fost furat. Un impiegat de mişcare de la calea ferată a fost 
mituit să închirieze locomotiva. 

— Trebuie să fi fost ceva de valoare în vagonul de marfă dacă a 
meritat să moară atâţia oameni, fu de părere Kaufman. Cum ar fi 
un transport de aur. 

Bătrânul dădu din cap în semn de încuviințare. 

— Au circulat niște zvonuri cum că acel tren transporta aur. Dar, 
dacă este să se cunoască adevărul, nu era aur, ci bani lichizi, 
spuse el. 

— Patruzeci şi patru de ani, spuse Kaufman lungind cuvintele. O 
perioadă destul de lungă pentru un tren ca să dispară. Poate că 
banii se află încă în vagon. 

— S-ar putea, spuse bărbatul cel înalt, privind în zare la ceva ce 
nu putea vedea decât el. S-ar putea chiar să aflăm aceste răspunsuri 
în momentul în care vom pătrunde în interior. 


BANDITUL-MĂCELAR 


Capitolul 1 


10 ianuarie 1906 
BISBEE, ARIZONA 


Oricine ar fi văzut în după-amiaza aceea un bătrân vagabond 
beat care se deplasa încet și cu pasul nesigur pe Moon Avenue din 
Bisbee, l-ar fi luat drept cine nu era de fapt, adică un bărbat care 
îmbătrânise înainte de vreme lucrând în minele care străbăteau pe 
dedesubtul orașului munţii bogați în minereuri. Avea cămașa mur- 
dară și mirosea a nespălat. O singură bretea îi susținea pantalonii 
rupți și zdrențuiți, cu manșetele băgate în ghetele scâlciate și uzate, 
care ar fi trebuit aruncate de mult la groapa de gunoi din afara ora- 
șului. Părul încâlcit și unsuros i se împrăștia pe umeri și i se încâlcea 
în barba neîngrijită care îi atârna înspre abdomenul voluminos, 
Avea ochii de un căprui atât de închis, că păreau aproape negri. 
Privirea îi era lipsită de expresie; ochii îi păreau reci şi aproape 
malefici. Nişte mănuși de lucru îi acopereau mâinile care nu ţinuseră 
niciodată în viața lor o lopată sau un târnăcop. Sub un braț ținea 
un sac vechi din pânză care părea gol. Sacul murdar avea inscripțio- 
nat pe el într-un mod aproape decorativ cuvintele COMPANIA DE 
SEMINȚE ȘI GRĂUNȚE DOUGLAS, OMAHA, NEBRASKA. 

Bătrânul se gândi câteva clipe, după care se așeză pe o bancă 
situată la intersecția Moon Avenue cu Tombstone Canyon Road. În 
spatele lui era o cârciumă, goală în cea mai mare parte, din cauză 
că era pe la amiază, iar clienţii obișnuiți lucrau la ora aceea din 
greu în mine. 

Oamenii care se plimbau sau făceau cumpărături prin orăşelul 
minier nu îi acordau decât o privire scurtă și dezgustată. De câte 
ori trecea cineva, el își scotea o sticlă de whisky dintr-un buzunar de 
la pantaloni și trăgea o dușcă bună, după care o închidea la loc și o 
punea înapoi. Nimeni nu ar fi avut cum să știe că în ea nu era whis- 
ky, ci ceai. 

Era destul de cald pentru luna iunie. El aprecie că erau peste 
treizeci și cinci de grade. Se lăsă pe spate şi privi într-o parte şi alta 
a străzilor, în timp ce pe lângă el trecu o caleașcă trasă de un cal 
bătrân. Tramvaiele electrice nu apăruseră încă în Bisbee. Majorita- 
tea vehiculelor de pe stradă erau încă trăsurile de două persoane şi 
caleștile trase de cai. Oraşul nu avea decât câteva automobile și 
camioane de marfă, și nu era nici unul la vedere. 

Avea destule informaţii despre oraș ca să ştie că fusese fondat în 
1880 şi îşi primise numele după judecătorul DeWitt Bisbee, unul 
dintre bogătașii care deţineau Mina Regală de Cupru. Comunita- 
tea era destul de mare, avea o populaţie de douăzeci de mii de 
oameni, ceea ce făcea să fie oraşul cel mai mare dintre San Francis- 
co și St. Louis. În ciuda faptului că existau numeroase familii de 
mineri care locuiau în clădiri micuţe şi modeste din lemn, cea mai 
mare parte a economiei se baza pe cârciumi și pe o mică armată de 
femei deocheate. 

Bărbatul îşi lăsă capul în piept. Arăta ca un om beat care ador- 
mise. Numai că se prefăcea doar. Era conștient de fiecare mișcare 
din jurul său. Mai arunca din când în când câte o privire pe partea 
cealaltă a străzii, la Banca Naţională din Bisbee. Se uită cu interes, 
prin ochii pe jumătate închişi, cum un camion cu remorcă şi roți cu 
cauciucuri solide se apropie zgomotos de bancă. Nu era decât un 
paznic, care cobori din camion şi transportă în interior un geaman- 
tan mare cu bancnote proaspăt tipărite. După câteva minute, aces- 
ta scoase pe ușă un cufăr greu, ajutat de casierul băncii, pe care 
apoi îl urcă în camion. 

Bărbatul ştia că era un transport de aur, o parte dintre cele opt- 
zeci şi cinci de mii de kilograme care fuseseră produse în minele 
locale. Însă nu aurul îi atrăsese interesul. Era prea greu și prea riscant 

pentru un singur om să se ocupe de el. Banii gheaţă erau cei care îl 
aduseseră la Bisbee, şi nu metalul galben atât de râvnit. 

Privi cum camionul plecă de acolo și cum doi bărbați, pe care îi 
identificase drept gardieni de la uriașa companie minieră Phelps 
Dodge, ieșiră din bancă. Aceștia livraseră banii pentru ca a doua zi 
să se plătească în numerar salariile angajaţilor companiei miniere. 
Zâmbi în sinea sa, știind că acțiunile Băncii Naţionale Bisbee se 
ridicaseră la un nou nivel. 

Îi privise pe oamenii care intrau și ieșeau din bancă timp de 
aproape două săptămâni, astfel că acum îi putea identifica din 
vedere. Mai remarcase şi orele la care aceștia veneau și plecau. 
Satisfăcut că nu se afla nimeni în bancă în afară de un casier și pro- 
prietarul care era și administrator în același timp, se uită la ceas și 
dădu din cap. Fără grabă, bătrânul vagabond se ridică, se întinse şi 
se îndreptă alene către bancă, traversând strada pavată cu cărămi- 
dă şi pistele pentru trăsuri, ținând pe un umăr sacul de pânză mare 
și gol. Chiar în momentul în care era pe punctul de a intra, o feme- 
ie trecu pe neașteptate pe lângă el. Aceasta îi aruncă o privire dez- 
gustată, păși pe lângă el ca să-l ocolească și intră în clădire. Femeia 
nu făcea parte din planul său, însă se hotări că era mai bine să se 
ocupe de acest lucru atunci, să nu mai aştepte. Verifică strada, după 
care intră în bancă după ea. Închise ușa. Casierul era în interiorul 
seifului, iar femeia aștepta ca acesta să revină. Vagabondul scoase 
dintr-o gheată un pistol automat Colt de calibrul 38, un model din 
1902, şi o lovi pe femeie cu țeava în ceafă, privind cu nepăsare cum 
se prăbușește pe pardoseala din lemn. Acest lucru se petrecu atât de 
rapid şi pe neașteptate, încât proprietarul băncii nu văzu şi nu auzi 
nimic din biroul său. 

Apoi minerul beat care se transformase deodată într-un spărgă- 
tor de bănci se repezi sprinten la ghișeu, pătrunse în biroul proprie- 
tarului și îi puse țeava pistolului la ceafă. 

— Dacă faci cea mai mică mișcare, te împușc pe loc! spuse el 
cu o voce joasă, dar foarte fermă. Acum cheamă-l pe casier în 
biroul tău! 

Proprietarul băncii, chel, gras şi în stare de șoc, se uită la el cu 
nişte ochi căprui măriţi de groază. Fără să opună vreo rezistență, 
strigă tare: 

— Roy, vino până aici! 

— Imediat, domnule Castle, răspunse Roy din interiorul seifului. 

— Spune-i să lase deschis seiful, șopti spărgătorul pe un ton tăios. 

— Roy, nu închide ușa la seif, se conformă Castle așa cum i se 
poruncise, privind cruciș spre pistolul care îl apăsa pe frunte. 

Roy ieși din seif, cu un catastif sub braţ. Nu avea cum s-o vadă 
pe femeia care zăcea inconștientă pe pardoseala de sub ghișeu. 
Fără să suspecteze nimic, intră în biroul lui Castle și înțepeni pe loc 
când îl văzu pe hoț ţinând un pistol îndreptat către capul șefului 
său. Spărgătorul îndepărtă țeava pistolului de capul lui Castle și 
făcu semn cu el înspre seif. 

- Amândoi, spuse el calm, intraţi în seif! 

Nici unul nu se gândi măcar să se împotrivească. Proprieterul băn- 
cii se ridică de la birou și intră primul în casa de bani, în vreme ce 
spărgătorul se repezi la fereastră să verifice dacă nu cumva se îndrep- 
ta cineva către bancă. Cu excepţia câtorva femei ieșite la cumpărături 
şi a unei căruțe cu bere care trecea pe stradă, afară era liniște. 

Interiorul seifului era bine iluminat, cu o lustră de alamă Edison 
atârnând de plafonul de metal. În afară de cufărul în care se găsea 
aurul, rafturile erau acoperite cu vrafuri de acțiuni şi cu salariile 
companiilor miniere. Spărgătorul îi aruncă sacul casierului. 

— Haide, Roy, umple-l cu toți verzișorii pe care îi ai. 

Roy făcu precum i se spusese. Cu mâinile tremurânde, începu 
să adune în sac grămezile de bancnote de diferite valori. În mo- 
mentul în care termină, sacul era întins la maximum, gata să ples- 
nească, și părea de mărimea unui sac de rufe bine umplut. 

— Acum întindeţi-vă pe podea! porunci spărgătorul. 

Castle şi Roy, crezând că hoţul era acum pe punctul de a-și pre- 
găti ieşirea, se întinseră pe pardoseală, cu mâinile ridicate la cap. 
Spărgătorul scoase dintr-unul din buzunare un fular gros de lână și 
îl înfăşură în jurul vârfului țevii de la pistolul său automat. Pe urmă 
îi împușcă în cap pe amândoi bărbaţii. Se auzi mai mult ca două 

bufnituri zgomotoase decât ca bubuitul unei arme de foc. Fără să 
mai ezite nici o secundă, își ridică sacul pe unul din umeri și ieși din 
seif fără să se mai uite înapoi. 

Din păcate, încă nu terminase. Femeia de lângă ghişeu gemea și 
încerca să se ridice în coate. Cu o indiferenţă rece, se aplecă, cobori 
țeava pistolului și o împușcă în cap la fel cum făcuse cu proprietarul 
băncii şi cu casierul. Nu avu nici o remușcare, nici cea mai mică 
urmă de emoție, Nu îi păsa deloc dacă vreunul dintre aceştia aveau 
familii pe care le lăsau în urma lor. Ucisese trei oameni lipsiţi de 
apărare cu sânge-rece și cu tot atâta lipsă de sentiment pe care ar fi 
manifestat-o dacă ar fi pășit peste niște furnici. 

Se opri să caute unul dintre cartușele pe care i se păruse că îl 
auzise căzând din interiorul fularului înfășurat în jurul pistolului pe 
pardoseală, însă nu reuși să-l găsească. Renunţă și ieși firesc din clă- 
direa băncii, observând cu satisfacție că nu auzise nimeni împușcă- 
turile înfundate. 

"Ținând pe un umăr sacul de pânză plin cu bani, individul o luă 
pe aleea care ducea în spatele băncii. Intră într-o nișă mică de sub 
nişte scări unde nu avea cum să fie văzut, îşi scoase hainele slinoase, 
peruca și barba cu păr cărunt și le aruncă pe toate într-o valijoară. 
Apăru apoi îmbrăcat într-un costum scump, făcut la comandă, își 
aşeză pălăria pe cap într-o parte, într-o atitudine degajată, peste 
părul roşcat proaspăt pieptănat. Își strecură la gât o cravată şi o 
legă în faţă, punându-și în valiză și ghetele scâlciate. Era un individ 
scund, iar tălpile și tocurile ghetelor fuseseră înălțate cu vreo cinci 
centimetri. Pe urmă încălță o pereche de pantofi englezești de piele, 
cu tocuri, pentru a-l face să pară mai înalt. Apoi își îndreptă atenția 
înspre o valiză mare din piele pe care o ascunsese sub o prelată de 
pânză, împreună cu o motocicletă Harley-Davidson. În timp ce 
verifica aleea din priviri la fiecare câteva secunde, transferă grăma- 
da imensă de bani din sac în valiză, pe care o legă de un suport 
fixat pe roata din spate a motocicletei. Legă valiza care conținea 
articolele cu care se deghizase de un alt suport situat în față. 

În clipa aceea, individul auzi strigăte dinspre aleea care ducea 
către Tombstone Canyon Road. Cineva descoperise cadavrele din 

Banca Naţională Bisbee. Fără să-și facă probleme, împinse motoci- 
cleta în față și porni motorul de patru sute de centimetri cubi, trei 
cai putere și un singur cilindru. Îşi trecu un picior peste șa şi merse 
pe străzile pustii până ajunse în zona căilor ferate. Se deplasă nevă- 
zut de-a lungul unei linii secundare, unde un tren de marfă se opri- 
se să alimenteze cu apă. 

Îşi planificase perfect timpul. Dacă mai întârzia cinci minute, 
trenul de marfă s-ar fi mutat înapoi pe linia principală și s-ar fi 
îndreptat către Tucson. Fără să fie observat de mecanic și de ajuto- 
rul lui, deoarece aceștia erau ocupați să tragă o țeavă mare din 
rezervorul cu apă şi să o introducă în tender pentru a alimenta cu 
apa necesară producerii de vapori, individul scoase o cheie din 
buzunarul de la vestă și deschise lacătul de la ușa unui vagon de 
marfă care era însemnat cu vopsea roșie, având inscripția COMPA- 
NIA DE MOBILĂ O'BRIAN, DENVER. Deschise ușa care culisă 
într-o parte. Prezenţa acestui vagon de marfă la momentul şi locul 
respectiv nu era o coincidenţă. Acţionând ca reprezentantul fictiv al 
Companiei de Mobilă O'Brian, la fel de fictivă, plătise în numerar 
ca acesta să fie inclus în trenul de marfă care trecea prin Bisbee, în 
drumul său dinspre El Paso, Texas, către Tucson, Arizona. 

Luă o placă lată de lemn, atașată cu niște mânere de vagonul de 
marfă, și o utiliză ca pe o rampă pentru a-și urca la bord motocicle- 
ta Harley-Davidson. Pe urmă închise încet ușa rulantă și se întinse 
până la o ușă mică prinsă în balamale ca să pună lacătul la loc, în 
timp ce locomotiva începu să fluiere şi trenul porni, mutându-se de 
pe linia secundară pe cea principală. 

Privit din afară, vagonul de marfă arăta ca oricare altul care 
fusese dat în folosinţă de ani de zile. Vopseaua era decolorată, iar 
marginile de lemn erau încrestate și pline de așchii. Aspectul său 
era însă înșelător. Chiar și lacătul de la ușă era fals, dând impresia 
că vagonul era foarte bine închis. Cu toate acestea, cel mai amăgi- 
tor era interiorul. În loc ca acest vagon să fie gol pe dinăuntru, sau 
plin de mobilier, era construit foarte luxos, cu multe decorațiuni, și 
mobilat la fel de pretențios ca orice vagon particular care aparținea 
preşedintelui căilor ferate. Lambriuri de mahon erau aşezate peste 

pereți și tavan. Pardoseala era acoperită cu un covor gros. Decora- 
ţiunile și mobilierul erau magnifice într-un mod extravagant. Exista 
acolo o cameră de zi opulentă, un dormitor princiar şi o bucătărie 
bine utilată cu ultimele inovaţii necesare pentru pregătirea unor 
mâncăruri pretențioase. Nu existau servitori, hamali sau bucătari. 
Individul lucra de unul singur, fără complici care să-i poată da de 
gol adevăratul său nume sau ocupaţia. Nimeni nu știa de operațiu- 
nile sale clandestine de spărgător de bănci şi ucigaș de oameni. 
Chiar şi vagonul acela fusese construit şi amenajat în Canada, 
înainte să fie transportat în secret peste graniță în Statele Unite. 

Spărgătorul se relaxă, așezându-se pe o canapea de piele cu pluș, 
desfăcu o sticlă de Bordeaux Château La Houringue din 1884, pusă 
la rece într-o găleată cu gheaţă, și își turnă un pahar. Ştia că șeriful 
oraşului va forma rapid o poteră. Însă aceştia vor fi în căutarea unui 
miner bătrân și jegos care ucisese într-un acces de beţie. Echipa se 
va răsfira prin oraș, căutând peste tot, convinși că el era prea sărac 
ca să aibă măcar un cal. Nici unul dintre oamenii din oraș nu îl 
văzuse vreodată trecând pe acolo călare sau conducând o trăsură. 

Extrem de încântat de sine, sorbi vinul dintr-un pahar de cristal 
și examină valiza din piele. Oare era al cincisprezecelea, sau al 
șaisprezecelea jaf încununat de succes, se întrebă el, rămânând pe 
gânduri. Cât despre cei treizeci și opt de bărbaţi și femei şi doi copii 
pe care îi ucisese, aceştia nu îi tulburară nici o clipă conștiința. Esti- 
mă valoarea salariilor minerilor la o sumă între 325 000 și 330 000 
de dolari. Majoritatea tâlharilor nu ar fi reușit să evalueze suma din 
valiză. Însă lui îi era ușor, căci el însuși era un bancher. 

Şeriful, adjuncţii săi şi potera pusă pe urmele lui nu aveau să îl 
găsească niciodată pe tâlharul ucigaș. Era ca și cum s-ar fi evaporat 
în aer. Nimeni nu avea să se gândească vreodată să facă legătura 
dintre acesta și bărbatul spilcuit care trecuse prin oraș conducând o 
motocicletă. Crima abominabilă va deveni unul dintre misterele 
cele mai mari din Bisbee. 

La începutul secolului douăzeci, transportul cu vapoarele cu 
aburi pe Mississippi începuse să-și piardă din importanţă. Doar 
câteva ambarcațiuni cu aburi care transportau pasageri mai rămă- 
seseră active. Saint Peter era unul dintre ultimele vapoare mari de 
pasageri care supraviețuiseră loviturii date de dezvoltarea căilor 
ferate. Având o lungime de șaptezeci şi doi de metri și o lăţime de 
douăzeci și trei de metri, acesta era un splendid exemplu de elegan- 
ță princiară, cu scări curbate pe o parte, cabine pluşate pentru 
pasageri și o sufragerie magnifică, unde se puteau mânca prepara- 
tele culinare cele mai rafinate care puteau fi găsite undeva. Saloa- 
nele opulente erau aranjate pentru doamne, în vreme ce bărbații își 
fumau trabucurile şi jucau cărți în încăperi frumoase, decorate cu 
oglinzi şi tablouri. 

Jocurile de cărți de pe vapoarele care traversau râul în mod 
regulat erau renumite pentru jucătorii pricepuţi. Mulţi pasageri 
părăseau vapoarele mai săraci decât atunci când se îmbarcau. La 
una dintre mesele din camera de jocuri de pe Saint Peter într-un colţ 
liniştit, departe de activitatea principală, doi bărbaţi se amuzau cu 
un joc de five-card stud!. La o primă privire, scena arăta ca oricare 


1 Precursor al jocului de poker (n.tr.) 

alta din încăpere, însă o examinare mai atentă revela faptul că nu 
existau jetoane pe masa din fetru verde. 

Joseph Van Dorn își examină cu atenție cărțile înainte să pună 
pe masă două. 

— E bine că nu facem asta pe bani, spuse el zâmbind, altfel 
acum eram dator opt mii de dolari. 

Colonelul Henry Danzler, directorul Departamentului de Inves- 
tigaţii Criminalistice al guvernului Statelor Unite, îi întoarse 
zâmbetul. 

— Dacă ai trișa așa cum fac cu, am fi chit. 

Van Dorn era un bărbat simpatic, cu puțin trecut de patruzeci 
de ani. Obrajii și bărbia îi erau îngropate sub o barbă roșcată mag- 
nifică și favoriţi perfect asortaţi cu ce îi mai rămăsese din părul care 
îi înconjura ca un cerc creștetul pleşuv. Chipul îi era dominat de un 
nas roman, iar ochii căprui aveau un aer trist și melancolic, însă 
aspectul şi gesturile sale nu exprimau același lucru. 

Irlandez din naştere, purta un nume cunoscut și respectat în 
toată țara pentru tenacitatea cu care îi urmărea pe criminali, hoţi și 
alți desperados. Cei din lumea interlopă din vremea aceea știau prea 
bine că acesta îi va urmări până la capătul pământului. Fondator și 
şef al renumitei Agenţii de Detectivi Van Dorn, el şi cu agenții săi 
preîntâmpinaseră asasinate politice, urmăriseră și prinseseră pe 
mulţi dintre proscrișii cei mai de temut ai Vestului şi contribuiseră 
la organizarea primei agenții de servicii secrete din țară. 

— Tot ţi-ai împărți mai mulți ași ție decât mie, spuse el afabil. 

Danzler era un individ gigantic, înalt și cu un diametru de ma- 
mut și, deși cântărea puţin peste o sută treizeci şi șase de kilograme, 
se putea mișca fără efort, precum o felină. Părul încărunțit era tuns 
impecabil și periat, strălucind în lumina care pătrundea prin feres- 
trele mari ale vaporului. Ochii albaștri-verzui aveau în ei o sclipire 
blândă, cu toate acestea păreau să cerceteze și să înregistreze tot ce 
se petrecea în jur. Veteran şi erou al Războiului Spaniol-American, 
făcuse senzaţie la San Juan Hill împreună cu căpitanul John Pershing 
şi soldaţii săi negri „Buffalo Soldiers“ de la Cavaleria a X-a, şi lup- 

tase obținând numeroase distincţii în Filipine împotriva musulma- 
nilor Moro. În momentul în care Departamentul de Investigaţii 
Criminalistice fusese autorizat de către Congres, preşedintele 
Roosevelt îi ceruse să-i devină și primul director. Danzler deschise 
capacul unui ceas mare de buzunar și se uită la acele acestuia. 

— Omul tău a întârziat deja cinci minute. 

— Isaac Bell este cel mai bun agent pe care-l am. Întotdeauna îl 
prinde pe cel pe care-l urmărește, sau pe cea pe care o urmărește, 
atunci când e vorba de o femeie, Dacă a întârziat, înseamnă că are 
un motiv serios, 

— Spuneai că el este cel care l-a prins pe asasinul Ramos Kelly 
înainte ca acesta să-l poată împușca pe președintele Roosevelt? 

Van Dorn dădu din cap în semn de încuviințare, 

— Şi i-a prins și pe cei din banda Barton în Missouri. A împușcat 
şi a omorât pe trei dintre ei, după care ceilalți doi i s-au predat. 

Danzler nu-și luă privirea de la faimosul detectiv. 

Și dumneata crezi c 
fărădelegilor criminalului și spărgătorului nostru de bănci? 

— Dacă există cineva care să-l poată opri pe criminal, acela 
este Isaac, 

— Ce ştii despre familia lui? 

— Foarte înstărită, răspunse Van Dorn. Tatăl și bunicul lui erau 
bancheri. Ai auzit de Banca Statelor Americane din Boston? 

— Sigur că da, încuviință din cap Danzler. Și eu am un 
cont acolo. 

— Isaac este foarte bogat. Bunicul lui i-a lăsat prin testament 
cinci milioane de dolari, gândindu-se că Isaac îi va lua locul într-o 
zi ca şef de bancă. Acest lucru nu s-a întâmplat, însă. Isaac a prefe- 
rat munca de detectiv în locul celei de bancher. Sunt norocos să am 


el 


este omul potrivit ca să pună capăt 


un asemenea om. 

Danzler surprinse o umbră pe brațul său. Îşi ridică privirea și se 
trezi uitându-se la nişte ochi blânzi, albaştri, cu o ușoară tentă de 
violet, ochi care priviseră spre orizont să vadă ce se afla dincolo 

de acesta. Efectul era aproape hipnotic, ca și cum aceștia ar fi cer- 
cetat în adâncurile gândurilor intime ale lui Danzler. 

Danzler putea aprecia un om la fel de precis cum evalua un cal. 
Nou-venitul era înalt și zvelt, avea mai mult de un metru optzeci şi 
doi și nu cântărea mai mult de optzeci de kilograme. O mustață 
lată de culoare cânepie îi ocupa toată buza superioară și era în con- 
cordanţă cu masa densă de păr blond din barba îngrijit ajustată. 
Mâinile şi degetele lungi și agile îi atârnau într-o atitudine aproape 
relaxată pe lângă corp. Avea aerul unei persoane care nu accepta 
lucrurile lipsite de noimă. Colonelul îl evaluă ca pe un bărbat pro- 
fund, care nu suporta prostia, superficialitatea sau falsa candoare. 
I se citea o anumită hotărâre în bărbia şi buzele care i se întinseseră 
într-un zâmbet prietenos. Danzler îi dădu în jur de treizeci de ani. 

Era impecabil îmbrăcat într-un costum alb de in, fără nici o 
cută. Un lanț gros de aur îi ieșea din buzunarul stâng al jiletcii şi 
era atașat la un ceas mare din aur pe care-l purta în buzunarul din 
dreapta. Pălăria cu calotă joasă și boruri late îi stătea drept pe cap. 
Danzler l-ar fi categorisit drept un dandy dacă aspectul elegant al 
acestuia nu ar fi fost trădat de o pereche de cizme uzate din piele 
care petrecuseră multe ore în scările de la şaua calului. Bell adusese 
cu el o servietă subțire, pe care o aşeză jos, lângă masă. 

— Colonele Danzler, spuse Van Dorn, acesta este omul despre 
care v-am vorbit, Isaac Bell. 

Danzler îi întinse mâna, însă nu se ridică de pe scaun. 

— Joe, aici de faţă, mi-a spus că dumneata întotdeauna îl prinzi 
pe cel pe care-l urmărești. 

Bell schiță un zâmbet. 

— Mă tem că domnul Van Dorn a exagerat. Am ajuns cu zece 
minute prea târziu când Butch Cassidy şi Harry Longabaugh au 
pornit pe mare către Argentina acum trei ani de la New York. 
Vaporul s-a îndepărtat de ponton înainte ca cu să pot pune mâna 
pe ei. 

— Câţi agenți sau polițiști se aflau cu dumneata? 


30 CLIVE CUSSLER 


— Intenţionam să mă ocup singur de acea situaţie, explică Bell 
ridicând din umeri. 

— Longabaugh nu era cel poreclit Sundance Kid? întrebă Danzler. 

Bell dădu din cap aprobator. 

— I s-a dat această poreclă când a încercat să fure un cal în 
Sundance, Wyoming. A fost prins și a petrecut un an și jumătate 
la închisoare, 

— Cu siguranță nu te așteptai ca ei să se predea fără să riposteze, 

— Presupun că este corect dacă afirm că ar fi opus rezistență, 
spuse Bell, fără să explice cum i-ar fi capturat el singur pe foştii 
membri ai temutei bande Wild Bunch. 

Van Dorn se lăsă pe spate în scaunul său, nu comentă nimic și îi 
aruncă o privire satisfăcută colonelului. 

— Ce-ar fi să iei loc, domnule Bell, și să ni te alături la micul 
nostru joc? 

Bell se uită întrebător la masa goală, apoi înspre Danzler. 

— S-ar părea că nu aveți jetoane, 

Este doar un joc între prieteni, spuse Van Dorn, amestecând 
cărțile şi împărțind trei mâini. 

— Până acum, îi datorez colonelului opt mii de dolari. 

Bell luă loc la masă, privirii întrebătoare luându-i locul una de 
înţelegere. Jocul era un pretext. Șeful său și colonelul stăteau într-un 
colț, la distanță de ceilalți jucători, şi jucau ca și cum ar fi participat 
la o partidă cu miză. Își puse pălăria în poală, luă cărțile de pe 
masă şi se comportă ca și cum ar fi gândit profund. 

— Eşti la curent cu șirul de spargeri de bănci și crime care au 


avut loc în statele din Vest în ultimii doi ani? îl întrebă Danzler, 

— Numai din auzite, răspunse Bell. Domnul Van Dorn m-a 
însărcinat cu rezolvarea altor cazuri. 

— Şi ce anume știi despre aceste infracțiuni? 

— Numai că spărgătorul îi ucide pe toţi din bancă în timpul 
spargerii, scapă ca o fantomă şi nu lasă nici o dovadă care l-ar pu- 
tea incrimina. 

— Altceva? îl iscodi Danzler. 

— Oricine ar fi, răspunse Bell, este foarte, foarte bun. Nu au 
existat deloc indicii sau breșe în investigație. Făcu o pauză și apoi se 
uită lung la Van Dorn: Acesta este motivul pentru care am fost che- 
mat aici? 
K Van Dorn încuviință cu o mişcare a capului. 
| — Vreau să preiei dumneata cazul ca investigator principal. 
Ş Bell aruncă o carte, o luă pe cea pe care i-o dădu Danzler din 
„pachet și o strecură în evantaiul de cărți pe care-l desfășura în 
mâna stângă. 
— Eşti stângaci, domnule Bell? întrebă Danzler din curiozitate. 
— Nu. De fapt, sunt dreptaci. 
Van Dorn râse uşor. 
— Isaac îşi poate scoate revolverul pe care-l ține ascuns în pălă- 
rie, să-i tragă cocoșul și să apese pe trăgaci mai repede decât ai clipi 
„din ochi. 

Respectul lui Danzler faţă de Bell spori pe parcursul conversa- 
iei. Îşi dădu haina într-o parte şi scoase la iveală un Colt automat 
de calibrul 38, din 1903, un model fără cocoș. 

— Îl cred pe Joe pe cuvânt, însă ar fi interesant dacă am face o 
încercare... spuse Danzler, însă nu apucă să-și termine propoziția, 
căci se trezi cu țeava dublă a unui revolver în faţa ochilor. 

— Vârsta ţi-a încetinit reflexele, Henry, spuse Van Dorn. Ori 
asta, ori erai cu gândurile aiurea. 

— "Trebuie să recunosc, este într-adevăr foarte rapid, admise 
Danzler, vizibil impresionat. 

— În care birou îmi voi desfășura activitatea? îl întrebă Bell pe 
Van Dorn în timp ce își strecura revolverul înapoi în pălărie, într-un 
buzunăraș din interiorul calotei. 

— Crimele au avut loc din Placerville, California, în vest, până la 
Terlingua, Texas, în est, răspunse Van Dorn. Și de la Bisbee, Arizo- 
na, în sud, până la Bozeman, Montana, în nord. Cred că ar fi cel 
mai bine să conduci operaţiunile din centru. 

— Asta ar însemna din Denver. 

Van Dorn dădu din cap în semn de încuviințare. 

— Așa cum ştii, avem un birou acolo cu șase agenți experimentați. 

— Am lucrat cu doi dintre ei acum trei ani, spuse Bell. Curtis și 
Irvine sunt oameni capabili. 

— Da, am uitat, spuse Van Dorn, aducându-și aminte. Aş putea 
să mai adaug, colonele, că Isaac a fost responsabil şi cu capturarea 
lui Ketchum, care a fost spânzurat mai târziu pentru două crime 
comise în timpul jafului unui tren. 

Făcu o pauză și se întinse sub masă, de unde scoase o servietă 
identică cu cea pe care o adusese Bell în salonul de jocuri. Apoi Bell 
îi trecu servieta lui goală lui Van Dorn. 

— Înăuntru ai rapoarte de la toate infracțiunile. Fiecare indiciu a 
dus până acum la o fundătură. 

— Când încep? 

La următoarea oprire, care este Clarksville, vei pleca și vei lua 
primul tren către Independence. De acolo, ţi se va da un bilet la ex- 
presul Union Pacific către Denver, Poţi studia și analiza toate indi- 
ciile mărunte și puţinele dovezi pe care le-am adunat. În momentul 
în care ajungi, vei începe urmărirea acestui criminal ticălos, spuse 
Van Dorn cu privirea întunecată de mânie și frustrare, Îmi pare 
rău, nu ţi-am acordat timpul necesar să îţi faci bagajele în momen- 
tul în care ai plecat din Chicago, însă voiam să începi cât mai repe- 
de posibil. 

— Nu vă faceţi griji, domnule, spuse Bell zâmbind uşor. Din feri- 
cire, am pregătit două valize pentru această perioadă. 

— Ştiai? întrebă Van Dorn ridicând din sprâncene. 

— Să zicem că am făcut o presupunere întemeiată. 


— Să ne ţii la curent cu urmărirea, spuse Danzler. Dacă ai nevo- 
ie de ajutor din partea guvernului, voi face orice îmi va sta în putin- 
ță să te susțin. 

— Mulţumesc, domnule, încuviință Bell. Voi lua legătura cu 
dumneavoastră de îndată ce am să ştiu sigur care este situația. 

— Eu voi lucra la biroul nostru din Chicago, spuse Van Dorn. 
Cum serviciul de telefonie transcontinentală trebuie să treacă din 

St. Louis la Denver prin prerie și apoi, mai departe, către California, 
va trebui să mă anunți prin telegraf despre progresele dumitale. 

— Dacă vor exista, mormăi Danzler sarcastic. Te pui aici cu cel 
„mai inteligent criminal pe care l-a cunoscut această țară. 
— Promit că nu voi avea odihnă până când nu îl voi captura pe 
| individul responsabil pentru aceste crime monstruoase. 
— Îţi doresc mult noroc, îi ură Van Dorn cu sinceritate. 
= — — Nu ca să schimb subiectul, spuse Danzler cu satisfacție în 


vreme ce îşi expunea cărțile pe suprafața verde de fetru a mesei, 
„însă eu am trei dame. 


ÎN Van Dorn ridică din umeri și își azvârli cărțile pe masă. 
| — Pe mine mă depășesc. 
| | — Şi dumneata, domnule Bell? întrebă Danzler cu un zâm- 
bet viclean. 
Isaac Bell îşi așeză cărţile încet pe masă, una câte una. 
Y — Chintă regală, rosti el pe un ton obișnuit. 
| | Pe urmă, fără să mai adauge vreun cuvânt, se ridică şi ieşi din 
salon în pas vioi. 


Capitolul 3 


Puțin înainte de amiază, un bărbat mâna o căruță veche, trasă 
de o pereche de catâri, pe lângă cimitirul din afara orașului Rhyolite, 
din Nevada. Mormintele aveau în jurul lor garduri simple, iar 
numele decedaţilor erau scrijelite pe niște scânduri din lemn. Mulţi 
erau copii care muriseră de febră tifoidă sau de holeră, boli agrava- 
te de viața aspră de familie a unui oraș minier. 

Căldura de iulie în deșertul Mojave era insuportabilă când raze- 
le soarelui pârjoleau. Căruțașul era așezat sub o umbrelă zdrențuită 
prinsă de locul din faţă. Părul negru îi trecea mai jos de ceafă, însă 
se oprea la nivelul umerilor. Avea capul protejat de un sombrero 
mexican plin de pete. Ochii nu i se vedeau dincolo de lentilele 
albăstrui ale ochelarilor, și avea o batistă care îi acoperea partea de 
jos a feţei pentru a o proteja de praful ridicat de copitele catârilor. 
Felul în care stătea aplecat în față făcea dificilă, sau chiar imposibi- 
lă, o evaluare a staturii sale. 

De sus din căruţă, privi cu interes la casa pe care o construise 
un miner din mii de sticle de bere consumate la cârciumă, îngloba- 
te în chirpici de lut. Fundurile sticlelor erau îndreptate către exte- 
rior, în vreme ce gurile erau spre interior, iar sticla verde conferea 
interiorului o lumină supranaturală. 

Ajunse la liniile de cale ferată și îmboldi catârii să înainteze pe 
drum până în dreptul lor. Partea superioară a şinelor strălucea ca 
două oglinzi identice şi înguste în lumina orbitoare a soarelui. Acestea 

erau şinele de la Căile Ferate Las Vegas & Tonopah, care şerpuiau 
prin centrul cartierului rezidenţial al orașului. 

Căruţa depăși încet mai mult de optzeci de vagoane care stațio- 
nau pe o linie secundară. Erau descărcate de marfa pe care o adu- 
seseră. Vagoanele goale erau acum încărcate cu minereu. Căruțașul 
aruncă o privire scurtă înspre un vagon de marfă care fusese cuplat 
la un tren cu treizeci de garnituri. Pe el era scris COMPANIA DE 
MOBILĂ O'BRIAN, DENVER. Se uită la ceasul său ieftin de buzu- 
nar — nu purta cu el nimic care l-ar fi putut identifica — şi îşi dădu 
seama că trenul nu era programat să plece către Las Vegas în 
următoarele patruzeci și patru de minute. 

După încă vreo patru sute de metri, ajunse la gara Rhyolite. 
Clădirea impunătoare era un amestec de stil gotic și spaniol timpu- 
riu. Depoul ornamentat fusese construit din piatră tăiată şi trans- 
portată tocmai din Las Vegas. Un tren de persoane sosise nu de 
mult de la San Francisco. Pasagerii coborâseră, vagoanele fuseseră 
curățate de către angajaţii gării, iar trenul se umplea acum cu 
oameni care se duceau înapoi spre coastă. 

Căruţaşul ajunse în centrul oraşului, unde străzile zumzăiau de 
activitate. Se întoarse și privi spre o clădire comercială impunătoa- 
re, magazinul HD & LD PORTER. Sub inscripţie era o pancartă 
care atârna deasupra intrării principale și pe ea scria: „Avem de 
toate, mai puţin whisky“. 

Febra aurului din 1904 dusese la întemeierea acestui oraș, cu 
clădiri solide, care rezistă de-a lungul timpului. În 1906, Rhyolite 
era o comunitate înfloritoare de peste șase mii de oameni. Trecuse 
rapid de la o așezare temporară la un oraș important, clădit să 
reziste mult în viitorul îndepărtat. Construcţiile principale erau din 
piatră şi beton, făcând ca mica așezare de la Rhyolite să devină 
principalul oraș din sudul Nevadei. O bancă cu patru etaje îi apăru 
în fața ochilor, o construcţie arătoasă a cărei imagine îi conferea un 
aspect de stabilitate și de bogăţie. Puțin mai încolo, o clădire cu bi- 
rouri construită din piatră se înălța pe trei etaje. Mai erau un oficiu 
poștal, un teatru de operă, un spital cu douăzeci de paturi, hoteluri 

confortabile, două biserici, 
de o tehnologie de ultimă oră, Rhyolite se mândrea cu un sistem 
eficient de telefonie şi cu propria centrală electrică. Mai avea și 
un cartier înfloritor cu bordeluri, patruzeci de cârciumi și opt săli 


rei bănci şi o şcoală mare. Beneficiind 


de dans. 

Căruţașul nu era interesat de nimic din ceea ce avea orașul de 
oferit, cu excepția bunurilor oferite de Banca John S. Cook. Ştia că 
seiful din interior putea adăposti peste un milion de dolari în mone- 
de de argint. Însă era mult mai ușor să transporte banii lichizi din 
salariile minerilor. Totuși, avea să ia o singură monedă de argint sau 
de aur. Estimă că suma rezultată din salarii trebuia să fie destul de 
consistentă, având în vedere că erau optzeci şi cinci de companii 
care lucrau în minerit pe dealurile din zonă. 

Ca de obicei, planificase totul foarte minuțios, se cazase într-o 
pensiune pentru mineri şi intrase la Banca Cook cu mai multe oca- 
zii, pentru a depune sume neînsemnate într-un cont pe care-l des- 
chisese sub un nume fals. Se împrietenise rapid cu administratorul 
băncii, care fusese lăsat să creadă că nou-venitul în oraș era un ingi- 


ner în mineri 
părul negru, al unei mustăţi și al unei bărbi în stilul Van Dyke. Mai 
mergea şi șchiopătând, chipurile, ca urmare a unui accident în 
mină, după cum declarase. Se dovedise o deghizare fără cusur, cu 
ajutorul căreia studiase obiceiurile bancare ale localnicilor şi orele 
la care instituția avea o activitate redusă. Și cu toate acestea, în 
timp ce mâna căruţa şi catârii în oraș către Banca Cook, îşi schim- 
base din nou înfățișarea de la cea a unui inginer minier, la cea a 


. Îşi schimbase înfățișarea cu ajutorul unei peruci cu 


unui hamal care lucra cu ziua în mină. Arăta ca oricare alt hamal 
din oraș, chinuindu-se să supraviețuiască în arșița deșertului din 
timpul verii. Trase de hăţuri şi opri catârii la capătul unui staul. 
Când fu sigur că nu îl vedea nimeni, ridică un manechin îmbrăcat 
exact ca el și îl legă de locul din faţă al căruței. Pe urmă duse catârii 
înapoi către Broadway, strada principală care trecea prin oraș. 
Chiar înainte să ajungă la trotuarul din beton din fața intrării în 
bancă, biciui catârii pe spinare:-și îi făcu să meargă înainte, trăgând 

căruța pe stradă prin partea centrală a orașului, cu manechinul 
care semăna cu el stând drept pe locul din față şi ţinând hăţurile. 

Se uită dacă existau eventuali clienți care să se apropie de 
bancă. Nici unul dintre oamenii care se agitau prin oraș nu părea 
să se îndrepte în direcția respectivă, Se uită în sus la clădirea cu 
patru etaje, aruncând o privire la vopseaua aurie de la ferestrele de 
la etajul de mai sus — reclamă la cabinetul unui dentist și al unui 
doctor. Un alt semn, cu o mână care arăta în jos, indica faptul că 
oficiul poștal al orașului se găsea la subsol. 

Pătrunse în interiorul bancii cu pași mari şi se uită în holul de la 
intrare. Era gol, cu excepția unui individ care făcea o retragere. 
Clientul își luă banii de la casier, se întoarse și ieși din bancă fără să 
arunce măcar o privire înspre străin. 

„Uite cum scapă un tip norocos! 
acel client și-ar fi bătut capul să îl remarce, ar fi fost împuşcat și 
ucis. Spărgătorul nu lăsa martori care să poată identifica şi cel mai 
mic detaliu legat de cl. Întotdeauna exista şi posibilitatea — foarte 
firavă, de altfel — ca o persoană să vadă dincolo de deghizarea lui. 

Aflase din conversațiile din cârciumile din vecinătate că banca 


se gândi spărgătorul. Dacă 


era condusă de un administrator care reprezenta un grup de indi- 
vizi care erau proprietarii celor mai productive mine din regiune, în 
special mina Montgomery-Shoshone, a cărei cotă iniţială avusese o 
valoare brută de aproximativ două milioane de dolari. 

„Până acum, toate bune“, își spuse spărgătorul în vreme ce făcu 
un salt spre ghișeu, aterizând în picioare chiar lângă casierul speriat. 
Își scoase pistolul automat din gheată şi îl lipi de capul casierului. 

— Nu te mișca și nu te gândi să apeşi pe butonul de alarmă de 
sub ghișeu, dacă nu vrei să îți împrăștii creierii pe toți pereţii. 

Casierului nu-i venea să creadă ce se întâmpla. 

— Aceasta chiar este o spargere? rosti el sacadat. 

— Chiar este, răspunse spărgătorul. Acum du-te foarte încet 
către biroul administratorului și comportă-te ca şi cum nu s-ar fi 
întâmplat nimic. 


38 CLIVE CUSSLER 


Casierul înspăimântat se duse înspre un birou care avea ușa 
închisă, ale cărui geamuri din sticlă opacă nu permiteau să se vadă 
în interiorul sau în afara acestuia. Bătu la ușă. 

— Da, intră, rosti o voce din interiorul biroului. 

Casierul Fred deschise ușa şi fu împins înăuntru cu bruscheţe, 
astfel că își pierdu echilibrul și se prăbuși peste biroul administrato- 
rului. Plăcuța de pe birou cu numele HERBERT WILKINS căzu pe 
podea. Wilkins își dădu seama imediat care era situaţia şi se întinse 
după un revolver pe care-l ținea sub birou. Numai că gestul lui veni 
cu cinci secunde prea târziu. Spărgătorul aflase despre arma admi- 
nistratorului chiar de la acesta, în vreme ce stăteau de vorbă într-o 
cârciumă din apropiere. 

— Nu te atinge de pistol! se răsti spărgătorul, ghicind intenţia 
acestuia. 

Wilkins nu era o persoană care să se sperie prea ușor. Se uită 
lung la spărgător, studiindu-l cu atenţie. 

— N-ai să reușești niciodată să scapi, spuse el cu superioritate. 

Spărgătorul îi răspunse cu o voce rece, sigură pe el. 

— Am reușit până acum și voi scăpa şi de data asta. Făcu semn 
înspre un seif impozant din apropiere, înalt de vreo doi metri și 
jumătate. Deschide-l! 

Wilkins îl privi pe spărgător direct în ochi. 

— Nu, nu cred că am să fac asta, spuse el. 

Spărgătorul nu pierdu vremea. Înfăşură vârful țevii de la pisto- 
lul său automat într-o cârpă groasă şi îl împușcă pe casier între 
ochi. Pe urmă se răsuci înspre Wilkins. 

— Se prea poate să plec de aici fără un sfanţ, însă dumneata nu 
vei fi în viaţă să vezi acest lucru. 

Wilkins se ridică în picioare, îngrozit, uitându-se în jos la balta 
de sânge care se împrăștia pe pardoseală în jurul capului lui Fred. 
Se uită la cârpa fumegândă prin care trecuse glonţul, știind prea 
bine că era puţin probabil ca vreo persoană din clădire să fi auzit 
împuşcătura. Ca într-un fel de transă, se duse la seif și începu să 

răsucească butonul cu cifrul până la combinaţia cerută. După o 
jumătate de minut, trase zăvorul, iar ușa masivă din oțel se deschise. 

— Ia-i şi blestemat să fii! îi spuse el cu dispreț. 

Spărgătorul nu făcu decât să zâmbească și îl împușcă pe Wilkins 
în tâmplă. Administratorul băncii nici nu căzu bine la podea când 
spărgătorul se năpusti cu pași mari la ușa de la intrare, o încuie 
repede, atârnă semnul ÎNCHIS în geam și trase obloanele. Pe urmă 
goli metodic seiful de toate bancnotele, transferându-le într-un sac 
de rufe pentru spălătorie pe care-l ținea legat în jurul taliei, pe sub 
cămașă. În momentul în care sacul se umplu până când cusăturile 
se întinseră la maximum, îngrămădi restul de bancnote în buzuna- 
rele de la pantaloni și în ghete. Odată seiful golit de toți banii, sp: 
gătorul aruncă o privire la monedele din aur și argint din interior și 
luă doar una de aur ca amintire. 

Banca avea o ușă grea din metal care dădea în spate, pe o alee 
îngustă. Spărgătorul deschise zăvorul din interior, crăpă puţin ușa şi 
scrută strada. Pe partea cealaltă se aflau case particulare. Un grup 
de băieţi juca baseball la mică distanță de bancă. Asta nu era bine. 
Spărgătorul nu se așteptase deloc la așa ceva. În lungile ore în care 
supraveghease străzile din jurul Băncii Cook, era pentru prima dată 
când copiii se jucau pe aleea din spate. Era contracronometru, căci 


trebuia să ajungă la gară şi la vagonul său secret în douăsprezece 
minute. Luă sacul în cârcă astfel încât fața să-i fie ascunsă pe partea 
dreaptă și trecu pe lângă băieții al căror joc era în plină desfășurare, 
continuându-și drumul pe stradă, după care se ascunse pe o alee. 

eții nu-l băgară în seamă. 


În cea mai mare parte a timpului, b 
Numai unul se uită lung la bărbatul îmbrăcat sărăcăcios, care căra 
un sac mare pe umărul drept. Puștiului i se păru ciudat faptul că 
individul purta un sombrero mexican, ceva neobişnuit în Rhyolite. 
Majoritatea bărbaţilor din oraș purtau pălării de fetru cu calota 
rotundă sau ascuţită, sau caschete de miner. Și mai era ceva ciudat 
la acel bărbat zdrenţuit... Pe urmă un alt copil îl strigă, iar băiatul 
îşi întoarse atenţia la joc, tocmai la timp ca să prindă mingea. 

Spărgătorul îşi legă sacul în jurul umerilor, astfel încât să-i atâr- 
ne pe spate. Bicicleta pe care o lăsase mai devreme în spatele cabi- 
netului unui dentist îl aștepta după un butoi care fusese pus acolo să 
colecteze apa de ploaie care se scurgea prin burlanul clădirii. Urcă 
pe bicicletă și începu să pedaleze pe Armagosa Street, trecu de car- 
tierul cu bordeluri și ajunse la calea ferată. 

Un lăcătuș de revizie mergea de-a lungul șinelor către vagonul 
de serviciu de la capătul trenului. Nu-i venea să creadă ce ghinion 
avea. În ciuda planificării sale meticuloase, soarta îi era neprielnică. 
Spre deosebire de celelalte spargeri şi crime ale sale, de data aceas- 
ta fusese observat de către prostănacul acela de băiat. lar acum 
lăcătușul! Niciodată până atunci nu întâlnise atâtea persoane 
care să-l observe în timpul retragerii. Nu avea decât să fie cu ochii 
în patru. 

Din fericire, lăcătușul nu se uită în direcția spărgătorului. Mer- 
gea de la un vagon la altul și verifica fiecare cutie de unsoare de pe 
osiile și roțile pe care stăteau vagoanele de marfă. Dacă bucșele de 
alamă care se roteau în interiorul cutiilor nu primeau suficientă 
unsoare, frecarea ar fi încins capătul osiilor până la un nivel pericu- 
los. Greutatea vagonului ar fi putut rupe osia, ceea ce putea duce la 
un accident dezastruos. 

În timp ce biciclistul trecu pe lângă el, muncitorul nu catadicsi 
să-şi ridice privirile. Continuă să-și vadă de treburile sale, încercând 
să-şi termine inspecția înainte ca trenul să pornească înspre Tono- 
pah, și apoi către Sacramento. 

Mecanicul își examina deja dispozitivele pentru a se asigura că 
avea suficient abur pentru a porni uriașul tren. Spărgătorul spera 
ca lăcătuşul să nu se întoarcă să-l vadă când se strecoară în vagonul 
său privat. Descuie ușa și o deschise rapid. Aruncă bicicleta în inte- 
rior, după care urcă pe o treaptă mică până la ușă, trăgând peste 
prag sacul greu cu bani. După ce se văzu în vagon, spărgătorul 
aruncă o privire de-a lungul trenului. Muncitorul tocmai se suia în 
vagonul de serviciu, unde stătea personalul trenului. Nu dădu nici 
un semn că l-ar fi văzut urcându-se în vagon. 

Simţindu-se în siguranţă în vagonul său princiar, se relaxă și citi 
un exemplar al ziarului Herald din Rhyolite. Nu se putu abţine să nu 


se întrebe ce avea 


scrie acel ziar în ziua următoare despre spar- 


gerea de la bancă și despre uciderea administratorului și a casieru- 
lui. Nici de data aceasta nu simţi vreo remușcare, aşa cum nu 
simţise nici în celelalte ocazii anterioare. Nu se mai gândea nicioda- 
tă la moartea acelor oameni. 

Mai târziu, în afară de felul misterios în care spărgătorul ucigaș 


ită în 


scăpase fără nici o urmă, o altă enigmă o constitui căruța gi 
afara orașului, pe drumul către Bullfrog. Căruţa era goală și părea 
să fie condusă de un manechin. Echipa de poliţie care o urmări fu 
indusă în eroare. 

Șeriful Josh Miller reușise să pună lucrurile cap la cap, dar spe- 
culaţiile lui nu duseseră la nici un rezultat. Nimic nu părea să aibă 
vreo noimă. Răufăcătorul nu lăsase nici un indiciu. Spargerea și cri- 
mele din Rhyolite deveniră o altă enigmă care rămase nerezolvată. 


Capitolul 4 


Lumina soarelui de vară intensifica și mai tare contrastul dintre 
culorile peisajului din Colorado. Pe cer nu se vedea nici un nor, și 
culoarea sa de un albastru intens se aşternea ca o pătură peste ora- 
şul Denver. Temperatura era plăcută, în jur de douăzeci și şapte de 
grade Celsius. 

Isaac Bell închise ușa cabinei și ieşi din tren, coborând de pe 
platforma de observare de la capătul vagonului Pullman. Se opri să 
se uite la turnul cu ceas în stil gotic din Gara Union. Construită din 
piatră adusă tocmai din Munţii Stâncoși, structura impozantă cu 
trei etaje se întindea pe o suprafață de vreo patru sute de metri 
pătraţi. Acele sub formă de săgeată ale ceasului gigantic arătau ora 
11.40. Bell își scoase ceasul lui mare din aur, pe care-l ţinea în buzu- 
narul vestei de la costumul său din in făcut pe comandă, și se uită la 
ace, care indicau niște cifre romane. Ceasul lui arăta 11.43. Îşi 
zâmbi satisfăcut, ştiind cu certitudine că ceasul mare din turn era în 
urmă cu trei minute. Merse pe peronul din cărămidă roșie până la 
vagonul de marfă, își recuperă cuferele şi făcu semn unui hamal. 

— Mă numesc Bell. Vrei, te rog, să ai grijă ca aceste cufere să fie 
trimise la hotelul Brown Palace? 

Hamalul zâmbi larg la vederea monedei de aur pe care Bell i-o 
puse în palmă și o frecă aproape cu reverență. 

— Da, domnule, le duc chiar eu până acolo. 

— Mai aştept şi o ladă mare din lemn care urmează să vină mai 
târziu, cu un alt tren. Pot să mă bazez pe dumneata să te asiguri că 
va fi livrată la depozitul de mărfuri de la Union Pacific? 

— Da, domnule, o să am grijă de asta, spuse hamalul zâmbind 
larg, continuând să frece moneda de aur. 

— Ți-aş fi recunoscător. 

— Să vă duc şi asta? întrebă hamalul, arătând înspre servieta din 
mâna lui Bell. 

— Pe asta o duc eu, mulțumesc. 

— Să vă chem un taxi? 

— Nu este necesar. Am să iau tramvaiul. 

Bell traversă cu pași mari sala spațioasă a gării, cu tavane înalte, 
cu lampadare care atârnau maiestuos, pe lângă șirurile de bănci de 
așteptare din lemn de stejar, cu spătare înalte, şi ieşi pe ușa princi- 
pală, flancată de două coloane grecești. Traversă Wyncoop Street, 
îndreptându-se înspre 17th Street, şi trecu pe sub Mizpah Arch, o 
arcadă construită de curând sub forma unei porţi, deasupra căreia 
fluturau o pereche de steaguri americane, cu scopul de a-i întâmpi- 
na pe cei care călătoreau cu trenul, dar şi de a-şi lua rămas-bun de 
la ei. Bell știa că „mizpah“ însemna turn de veghe în ebraica veche. 

Două doamne îmbrăcate cu rochii subțiri de vară, care purtau 
mănuși și pălării decorate cu flori, trecură pe lângă el într-o mașină 
electrică. Bell își ridică pălăria, iar acestea, zâmbind și înclinându-și 
capetele, luară act de atenţia care le fusese acordată de bărbatul 
atrăgător în timp ce se deplasau pe 17th Street înspre State 
Capitol Building’. 

Căruţele şi trăsurile trase de cai erau încă în număr mult mai 
mare decât cele câteva automobile care se deplasau zgomotos pe 
străzile orașului. Un vagon al Companiei de Tramvaie din Denver 
scoase un sunet strident de după colţ, de la intersecția cu Wazee 
Street, și se apropie de capătul străzii, unde se opri pentru a lăsa 
pasagerii să coboare, respectiv să urce. Vagoanele trase de cai ți- 
neau deja de trecut, iar acum tramvaiele electrice aveau în stăpâni- 
re străzile, ajungând în toate cartierele din Denver. 

Bell urcă treptele şi îi dădu zece cenți conducătorului. Clopotul 
scoase un sunet ascuțit, iar tramvaiul mare şi roșu o porni zdrăngănind 


1 Clădire care găzduieşte legislatura şi birourile guvernamentale ale statului 
Colorado. (n.tr:) 

pe 17th Street. Următoarele paisprezece străzi pe care le străbătură 
erau flancate de clădiri din cărămidă cu trei şi cu patru etaje. Ca în 
orice zi obișnuită de lucru, trotuarele erau aglomerate. Bărbaţii 
purtau costume negre sau cenușii și cravate, în vreme ce femeile se 
plimbau alene în rochiile lungi, ale căror poale ajungeau ceva mai 
sus de glezne. Majoritatea doamnelor aveau pălării foarte elaborat 
ornamentate și purtau câte o umbrelă. 

Remarcă plăcut impresionat un magazin care vindea mașini 
Cadillac. Copertinele erau trase, umbrind vitrinele care expuneau 
vehiculele. Se uită la indicatoarele pentru stradă, ca să poată recu- 
noaște locul mai târziu. Fiind pasionat de automobile, avea în pose- 
sie o maşină de curse Locomobil care fusese condusă de Joe Tracy 
în competiția pentru Cupa Vanderbilt din 1905 din Long Island, 
New York, unde acesta ieșise al treilea. Bell reușise să o adapteze la 
condusul pe stradă, adăugându-i faruri şi apărători la roți. Mai 
avea şi o motocicletă roșie. Cel mai nou model de curse, motorul 
acesteia în V cu doi cilindri avea trei cai şi jumătate putere, Avea o 
acceleraţie ingenioasă, cântărea numai șaptezeci de kilograme şi 
putea să zboare pe drumuri cu aproape o sută de kilometri la oră. 

Când tramvaiul semnaliză într-o stație între California și 17th 
Street, Bell cobori treptele şi păşi pe asfalt, după care merse cu pași 
repezi până la trotuar. Trecuseră trei ani de când pusese ultima 
dată piciorul în Denver. La fiecare colț se vedeau clădirile înalte, iar 
procesul de extindere părea să nu se mai sfârșească. Merse pe jos 
până la Colorado Building, o clădire din gresie cu opt niveluri care 
se ridica la intersecția dintre 16th Street și California Street. Ferestre- 
le erau înalte și protejate de copertine care se asortau cu exteriorul 
cafeniu al zidurilor. Pancarta de la primul etaj se întindea pe o 
suprafață de vreo trei metri peste trotuarul de dedesubt. Hedgecock & 
Jones şi Compania de Îmbrăcăminte Braman ocupau tot parterul. 
Deasupra acestora mai erau și alte firme, inclusiv Compania Fon- 
dului de Asigurări al Pompierilor și Agenţia de Detectivi 
Van Dorn. 

Bell intră în hol și trecu pe lângă un grup de funcţionari care 
ieşeau din clădire pentru pauza de prânz. Pardoseala, pereţii şi 

tavanul erau făcute din marmură italiană de culoarea jadului. Urcă 
într-un ascensor Otis în urma a două tinere drăguţe şi se duse mai 
în spate, în vreme ce liftierul închise ușa cu grilaj din metal. După 
cum era obiceiul, Bell se comportă ca un gentleman și își scoase 
pălăria sa cu borurile largi. 

Liftierul răsuci manivela de la dispozitivul circular, trimițând 
ascensorul către nivelurile superioare într-un ritm lejer. Femeile 
coborâră la etajul cinci, sporovăind voioase. Amândouă se întoarse- 
ră şi îi aruncară lui Bell câte o privire timidă înainte să dispară de-a 
lungul coridorului. Liftierul opri din nou ascensorul și deschise ușa. 

— Etajul opt, și vă doresc o după-amiază frumoasă, domnule, 
spuse cl vesel. 

— La fel și dumitale, răspunse Bell. 

leşi din ascensor pe un coridor văruit în roșu mexican în partea 
superioară şi cu lambriuri de lemn în culori naturale în partea de 
jos. O luă la dreapta și ajunse la o uşă pe al cărei geam se putea citi: 
„AGENȚIA DE DETECTIVI VAN DORN“. Dedesubt era sloganul 
agenției: „Noi niciodată nu renunțăm, niciodată“. 

Anticamera era văruită în alb și în ea se aflau două scaune din 
lemn tapiţate și un birou, la care o tânără cochetă şedea pe un 
scaun rotativ. Van Dorn nu era genul care să cheltuiască banii pe 
decoraţiuni ostentative. Singurul obiect de decor era o fotografie a 
acestuia, care atârna pe peretele din spatele secretarei, Aceasta își 
ridică privirile şi zâmbi drăgălaș, admirându-l pe bărbatul îmbrăcat 
cu gust care stătea în picioare în faţa ci. Era o femeie frumoasă, cu 
ochi căprui blânzi şi umeri laţi. 

— Pot să vă ajut cu ceva, domnule? 

— Da. Îi caut pe Arthur Curtis şi Glenn Irvine. 

— Sunteţi așteptat? 

— Spuneți-le, vă rog, că a sosit Isaac Bell. 

Ea trase adânc aer în piept, după care rosti: 

— A, domnul Bell! Ar fi trebuit să-mi dau seama, Domnul Curtis 
și domnul Irvine vă aşteptau abia mâine. 

— Am reușit să prind un tren mai devreme din Independence, 
Missouri, explică Bell, apoi se uită la plăcuța de pe biroul ei. Sun- 
teți domnișoara Agnes Murphy? 

Ea îşi ridică mâna stângă, expunându-și verigheta. 

— Doamna Murphy. 

Bell îi oferi unul dintre zâmbetele sale fermecătoare. 

— Sper că nu te deranjează dacă îţi voi spune Agnes pur și sim- 
plu, pentru că voi lucra aici o perioadă de vreme. 

— A, deloc, îl asigură ea, după care se ridică de la birou. 

Bell văzu că era îmbrăcată cu o fustă din bumbac albastră plisa- 
tă şi o bluză albă vaporoasă. Părul îi era strâns deasupra capului în 
stilul Gibson Girl!, care era foarte la modă pe vremea aceea. Jupele 
îi foșniră când merse către o ușă care dădea înspre celelalte birouri. 

Întotdeauna curios din fire, Bell se duse pe partea cealaltă a 
biroului şi se uită la scrisoarea pe care doamna Murphy o bătea la 
maşina de scris Remington. Îi era adresată lui Van Dorn și exprima 
neplăcerea comisarului statelor din Vest față de sosirea lui Bell în 
vederea preluării cazului nerezolvat. Bell nu se întâlnise niciodată 
cu Nicholas Alexander, șeful biroului din Denver, însă era hotărât 
să fie politicos și curtenitor cu individul respectiv, în ciuda oricăror 
neînţelegeri. 

Bell se îndepărtă de biroul doamnei Murphy și rămase privind 
în afară pe fereastră pe deasupra acoperișurilor clădirilor din oraș, 
când Alexander pătrunse în anticameră. Arăta mai mult ca un con- 
tabil al unei companii de pompe funebre decât ca un investigator-șef 
care reușise să rezolve numeroase cazuri, și care îi dusese pe răufă- 
cători în faţa justiţiei. Era un bărbat îndesat, iar capul lui de-abia îi 
ajungea lui Bell la nivelul umerilor. Purta o haină care îi era prea 
mare, iar pantalonii prea largi. Gulerul înalt al cămășii dădea 
semne de uzură și era pătat de transpiraţie. Nu avea deloc păr pe 
cap, cu excepţia zonei din jurul tâmplelor și la spate. Sprâncenele îi 
erau tunse la fel de îngrijit ca şi părul. Pe nas avea o pereche de 


1 Modă feminină de la începutul secolului XX care promova femeia înaltă, sub- 
tire, cu sânii mari și cu părul strâns deasupra capului, pentru a-i pune în valoare 
linia gâtului şi a umerilor: (n.tr) + 

ochelari prin care i se vedeau ochii cenușii-verzui cu o privire 
aproape tristă. Alexander îi întinse mâna, în timp ce buzele i se 
întindeau într-un zâmbet complet lipsit de umor. 

— Domnule Bell, sunt onorat să îl întâlnesc pe cel mai bun agent 
al lui Van Dorn. 

Bell nu luă în serios complimentul, deoarece nu desluşi nici 
măcar o umbră de căldură în afirmaţie. 

— Onoarea de-a vă cunoaște este de partea mea, răspunse Bell, 
aproape mușcându-și limba. 

Părea evident că Alexander îl considera pe Bell ca pe un intrus 
pe propriul teritoriu. 

— Te rog să mă urmezi. Înainte să te conduc la noul dumitale 
birou, vom sta puţin de vorbă. 

Alexander se întoarse brusc și trecu țeapăn pe ușă înspre bi- 
rouri. Doamna Murphy rămase deoparte și zâmbi drăgălaș când 
aceştia trecură pe lângă ea. 

Biroul lui Alexander era plasat în singurul colț care avea o vede- 
re panoramică asupra munților. Celelalte încăperi erau mici și nu 
aveau ferestre. Bell remarcă și faptul că acestea nu aveau nici uși, 
ceea ce nu oferea aproape nici un pic de intimitate. Teritoriul lui 
Alexander era decorat cu canapele din piele de vițel și scaune. 
Biroul lui din lemn de plop tremurător era voluminos și lipsit de 
orice documente. Deși costumul nu îi era pe măsură şi părea șilo- 
nat, Alexander se dovedea foarte meticulos în privința obiceiurilor 
sale de lucru. Se aşeză la biroul său pe un scaun cu spătar înalt și îi 
făcu semn lui Bell să ia loc în fața lui pe un scaun de lemn netapi- 
fat. Bell se gândi că singurul lucru care lipsea pentru intimidare era 
o platformă ridicată sub suprafața de lucru a lui Alexander, astfel 
încât să îşi poată privi de sus angajaţii și vizitatorii, ca un fel de zeu 
pe muntele Olimp. 

— Nu, mulțumesc, refuză Bell. După ce am mers cu trenul timp 
de două zile, aș prefera un loc mai moale, continuă el și își aşeză 
trupul înalt pe una dintre canapele. 

— Cum dorești, spuse Alexander, impresionat în mod neplăcut 
de atitudinea superioară a lui Bell. 

— Nu eraţi aici când am lucrat la cazul de acum trei ani. 

— Nu, am venit după o jumătate de an, când am fost promovat 
de la biroul nostru din Seattle. 

— Domnul Van Dorn a vorbit foarte frumos despre dumnea- 
voastră, minți Bell, căci Van Dorn nu îl menţionase deloc. 

Alexander îşi împreună mâinile și se sprijini pe suprafața lată și 
goală a biroului său. 

— Bănuiesc că ţi-a prezentat pe scurt informaţiile despre crimi- 
nal și acțiunile sale. 

— Nu direct, spuse Bell, făcând o pauză pentru a-și ridica servie- 
ta. Însă mi-a furnizat mai multe rapoarte pe care le-am examinat în 
timpul călătoriei cu trenul. Îmi dau seama acum de ce ticălosul res- 
ponsabil de aceste spargeri și crime este atât de dificil de prins. Îşi 
pune la cale operaţiunile criminale cu foarte mare grijă, iar tehnici- 
le sale par să fie fără cusur. 

— Acestea sunt şi motivele pentru care reuşeşte să scape. 

— După ce am luat la cunoștință acest material, am ajuns la con- 
vingerea că obsesia lui pentru detalii va fi și cauza eșecului său, 
spuse Bell gânditor. 

Alexander îl privi cu suspiciune. 

— Și ce anume, dacă îmi dai voie să te întreb, te-a dus la o ase- 
menea concluzie? 

— Acţiunile sale sunt prea perfecte, prea minuţios planificate în 
timp. O mică eroare de calcul ar putea să i se dovedească fatală. 

— Sper că vom putea avea o relaţie strânsă, spuse Alexander cu 
o animozitate voalată. 

— Şi eu, rosti Bell. Domnul Van Dorn mi-a spus că i-aş putea 
avea pe Art Curtis și pe Glenn Irvine în echipa mea, dacă și dum- 
neavoastră sunteți de acord. 

— Nici o problemă. Nu aș face nimic împotriva dorințelor dom- 
nului Van Dorn. Și, în afară de asta, mi-au spus amândoi că au 
lucrat cu dumneata acum câţiva ani. 

— Da, am constatat că amândoi sunt niște agenți dedicați profe- 
siei lor, zise Bell, după care se ridică în picioare. Pot să văd care este 
biroul meu? 

— Bineînțeles, spuse Alexander, apoi ocoli biroul şi ieşi pe hol. 

Bell observă că toate birourile erau destul de mici și destul de 
anoste. Mobilierul era puţin, iar pe pereţi nu existau tablouri. 
Numai un singur agent se afla la birou, un necunoscut pe care 
Alexander nici măcar nu-și bătu capul să i-l prezinte. Înainte ca 
Alexander să indice unul dintre spațiile înguste de lucru, Bell între- 
bă cu nevinovăție: 

— Aveţi o sală de conferinţe? 

— Da, spuse Alexander încuviinţând din cap, în capătul celălalt 
al holului dinspre birouri. 

Se opri, deschise o ușă, după care rămase deoparte ca să-l lase 
pe Bell să intre primul. 

Sala de conferințe se întindea pe o lungime de aproximativ 
nouă metri şi avea o lățime de vreo patru metri și jumătate. O masă 
lungă din lemn de pin, închisă la culoare și cu suprafața lucioasă, se 
afla sub două candelabre masive, circulare. Optsprezece scaune 
înalte din piele cu spătar erau așezate în jurul ei la aceeași distanță 
unul de celălalt. Încăperea avea lambriuri din pin care se asortau 
cu masa, iar pardoseala era acoperită cu mochetă de un roșu-in- 
chis. Pe un perete se aflau nişte ferestre înalte, care lăsau să intre 
soarele, luminând fiecare colţ al încăperii. 

— Foarte frumos! exclamă Bell impresionat. Foarte frumos! 

— Da, spuse Alexander cu mândrie, plimbându-și ochii pătrun- 
zători prin interior. O folosesc frecvent pentru întâlnirile cu politicienii 
şi cu persoanele influente din oraș. Asigură un sentiment de res- 
pect, de importanţă Agenţiei de Detectivi Van Dorn. 

— Este numai bună, spuse Bell pe un ton neutru. Voi lucra aici. 

Alexander îl privi pe Bell drept în faţă, cu o expresie fioroasă în 
ochii care apăruse brusc o sclipire mânioasă. 

— Acest lucru nu este posibil. Nu voi permite așa ceva. 

— Unde se află cel mai apropiat telegraf? 

Alexander păru dezorientat. 

— Două străzi mai la sud, între 16th Street şi Champa Street. 
De ce întrebi? 

— Îi voi trimite un mesaj domnului Van Dorn pentru a solicita 
utilizarea sălii de conferințe drept centru operațional. Având în 
vedere importanţa acestui caz, sunt convins că va fi de acord. 

Alexander își dădu seama că trebuia să se dea bătut. 

= Îi doresc numai bine, domnule Bell, cedă el. Voi coopera cu 
dumneata cu tot ce îmi va sta în puteri, adăugă, după care se 
întoarse şi îl lăsă singur pe Bell, pentru a se reîntoarce la biroul lui 
de pe colț. Când ajunse în cadrul ușii, se opri. A, să nu uit, am 
rezervat o cameră pentru dumneata la hotelul Albany. 

- Nu este necesar, îi zâmbi Bell. Am rezervat un apartament la 
Brown Palace. 

Alexander păru nedumerit. 

— Nu pot să cred că domnul Van Dorn ar permite acest lucru în 
contul cheltuielilor dumitale. 

Nici nu a făcut-o. Voi plăti singur apartamentul, din propriile 
fonduri. 

Nefiind la curent cu situaţia prosperă a lui Bell, comisarul statelor 
de Vest păru total debusolat. Incapabil să înțeleagă, însă nedorind 
să pună nici o întrebare, reveni nelămurit în biroul său şi închise 
ușa, complet învins. 

Bell zâmbi din nou şi începu să-și aşeze pe masa de conferințe 
documentele pe care le cărase în servietă. Pe urmă se duse în anti- 
cameră și i se adresă lui Agnes Murphy: 

— Agnes, ai putea să mă anunţi când sosesc Curtis şi Irvine? 

— Nu cred că vin până mâine-dimineaţă. S-au dus la Boulder, în 
legătură cu un caz de fraudă bancară. 

— Bine, atunci. Și vrei să-l suni pe responsabilul de la întreține- 
rea clădirii și să-i spui să urce până la mine? Aș vrea să fac nişte 
modificări în sala de conferințe. 

Ea îl privi întrebătoare. 

— Aţi spus sala de conferințe? Domnul Alexander rareori le per- 
mite agenţilor să pătrundă înăuntru. O păstrează numai pentru 
mai-marii orașului. 

— Cât timp voi sta aici, va fi biroul meu. 

Agnes îl privi pe Bell cu un respect reînnoit. 

— Veţi sta la hotelul Albany? Acolo sunt cazați majoritatea agen- 
ţilor care vin în vizită la noi. 

— Nu, la Brown Palace. 

— Domnul Alexander a fost de acord cu cheltuiala suplimenta- 
ră? întrebă ea neîncrezătoare. 

— Nu a avut nimic de comentat în această privinţă. 

Agnes Murphy se uită lung după el, de parcă l-ar fi văzut pe 
Mesia. Isaac Bell se reîntoarse în biroul său și rearanjă poziţia scau- 
nelor la masa de conferințe astfel încât să aibă un spațiu mare de 
lucru la unul din capete. După câteva minute, sosi responsabilul cu 
întreţinerea clădirii. Bell îi explică modificările pe care dorea să le 
facă în încăpere. Peretele din spate trebuia să fie acoperit cu un 
strat moale de material, astfel încât să poată fi fixată pe el o hartă a 
statelor din Vest și a orașelor în care ucigașul dăduse lovitura. Un 
altul trebuia pus pe peretele lateral pentru informații, fotografii și 
desene. După ce Bell îi oferi o monedă din aur de douăzeci de 
dolari, responsabilul cu întreținerea promise să termine de făcut 
toate modificările până a doua zi la prânz. 

Bell îşi petrecu restul după-amiezii organizându-și şi planificân- 
du-și vânătoarea pentru a-l prinde pe spărgătorul de bănci ucigaș. 

La ora cinci fix, înainte de a pleca acasă, Alexander își vâri 
capul pe ușă. 

— Te-ai aranjat bine? întrebă el cu răceală. 

Bell nici măcar nu catadicsi să-și ridice privirile. 

— Da, mulţumesc, răspunse el, şi în cele din urmă privi în ochii 
furioși ai lui Alexander. Să nu uit, fac nişte modificări în încăpere. 
Sper că nu vă deranjează. Promit să aranjez lucrurile la loc exact 
cum au fost în momentul în care acest caz va fi soluționat. 

— Te rog să ai grijă de acest lucru, spuse Alexander, după care 
dădu din cap într-un gest de rămas-bun și ieși din birou. 

Bell nu era încântat de faptul că lucrurile nu mergeau bine între 
el și Alexander. Nu își propusese să intre în acest joc prin care el şi 
şeful biroului agenției își înfruntau voințele, însă dacă nu ar fi atacat 
el primul, ştia prea bine că Alexander l-ar fi călcat pur și simplu 
în picioare. 


Capitolul 5 


Construit în 1892 de către Henry C. Brown pe locul în care 
obişnuia să meargă cu vaca la păscut înainte să se îmbogăţească 
peste noapte, hotelului i se potrivea numele de Brown Palace! pen- 
tru „Oraşul-regină al câmpiilor“, după cum era numit Denver, 
Construită din granit roșu și piatră de culoare cafenie, clădirea avea 
forma provei unui vapor. Oamenii care făcuseră avere în aur și 
argint stăteau acolo împreună cu soțiile lor, care luau ceaiul de 
după-amiază, și cu fiicele lor, care dansau noaptea la baluri opulen- 
te. Preşedinţii McKinley şi Roosevelt trăseseră acolo, precum și 
câţiva împărați și regi și alți membri ai caselor regale de peste hota- 
re, unde mai pui celebrităţile vremii, în special actorii și actrițele 
care se bucurau de faimă. Brown Palace era deopotrivă ales de 
localnici şi de străini, deoarece era ancora către agitatul cartier 
financiar şi cultural al orașului. 

Aproape se înnopta când Bell pătrunse pe ușa hotelului Brown 
Palace dinspre 17th Street. Se prezentă la recepţie și se uită de jur 
împrejur la holul magnific, situat într-un spaţiu deschis care ajun- 
gea până la etajul nouă. Coloanele și lambriurile, transportate cu 
ajutorul căilor ferate tocmai din Mexic, sculptate din onix auriu, 
reflectau lumina diafană care pătrundea prin tavanul masiv cu 
vitralii. Peste șapte sute de panouri din fier forjat împodobeau 

balustradele de la balcoane, închizând ca într-un cerc holul de la 
intrare, de la etajele superioare în jos. 

Lucrul care nu se cunoștea în general era faptul că proprietarul 
hotelului și restaurantului Navarre de pe cealaltă parte a străzii 
avusese un sistem subteran de cale ferată de la Brown Palace până 
la propria clădire, pentru a veni în serviciul gentlemanilor care 
doreau să se bucure de prezența doamnelor de la un bordel de la 
etajele superioare fără să fie văzuţi când intrau și când plecau. 

Bell îşi primi cheia şi urcă în ascensor, spunându-i liftierului eta- 
jul la care se afla apartamentul închiriat. O femeie intră după el, se 
opri în fața peretelui acoperit cu oglinzi, după care se întoarse cu 
faţa înspre ușă. Era îmbrăcată cu o rochie lungă de mătase, albas- 
tră, cu o fundă mare la spate. Părul roşu îi era fin și mătăsos, adus 
la spate într-un coc din care buclele cădeau liber. Din păr îi ieșeau 
două pene voluminoase. Femeia emana un farmec aparte. Avea o 
poziţie dreaptă, era înaltă şi cam de vârsta măritișului. Bell îi dădu 
vreo douăzeci şi cinci, douăzeci şi şapte de ani, poate mai tânără 
având în vedere gâtul de lebădă şi chipul delicat ca alabastrul. Avea 
ochii de un căprui-auriu. Lui Bell i se păru neobișnuit de atrăgătoa- 
re, nu neapărat frumoasă, însă extrem de simpatică din orice punct 
de vedere. El mai remarcă și faptul că aceasta nu purta verighetă. 
Femeia era îmbrăcată de parcă se pregătea să se ducă la o petrece- 
re în una din sălile de bal ale hotelului, constată Bell. Avea drepta- 
te, ca de obicei. Ascensorul se opri la etajul doi, unde se aflau sălile 
de bal și ringurile de dans. El se dădu la o parte, cu pălăria în mână 
și se înclină ușor în vreme ce aceasta ieșea din ascensor. Ea îi arun- 
că un zâmbet surprinzător de cald, dădu din cap și rosti cu o voce 
catifelată, și totuşi puţin guturală: 

— Mulţumesc, domnule Bell. 

La început, Bell nu își dădu seama. Pe urmă îl izbi ca o lovitură 
de ciocan. Rămase surprins de faptul că ea îl cunoștea, convins 
fiind că nu o mai văzuse niciodată. Bell îl prinse pe liftier de braţ şi 
îi spuse: 

— Mai lasă puțin uşa deschisă! 

Ea se pierduse deja în mulţimea care se îndrepta printr-o arcadă 
către sala de bal grandioasă a hotelului. Femeile purtau rochii 
încântătoare în culori extravagante — purpuriu, albastru-verde ca la 
cozile de păun, verde smarald — cu părul împodobit cu panglici, 
buchețele de flori și pene. Bărbaţii erau îmbrăcaţi în cele mai bune 
haine de seară pe care le aveau. Pe o pancartă deasupra intrării 
scria: „ÎN BENEFICIUL ORFANILOR DE LA ST. JOHN“. Bell se 
trase înapoi și dădu din cap către liftier. 

— Mulţumesc. Te rog să mă duci sus. 

Bell descuie uşa de la apartament și constată că avea un birou, o 
cameră de zi, o baie bogat ornamentată și un dormitor cu un pat 
cu baldachin, toate mobilate cu eleganța victoriană. Cuferele îi 
fuseseră deschise, iar hainele îi fuseseră împăturite sau atârnate pe 
umeraș în dulap de către o cameristă, un serviciu furnizat celor 
care rezervau apartamente, Cuferele nu erau la vedere. Fuseseră 
scoase din apartament și duse în zona de depozitare de la subsol. 

Bell nu mai pierdu timpul, făcu o baie și se bărbieri rapid. Îşi 
deschise ceasul și se uită la oră. Trecuseră treizeci de minute de 
când coborâse din ascensor. Mai trecură încă cincisprezece minute 
cât îşi legă cravata neagră la gât, își încheie cămașa și își prinse 
butonii la manşete, o activitate care necesită de obicei patru mâini. 
Era unul dintre puţinele momente în care își dorea să fi avut o 
nevastă care să-l ajute. Urmară şosetele negre şi pantofii. Nu își 
puse brâu, ci o vestă neagră, cu un lanț de aur care îi trecea din 
buzunarul stâng printr-o butonieră, până la ceasul mare de aur din 
buzunarul drept. La urmă, își îmbrăcă haina neagră cu un singur 
rând de nasturi şi cu revere din satin. După o ultimă privire în 
oglinda înaltă de doi metri, fu pregătit pentru seara aceea, indife- 
rent ce urma să îi ofere. 

Balul de caritate era în plină desfășurare în momentul în care 
pătrunse în interiorul sălii grandioase, de aceea rămase deoparte, în 
spatele ghiveciului unui palmier. Sala de bal era spațioasă şi impu- 
nătoare. Ringul de dans acoperit cu parchet era aranjat cu un 
desen complicat în formă de raze, iar tavanul, împodobit cu picturi 

colorate. O urmări pe femeia misterioasă, care şedea cu spatele la 
el împreună cu alte trei perechi, la masa cu numărul șase. Părea să 
fie singură, fără însoțitor. Se strecură până la directorul hotelului, 
care se ocupa de evenimentul serii. 

— Scuzați-mă, începu Bell cu un zâmbet prietenos, ați putea 
să-mi spuneți care este numele doamnei cu rochie albastră de la 
masa șase? 

Directorul îşi îndreptă ţinuta, privindu-l de sus. 

— Îmi pare rău, domnule, însă nu oferim informaţii despre oas- 
peţii noştri. În afară de asta, nici nu pot cunoaște pe toată lumea 
care participă la bal. 

Bell îi strecură un certificat în aur în valoare de zece dolari. 

— Credeţi că asta v-ar putea reîmprospăta memoria? 

Fără să rostească o vorbă, directorul ridică un registru subțire 
din piele şi îşi trecu ochii peste numele de acolo. 

— Doamna care stă singură la masă este domnișoara Rose Man- 
teca, o persoană foarte înstărită din Los Angeles, a cărei familie 
deţine o fermă întinsă. Numai atât vă pot spune. 

Bell îl bătu pe umăr pe director şi îi zi: 

— Vă sunt recunoscător. 


— Mult noroc! 

Orchestra interpreta un amestec de jazz şi de melodii de dans 
modern. Perechile dansau pe o melodie numită Nu vei veni la mine 
acasă?. Bell se duse în spatele lui Rose Manteca şi îi șopti la ureche: 

— Sunteţi de acord să îmi acordați acest dans, domnişoară 
Manteca? 

Ea se întoarse de la masă și îşi ridică privirile. Ochii ei de un 
căprui-auriu dădură de o pereche de ochi violeți hipnotizanți. 
Rămase calmă, însă Bell se gândi că apariţia sa bruscă în haine de 
seară o uimise profund. Ea își plecă privirea și se controlă rapid, 
însă chipul i se îmbujoră tot. 

— Scuzaţi-mă, domnule Bell. Nu vă aşteptam atât de curând. 

— Atât de curând? întrebă el. „Ciudat lucru să spună aşa ceva“, 
se gândi. 

Ea se scuză față de persoanele de la masă și se ridică în picioare. 
El o luă ușurel de braț şi o conduse pe ringul de dans. Îşi strecură 
braţul în jurul taliei ei subțiri, îi luă mâna și începu să danseze cu 
pricepere în ritmul muzicii. 

— Sunteţi un dansator foarte bun, îi spuse ea după ce făcură un 
tur pe ringul de dans. 

— Vine de la toţi anii când mama m-a obligat să iau lecţii de 
dans pentru a le impresiona pe fetele din orașul nostru, care îşi 
făceau prima ieșire în public. 

— Și sunteți şi foarte bine îmbrăcat pentru un detectiv. 

— Am crescut într-un oraș în care bărbaţii cu influență își 
duceau viața îmbrăcaţi în smoching. 

— Adică în Boston, nu-i așa? 

Pentru prima dată în toți anii săi de investigații, Bell fu luat pe 
nepregătite, însă își reveni și îi dădu replica: 
— Iar dumneata ești din Los Angeles. 

Era foarte bună, se gândi el. Nici măcar nu clipise. 

— Sunteţi foarte bine informat. 

— Nici pe jumătate cât dumneavoastră. Care este interesul dum- 
neavoastră? Cum de ştiţi atât de multe despre mine? Sau, mai bine 
zis, care este motivul? 


— Trăiam cu impresia că vă place să soluționaţi misterele, expli- 
că ea şi se strădui să privească dincolo de el, peste umărul lui înalt, 
însă fu atrasă de ochii aceia incredibili. 

Aceasta era o senzaţie, o trăire, la care nu se așteptase. Fotogra- 
fiile care îi fuseseră arătate nu îl favorizau la o privire directă, ochi 
în ochi. Era mult mai atrăgător decât și-l imaginase ea. De aseme- 
nea, era și extrem de inteligent. La asta se aștepta totuși, și înțelegea 
de ce era atât de vestit pentru intuiţia lui. Era ca și cum el o urmă- 
rea pe ea în timp ce ea îl urmărea pe el. 

Muzica se opri, iar ei rămaseră împreună pe ringul de dans, 
așteptând ca orchestra să înceapă următorul cântec. El se dădu 

puțin în spate şi o măsură din creștetul capului ei frumos coafat, 
până la pantofii din picioare. 

— Sunteţi extrem de atrăgătoare. Ce anume v-a determinat să 
fiţi interesată de persoana mea? 

— Sunteţi un bărbat atrăgător. Voiam să vă cunosc mai bine. 

- Îmi cunoșteaţi numele și de unde sunt înainte să mă întâlniți 
în ascensor. Este evident că întâlnirea noastră a fost premeditată. 

Înainte ca ca să-i poată răspunde, orchestra începu să cânte La 
umbra mărului bătrân, iar Bell o conduse pe ringul de dans în ritm de 
foxtrot. O ţinu lipită de el şi îi ţinu mâna strâns într-a lui. Ea avea 
talia foarte subțire, iar corsetul i-o scotea şi mai mult în evidență. 
Creștetul capului ei îi ajungea până în dreptul bărbiei. Simţi dorin- 
ţa de a-și lipi buzele de ale ei, însă se controlă. Nu era nici momen- 
tul, nici locul potrivit. Și nici mintea nu-i era acum la o relație 
romanţioasă. Ea îl urmărea. Asta era sigur. Încercă să se gândească 
la un motiv. Ce ar fi putut-o interesa la el pe ea, o persoană total 
străină? Singurele posibilităţi pe care le putu formula în minte fură 
că ea fusese plătită de unul dintre nenumăraţii răufăcători pe care îi 
aruncase în spatele gratiilor, pe care îi împușcase sau îi trimisese la 
spânzurătoare. O rudă sau o prietenă care voia să se răzbune? Nu 
prea se potrivea cu imaginea cuiva care să se asocieze cu infractorii 
pe care-i prinsese în ultimii zece ani. 

Muzica se opri, iar ea îşi retrase mâna și se dădu înapoi. 

— Vă rog să mă scuzați, domnule Bell, însă trebuie să mă reîn- 
torc la prietenii mei. 

— Ne mai putem întâlni? o întrebă el cu un zâmbet cald. 

— Nu prea cred, răspunse ea scuturând din cap. 

El se prefăcu a nu îi auzi răspunsul negativ: 

— Te invit la cină mâine-seară. 

— Îmi pare rău, sunt ocupată, răspunse ea cu o notă de superio- 
ritate în voce. 

Şi nici chiar în smochingul dumitale elegant nu aţi putea păcăli 
pe cineva ca să vă lase să intraţi la Balul Bancherilor din Vest de la 
Denver Country Club așa cum aţi reuşit în seara aceasta la strângerea 

de fonduri pentru orfanii de la St. John. Pe urmă își ridică bărbia, 
îşi trase fustele lungi și se reîntoarse la masă. După ce se așeză, 
aruncă o privire înapoi înspre Bell, însă el nu se mai zărea în mulți- 
me. Dispăruse din vedere. 


Capitolul 6 


În dimineața următoare, Bell fu primul care intră în birou, utili- 
zând un șperaclu care putea deschide nouăzeci de uși dintr-o sută. 
Tocmai trecea în revistă rapoartele despre spargerile băncilor la un 
capăt al mesei lungi, când Arthur Curtis și Glenn Irvine intrară în 
sala de conferinţe. Bell se ridică să-i întâmpine şi dădu mâna cu ei. 

— Art, Glenn, mă bucur să vă revăd pe amândoi! 

Curtis stătea în picioare, scund și rotofei, cu un abdomen rotun- 
jit acoperit cu grijă de o vestă ai cărei nasturi erau întinși la maxi- 
mum. Avea părul cânepiu cu semne de chelire, urechile mari ca 
nişte megafoane, ochii albaștri şi un zâmbet ce dezvelea o mulțime 
de dinţi care sclipeau în încăpere. 

— Nu te-am mai văzut de când am dat de urma lui Cussler 
Picior-Mare după ce a jefuit banca aceea din Golden. 

Irvine îşi puse pălăria în cuier, scoțând la iveală capul acoperit 
cu o claie de păr castaniu nepieptănat. 

— După câte îmi amintesc, spuse el, stând în picioare lung și deşi- 
rat ca o sperietoare de ciori, ne-ai dus direct la peștera unde se 
ascundea acesta. 

— Nu a fost decât o chestiune simplă de deducție, replică Bell cu 
un zâmbet reținut. Am întrebat niște băieți dacă nu cunoșteau 
vreun loc în care le plăcea să se ascundă de ai lor timp de câteva 
zile. Peştera era singurul loc pe o rază de vreo treizeci şi ceva de 
kilometri, suficient de aproape de oraș încât Cussler să se strecoare 
pentru a-şi procura rezervele de hrană. 

Curtis se duse în dreptul hărţii mari a Statelor Unite și examină 
gânditor stegulețele care semnificau trecerea criminalului. Erau 
șaisprezece. 

— Ai vreo intuiţie în privința Banditului-Măcelar? 

Bell se întoarse spre cl. 

— Banditul-Măcelar? Așa este numit? 

— Un reporter de la Bugle din Bisbee l-a poreclit așa. Alte ziare 
au preluat apelativul şi așa s-a extins în toată zona. 

— Nu ne va fi de prea mare ajutor în ceea ce ne priveşte, spuse 
Bell. Cu acest nume pe buzele tuturor, cetăţenii care respectă legea 
vor pune o presiune foarte mare asupra Agenţiei de Detectivi Van 
Dorn pentru faptul că nu a fost prins. 

— Deja au început, spuse Curtis, așezând pe masă în faţa lui Bell 
un exemplar din Rocky Mountain News. 

Bell se uită pe pagina ziarului. Coloana principală era despre 
spargerea și crimele din Rhyolite. Jumătate din coloană era dedica- 
tă întrebării: „De ce forțele de poliţie nu au făcut nici un progres în 
acest caz și de ce nu l-au capturat pe Banditul-Măcelar?“ 

— Lucrurile s-au aprins deja, spuse Bell neutru. 

— Lucrurile s-au aprins pe socoteala noastră, adăugă Irvine. 

— Deci ce avem? întrebă Bell, arătând înspre un vraf de dosare 
aşezat pe biroul din faţa lui, înalt de vreo jumătate de metru, referi- 
toare la spargerile de bănci. Am examinat rapoartele în tren, pe 
drumul încoace. S-ar părea că tot ce ştim este faptul că nu avem de- 
a face cu cowboy-ul tipic care s-a transformat în spărgător. 

— Lucrează de unul singur, spuse Curtis, şi este de o inteligență 
diabolică și malefic. Însă cel mai frustrant este faptul că nu lasă 
odată vreo urmă pe care s-o poată investiga echipa de poliţii 
Irvine încuviință din cap. 

— Este ca și cum ar dispărea în iadul din care a venit înainte să 
părăsească orașul. 

— Nu s-a găsit nici o urmă care să ducă în satele din împreju- 
rimi? întrebă Bell. 

Curtis scutură din cap. 

— Cei mai buni cercetași de profesie s-au întors de fiecare dată 
cu mâinile goale. 

— Vreun semn că ar fi stat pe undeva prin oraș până se linişteau 
lucrurile? 

— Până acum nu a apărut nimic de genul acesta, răspunse 
Curtis. După ce au avut loc spargerile, nu a mai fost văzut niciodată. 

— O fantomă, murmură Irvine. Avem de-a face cu o fantomă. 

Bell zâmbi. 

Nu, este un om, însă un om al naibii de inteligent. Făcu o 
pauză şi răsfiră dosarele de pe masa de conferinţe. Alese unul și îl 
deschise: era raportul spargerii din Rhyolite, Nevada. Individul nos- 
tru are un mod de operare foarte rigid, spuse el, pe care-l aplică de 
fiecare dată când dă spargerea la o bancă. Eu cred că stă prin zonă 
timp de câteva zile şi studiază orașul şi oamenii înainte să dea spar- 
gerca la bancă. 

— Este ori genul care joacă la noroc, ori genul căruia îi place 
să-și asume riscuri, spuse Curtis. 

— Nu, sunt greșite amândouă presupunerile, îl corectă Bell. Indi- 
vidul nostru este îndrăzneț şi viclean. Putem presupune că își face 
treburile lui mizerabile folosindu-se de tot felul de deghizări, deoa- 
rece oamenii din oraşele în care a dat lovitura nu au ajuns la un 
consens în privința înfățișării străinilor cu aspect dubios. 

Irvine începu să se plimbe prin sala de conferințe, examinând 
din când în când câte un steguleţ din cele prinse pe hartă. 

— Cetăţenii din aceste orașe își amintesc că au văzut un vaga- 
bond beat, un soldat în uniformă, un negustor înstărit și un hamal 
zilier. Însă nimeni nu i-a putut lega de crime. 

Curtis se uită la pardoseala acoperită cu mochetă și ridică 
din umeri. 

— Ce ciudat că nu există nici un martor care să ofere o identifi- 
care credibilă! 

— Nu e nimic ciudat în asta, spuse Irvine. Îi ucide pe toți. Morţii 
nu pot vorbi. 

Bell păru să nu ia în seamă schimbul de replici, ca şi cum ar fi 
fost pierdut în gânduri. Pe urmă ochii i se concentrară asupra hărții 
şi spuse liniștit: 

— Marea întrebare din mintea mea este de ce îi ucide întotdeauna 
pe cei din bancă în timpul spargerii. Chiar şi pe femei și pe copi 
Ce are de câștigat prin crimele astea? Nu poate fi numai faptul că 
nu vrea pur şi simplu să lase în urma sa martori la aceste spargeri, 
mai ales că a fost deja văzut deghizat prin oraș... Doar dacă... Făcu 
o pauză, după care continuă: Există o nouă definiție dată de psiho- 
logi pentru criminalii care ucid la fel de uşor cum își perie dinţii. Ei 
îi numesc sociopați. Individul nostru poate ucide fără să aibă re- 
mușcări. Nu are emoții, nu știe cum să râdă sau să iubească și are o 
inimă rece ca un aisberg. Pentru el, ori că omoară un copilaș, ori un 
porumbel e același lucru. 

— E greu de crezut că există oameni atât de cruzi și fără scrupu- 
le, bombăni Irvine revoltat. 

— Mulţi bandiți și pistolari din trecut erau sociopaţi, spuse Bell. 
Împuşcau oameni la fel de ușor cum respirau. John Wesley Hardin, 
faimosul criminal din Texas, a împușcat odată un individ numai 


pentru că sforăia. 

Curtis nu îşi lua privirea de la Bell. 

— Chiar crezi că el îi omoară pe toți cei din bancă pentru că 
face plăcere? 

— Da, răspunse calm Bell. Banditul obţine o satisfacţie bizară în 
momentul în care îşi comite crimele. Încă un element caracteristic: 
își face retragerea înainte ca oamenii din oraș, inclusiv şeriful ora- 
șului, să își dea seama ce s-a întâmplat, 

— Și atunci unde ne duce chestia asta? întrebă Irvine. Ce piste 
să urmăm? 

Bell se întoarse înspre el. 

— Încă un obicei al lui este să lase deoparte aurul și să ia doar 
bancnotele. Glenn, tu trebuie să iei legătura cu băncile unde a dat 
spargerile şi să verifici înregistrările seriilor de pe bancnotele furate. 
Începe cu Bozeman, Montana. 

— Băncile din orașele miniere nu obișnuiesc să înregis 
numărul de identificare de pe fiecare bancnotă care trece prin 
banca lor. 

— Ai putea avea noroc și să găseşti o bancă în care s-au înregis- 
trat numerele de pe bancnotele care au fost trimise pentru salariile 
minerilor de la băncile din orașele mari. Dacă reușești, le putem da 

de urmă. Spărgătorul a trebuit ori să cheltuiască banii, ori să 
schimbe bancnotele prin depuneri bancare și retrageri. Asta este o 
urmă pe care nu o poate acoperi. 

— Ar fi putut să le schimbe prin instituţiile financiare din 
străinătate. 
| — Poate, dar asta ar însemna că a trebuit să-i cheltuiască peste 
ocean. Riscul ar fi prea mare pentru el să le aducă înapoi în Statele 
Unite. Pun rămășag că și-a ținut captura în țară, replică Bell, după 
care se întoarse înspre Curtis. Art, tu verifică orarul de la toate dili- 
genţele şi trenurile care au plecat din orașe în aceeași zi în care au 
avut loc spargerile. Dacă individului nostru nu i s-a putut da de 
urmă de către poteră, este posibil să fi luat un tren sau o diligență 
ca să scape. Poţi începe din Placerville, California. 

- Consideră ca şi făcut, spuse Curtis cu hotărâre, 

— Tu ai de gând să rămâi aici și să acționezi pe post de coordo- 
nator? întrebă Irvine, 

Bell scutură din cap şi zâmbi. 

— Nu, plec și eu pe teren. Voi începe cu Rhyolite şi voi merge 
înapoi pe urma spargerilor. Indiferent cât este de bun acest crimi- 
nal, sau cât de bine și-a planificat spargerile, trebuie să fi rămas 
măcar o urmă. Trebuie să existe măcar un indiciu care să-i fi scă- 
pat. Am de gând să discut cu cetăţenii din oraşele miniere care se 
poate să fi văzut ceva, oricât de nesemnificativ, și care nu au rapor- 
tat acel lucru şerifului local sau polițistul districtual. 

— Ne dai și nouă programul tău, astfel încât să putem lua legătu- 
ra cu tine prin telegraf dacă aflăm ceva? întrebă Curtis. 

— Va fi gata până mâine, răspunse Bell. Am de gând și să mă 
duc prin orașele miniere care au sume mari de bani pentru salarii 


reze 

în bănci şi pe care individul nostru ar dori poate să le jefuiască. 
Poate, spun poate am posibilitatea să-l ghicesc pe măcelarul nostru, 
să-i întind o capcană şi să-l fac să atace o nouă bancă de pe terito- 
riul nostru, explică el, după care deschise un sertar și scoase două 
plicuri. Aici aveți destui bani ca să puteţi acoperi cheltuielile 
de călătorie. 

Atât Curtis, cât și Irvine rămaseră surprinşi. 

— Până acum, întotdeauna trebuia să călătorim la clasa a treia, 
să cheltuim din banii noștri şi să aducem note de plată și chitanțe, 
spuse Curtis, Alexander întotdeauna ne cerea să ne cazăm în hote- 
luri murdare și să cumpărăm mâncăruri ieftine, 

Acest caz este prea important ca să facem economii. Aveţi 
încredere în mine, domnul Van Dorn va fi de acord cu orice sumă 
de bani voi solicita, însă numai dacă obținem niște rezultate. Bandi- 
tul poate a reuşit să-i convingă pe toți că este invincibil și că nu 
poate fi prins, însă nu este nici el fără de greșeală. Are defecte exact 
la fel ca și noi, ceilalți. Va fi prins în capcană de o greșeală minoră și 
nesemnificativă pe care a trecut-o cu vederea, Iar aceasta este treaba 
noastră, domnilor, să descoperim acea greșeală nesemnificativă. 

— O să facem tot ce vom putea, îl asigură Irvine. 

Curtis dădu din cap în semn de încuviințare, 

- Mă adresez în numele amândurora, dă-mi voie să-ți spun că 
este un adevărat privilegiu să lucrăm din nou cu tine. 

= Privilegiul este al meu, rosti Bell cu sinceritate. Se simţea 
norocos că poate lucra cu niște agenţi atât de inteligenți şi de expe- 
rimentaţi, care cunoșteau oamenii și statele din Vest. 


i sala de 
conferinţe. Întotdeauna prudent, închise ușa şi o încuie. Când trecu 
prin holul dintre birouri, dădu nas în nas cu Nicholas Alexander, 
care arăta exact ca şi cum tocmai ar fi ieșit de la un croitor scump. 
Costumul modest pe care-l purta de obicei dispăruse şi fusese înlo- 
cuit cu un smoching elegant. Era o nouă imagine a respectabilității 


Se lăsa înserarea peste Munţii Stâncoși când Bell păr: 

pe care însă nu prea reușea să o afișeze. Nobleţea interioară îi lipsea 
pur și simplu cu desăvârșire. 

— Arătaţi ca un adevărat om de lume, domnule Alexander, 
spuse Bell curtenitor. 

— Da, mă duc cu soţia la o serată de gală la Denver Country 
Club în seara asta, ceva mai târziu. Am mulți prieteni influenți aici 
în Denver, știi? 

- Da, am auzit. 

— Păcat că nu poți veni şi dumneata, însă este numai pentru 
membrii oficiali ai clubului. 

Înţeleg perfect, spuse Bell, mascându-și sarcasmul. 

De îndată ce se despărțiră, Bell se duse jos la postul de telegraf 

şi îi trimise o telegramă lui Van Dorn. 


Am stabilit un program de investigaţii pentru mine, Curtis și 
Irvine, Vă informez că avem un spion în mijlocul nostru. O 
femeie, o străină care m-a abordat la hotel, îmi cunoştea numele, 
trecutul și părea să cunoască motivul pentru care mă aflu în 
Denver. Se numește Rose Manteca și se presupune că provine 
dintr-o familie înstărită de proprietari de pământuri din Los 
Angeles. Vă rog să solicitați biroului nostru din Los Angeles să 
investigheze. Vă ţin la curent cu noutăţile din această zonă. 

Bell 


După ce trimise telegrama, Bell se îndreptă pe jos pe trotuarul 
aglomerat către hotelul Brown Palace. După ce schimbă câteva 
vorbe cu recepționerul, care îi făcu rost de o hartă a orașului, fu 
însoţit până la încăperea în care se aflau magazia și centrala, situa- 
te sub holul de la intrarea în hotel, unde fu întâmpinat de responsa- 
bilul cu întreținerea hotelului. Acesta, un tip plăcut, îmbrăcat cu o 
salopetă pătată, îl conduse pe Bell la o ladă de lemn care fusese des- 
făcută. Bărbatul îi arătă o motocicletă așezată într-un suport de 
lângă ladă, și a cărei culoare roşie intensă sclipea sub singurul bec 
aprins care atârna din tavan. 

— Uitaţi-o, domnule Bell, spuse acesta cu satisfacţie. E gata de 
plecare. Am lustruit-o personal pentru dumneavoastră. 

- Îți sunt recunoscător, domnule... 

— Bomberger. John Bomberger. 

— Voi avea grijă să recompensez serviciile dumitale când voi 
pleca de la hotel, îi promise Bell. 

— Mă bucur să vă fiu de ajutor. 

Bell urcă în camera lui și găsi atârnat pe umeraş smochingul 
care-i fusese curățat de către personalul hotelului în decursul zilei. 
După ce făcu rapid o baie, se îmbrăcă şi luă din dulap o haină 
lungă de in pe care şi-o puse pe deasupra, cu tivul ajungându-i 
până la pantofii foarte lustruiţi. Pe urmă își puse o pereche de apă- 
rătoare pentru a-și proteja pantalonii eleganţi de lichidul uleios care 
deseori se prelingea din motor. În cele din urmă, își puse pe cap o 
caschetă cu ochelari, 

Bell cobori pe scara din spate până ajunse în magazie. Motoci- 
cleta roşie, cu roțile sale din cauciuc alb, stătea acolo ca un armăsar 
care aștepta să îl ducă la bătălie. Ridică piciorul de susținere spre 
aripa din spate, o apucă de mânere și împinse cele șaptezeci de kilo- 
grame pe o rampă utilizată de căruțele care luau la spălat așternu- 
turile din hotel și care servea negustorilor când aduceau alimente 
pentru restaurant şi pentru room service. 

Bell ieşi de pe rampă şi se trezi direct pe Broadway, strada care 
trecea pe lângă State Capitol Building, cu domul ei aurit. Se urcă 
pe şaua dură și îngustă așezată peste cocoașa făcută de rezervorul 
de combustibil de deasupra roții din spate. Pentru că motocicleta 
fusese creată pentru curse, şaua era la acelaşi nivel cu mânerele și 


trebuia să se aplece aproape la orizontală pentru a conduce, Îşi 
trase pe ochi ochelarii de protecție, după care se întinse și deschise 
valva care permitea combustibilului să curgă, datorită gravitaţiei, 
din rezervor până în carburator. Pe urmă își puse picioarele pe 
pedale și o împinse pe carosabil, astfel încât curentul de la cele trei 
baterii uscate să ajungă la bobină, producând o scânteie de înaltă 
tensiune care aprinse combustibilul în cilindri. Merse numai vreo 

trei metri, când motorul cu doi cilindri în V se trezi la viaţă, eşapa- 
mentul pârâind cu un zgomot strident. 

Bell prinse mânerul accelerației și îl răsuci mai puțin de jumăta- 
te din rotația sa, iar motocicleta de curse ţâșni înainte numai pe 
roata din spate, pentru ca numaidecât să gonească pe Broadway, 
printre trăsurile trase de cai și cele câteva automobile, cu aproape 
cincizeci de kilometri pe oră. Dat fiind faptul că fusese construită 
pentru curse, motocicleta nu avea faruri, însă pe cer strălucea 
jumătate de lună, iar străzile aveau pe margine becuri electrice, 
furnizând suficientă lumină încât să vadă la timp bălegarul de cal și 
să-l poată ocoli. 

După vreo trei kilometri, se opri sub un felinar și își consultă 
harta. Mulțumit că se deplasa în direcția corectă, continuă până 
când ajunse pe Speer Avenue, după care o luă înspre vest. După 
încă vreo trei kilometri, Denver Country Club apăru în raza lui 
vizuală. Clădirea impozantă, cu acoperișul ascuțit, licărea datorită 
luminilor care se vedeau prin numeroasele ferestre înalte care o 
încercuiau. Aleea din fața intrării principale era plină de trăsuri și 
de automobile parcate, ai căror birjari și şoferi se adunaseră în gru- 
puri, conversând și fumând. Doi bărbaţi cu cravate albe şi cu smo- 
chinguri stăteau la intrare și verificau invitaţiile celor care intrau. 

Bell era sigur că ar fi atras prea multă atenţie dacă ar fi mers cu 
motocicleta până la intrare. Și, fără invitaţie, nu prea avea şanse să 
fie lăsat înăuntru, chiar dacă era îmbrăcat corespunzător ocazici. În 
lumina discretă a lunii, întoarse ghidonul și se îndreptă către tere- 
nul de golf. Având grijă să nu meargă pe iarbă și la distanţă de gău- 
rile din nisip, făcu un ocol şi se apropie de magazia micuță din spatele 
clădirii, lângă prima gaură. În interior era întuneric, și magazia era 
pustie. Luă contactul și opri lângă niște tufe dese de lângă aceasta. 
Ridică motocicleta pe piciorul de susținere îşi dezbrăcă haina de in, 
aşezând-o peste ghidon. Pe urmă își scoase apărătoarele de picioa- 
re, cascheta și ochelarii. Bell își dădu părul blond pe spate, netezindu-l, 
apoi ieși la lumină și începu să străbată cu pași mari poteca dinspre 
magazia micuță către clădirea maiestuoasă a clubului. Toată zona 

era luminată de o mulţime de becuri electrice, atât de cele din inte- 
riorul casei, cât şi de felinarele înalte care străjuiau o alee îngustă 
care ducea din stradă până la zona din spatele clubului. Mai multe 
camioane stăteau sub o scară mare care se ridica până la ușa din 
spate. Servitorii îmbrăcaţi în uniforme croite în stil milităresc trans- 
portau din camioane în bucătărie tăvile cu mâncăruri şi tacâmuri. 

Bell urcă scările și merse între doi servitori, intrând în bucătărie 
ca și cum ar fi fost a lui. Nici unul dintre ospătarii care se foiau gră- 
biţi pe uşile spre sala de mese, cărând tăvile cu mâncare, sau dintre 
bucătari nu îi acordară nici cea mai mică atenție. Își închipuiau 
probabil că bărbatul înalt în smoching era unul dintre administra- 
torii din conducerea clubului. Dacă exista vreo problemă să intre în 
sala de mese, aceasta fusese depășită, din fericire. Pur și simplu 
i în mijlocul 
membrilor rafinați ai clubului, după care se duse printre mese, cău- 
tând-o din priviri pe Rose Manteca. După numai două minute în 
care cercetă mesele, o zări pe ringul de dans. 

Bell înțepeni. 

Rose dansa cu Nicholas Alexander. 

Îi trecu prin minte să se ducă la ei pentru a se bucura apoi de 
expresiile uimite de pe chipurile lor dacă i-ar fi abordat în mijlocul 
dansului. Însă discreția era o opţiune mai înțeleaptă decât orgoliul 
personal. Văzuse mai mult decât sperase. Acum cunoștea identita- 
tea persoanei care spioana. Însă Bell era convins că Alexander nu 
era un agent plătit de Banditul-Măcelar și de informatoarea acestu- 
ia. Nu era decât un prostănac care se lăsa fraierit de un chip fru- 
mos. Fu mulțumit că aceștia nu îl observaseră. 

Bell își puse un ștergar pe unul din braţe și luă un recipient de 
cafea ca și cum ar fi servit la o masă. Putea să-și ridice recipientul 
de cafea în dreptul feței dacă Rose sau Alexander s-ar fi uitat 
cumva în direcţia lui. Muzica se opri, iar el privi cum cei doi se 
întoarseră la masă. Stăteau împreună, Alexander între Rose şi o 
femeie mai în vârstă cu o gușă mare, despre care Bell presupuse că 
era soția agentului. Dacă nu era vorba despre altceva, acest lucru 


împinse una din ușile batante ale bucătăriei și p: 

demonstra că ei nu se întâlniseră din întâmplare pe ringul de dans. 
Dacă stăteau împreună însemna că masa le fusese rezervată din 
timp. Nu erau nişte necunoscuţi. 

Bell se uită cu atenţie la Rose. Purta o rochie de mătase roșie 
care aproape că se asorta cu culoarea părului ei ca o flacără. În 
seara aceasta avea o combinaţie de fundă la spate și bucle pe lateral 
şi în faţă. Sânii îi erau strânşi de marginea de mătase de la pieptarul 
rochiei și formau două ridicături albe. Era o femeie frumoasă din 
cap până în picioare. Avea buzele desfăcute într-un surâs încântă- 
tor, iar ochii căprui-aurii sclipeau de veselie. Își puse mâna pe bra- 
ţul lui Alexander, dându-i lui Bell de înţeles că îi făcea plăcere 
atingerea corporală. Era înconjurată de un anumit entuziasm, care 
îi contagiase pe toţi de la masa ei. Era o femeie fermecătoare, foar- 
te frumoasă și atractivă, însă șarmul ei nu îl impresiona și pe Bell. 
El nu simți nici o atracţie, nici o pasiune pentru ea, În mintea lui 
analitică, ea era dușmanul, nu ceva dezirabil. Străpunsese cu privi- 
rile stratul transparent al drăgălăşeniei ei și ajunse la minciuna și 
viclenia care se ascundeau dedesubt. 

Îşi spuse că văzuse suficient, Se ascunse pe după un ospătar care 
se întorcea în bucătărie şi merse pe lângă el până când trecură prin 
uşile batante. În timp ce îşi punea echipamentul pe care-l lăsase 
atârnat de motocicletă, Bell se consideră un tip norocos. Dăduse 
peste o situaţie la care nu se așteptase aproape deloc, însă de care 
putea profita. În timp ce conducea înapoi către Brown Palace, ştiu 
că singurele informaţii pe care avea să i le ofere lui Alexander vor fi 
piste false şi înșelătoare. Poate chiar va născoci o șmecherie să o 
păcălească pe Rose Manteca. Această parte a planului său îl sur- 
prinse. Se simţea deja ca și cum ar fi avut un avantaj în urmărirea 
unei leoaice pricepute. 


Capitolul 7 


A doua 


„la scurt timp după ce Bell se întoarse la birou, un 
curier al oficiului de telegraf îi aduse o telegramă de la Van Dorn: 


Agentul şef din Los Angeles m-a înștiințat că nu reuşeşte să 
dea de urma nici unei Rose Manteca. Nu există nici o familie cu 
acest nume care să dețină o fermă pe o rază de 320 km în afara 
oraşului. Mie mi se pare că ai fost tras pe sfoară, Era drăguță? 


Van Dorn 
Bell zâmbi în sinea lui. Îndesă telegrama în buzunarul hainei, 
porni către biroul lui Alexander și bătu la ușa acestuia. 
— Intră, spuse încet Alexander, de parcă ar fi vorbit cu cineva 
din încăpere, 
Abia auzind îndemnul, Bell păşi în interior. 
— Presupun că ai venit să raportezi, începu agentul-șef din Den- 
ver, fără nici un fel de introducere. 
Bell dădu din cap în semn de încuviinţare. 
— Voiam să vă pun la curent cu ultimele noastre activităţi. 
— Te ascult, spuse Alexander fără să-și ridice privirea de pe 
documentele de pe biroul său și fără să-i ofere un scaun lui Bell. 
— I-am trimis pe Curtis și Irvine pe teren să-i ia la întrebări pe 


ofițerii poliţiei locale şi pe fiecare martor al furturilor și omorurilor 
care au avut loc, minţi Bell. 

— E foarte puţin probabil ca ei să afle și altceva în afară de infor- 
maţiile oferite de către oamenii legii din zonă. 

— Intenţionez să plec şi eu cu primul tren de Los Angeles. 

Alexander își ridică privirea şi în ochi i se citi suspiciunea. 

— Los Angeles? De ce ai vrea să te duci acolo? 

— Nu acolo mă duc, răspunse Bell. Voi cobori în Las Vegas şi voi 
lua trenul către Rhyolite, iar acolo plănuiesc să vorbesc personal cu 
martorii, dacă mai sunt şi alții. 

— Un plan înţelept, spuse Alexander, părând aproape ușurat. 
Pentru o clipă am crezut că pleci în Los Angeles după domnișoara 
Manteca. 

Bell mimă uimirea. 

— O cunoaşteţi? 

— A stat împreună cu mine și soția mea la aceeași masă cu ocazia 
unei recepții dansante la un club din zonă. Ne-am mai întâlnit și cu 
alte ocazii. Mi-a povestit că v-aţi cunoscut la balul de binefacere 
pentru orfani, și mi s-a părut foarte interesată de munca și trecutul 
tău. Era puternic impresionată de criminalul și spărgătorul de bănci. 

„Pariez că era interesată de munca mea“, gândi Bell. Spuse 


în schimb: 

- Nu credeam că i-am făcut o impresie puternică. A reușit foar- 
te bine să se debaraseze de mine. 

— Soţia mea credea că domnișoara Manteca era fascinată de tine. 

— Greu de crezut. Tot ce am aflat despre ea este că provine 
dintr-o familie bogată din Los Angeles. 

— E adevărat, răspunse Alexander în necunoștință de cauză. 
“Tatăl ei deţine o bucată mare de pământ în afara oraşului. 

Pentru Bell fu evident că Alexander nu o investigase pe Rose și 
nici nu devenise suspicios cu privire la întrebările pe care aceasta le 
punea în legătură cu el și cazul Banditului-Măcelar. 

— În cât timp crezi că te vei întoarce? întrebă Alexander. 

— În cel mult cinci zile ar trebui să închei investigația de la 
Rhyolite şi să mă 

— Dar Curtis şi Irvine? 


întorc. 

— Între zece zile și două săptămâni. 

Alexander își concentră încă o dată atenția către documentele 
de pe biroul său. 

— Succes, îi ură acesta scurt lui Bell, dându-i de înţeles că între- 
vederea luase sfârșit. 

Întors în sala de conferinţe, Bell se așeză într-un scaun rotativ și 
îşi sprijini picioarele pe masa lungă. Sorbi din cafeaua care îi fusese 
adusă mai devreme de către domnișoara Murphy. Pe urmă se lăsă 
pe spate şi privi fix în tavan, de parcă ar fi văzut ceva deasupra lui. 

Deci suspiciunile lui în ceea ce o privea pe Rose Manteca erau 
cât se poate de corecte. Nu numai că era o impostoare, însă avea 
probabil legături cu Banditul-Măcelar, și fusese trimisă să vadă ce 
informaţii legate de investigaţie putea obține de la Agenţia de 
Detectivi Van Dorn. Bell nu putea subestima prada. Nu era un 
bandit oarecare. Faptul că apelase la serviciile unei spioane atât de 
seducătoare era gestul unui om care își planifica foarte bine toată 
operaţiunea. Rose, sau oricare îi era numele adevărat, se pricepea 
de minune. Reușise cu ușurință să câștige încrederea directorului 
biroului din Denver. Totul fusese bine pregătit, şi era în mod evi- 
dent munca unui profesionist. Angajarea unei persoane cu o identi- 
tate falsă denota faptul că tâlharul avea resurse importante, dar și o 
rețea de conexiuni adânci atât în comunitatea de afaceri, cât şi în 
cea guvernamentală. 


Când Bell reveni la Brown Palace, întrebă la recepție numărul 
camerei domnișoarei Rose Manteca. Recepţionerul îi răspunse pe 
un ton foarte oficial: 

— Îmi cer scuze, domnule, Nu avem voie să dăm numerele came- 
relor în care sunt cazați clienţii noștri. Apoi continuă cu o privire 
încrezută: Însă vă pot informa că domnișoara Manteca a eliberat 
camera la prânz. 

— A spus cumva unde urma să plece? 

— Nu, dar bagajul i-a fost dus la gara Union și pus în trenul de 
la ora 13.00 către Phoenix şi Los Angeles. 

Bell nu se așteptase la acest lucru. Se blestemă pentru că o lăsa- 
se să-i scape printre degete. Cine era de fapt Rose Manteca? De ce 
ar fi luat trenul către Los Angeles dacă ea nici măcar nu figura că 
locuia acolo? Imediat, un alt gând îi străfulgeră lui Bell prin minte. 
Oare unde avea să dea lovitura următoare inamicul său? Nu avea 
nici cea mai vagă idee, şi din acest motiv se simți foarte frustrat. În 
toate cazurile anterioare întotdeauna simţise că el deținea controlul. 
Acest caz era însă diferit, prea diferit. 


Capitolul 8 


Bărbatul blond, cu o mustață deasă de culoare castaniu-deschis, 
cu vârfurile lungi, şi aranjată cu pomadă, dădea impresia unei per- 
soane cu o situaţie prospe: 
așeză confortabil pe scaunul din spate al taxiului Ford Model N şi 
se bucură de ziua frumoasă și senină, admirând priveliștea din Salt 
Lake City de la poalele munţilor Wasatch. Era îmbrăcat la modă, 
îngrijit și elegant ca un dandy, însă cu un aer sofisticat, de om de 
afaceri. Purta o pălărie din mătase cu calota înaltă, o redingotă 
croită la trei nasturi cu vestă, guler înalt și rotund la cămaşă şi o 
cravată elegantă. Avea mănuși din piele de ied de culoare gri perlă 
și ghete asortate, lungi până deasupra gleznei. 

Stătea puţin aplecat în faţă în timp ce privirea îi trecea de la o 
fereastră la alta, cu mâinile ţinând strâns mânerul unui baston din 


. După ce străbătu peronul gării, se 


argint decorat cu un cap de vultur cu un cioc mare la capăt. Deși 
avea un aspect inofensiv, bastonul era de fapt o puşcă cu o ţeavă 
lungă și un trăgaci care se declanșa când era apăsat un buton. Avea 
în interior un glonț de calibrul 44, al cărui tub putea fi evacuat, și 
un nou cartuș putea fi introdus pe ţeavă dintr-o mică scobitură din 
coada vulturului. 

Taxiul trecu prin fața bisericii mormone — templul, lăcașul de 
închinăciune și curtea principală. Construite între anii 1853 și 
1893, zidurile din granit cenuşiu, groase de aproape doi metri, 
aveau deasupra lor șase clopotniţe, cea mai mare dintre ele cu sta- 
tuia din cupru a îngerului Moroni în vârf. 

După ce părăsi piața Temple, taxiul coti înspre South Street 
numărul 300 și se opri în fața hotelului Peery. Construit de curând 
în stil european, într-o perioadă prosperă, hotelul era cel mai apre- 
ciat din Salt Lake City. În vreme ce portarul scotea bagajele din 
portbagajul taxiului, bărbatul îi ordonă șoferului să-l aștepte. Intră 
apoi pe ușile duble din sticlă în holul impunător al hotelului. 

Recepţionerul zâmbi și îi făcu un semn din cap. Pe urmă aruncă 
o privire spre orologiul mare din hol și spuse: 

— Domnul Eliah Ruskin, presupun. 

— Presupuneţi corect, îi răspunse bărbatul. 

- Este ora două și un sfert, Aţi venit la timp, domnule. 

Măcar de această dată trenul meu nu a avut întârziere. 

— Vă rog să semnaţi în registru, 

Trebuie să plec la o întâlnire. Vreţi să vă asiguraţi că bagajele 
mele ajung în cameră și că hainele îmi vor fi aranjate în dulap şi 
în sertare? 

— Da, domnule Ruskin. Mă voi ocupa personal de acest lucru. 

Recepţionerul se aplecă peste biroul său și dădu din cap la vede- 
rea valizei mari din piele aşezată în siguranță între picioarele 
lui Ruskin. 


Doriţi să vă trimit valiza sus, în camera dumneavoastră? 


Nu, mulțumesc. O voi lua cu mine. 

Ruskin se întoarse și ieși în stradă, cu bastonul într-o mână și cu 
cealaltă ținând strâns mânerul valizei, a cărei greutate îi făcea umă- 
rul drept să se încline în față. Deschise portiera taxiului, împinse 
valiza înăuntru și se așeză din nou pe bancheta din spate. 

Recepţionerului i se păru ciudat că Ruskin nu-şi lăsase bagajul 
în taxi, Se întrebă de ce Ruskin ar căra o valiză atât de grea în holul 
hotelului și pe urmă din nou afară. Se gândi că avea pesemne ceva 
de valoare înăuntru. Îşi uită gândul în momentul în care un alt 
client veni să se înregistreze. 

Opt minute mai târziu, Ruskin se dădu jos din taxi, plăti şoferu- 
lui și intră în holul Băncii Salt Lake & Trust. Se îndreptă spre paz- 
nicul care era aşezat pe un scaun lângă ușă. 

— Am o întâlnire cu domnul Cardoza. 

Paznicul se ridică în picioare și făcu semn înspre o uşă din 
sticlă mată. 

— Acolo îl veți găsiţi pe domnul Cardoza. 

Ruskin nu avusese de fapt nici un motiv să-l întrebe pe paznic 
unde să se ducă. Ar fi putut să vadă și singur ușa biroului directoru- 
lui băncii. Paznicul nu își dădu seama că Ruskin îl studia cu atenţie, 
cum se mișca, ce vârstă avea și cum îşi ținea la şold tocul în care 
avea pistolul automat nou, de calibru 45, model Colt Browning din 
1905. Cercetarea succintă îi revelă de asemenea că paznicul nu era 
foarte atent sau în alertă. După atâtea zile în care vedea clienți 
venind şi plecând fără să aibă loc vreun incident cât de mic, pazni- 
cul devenise neglijent și indiferent. Nu dădu impresia că ar fi obser- 
vat ceva suspect în legătură cu geanta voluminoasă a lui Ruskin. 

În bancă se mai aflau doi casieri, fiecare în spatele câte unui 
ghişeu. Singurii angajaţi în afară de paznic mai erau Cardoza și 
secretara lui. Ruskin privi cu atenție ușa masivă din oțel a seifului 
care era deschisă înspre hol pentru a-i impresiona pe clienți şi a le 
sugera ideea că economiile lor se aflau pe mâini sigure, care aveau 
mare grijă de ele. 

Se apropie de secretară. 

— Bună ziua, mă numesc Eliah Ruskin. Am o întâlnire cu dom- 
nul Cardoza la ora două și jumătate. 

O femeie mai în vârstă, în jur de cincizeci de ani și cu părul 
încărunţit, îi zâmbi și se ridică fără să-i vorbească. Se îndreptă către 
o ușă cu o plăcuţă pe care se putea citi „ALBERT CARDOZA, 
DIRECTOR“ pe partea de sus a geamului mat, ciocăni și îşi vâri 
capul înăuntru. 

— Un domn pe nume Eliah Ruskin vă caută, 

Cardoza se ridică repede în picioare și se grăbi să ocolească 
biroul. Întinse brusc mâna și strânse energic palma şi degetele 
lui Ruskin. 

— Este o plăcere să vă cunosc, domnule. Așteptam cu nerăbdare 
sosirea dumneavoastră. Mai rar avem ocazia să-l întâmpinăm pe un 


URMĂRIREA 77 


reprezentant al unei bănci din New York, care să depună la noi o 
sumă atât de substanțială. 

Ruskin ridică valiza pe biroul lui Cardoza, îi desfăcu încuietori- 
le și îi deschise capacul. 

— Poftim, aveţi aici o jumătate de milion de dolari, bani lichizi, 
pentru a fi depuși până la data la care vom hotări să-i retragem. 

Cardoza privi cu respect certificatele în aur în valoare de câte 
cincizeci de dolari fiecare, aranjate şi stivuite cu grijă, de parcă ar fi 
constituit biletul lui către paradisul bancherilor. Își ridică apoi privi- 
rea, din ce în ce mai surprins. 

— Nu înţeleg, De ce nu aţi emis un cec în loc să purtați cu dum- 
neavoastră cinci sute de mii de dolari în bani lichizi? 

— Directorii Băncii Hudson River din New York preferă să folo- 
sească bani lichizi. După cum știți deja din corespondența noastră, 
intenţionăm să deschidem filiale în toată partea de vest, în orașele 
în care considerăm că avem potențial de dezvoltare. Credem că 
este foarte util să avem bani la îndemână atunci când ne vom des- 
chide ușile, 

Cardoza se uită la Ruskin cu o privire îngrijorată. 

— Sper că directorii dumneavoastră nu intenționează să deschi- 
dă o bancă şi în Salt Lake City, care să ne concureze. 

Ruskin zâmbi şi scutură din cap. 

— Phoenix, Arizona și Reno, din Nevada, vor fi primele filiale 
ale Băncii Hudson River care se vor deschide în vest. 

Cardoza se arătă ușurat. 

— Phoenix și Reno sunt cu siguranță orașe înfloritoare. 

— A avut loc vreodată vreo spargere a unei bănci în Salt Lake? 
întrebă Ruskin ca din întâmplare, în timp ce se uita la seif. 

Cardoza îl privi mirat. 

— Nu în acest oraș. Cetăţenii nu ar permite să se întâmple așa 
ceva. Salt Lake este unul dintre orașele cu indicele criminalității 
dintre cele mai scăzute din toată țara. Mormonii sunt persoane cin- 
stite și credincioase. Credeţi-mă, domnule Ruskin, nici un bandit 
nu ar îndrăzni să spargă această bancă. Banii dumneavoastră vor fi 

fără îndoială și sută la sută în siguranță odată depozitaţi în casa 
noastră de bani. 

— Am citit despre un tip numit Banditul-Măcelar care jefuiește 
şi omoară în toate statele din vest. 

— Nu vă faceți griji, el dă lovituri doar în oraşele miniere mici şi 
fură salariile. Nu ar fi într-atât de prost încât să încerce să jefuiască 
o bancă într-o localitate de mărimea oraşului Salt Lake. Nu ar reuşi 
să fugă dincolo de graniţele oraşului, și poliţia l-ar împuşca. 

Ruskin dădu din cap, uitându-se înspre seif. 

— Aveţi un seif impresionant. 

— Cel mai bun seif de la vest de Mississippi, făcut special pentru 
noi în Philadelphia, spuse Cardoza cu mândrie. Nici măcar un 
întreg regiment înarmat cu tunuri nu ar putea să-l spargă. 

— Observ că este deschis în timpul programului. 

— De ce nu? Clienţii noștri sunt încântați să vadă cât de bine le 
sunt protejate economiile, şi aşa cum am mai spus, nici o bancă nu 
a fost jefuită până acum în Salt Lake City, 

— Care este perioada cea mai slabă din timpul zile 

Cardoza îl privi nedumerit. 

— Perioada cea mai slabă: 

— Da, când au loc cele mai puţine tranzacţii cu clienții? 


— Între orele unu și jumătate şi două este perioada cea mai 
slabă. Cei mai mulți dintre clienţii noștri se întorc la birouri după 
pauza de prânz. Și pentru că închidem la ora trei, unii clienţi vin 
pentru a efectua tranzacții în ultimul moment. De ce întrebaţi? 

— Sunt doar curios să compar activitatea dumneavoastră cu 
cea a băncii noastre din New York, şi par să fie asemănătoare. 
Ruskin lovi uşor valiza cu palma. Voi lăsa banii în geantă şi o voi 
recupera mâine. 

— Vom închide în curând, însă îl voi pune pe casierul-şef să 
numere banii dimineaţă la prima oră. 

Cardoza deschise unul din sertarele biroului său, scoase de acolo 
un registru cu coperte din piele și scrise o chitanță de depunere 
pentru o jumătate de milion de dolari. I-o înmână lui Ruskin, iar 

acesta o vâri într-un portofel mare pe care îl purta în buzunarul de 
la piept al redingotei. 

— V-aş putea cere o favoare? întrebă Ruskin. 

— Desigur. Orice doriţi. 

— Aş vrea să fiu de faţă în momentul în care funcţionarul dum- 
neavoastră va număra banii. 

— Este foarte frumos din partea dumneavoastră, dar sunt sigur 
că banca dumneavoastră a avut grijă să fie aici toți banii. 

— Vă sunt recunoscător pentru încrederea oferită, însă aș vrea să 
fiu prezent pentru a mă asigura că totul este în regulă. 

Cardoza ridică din umeri. 

— Cum doriți. 

— Și aş dori să vă mai rog ceva. 

— Spune-ţi, vă rog. Orice. 

— Mai am încă o problemă de rezolvat mâine-dimineaţă și nu 
pot reveni decât la ora unu și jumătate. Cum veţi avea mai puţini 
clienţi la această oră, cred că e cea mai potrivită pentru a numă- 
ra banii. 

Cardoza dădu din cap afirmativ. 

— Aveţi dreptate. Se ridică şi întinse mâna. Pe mâine după-amia- 
ză atunci. Vă aștept cu nerăbdare. 

Ruskin îşi ridică bastonul în semn de rămas-bun, se despărți de 
Cardoza şi părăsi biroul. Trecu pe lângă paznic, care nu îi aruncă 
nici măcar o privire, legănându-și bastonul în timp ce pășea pe tro- 
tuar. Zâmbi în sinea lui, știind că nu avea nici o intenţie de a se 
reîntoarce la bancă doar pentru a număra banii din valiză. 

În după-amiaza următoare, Ruskin se îndreptă către bancă, asi- 
gurându-se că se făcea remarcat pe stradă de către mulțimea trecă- 
torilor, oprindu-se pe la magazine pentru a se uita la mărfuri, stând 
la taifas cu vânzătorii. Purta bastonul-revolver mai mult ca să se 
sprijine decât ca protecție. 

Ajuns în faţa Băncii Salt Lake & Trust la ora unu și jumătate, 
intră și fără a arunca o privire spre paznic, răsuci cheia în broas- 
ca ușii de la intrare, încuind-o. Pe urmă întoarse semnul din geam 
cu inscripția „ÎNCHIS“ pe partea care dădea înspre stradă și trase 
jaluzelele, în vreme ce paznicul stătea ca de obicei în amorţeala lui 
plictisită, fără să-și dea seama că banca tocmai urma să fie jefuită. 
Nici secretara lui Albert Cardoza, nici funcționarii și nici femeia 
care îşi depunea banii la ghișeu nu remarcară comportamentul ciu- 
dat al intrusului. 

În cele din urmă, paznicul întră în alertă și își dădu seama că 
Ruskin nu se comporta ca un client obișnuit al băncii şi asta nu 
părea un semn de bun augur. Se ridică în picioare, cu mâna îndrep- 
tată spre tocul unde își ținea pistolul Colt Browning de calibru 45, 
şi-l întrebă pe un ton neutru: 

— Ce vă închipuiți că faceți aici? 

Apoi ochii lui se măriră de groază când își dădu seama că avea în 
faţă gura ţevii unui Colt de calibrul 38 care îi aparținea lui Ruskin. 

— Nu te împotrivi şi du-te încet după ghișeu! îi ordonă Ruskin, 
în timp ce îşi înfășura pistolul într-un fular vechi și uzat de lână, cu 
găuri de arsuri prin ea. 

Se mişcă repede în spatele ghişeului înainte ca funcționarii de 
serviciu să-și dea seama de ceva şi să își poată lua armele pe care 
le ţineau la picioare. Cum nu se așteptaseră deloc ca banca lor să 
fie jefuită vreodată, în confuzia creată, aceștia nu mai avură timp 
să reacționeze. 

— Să nu vă treacă prin cap să vă luaţi armele! se răsti Ruskin la 
ei. Așezaţi-vă pe burtă pe podea, iar dacă nu, veţi primi câte 
un glonț în cap. Ruskin își agită bastonul către clienta speriată. 
Vino în partea aceasta a ghişeului, aşază-te jos împreună cu ceilalți 
și nu ți se va întâmpla nimic rău, îi spuse el pe un ton rece. Apoi își 
îndreptă pistolul înspre secretara lui Cardoza. Și tu la fel! La podea! 

După ce se întinseră toți cu fața în jos pe podeaua din lemn de 
mahon lustruită, Ruskin bătu la uşa biroului lui Cardoza. Cum nu 
auzise zgomotul vocilor de afară, directorul băncii nu-și dăduse 
seama de evenimentul îngrozitor care se petrecea în interiorul băn- 
cii sale. Așteptă din obișnuință să apară secretara la ușă, dar aceas- 
ta nu apăru. Într-un final, iritat că fusese întrerupt, se ridică de la 
biroul său și deschise ușa. Îi trebuiră zece secunde întregi ca să-și 
dea seama ce se întâmpla. Rămase nemișcat, holbându-se la Ruskin 
și la pistolul din mâna lui. 

— Ce înseamnă toate acestea? întrebă el. Apoi îi văzu pe oame- 
nii întinşi pe podea și îl privi încă o dată pe Ruskin într-o confuzie 
totală. Nu înțeleg. Ce se întâmplă? 

— Primul jaf al băncii din Salt Lake City, îi răspunse Ruskin 
oarecum amuzat. 

Cardoza nu se putu mişca. Încremenise din cauza șocului. 

— Sunteţi directorul unei bănci respectabile din New York. De ce 
faceţi asta? Pur şi simplu nu are nici un sens. Ce speraţi să câştigaţi? 

— Am motivele mele, îi răspunse Ruskin, pe un ton rece. Vreau 
să-mi scrii un bilet la ordin pentru patru sute şaptezeci şi cinci de 
mii de dolari. 

Cardoza se holbă la el ca la un nebun. 

— Un bilet pe numele cui? 

— Eliah Ruskin, cine altcineva? îi răspunse Ruskin. Și grăbeşte-te! 

Îngrozit de spaimă, Cardoza trase un sertar, scoase din interior 
un carnet și scrise în grabă un bilet la ordin pentru suma cerută de 
Ruskin. Când termină, i-l întinse lui Ruskin peste birou şi acesta îl 
băgă în buzunarul de la piept. 

— Acum, jos la podea, împreună cu ceilalți. 

Ca în chinurile unui coşmar, Cardoza se întinse încet pe podea, 
lângă secretara lui care tremura toată. 

— Acum să nu miște nici unul, nici măcar să nu clipiți până nu 
vă spun eu. 

Fără să mai adauge altceva, Ruskin intră în seif şi începu să 
îndese banii băncii în niște saci de piele pe care îi văzuse mai devre- 
me aranjaţi pe un raft în interiorul ușii masive de cinci tone. Umplu 
doi dintre ei, estimând o valoare de aproximativ două sute treizeci 
de mii de dolari în bancnote mari, nici una mai mică de zece. Puse- 
se totul la cale foarte bine. Din informaţiile obținute din interior, 
ştia că la Banca Salt Lake & Trust fusese livrată o sumă mare de 
bani drept rezervă de către Banca Naţională Continentală și 
Comercială din Chicago. Valiza cu propriii bani o lăsă pe alt raft 
din seif. 

Puse deoparte sacii și închise ușa de la seif. Se închise la fel de 
ușor ca ușa unui dulap. Pe urmă întoarse roata angrenajului care 
acţiona încuietorile din interior și fixă cronometrul pentru a doua zi 
dimineața la ora nouă. 

Fără să se grăbească, de parcă ar fi făcut o plimbare prin parc, 
Ruskin se duse în spatele ghișeului și împușcă fără milă în cap per- 
soanele care erau așezate pe jos. Împușcăturile înăbușite veniră atât ` 
de repede, încât nimeni nu avu timp să-și dea seama ce se întâmplă 
și să strige. Apoi ridică jaluzelele de la ferestrele băncii, pentru ca 
oamenii care treceau pe trotuar să vadă că seiful era încuiat și să 
creadă astfel că banca se închisese. Cadavrele, în mod convenabil, 
nu se aflau la vedere, ci în spatele ghişeului. 

Ruskin aşteptă până când strada se eliberă de trecători și de 
maşini, după care ieși nonșalant din bancă, încuie ușa și se îndepăr- 
tă tacticos şi fără grabă, rotindu-și bastonul prin aer. La ora patru, 
Ruskin se întorsese deja la hotelul Peery, făcuse o baie şi coborâse la 
restaurant, unde savurase o porție mare de somon afumat cu sos de 
smântână și mărar și icre negre, însoțite de o sticlă de vin franțuzesc 
de Burgundia, Clos de la Roche 1899. Apoi petrecu o oră în holul 
hotelului citind, după care se duse la culcare și dormi tun. 


A doua zi, dimineața târziu, Ruskin luă un taxi spre Banca Salt 
Lake & Trust. O mulțime de oameni se înghesuiau în fața ușii prin- 
cipale, în vreme ce o ambulanţă tocmai pleca de acolo. Era plin de 
poliţişti în uniformă. Își făcu loc prin mulțime, văzu un bărbat care 
părea detectiv și i se adresă: 

— Ce s-a întâmplat aici? întrebă el politicos. 

— Banca a fost jefuită şi cinci oameni au fost omorâți. 

— Jefuită, omorâţi ați spus? Este îngrozitor! Am depus ieri jumă- 
tate de milion de dolari aici bani lichizi, din partea băncii mele din 
New York. 

Detectivul îl privi surprins. 

— Jumătate de milion de dolari, spuneţi? Bani lichizi? 

— Da, am dovada la mine, spuse Ruskin fluturându-i detectivu- 
lui hârtia în față. 

Acesta o examină câteva clipe și apoi spuse: 

— Dumneavoastră sunteți Eliah Ruskin? 

— Da, sunt Ruskin și reprezint Banca Hudson River din New York. 

— Jumătate de milion de dolari bani lichizi! rosti detectivul stu- 
pefiat. Nici nu-i de mirare că banca a fost jefuită. Ar fi mai bine să 
veniți înăuntru, domnule Ruskin, și să-l cunoaşteţi pe domnul Ram- 
sdell, unul dintre directorii băncii. Eu sunt căpitanul John Casale de 
la Departamentul de Poliţie din Salt Lake. 

Cadavrele fuseseră îndepărtate, însă porțiuni mari din pardo- 
seala de mahon erau pătate de sânge uscat. Căpitanul Casale îl 
conduse spre un bărbat — un bărbat imens, gras, cu burta ieșită 

mult în afară, acoperită de o vestă şi de lanțul masiv al unui ceas. 
Bărbatul era aşezat la biroul lui Cardoza și examina depozitele 
băncii. Sub capul pleșuv, ochii lui căprui aveau o privire debusolată. 
Ridică uşor capul și se uită la Ruskin, deranjat de întrerupere. 

— Acesta este domnul Ruskin, anunță Casale. Spune că a depus 
jumătate de milion de dolari ieri, în prezența domnului Cardoza. 

— Îmi pare rău să ne cunoaştem în circumstanţe atât de tragice. 
Mă numesc Ezra Ramsdell, sunt directorul administrativ al băncii, 
spuse Ramsdell ridicându-se și dând mâna cu Ruskin. O întâmpla- 
re groaznică, groaznică, îngăimă el. Cinci oameni morți! Nu s-a 
mai întâmplat niciodată așa ceva în Salt Lake City. 

— Eraţi la curent cu banii pe care îi păstra domnul Cardoza în 
numele băncii mele? întrebă Ruskin fără intonație. 

Ramsdell dădu din cap aprobator. 

— Da, mi-a dat un telefon şi mi-a comunicat despre vizita dum- 
neavoastră și despre faptul că ați depus lichidităţile băncii dumnea- 
voastră în seif. x 

— Din moment ce domnul Cardoza, să-i fie țărâna uşoară, mi-a 
scris o chitanță, directorii mei vor considera că banca dumneavoas- 
tră ne va restitui pierderea. 

— Transmiteţi-le directorilor dumneavoastră să nu-și facă griji. 

— Câţi bani lichizi au fost furați? întrebă Ruskin. 

— Două sute patruzeci și cinci de mii de dolari. 

— Plus jumătatea mea de milion, spuse el pe un ton care 
părea agitat. 

Ramsdell se uită ciudat la el. 

— Pentru un motiv cu totul inexplicabil, hoţul nu a luat banii 
dumneavoastră. 

Ruskin se prefăcu stupefiat. 

— Poftim? Cum așa? 

— Bancnotele care se află într-o valiză mare de piele maro sunt 
ale dumneavoastră? întrebă Casale. 

— Certificatele în aur? Da, aparțin băncii din New York pe care 
o reprezint. 

Ramsdell și Casale făcură un schimb de priviri uimite, după 
care Ramsdell spuse: 

— Din geanta pe care dumneavoastră și domnul Cardoza ați 
pus-o în seif nu lipseşte nimic. 

— Nu înţeleg. 

— Nu a fost atinsă. Am deschis-o și am verificat eu însumi. Cer- 
tificatele dumneavoastră sunt în deplină siguranță. 

Ruskin se prefăcu din nou foarte surprins. 

— Nu are nici un sens! De ce ar lua banii dumneavoastră și i-ar 
lăsa pe ai mei? 

Casale își scărpină o ureche. 

— Eu cred că se grăbea şi pur și simplu a ignorat valiza, nereali- 
zând că avea o avere în interior în bani lichizi. 

— Ce uşurare, spuse Ruskin, ridicându-și pălăria de mătase și 
ștergându-și de pe frunte o picătură de sudoare imaginară. Presu- 
punând că hoţul nu se va întoarce, voi lăsa banii în seiful dumnea- 
voastră până când vom avea nevoie de ei pentru a deschide noile 
noastre filiale din Pheonix și Reno. 

— Vă suntem foarte recunoscători. Mai ales acum, când lichidi- 
tăţile noastre au fost sustrase. 

Ruskin se uită în jur la petele de sânge uscat de pe podea. 

— Ar trebui să vă las să vă continuaţi investigația. Îi făcu un 
semn din cap lui Casale. Sper că veți prinde ucigașul, iar acesta va 
fi dus la spânzurătoare. 

— Vă jur că-i vom da de urmă, îl asigură Casale cu încredere. 
Fiecare drum spre ieşirea din Salt Lake și toate staţiile de tren sunt 
împânzite de polițiști. Nu poate ieşi din oraș fără să fie prins. 

— Mult succes! îi ură Ruskin. Mă voi ruga să-l prindeți pe răufă- 
cător, spuse el, după care i se adresă lui Ramsdell: Voi fi la hotelul 
Peery până mâine după-amiază, în caz că aveţi nevoie de serviciile 
mele. La ora patru voi lua trenul înspre Phoenix, pentru a suprave- 
ghea amenajarea noii noastre bănci. 

— Sunteţi foarte generos, domnule, spuse Ramsdell. Vă voi con- 
tacta imediat ce ne vom reîncepe activitatea. 

— Plăcerea e de partea mea, rosti Ruskin și se pregăti să plece. 
Mult noroc, căpitane, mai adăugă el în timp ce se îndrepta către 
ușa principală a băncii. 

Casale îl privi pe fereastră pe Ruskin, care traversa strada pen- 
tru a lua un taxi, 

— Foarte ciudat, spuse el încet. Dacă nu mă înșel în privința ora- 
rului trenurilor, următorul tren spre Pheonix pleacă abia peste 
trei zile. 

Ramsdell ridică din umeri. 

— Poate a fost indus în eroare. 

— Cu toate acestea, e ceva la el care mi se pare suspect. 

— Ce anume? 

— Nu s-a arătat prea fericit că banii băncii lui nu au fost furaţi 
de către hoț. A fost aproape ca şi cum ar fi ştiut că erau în siguran- 
tă, încă dinainte să intre pe ușă. 

— Contează asta? întrebă Ramsdell. Domnul Ruskin ar trebui să 
fie bucuros că hoţului i-a scăpat jumătatea de milion de dolari. 

Detectivul căzu pe gânduri. 

— De unde știți că erau o jumătate de milion? I-aţi numărat? 

— Probabil că domnul Cardoza i-a numărat. 

— Sunteţi sigur? 

Ramsdell ieși din birou şi se îndreptă către seif. 

— Cred că acum este cel mai bun moment să facem o numără- 
toare rapidă. 

Deschise valiza și începu să așeze pe un raft din apropiere pri- 
mul teanc de bancnote. Primul rând de teancuri conţinea certifica- 
te în valoare de douăzeci de mii de dolari. Dedesubt, restul valizei 
era cu fâșii de ziare tăiate și aranjate cu grijă. 

— Doamne, Dumnezeule! lui Ramsdell i se tăie respiraţia. 

Pe urmă, ca lovit de o revelaţie, se duse repede în biroul directo- 
rului și deschise un registru care se afla pe masă. Registrul conținea 
cecuri bancare, dar ultimul dintre ele lipsea şi nu era înregistrat. 
Ramsdell deveni palid ca un mort. 

— Escrocul criminal l-a obligat probabil pe Cardoza să-i scrie un 
cec de jumătate de milion. În orice bancă l-ar depune, vor crede că 
noi l-am autorizat și vor cere ca Banca Salt Lake & Trust să plă- 
tească această sumă. Potrivit legii federale, suntem obligați să ono- 
răm acest cec. Dacă nu, procesele şi urmărirea în instanță de către 
agenții Trezoreriei Statelor Unite ne-ar forța să închidem. 

— Nu numai că Ruskin e un escroc, spuse hotărât Casale, dar tot 
el v-a jefuit banca și v-a omorât angajații și clienta. 

— Este de neînchipuit, mormăi Ramsdell, nevenindu-i să creadă. 
Apoi spuse: Trebuie să-l opriți. Prindeţi-l înainte să părăsească 
hotelul. 

— Voi trimite o echipă la Peery. Dar tipul ăsta nu e un hoț oare- 
care. Probabil a şters-o de îndată ce a ieșit pe ușă. 

— Nu-l puteţi lăsa să scape cu o faptă atât de îngrozitoare! 

— Dacă într-adevăr este celebrul Bandit-Măcelar, atunci e mai 
viclean ca un diavol şi va dispărea ca o fantomă. 

Ochii lui Ezra Ramsdell sclipiră, plini de inteligență. 

— Va trebui să depună cecul la o bancă pe undeva. Le voi tele- 
grafia directorilor tuturor băncilor din țară să fie cu băgare de sea- 
mă şi să contacteze poliţia înainte să onoreze un cec de jumătate de 
milion de dolari pe numele lui Eliah Ruskin. Nu va scăpa așa 
de uşor de data asta. 

— Eu nu aș fi așa de sigur, mormăi în barbă John Casale, aproa- 
pe fără să fie auzit. Nu aș fi deloc sigur. 

Banditul-Măcelar era deja foarte departe, se gândi Bell în vreme 
ce trenul în care se afla încetini şi se opri în gara din Rhyolite. Pri- 
mise o telegramă lungă de la Van Dorn în care i se relatase masa- 
crul de la Salt Lake, aşa cum devenise cunoscut. O bancă într-un 
oraș atât de mare ca Salt Lake era ultimul loc în care el sau oricine 
altcineva s-ar fi așteptat ca Măcelarul să lovească. Salt Lake era 
următoarea oprire după Rhyolite. 

Se dădu jos din tren cu o geantă de piele care conţinea strictul 
necesar pe care-l lua cu el când călătorea. Căldura deșertului îl lovi 
ca dogoarea unui furnal, însă, din cauza lipsei umidității din deșert, 
cămașa nu i se îmbibă de transpirație. . 

După ce-l întrebă pe șeful de gară încotro s-o ia, se îndreptă 
către biroul șerifului și închisoare. Șeriful Marvin Huey era un băr- 
bat de talie mijlocie, cu părul încărunțit şi răvășit. Îşi ridică privirea 
din spatele unui teanc de afișe pe care scria „Căutat“ și se uită lung 
la Bell cu niște ochi blânzi de culoare căprui când agentul lui Van 
Dorn pătrunse în biroul său. 

— Domnule șerif Huey, sunt Isaac Bell și vin din partea Agenţiei 
de Detectivi Van Dorn. 

Huey nu se ridică de la birou și nici nu-i întinse mâna, ci scuipă 
un jet de zeamă de tutun de mestecat într-o scuipătoare. 

— Da, domnule Bell, mi s-a spus că veţi veni cu trenul de zece. 
Cum vă place vremea noastră călduroasă? 

Bell luă un scaun din fața lui Huey și se așeză fără să fi fost invitat. 

— Prefer aerul răcoros de munte din Denver. 

Şeriful rânji ușor observând disconfortul lui Bell. 

— Dacă veți rămâne suficient pe aici, poate o să ajungă să 
vă placă. 

— V-am trimis o telegramă în legătură cu investigația mea, spuse 
Bell fără nici un preambul. Vreau să obțin orice informaţie posibilă 
care m-ar putea ajuta să-i dau de urmă Banditului-Măcelar. 

— Sper că veţi avea mai mult noroc decât mine. După ce au avut 
loc crimele, tot ce am putut găsi a fost o căruță de marfă furată și 
abandonată şi niște cai pe care acesta îi mânase în oraş. 

— A reușit cineva să-i vadă faţa? 

Huey scutură din cap în semn că nu. 

— Nu i-a dat nimeni nici cea mai mică atenţie. Trei persoane au 
dat descrieri diferite. Nici una nu se potrivea cu cealaltă. Tot ce știu 
este că potera pe care am trimis-o nu a găsit urme de căruţă, cal 
sau automobil care să iasă din oraș. 

— Dar calea ferată? 

Huey scutură din nou din cap. 

— Nici un tren nu a părăsit oraşul în opt ore. Am trimis oameni 
în gară, care au controlat vagoanele de pasageri înainte să plece, 
dar nu au găsit pe nimeni care să pară suspect. 

— Și trenurile de marfă? 

— Ajutoarele mele au făcut un control singurului tren de marfă 
care părăsea orașul în acea zi. Nici ei și nici mecanicul, fochistul 


sau lăcătușul de revizie nu au văzut pe nimeni care să se ascundă în 
interiorul sau deasupra vagoanelor. 

— Care e teoria dumneavoastră despre spărgător? întrebă Bell. 
Cum credeți că a scăpat așa de uşor? 

Huey făcu o pauză ca să mai scuipe încă o dată zeama de tutun 
în vasul din alamă. 

— Eu m-am dat bătut. Mă doare s-o recunosc, dar nu-mi pot 
explica felul cum a reușit să ne scape mie și ajutoarelor mele. Ca să 
fiu sincer, sunt cam dezorientat. În cei treizeci de ani în slujba legii 
nu am pierdut niciodată omul pe care-l urmăream. 

— Vă puteţi consola cu gândul că nu sunteți primul șerif sau șef 
de poliție căruia i-a scăpat după ce a jefuit băncile din oraşele lor. 

— Totuşi, nu am nici un motiv să mă mândresc cu asta, bom- 
băni Huey. 

— Dacă-mi dați voie, aș vrea să le pun câteva întrebări celor 
trei martori. 

— Vă veţi pierde timpul. 

— Mi-ai putea spune cum se numesc? insistă Bell. Trebuie să-mi 
fac datoria. 

Huey ridică din umeri, apoi scrise cele trei nume pe spatele 
unuia dintre afişele de pe birou și locul unde puteau fi găsiți, după 
care i-l întinse lui Bell. 

— Îi cunosc pe toţi acești oameni. Sunt cetățeni cumsecade şi 
cinstiți, care sunt convinși de ceea ce au văzut, deși declarațiile nu 
se potrivesc între ele. 

— Mulţumesc, domnule șerif, însă munca mea constă în a verifi- 
ca orice indiciu, oricât de nesemnificativ ar părea. 

— Să mă anunţaţi dacă vă mai pot fi de folos cu ceva, spuse 
Huey pe un ton ceva mai binevoitor. 

— Dacă va fi nevoie, o voi face, spuse Bell. 


Bell își petrecu aproape toată dimineața următoare căutând şi 
interogând persoanele de pe lista pe care i-o dăduse șeriful Huey. 
Bell era considerat un expert în schițarea de portrete-robot după 
descrierile martorilor, însă de data aceasta nu putu scoate nimic. 
i una dintre persoane, doi bărbați și o femeie, nu dădu detalii pe 
care să le fi putut pune în corelaţie. Șeriful Huey avusese dreptate. 
Acceptă înfrângerea și se întoarse la hotel, unde se pregăti să plece 
în următorul oraș pe care trebuia să-l viziteze și care avusese de 
suferit o tragedie similară: Bozeman, din Montana. 

Era așezat la o masă în restaurantul hotelului şi tocmai lua cina, 
tocăniță de miel, când îl văzu pe șerif intrând şi așezându-se la 
masa lui. 

— Vă pot comanda ceva? întrebă politicos Bell. 

— Nu, mulțumesc. Vă căutam pentru că mi-am adus aminte de 
Jackie Ruggles. 

— Cine este această persoană? 

— Este un băiat de vreo zece ani. Tatăl lui lucrează în mină, iar 
mama e spălătoreasă. Mi-a spus că a văzut un bărbat în ziua spar- 
gerii care arăta ciudat, însă nu am dat atenţie descrierii. Nu e 
tocmai cel mai deștept copil din oraș. Am crezut că voia să-i impre- 
sioneze pe ceilalți puști, lăudându-se că l-a văzut pe bandit. 

— Aş vrea să-i pun câteva întrebări. 

— Mergeţi spre Third Street până la Menlo. Pe urmă luaţi-o la 
dreapta. Locuiește în a doua casă pe stânga, o cocioabă dărăpăna- 
tă, ca mai toate locuinţele din zona aceea a orașului. 

— Vă rămân dator. 

— Nu veţi scoate mai multe de la Jackie decât de la ceilalți, poate 
chiar și mai puţin. 

— Trebuie să privesc partea plină a paharului, spuse Bell. Cum 
am mai spus, trebuie să verificăm fiecare pistă, oricât de neînsem- 
nată ar părea. Agenţia de Detectivi Van Dorn dorește la fel de mult 
ca şi dumneavoastră să-l prindă pe criminal. 

— Mai bine vă opriţi înainte la un magazin să cumpăraţi niște 
bomboane gumate, îl sfătui șeriful Huey. Jackie e mare amator de 
bomboane gumate. 

— Mulţumesc de pont. 


Bell găsi casa familiei Ruggles care arăta exact așa cum o descri- 
sese Huey. Întreaga structură din lemn era înclinată într-o parte. 
Încă cinci centimetri, se gândi Bell, și s-ar fi prăbuşit în stradă. 
"Tocmai urca scările şubrede, când un băiat ţâșni pe ușa din față și 
alergă înspre stradă. 

— Tu ești Jackie Ruggles? întrebă Bell, prinzându-l pe băiat de 
braţ înainte s-o poată lua la fugă. 

Băiatul nu păru absolut deloc intimidat. 

— Cine vrea să ştie? 

— Mă numesc Bell. Vin din partea Agenţiei de Detectivi Van 
Dorn. Aş vrea să-ţi pun câteva întrebări în legătură cu ce ai văzut 
în ziua spargerii de la bancă. 

— Van Dorn, spuse Jackie cu admiraţie. Sunteţi faimoși! Un 
detectiv de la Van Dorn vrea să discute cu mine? 

— Exact, încuviință Bell. Vrei niște bomboane gumate? îl ade- 
meni el. 

Îi întinse o punguță cu bomboane pe care le cumpărase de la 
magazinul universal. 

— Mulţumesc, domnule, spuse Jackie, care nu mai pierdu vre- 
mea și se repezi la pungă, de unde scoase o bomboană verde pe 
care o savură. Era îmbrăcat cu o cămașă din bumbac, cu pantaloni 
care erau tăiați deasupra genunchilor și niște papuci uzați din piele, 
rămași, bănui Bell, de la un frate mai mare. Hainele lui Jackie 
păreau destul de curate, cum se şi cădea la cineva a cărui mamă 
lucra ca spălătoreasă. Era slab ca un ţâr, cu fața lui copilăroasă 
plină de pistrui şi cu o claie de păr castaniu-deschis, creț și încâlcit. 

— Șeriful Huey mi-a spus că l-ai văzut pe hoţul care a dat spar- 
gerea la bancă. 

Băiatul îi răspunse în timp ce mesteca bomboana: 

— Da, l-am văzut. Problema e că nu mă crede nimeni. 

— Eu te cred, îl asigură Bell. Spune-mi ce-ai văzut. 

„Jackie era pe punctul de a întinde mâna să mai ia încă o bom- 
boană gumată, însă Bell îl opri. 

— Ți le dau pe toate după ce-mi spui ce-ai văzut. 

Băiatul păru puțin iritat, însă ridică din umeri și continuă: 

- Jucam baseball în stradă cu prietenii mei, când tipul ăsta bătrân... 

— Cât de bătrân? 

Jackie îl studie pe Bell. 

— Cam de vârsta dumneavoastră. 

Bell nu se gândise niciodată că treizeci de ani ar fi putut însemna 
bătrân, însă pentru un băiat de zece ani părca probabil foarte în vârstă. 

— Continuă. 

— Era îmbrăcat ca mai toți minerii care locuiesc aici, însă avea o 
pălărie mare, ca mexicanii. 

— Un sombrero. 

— Da, cred că așa se numește. Căra un sac greu pe umăr. Părea 
să fie foarte plin cu ceva. 

— Ce altceva ai mai observat? 

— La una din mâini îi lipsea degetul mic. 

Bell rămase împietrit. Acesta era primul indiciu pentru identifi- 
carea ucigașului. 

— Eşti sigur că-i lipsea degetul mic? 

— Sigur ca lumina zilei, răspunse Jackie. 

— La care mână? întrebă Bell, abia stăpânindu-și bucuria. 

— La stânga. 

— Nu ai nici o îndoială că era stânga? 

Jackie dădu din cap abia perceptibil, în vreme ce se zgâia la 
punga cu bomboane gumate. 

— Mi-a aruncat o privire de om nebun când a văzut că mă 
uitam la el. 

— Și ce s-a întâmplat după aceea? 

— A trebuit să prind o minge din zbor. Când m-am întors din 
nou, nu mai era. 

Bell îl bătu ușurel pe cap pe Jackie, aproape pierzându-și dege- 
tele în părul lui des și castaniu. Îi zâmbi: 

— Hai, ia şi mănâncă-ţi bomboanele gumate, însă dacă aș fi în 
locul tău, le-aș mesteca mai încet, ca să dureze mai mult. 


După ce plecă de la hotelul din Rhyolite, înainte să se urce în 
tren, Bell îl plăti pe operatorul telegrafului din gară ca să-i trimită 
o telegramă lui Van Dorn, în care îi spuse că Banditului-Măcelar 
îi lipseşte degetul mic de la mâna stângă. Știa că Van Dorn urma să 
transmită informaţia armatei lui de agenţi care trebuiau să fie 
atenți şi să raporteze orice persoană cu acea diformitate. 

În loc să se întoarcă la Denver, sub impulsul momentului se ho- 
tări să plece spre Bisbee. Poate, cine știe, ar fi putut să aibă încă o dată 
noroc şi să găsească un alt indiciu cu privire la identitatea banditului. 
Se lăsă pe spate pe banchetă, în vreme ce căldura toridă a deșertului 
încingea interiorul vagonului Pullman. Bell abia dacă luă în seamă. 

Primul indiciu solid, obţinut de la un băiat sfrijit, nu părea cine 
ştie ce progres, însă era totuși un început, se gândi Bell. Era mulțu- 
mit de descoperirea pe care o făcuse, și începu să viseze cu ochii 
deschişi la ziua când se va afla față în faţă cu banditul și îl va identi- 
fica după degetul lipsă. 


URMĂRIREA SE ÎNTEȚEŞTE 


Capitolul 11 


4 martie 1906 
SAN FRANCISCO, CALIFORNIA 


| Bărbatul al cărui ultim nume fals fusese Ruskin stătea în fața 
unei chiuvete din alamă frumos ornamentate și se privea cu atenţie 
în oglinda ovală, în timp ce se bărbierea cu un brici. După ce ter- 
mină, își clăti faţa şi se dădu cu o apă de colonie scumpă, franțu- 
zească, Întinse mâna şi se prinse bine de chiuvetă când vagonul de 
tren se opri brusc, 

Se duse până la o fereastră zăvorâtă ce arăta din exterior ca o 
secțiune a peretelui din lemn al vagonului, o întredeschise cu grijă 
şi privi în afară. O locomotivă cu abur tractase și decuplase cele 
zece vagoane de marfă ale trenului, inclusiv cel cu Mobilier 
O'Brian, prin imensa clădire a terminalului Companiei de Căi 
Ferate Southern Pacific, numită Oakland Mole. Terminalul era un 
chei masiv pe piloni din zidărie și piatră construit chiar în golful 
San Francisco, în partea de vest a orașului Oakland. Ambarcaderul 
unde intrau și acostau feriboturile se afla în partea de vest a clădirii 
principale, între două turnuri gemene. În turnuri se lucra în echipe 
care dirijau încărcarea și descărcarea imensei flote de feriboturi 
ce se îndreptau către San Francisco sau veneau dintr-acolo traver- 
sând golful. 

Cum Oakland Mole se afla la capătul căii ferate transcontinen- 
tale, timp de douăzeci și patru de ore pe zi se umplea de oameni de 

toate felurile, care veneau din est și se îndreptau în direcția opusă, 
traversând continentul. Trenurile de pasageri se amestecau cu cele 
de mărfuri. În anul 1906, acest loc vuia de activitate datorită 
expansiunii economice a orașelor din preajma golfului. San Fran- 
cisco era un centru comercial în plină dezvoltare, în vreme ce majo- 
ritatea bunurilor erau produse în Oakland. 

Ruskin verifică orarul și-și dădu seama că mijlocul său de trans- 
port secret pe care-l alesese în mod inteligent pentru a-și acoperi 
urmele se afla la bordul lui San Gabriel, un feribot al Companiei de 
Căi Ferate Southern Pacific destinat atât transportului de trenuri de 
marfă, cât și de pasageri. Feribotul era un model clasic, cu două 
punți și câte o cabină de pilotaj atât la pupa, cât și la prova. Era pus 
în mişcare cu ajutorul a două roți cu zbaturi aflate pe lateralele 
vasului, care erau propulsate de două motoare cu aburi, fiecare cu 
propriul coș de fum. Feriboturile care transportau trenuri aveau pe 
puntea principală șine paralele pentru vagoanele de marfă, în 
vreme ce cabinele de pe punte erau ocupate de pasageri. San Gabriel 
avea nouăzeci de metri lungime, douăzeci și patru de metri lățime 
şi putea transporta cinci sute de persoane și douăzeci de vagoane. 

San Gabriel trebuia să ajungă la terminalul de la Southern Pacific, 
situat la intersecția Townsend și Third Street, loc în care pasagerii 
urmau să debarce. Apoi urma să plece mai departe către Cheiul 32, 
la intersecţia străzii Townsend cu King Street, unde încărcătura sa 
de vagoane avea să fie preluată de către calea ferată a orașului, între 
Third și Seventh Street. Acolo, în zona industrială a orașului, vago- 
nul Companiei de Mobilă O'Brien urma să fie mutat pe linia secun- 
dară a unui depozit care îi aparținea banditului. 

Ruskin călătorise de nenumărate ori cu San Gabriel de o parte și 
de cealaltă a golfului, iar acum era nerăbdător să se reîntoarcă 
acasă, mai ales după lovitura sa îndrăzneață din Salt Lake City. 
Şuieratul puternic al sirenei cu abur de pe feribot răsună în tot ter- 
minalul, anunțând plecarea. San Gabriel începu să vibreze când 
imensele motoare cu aburi propulsară roțile cu zbaturi de opt 
metri, care începură să frământe apa. Nu după multă vreme, vasul 

aluneca pe întinderea netedă și sticloasă de apă a golfului înspre 
San Francisco, care se afla la o distanță de aproximativ douăzeci 
de minute. 

Ruskin se îmbrăcă în grabă cu un costum de afaceri negru, cla- 
sic, făcut exact pe măsura lui. La butonieră avea un trandafiraș gal- 
ben. Își puse pe cap, ușor pe-o parte, o pălărie melon și îşi trase pe 
mâini o pereche de mănuși din piele întoarsă. Își luă bastonul, apoi 
se aplecă şi apucă mânerul trapei din podeaua vagonului și o des- 
chise. Aruncă o valiză mare și grea prin deschizătură, după care se 
strecură încet printre şine către punte, atent să nu-și murdărească 
hainele. Aplecat sub vagon, se asigură mai întâi că nu se afla ni- 
meni prin apropiere, apoi se ridică şi se îndepărtă. 

Ruskin urca o scară care ducea la puntea unde se aflau cabinele 
cu pasagerii, când, la jumătatea drumului, se întâlni cu un membru 
al echipajului care cobora. Acesta se opri și îl salută printr-un gest 
al capului, cu o expresie serioasă pe chip. 

— Domnule, ştiţi că pasagerii nu au voie pe puntea principală? 

— Da, ştiu, zâmbi banditul. Mi-am dat seama de greșeala mea 
şi, după cum vedeţi, mă întorceam pe puntea unde sunt cabinele. 

— Îmi cer scuze că v-am deranjat, domnule. 

— Nu face nimic. E datoria dumitale, spuse banditul, apoi conti- 
nuă să urce scările și ajunse pe puntea cu cabine, foarte frumos 
decorată, de pe care pasagerii traversau golful, bucurându-se de tot 
confortul. Intră în restaurant și comandă la bar o ceașcă de ceai, pe 
urmă ieşi din nou pe terasa deschisă a punţii de la provă şi își savu- 
ră ceaiul în vreme ce privea clădirile orașului San Francisco de pe 
malul opus, care se vedeau din ce în ce mai aproape. 

Orașul de lângă golf se transforma într-o metropolă fascinantă, 
romantică și cosmopolită. Încă din 1900 începuse să crească în 
importanță, devenind cunoscut ca un centru financiar şi comercial 
al Vestului. Fusese construit după viziunea unor antreprenori de 
genul bărbatului îmbrăcat cu meticulozitate, care stătea acum pe 
punte cu o valiză imensă lângă el. Ca şi ei, acesta din urmă văzuse 
o oportunitate și se grăbise să nu o piardă. 

Fără să se sinchisească de bunele maniere, Ruskin își termină 
ceaiul și, în loc să ducă înapoi ceașca în restaurant, o aruncă peste 
bord. Urmări alene zborul unui stol mare de pescăruși care trecură 
pe lângă feribot, urmaţi îndeaproape de trei pelicani cafenii care 
planau la câțiva centimetri deasupra apei, în căutare de peștișori. 
Apoi, amestecându-se în mulțime, Ruskin cobori scările către pun- 
tea principală, acolo unde pasagerii debarcau pe cheiul din faţa ter- 
minalului de la Southern Pacific, o construcție imensă, elaborată, 
construită în stil spaniol. 

Cărând geamantanul imens după el, străbătu cu pas vioi termi- 
nalul, după care trecu de ușile acestuia, ieșind pe Townsend Street. 
Rămase pe trotuar câteva minute și aşteptă. Zâmbi la vederea unui 


Mercedes Simplex alb care-și făcuse apariţia în stradă şi care se 
opri lângă bordura din faţa lui, cu zgomot scrâșnit de cauciucuri. 
Sub capotă se afla un motor cu patru cilindri, de șaizeci de cai 
putere, cu ajutorul căruia automobilul putea să atingă cu ușurință o 
viteză de peste o sută treizeci de kilometri la oră. Era o combinaţie 
fantastică de oţel, alamă, lemn, piele și cauciuc. Să conduci o ase- 
menea mașină era o aventură de neegalat. 

Tar dacă vehiculul în sine reprezenta o imagine uimitoare, la fel 
apărea şi femeia din spatele volanului acestuia. Era grațioasă şi 
avea o talie de viespe. Părul ei roșcat era împodobit cu o fundă 
mare roșie asortată la nuanța ca de flacără a părului. Avea pălăria 
prinsă sub bărbie, ca să nu îi fie luată de vânt, şi purta o rochie 
cafenie de in care-i ajungea până la genunchi, ca să își poată mișca 
picioarele cu ușurință pe toate cele cinci pedale ale maşinii. Femeia 
ridică o mână de pe volanul cel mare şi o flutură înspre el. 

— Bună, frăţioare! Ai întârziat o oră și jumătate. 

— Salutări, surioară. Făcu o pauză și zâmbi. Nu m-am putut 
deplasa mai repede decât a condus mecanicul de tren. 

Ea îi întinse obrazul pe care el i-l sărută supus. Ea îi inhală 


mirosul. Acesta folosea mereu colonia franțuzească pe care i-o 
dăruise ea. Mirosea ca un câmp de flori după o ploaie ușoară de 

vară. Dacă nu i-ar fi fost rudă de sânge, nimic nu ar fi oprit-o să 
aibă o aventură amoroasă cu el. 

— Să înţeleg că această ci 

— Da, răspunse el, prinzând geamantanul în curele pe suportul 
lateral al mașinii. Și nu avem deloc timp de pierdut. Se așeză pe 
scaunul din piele maro din dreapta și continuă: Trebuie să înregis- 
trez chitanța pe care am obținut-o la Banca Salt Lake & Trust 
înainte ca agenții lor să aibă timp să oprească transferul. 

Ea apăsă pedala de ambreiaj cu pantoful maro din piele, cu 
șireturi, și schimbă viteza ca o expertă, iar mașina se avântă pe stra- 
dă ca un leu care urmărea o zebră. 

— Ţi-a luat două zile să ajungi aici, nu crezi că eşti cam la limi- 
tă? Ar fi avut destul timp să ia legătura cu forțele de ordine și să 
angajeze detectivi particulari cărora să le ceară să verifice toate 
băncile din țară pentru a găsi un bilet la ordin furat de la o bancă, 
şi care valorează o avere. 

Acest lucru ia de asemenea timp, nu mai puţin de patruzeci și 
opt de ore, adăugă el, apucându-se cu o mână de marginea scaunu- 

„lui, căci automobilul nu avea portiere pentru protecție, atunci când 
ea viră brusc la stânga către Market Street. Abia reuși să îşi prindă 
pălăria cu cealaltă mână înainte ca aceasta să îi zboare de pe cap. 

Ea conducea repede, la prima vedere nesăbuit, dar cu agilitate, 
strecurându-se cu ușurință prin traficul lent, cu o viteză care îi 
făcea pe trecători să tresară şi să întoarcă speriaţi capul. Trecu 
rapid pe lângă o căruță mare de bere trasă de o pereche de cai rasa 
Percheron, care bloca aproape tot carosabilul, strecurându-se prin- 
tre butoaiele depuse în stradă și trotuarul care era plin de trecători, 
la o distanță de doar câțiva centimetri. 

În tot acest timp, el fredona curajos un marș militar cunoscut 
sub numele de Garry Owen și îşi atingea pălăria salutând tinerele 
drăguţe care ieșeau din magazinele de îmbrăcăminte. Ca să depă- 
şească troleibuzul electric mare care circula pe Market Street, ca 
viră pe sensul opus al străzii, speriind caii din trafic, care se ridicară 


torie a fost încununată de succes? 

pe picioarele dinapoi, spre enervarea căruțașilor, care îi făcură 
furioși semne cu pumnii. 

După încă două sute de metri prin canionul format de clădirile 
din piatră şi cărămidă, opri brusc, apăsând frâna la maximum şi 
făcând cauciucurile să derapeze. Se aflau în fața clădirii Băncii 
Cromwell, în partea de sud-est, la intersecția Market și Sutter Street. 

— Am ajuns, frăţioare. Sper că te-ai bucurat de această plimbare. 

- Într-o zi te vei sinucide din cauza felului în care conduci. 

— Nu ai decât să te învinovățești, spuse ea râzând, doar tu mi-ai 
dăruit mașina. 

— Hai să facem schimb, îți voi da motocicleta Harley-Davidson 
pe mașină. 

— Nici nu mă gândesc, îi răspunse ea făcând un gest vesel cu 
mâna. Să vii devreme acasă și mai ales să nu întârzii. Avem întâlni- 
re cu familia Gruenheim în Barbary Coast, să ne distrăm la unul 
dintre spectacolele alea de revistă scandaloase. 

— Abia aştept, îi răspunse el sarcastic. 

Cobori din maşină pe trotuar, după care se întoarse și desfăcu 
legăturile de la geamantan. Ea remarcă efortul pe care-l făcu el în 
momentul când o ridică și își dădu seama că era burdușită cu banc- 
notele furate de la banca Salt Lake. 

La apăsarea pedalei de acceleraţie, Mercedesul Simplex țâșni de 
pe loc şi se deplasă cu zgomot de-a lungul străzii, cu un tunet al 
ţevii de eșapament la doar câțiva decibeli distanță de pericolul de a 
sparge geamurile vitrinelor de la magazine. 

Banditul se întoarse și se uită cu mândrie la clădirea impunătoa- 
re și elaborat ornamentată a Băncii Cromwell, susținută de coloane 
ionice înalte și canelate, și cu vitralii imense. Un portar îmbrăcat 
într-o uniformă cenușie îi deschise una din ușile mari de sticlă. Era 
un bărbat înalt, cu părul cărunt și cu o atitudine militărească 
dobândită după treizeci de ani petrecuţi în cavaleria Statelor Unite 
ale Americii 

— Bună dimineaţa, domnule Cromwell. Bine aţi revenit din 
vacanţă. 

— Bine te-am regăsit, George. Cum a fost vremea cât am 
fost plecat? 

— Exact la fel ca și astăzi, domnule, însorită și blândă. George se 
uită la geamantanul voluminos. Vă pot ajuta cu bagajul, domnule? 

— Mulţumesc, dar mă descurc. Trebuie să fac și eu puţină mișcare. 

O plăcuță din alamă informa asupra activelor băncii, în valoare 
de douăzeci şi două de milioane de dolari. În curând vor fi două- 
zeci şi trei de milioane, îşi spuse Cromwell. Doar Banca Wells 
Fargo, veche de cincizeci de ani, avea active, capital și lichidităţi 
mai mari. George îi deschise larg ușa, iar Cromwell banditul păși 
pe podeaua din marmură a holului de la intrare al băncii, trecând 
pe lângă birourile frumos sculptate ale managerilor și pe lângă gea- 
murile funcționarilor și ghișeele fără gratii, larg deschise clienților. 
Zona deschisă a operatorilor de ghișeu era invenţia ciudată a unui 
om care nu avea încredere în nimeni și care jefuia băncile din alte 
state pentru a-și construi propriul imperiu financiar. 

Adevărul era că Jacob Cromwell nu mai avea nevoie de sumele 
de bani pe care-i fura pentru banca sa. El era atras de provocarea 
în sine. Se simţea invincibil. Putea rivaliza fără probleme cu orice 
poliţist care investiga cazul, chiar și cu detectivii de la Agenţia de 
Detectivi Van Dorn, și asta până când avea să moară de bătrâneţe. 
Știa de la iscoadele sale că nimeni nu era nici măcar pe-aproape 
să-l descopere. 

Cromwell intră într-un ascensor și urcă până la etajul trei. 
Ajuns acolo, păși pe podeaua din dale de marmură italienească a 
biroului principal, care se afla într-o galerie chiar deasupra holului 
de la intrare al băncii. Pătrunse în zona grandioasă a birourilor 
sale, covorul gros de culoarea fildeșului inăbușindu-i zgomotul paşi- 
lor. Pereţii aveau lambriuri din lemn de tec și erau acoperiți de gra- 
vuri reprezentând scene din Vestul secolului al nouăsprezecelea, iar 
coloanele care susțineau tavanul erau sculptate în stilul stâlpilor de 
totem. Tavanul imens fusese pictat ca o frescă reprezentând zilele 
de început ale orașului San Francisco. 

Cromwell avea trei secretare care să se ocupe de problemele 
legate de bancă, dar şi de multe dintre afacerile sale personale. 
Toate erau femei frumoase, înalte, grațioase și inteligente și prove- 
neau din familii bune din San Francisco. Le oferea salarii mai bune 
decât dacă ar fi lucrat pentru concurență. Singura cerință era ca ele 
să poarte toate rochii de acelaşi model şi cu aceeaşi culoare, plătite 
de bancă. În fiecare zi era o altă culoare. Azi purtau rochii cafenii 
care se asortau cu covorul. 

Secretarele îl văzură venind şi se adunară imediat în jurul său, 
vorbindu-i vesele și urându-i bun venit din vacanța pe care o petre- 
cuse la pescuit în Oregon, după cum le informase înainte de pleca- 
re. Deși îi fusese greu, Cromwell nu avusese niciodată o legătură 
amoroasă cu vreuna dintre cele trei femei. Avea principii de neclin- 
tit în ce priveşte aventurile pe teritoriul propriu, 

După ce se încheiară amabilitățile, iar secretarele se reîntoarse- 
ră fiecare la treaba ei, Cromwell o rugă pe secretara-şelă, care lucra 
pentru el de nouă ani, să vină la el în birou. Se așeză la biroul 
masiv din stejar, puse geamantanul dedesubt, după care îi zâmbi 
domnișoarei Marion Morgan. 

— Ce mai faci, domnişoară Morgan? Ai mai ieșit cu vreun nou 
prieten în ultima vreme? 

Ea se îmbujoră. 

— Nu, domnule Cromwell, îmi petrec serile stând acasă și citind. 

Marion avea douăzeci și unu de ani când terminase colegiul și 
venise la Cromwell să lucreze ca funcţionară la ghișeu și ajunsese 
între timp la o funcție de conducere. Tocmai împlinise treizeci de 
ani și nu fusese căsătorită niciodată, motiv pentru care unii o consi- 
derau deja fată bătrână. Adevărul era că ar fi putut avea orice băr- 
bat sus-pus din oraş. Era o domnişoară absolut fermecătoare, care 
nu trebuia decât să vrea, și și-ar fi putut alege imediat un soț dintre 
pretendenţii ei. Era pretențioasă la bărbaţi şi se părea că Făt-Fru- 
mos pe care îl visa ea nu apăruse încă. Părul blond de culoarea spi- 
celor de grâu era prins în coc deasupra capului după moda vremii, 
iar trăsăturile drăgălașe ale feţei subliniau linia fină a gâtului ca de 

lebădă. Trupul ei încorsetat avea forma clasică de clepsidră. Îl pri- 
vea pe Cromwell cu ochii verzi ca o mare de corali, iar în mâna sa 
delicată ținea un stilou aplecat deasupra unei agende. 

— Mă aştept ca în orice moment să sosească reprezentanți ai 
băncii din Salt Lake City pentru a ne verifica registrele. 

— Ne vor verifica și registrele contabile? întrebă ea cu un aer 
ușor alarmat. 

— Nimic de genul acesta, spuse el scuturând din cap. Am auzit 
zvonuri de la prietenii mei bancheri cum că o bancă din Salt Lake 
City a fost jefuită și că fondurile respective ar fi putut fi depuse deja 
la o altă bancă. 

— Vreţi să mă ocup eu de această problemă? 

— Nu. Te rog doar să-i întreții pe acești domni până când voi 
putea să mă ocup personal de problemă. 

Chiar dacă Marion avea unele nelămuriri cu privire la cererea 
stranie a lui Cromwell, nu lăsă să se întrevadă acest lucru. 

— Da, desigur, voi avea grijă să nu le lipsească nimic până când 
veți fi gata să-i primiţi. 

— Asta este tot, spuse Cromwell. Îţi mulțumesc. 

De îndată ce Marion ieși din birou și închise ușa după ea, 
Cromwell îşi duse mâna la buzunarul de la piept şi scoase din inte- 
rior biletul la ordin de la Banca Salt Lake & Trust. Apoi se ridică în 
picioare și se îndreptă către seiful în care erau păstrate registrele și 
arhivele băncii. Modifică registrele rapid şi în mod expert, în așa fel 
încât să apară că biletul la ordin fusese deja primit, iar suma totală 
îi fusese achitată lui Eliah Ruskin. Mai făcu de asemenea nişte 
însemnări din care să reiasă că suma de bani fusese plătită din capi- 
talul de lichidităţi al băncii. 

Cromwell nu trebui să aștepte mult după ce termină de contra- 
făcut datele din registru. După douăzeci de minute, își făcură apari- 
ţia agenţii pe care-i aştepta. Marion îi reținuse, spunându-le că 
domnul Cromwell era foarte ocupat. Abia atunci când o sonerie 
micuță bâzâi de sub biroul ei, îi invită să intre în biroul acestuia. 

Cromwell ţinea receptorul telefonului în mână și îi salută, fä- 
cându-le semn să ia loc pe scaune. 

— Da, domnule Abernathy, mă voi ocupa personal de închiderea 
contului. dumneavoastră, iar fondurile să vă fie transferate către 
Banca Baton Rouge din Louisiana. Nici o problemă. Mă bucur să vă 
pot fi de folos. Vă doresc călătorie plăcută. La revedere, spuse Crom- 
well, și puse în furcă receptorul fără ton și la al cărui capăt de fir nu se 
afla nimeni, Se ridică în picioare, înconjură biroul şi dădu mâna cu 
agenţii. Bună ziua, sunt Jacob Cromwell, președintele băncii. 

— Acești domni sunt din Salt Lake City, spuse Marion. Vor să 
discute cu dumneavoastră cu privire la un bilet la ordin pentru o 
sumă care a fost retrasă din banca lor. Apoi îşi răsuci fusta, lungă 
până deasupra gleznelor, și ieși din birou, închizând ușa după ea. 

— Cu ce vă pot fi de folos? întrebă Cromwell politicos, 

Unul dintre bărbaţi era înalt și mătăhălos, în timp ce celălalt era 
scund, gras și transpira încontinuu. Cel înalt vorbi primul: 

— Mă numesc William Bigalow, iar acesta este asociatul meu 
Joseph Farnum, Împreună verificăm dacă vreo instituţie financiară 
din San Francisco ar fi putut primi un bilet la ordin pentru suma de 
patru sute șaptezeci și cinci de mii de dolari, bani retrași din Banca 
Salt Lake & Trust, 

Cromwell ridică din sprâncene cu o expresie prefăcută de teamă. 

— Care este problema? 

— Biletul la ordin a fost completat de directorul băncii prin con- 
strângere, pentru ca mai apoi acesta să fie ucis de către un bandit 
care a fugit nu numai cu hârtia, ci și cu banii din seiful băncii. Noi 
încercăm să-i dăm de urmă. 

— O, Doamne, spuse Cromwell, aruncându-și mâinile în aer în 
semn de îngrijorare. Biletul la ordin ne-a parvenit încă de ieri 
la prânz. 

Cei doi agenţi deveniră încordaţi. 

— Și aveți biletul? întrebă Farnum, așteptând răspunsul nerăbdător. 

— Da, este într-un seif la Contabilitate, răspunse Cromwell, 
după care tonul îi deveni grav. Din nefericire, a fost încasat. 


URMĂRIREA 107 


— A fost încasat, rosti Bigalow pierdut. 

— Păi da, spuse Cromwell ridicând din umeri. 

— Cu siguranţă printr-un cec, continuă Farnum, sperând că mai 
era timp să-l oprească pe bandit să încaseze banii de la o altă bancă. 

— Nu, domnul al cărui nume se afla pe biletul la ordin a dorit 
plata în bani lichizi, iar noi i-am respectat dorința. 

Bigalow și Farnum îl priviră șocați pe Cromwell. 

— Aţi plătit aproape jumătate de milion de dolari cuiva care a 
intrat în banca dumneavoastră așa, pur și simplu? întrebă Bigalow, 
încruntându-se foarte tare. 

— Am verificat biletul eu însumi când directorul mi l-a adus pen- 
tru aprobare. Părea să fie totul în ordine. 

Bigalow nu părea prea fericit. Urma să cadă pe umerii lui sarci- 
na de a-i contacta pe directorii băncii din Salt Lake și să le spună că 
cele patru sute șaptezeci și cinci de mii de dolari dispăruseră. 

— Ce nume era trecut pe bilet? 

— Un anume domn Eliah Ruskin, răspunse Cromwell. Ne-a ară- 
tat un dosar întreg prin care se dovedea că domnul Ruskin era 
fondatorul unei companii de asigurări care urma să plătească despă- 
gubiri de pe urma unui incendiu care distrusese o stradă dintr-un 
oraș... Cromwell făcu o pauză. Cred că a precizat că orașul se 
numea Bellingham, în statul Washington. 

- ÎI puteţi descrie pe Ruskin? întrebă Farnum. 

— Era foarte bine îmbrăcat, răspunse Cromwell. Înalt, cu părul 
blond și o mustață blondă și voluminoasă. Nu i-am văzut culoarea 
ochilor. Însă mi-aduc aminte că avea un baston neobișnuit, cu un 
cap de vultur din argint. 

— E Ruskin, fără îndoială, murmură Farnum. 

— Nu a pierdut deloc timpul, îi spuse Bigalow partenerului său. 
Probabil că a luat un tren expres ca să ajungă până aici în ceva mai 
mult de o zi. 

Farnum se uită sceptic la Cromwell. 

— Totuşi, nu v-aţi gândit că era o sumă astronomică de plătit 
unei persoane complet străine și din afara statului? 

— Este adevărat, însă, așa cum am mai spus, eu personal am 
verificat biletul pentru a fi sigur că nu era un fals. L-am și întrebat 
de ce nu a retras banii dintr-o bancă din Seattle, însă mi-a răspuns 
că cei de la compania unde lucra voiau să deschidă o filială în San 
Francisco. Vă asigur că era un bilet la ordin veritabil. Nu am avut 
nici un motiv să devin suspicios. Am plătit, deși a trebuit să dăm 
aproape ultimii dolari pe care îi aveam în seif. 

— Cei de la banca pe care o reprezentăm nu vor fi prea fericiţi, 
preciză Barnum. 

— Nu sunt îngrijorat, răspunse Cromwell sigur de sine. Banca 
Cromwell nu a făcut absolut nimic nejustificat sau ilegal. Am res- 
pectat regulile și prevederile bancare. Iar în ceea ce privește imposi- 
bilitatea celor de la Banca Salt Lake & Trust de a-și respecta 
obligaţiile, acest lucru nu ne priveşte pe noi. În orice caz, compania 
lor de asigurări va rambursa pierderile în urma spargerii, pentru că 
ştiu foarte bine că au capital mai mult decât suficient pentru a aco- 
peri o pierdere de jumătate de milion de dolari. 

Barnum i se adresă lui Bigalow fără să se întoarcă înspre el. 

— Ar trebui să mergem la oficiul telegrafic cel mai apropiat pen- 
tru a-i înştiința pe directorii de la Banca Salt Lake & Trust. Nu vor 
fi prea încântați. 

— Da, spuse Bigalow, încuviințând din cap cu putere. S-ar putea 
să nu accepte această înfrângere. 

— Nu au de ales, trebuie să onoreze biletul la ordin. Cu siguran- 
ţă comisia bancară va fi în favoarea Băncii Cromwell în cazul în 
care directorii de la Banca Salt Lake vor depune o contestaţie. 

Cei doi agenți se ridicară în picioare. 

— Vom avea nevoie de o declaraţie din partea dumneavoastră, 
domnule Cromwell, anunță Farnum, în care să povestiţi circum- 
stanțele în care s-a produs efectuarea plății. 

— Avocaţii mei se vor ocupa de acest lucru mâine-dimineață la 
prima oră. 

— Mulţumim pentru amabilitatea dumneavoastră. 

— Pentru nimic, răspunse Cromwell fără să se ridice. Voi face tot 
ce-mi stă în putință pentru a colabora. 

De îndată ce agenţii plecară, Cromwell o sună pe domni- 
şoara Morgan. 

— Te rog să nu mă deranjeze nimeni în următoarele două ore. 

— Da, domnule, voi avea g 
competență. 

La câteva secunde după ce se închise uşa, Cromwell se duse şi 


de acest lucru, spuse ea cu 


răsuci cheia în broască. Apoi scoase de sub biroul de tec geaman- 
tanul greu, îl puse deasupra și îl deschise. Banii erau puși în tean- 
curi neregulate în interior, unele dintre ele înfășurate în benzi 
din hârtie. 

Cromwell începu să numere bancnotele și să le aranjeze meto- 
dic, înfășurându-le pe cele care nu aveau benzi şi notând suma 
exactă deasupra. Când termină, biroul său era plin de teancuri de 
bani aranjate ordonat, numărate și marcate. În total erau două sute 
patruzeci și unu de mii de dolari. Pe urmă puse banii cu grijă la loc 
în geamantan, îl împinse înapoi sub birou şi deschise mai multe 
registre, unde înregistră depuneri în conturi false, pe care le deschi- 
sese cu mai mult timp în urmă pentru a ascunde banii furaţi de-a 
lungul anilor. Bani pe care îi utilizase pentru a realiza capitalul 
necesar pentru a-și deschide propria bancă. Satisfăcut că acoperise 
toate depunerile, o sună pe domnișoara Morgan și o informă că era 
pregătit să se ocupe de problemele de pe ordinea de zi privind con- 
ducerea unei instituții financiare de succes. 

Programul de funcționare al băncii era de la zece dimineața 
până la trei după-amiaza. Când se apropie ora de închidere, Crom- 
well aşteptă ca toţi angajaţii să plece acasă și banca fu încuiată. 
Acum, complet singur în interiorul vast al băncii, duse geamanta- 
nul în ascensor, cobori la parter și se îndreptă către seiful care, după 
cum ceruse, fusese lăsat deschis. Puse banii, teanc peste teanc, în 
cutiile care erau folosite de funcționarii băncii pentru efectuarea 
tranzacţiilor cu clienţii. Chitanţele false pe care le scrisese urma să 

le predea contabilului-; 
depunerile-fantomă, fără să ştie seriile bancnotelor. 

Jacob Cromwell se simţea satisfăcut de propria persoană. Aceas- 
tă escrocherie adăugată spargerii băncii din Salt Lake City fuseseră 
acțiunile cele mai îndrăzneţe de până atunci. Şi nu avea de gând să 
le repete. Jaful avusese ca scop să-i îndepărteze pe urmăritorii săi, 
care vor considera că devenise şi mai îndrăzneţ, și care vor crede că 
va încerca să jefuiască o altă bancă dintr-un oraș mare. Însă Crom- 
well știa că nu trebuia să-și forțeze prea mult norocul. O spargere 
de o asemenea anvergură era extrem de complicată. Următoarea 
dată când va comite o infracțiune avea să fie într-un orășel pe care 
avea să-l aleagă ulterior. 

După ce închise seiful, fixă încuietorile și cronometrul, cobori la 
subsol şi se strecură în stradă pe o ușă de a cărei existență știa 
numai el. Fluierând Yankee Doodle, chemă un taxi și porni înspre 
California Street, de unde luă tramvaiul în sus pe panta înclinată la 
douăzeci şi patru de grade, cu o înălțime de aproape o sută două- 
zeci de metri, către casa lui din Nob Hill, „dealul acoperit de pala- 
te“, după cum îl descrisese Robert Louis Stevenson. 

Conacul lui Cromwell era înconjurat de alte conace, pe o alee 
pitorească denumită Cushman Street. Celelalte monumente de 
bogăție fuseseră ridicate de cei care se îmbogăţiseră de pe urma 
mineritului și de cei patru baroni ai Companiei de Căi Ferate Cen- 
tral Pacific, care mai târziu îşi schimbase numele în Căile Ferate 
Southern Pacific: Huntington, Stanford, Hopkins şi Crocker. În 
ochii unui artist sau ai unui proiectant, conacele arătau ca niște 
monstruozități arhitectonice de o ostentaţie ieşită din comun. 

Spre deosebire de celelalte clădiri care erau construite din lemn, 
casa în care locuiau Cromwell și sora sa Margaret fusese făcută din 
piatră de carieră, iar exteriorul acesteia avea o înfățișare demnă și 
sobră, aproape ca a unei biblioteci. Unele persoane erau de părere 
că se asemăna izbitor cu Casa Albă din Washington. 

Cromwell îşi găsi sora aşteptându-l cu nerăbdare. La îndemnul 
ei, se grăbi să se pregătească pentru a petrece noapte în Barbary 


ef a doua zi dimineaţă pentru a înregistra 

Coast. Într-adevăr, gândi el în timp ce își punea o ținută de seară, 
fusese o săptămână productivă. Încă un succes care îi întărea din ce 
în ce mai mult convingerea că era invincibil. 


Capitolul 12 


Irvine nu reuși să găsească seriile bancnotelor din Bozeman. Nu 
numai că banca nu le înregistrase, dar dăduse și faliment în urma 
spargerii. Până să reușească să vândă din valori pentru a recupera 
suma pierdută, banca dăduse faliment, iar fondatorul vânduse ce 
mai rămăsese din bunuri, inclusiv clădirea, unui bogat proprietar 
de mine de argint. 

Irvine se concentră pe următoarea bancă jefuită de pe lista sa şi 
luă trenul Căilor Ferate Northern Pacific cu destinația Elkhorn, din 
Montana, un oraş minier situat la două mii de metri deasupra nive- 
lului mării. Oraş minier în plină dezvoltare, cu două mii cinci sute 
de locuitori, Elkhorn produsese în jur de zece milioane de dolari în 
aur și argint din 1872 până în 1906. Banditul-Măcelar jefuise banca 
oraşului cu trei ani în urmă, lăsând în urma sa patru cadavre. 

Chiar înainte ca trenul să oprească în gară, Irvine studie pentru 
a zecea oară de când plecase din Bozeman raportul asupra jafului 
din Elkhorn. Fusese același mod de operare pe care banditul îl folo- 
sise și în celelalte spargeri. Deghizat în miner, acesta pătrunsese în 
bancă imediat după ce se livraseră banii pentru plata salariilor celor 
trei mii de muncitori de la zăcămintele de minereu. Ca de obicei, 
nu exista nici un martor. Toate cele patru victime — directorul băn- 
cii, un funcționar, şi o pereche, soţ și soție, care retrăgeau bani în 
momentul spargerii — fuseseră împuşcate în cap de la mică distanţă. 
Din nou, împușcăturile nu fuseseră auzite, iar banditul se evapora- 
se fără să lase nici o urmă. 

Irvine se cază la hotelul Grand înainte să se îndrepte către 
Banca Marvin Schmidt, care purta numele minerului care o cum- 
părase. Arhitectura era cea tipică majorității oraşelor miniere. Con- 
strucție din piatră în stil gotic. Intră pe o uşă situată pe colț, care 
dădea înspre intersecția dintre Old Creek și Pinon Street. Directo- 
rul băncii stătea în spatele unui compartiment jos, nu departe de 
seiful din oțel masiv care avea pictat pe el un elan imens. 

— Domnul Sigler? întrebă Irvine. 

Un bărbat tânăr cu părul negru pieptănat pe spate și pomădat 
îşi ridică privirea la auzul întrebării. Ochii lui erau de culoare 
verde-închis, iar trăsăturile îi trădau descendența indiană. Purta 
pantaloni comozi din bumbac, o cămașă cu guler moale și nu avea 
cravată. Ridică o pereche de ochelari de pe birou și și-i puse pe vår- 
ful nasului. 

— Eu sunt Sigler. Cu ce vă pot fi de folos? 

— Mă numesc Glenn Irvine şi vin din partea Agenţiei de Detec- 
tivi Van Dorn pentru a efectua o investigație asupra jafului care a 
avut loc aici în urmă cu câțiva ani. 


Sigler se încruntă imediat, arătându-se iritat. 

— Nu credeți că este cam târziu ca detectivii de la Van Dorn să 
vină la fața locului? Spargerea și crimele s-au petrecut în 1903. 

— Nu fuseserăm angajaţi pentru a face o anchetă la acea vreme, 
replică Irvine. 

— Și atunci, de ce vă aflaţi aici după atâta timp? 

— Pentru a vedea seriile bancnotelor care au fost sustrase în tim- 
pul jafului, în cazul în care acestea apar în vreun registru. 

— Cine vă plăteşte serviciile? insistă Sigler. 

Irvine putea înțelege neîncrederea și scepticismul lui Sigler. Pro- 
babil ar fi simțit la fel dacă ar fi fost în locul directorului. 

— Guvernul Statelor Unite. Vor să oprească jafurile și crimele. 

— Mă uimeşte faptul că nenorocitul nu poate fi prins, spuse 
Sigler pe un ton rece. 

— Dacă merge pe două picioare, îi răspunse Irvine încrezător, 
Agenţia Van Dorn îl va prinde. 

— Voi crede asta când o voi vedea cu ochii mei, rosti Sigler 
indiferent. 

— Aş putea vedea registrul cu seriile bancnotelor? Dacă avem 
seriile bancnotelor furate, vom face tot posibilul să le dăm de urmă. 

— Ce vă face să credeți că au fost înregistrate? 

Irvine ridică din umeri. 

— Nimic. Dar nu strică să ne interesăm. 

Sigler căută într-un sertar al biroului şi găsi un set de chei. 

— Păstrăm registrele vechi într-un depozit din spatele clădirii. 

Îi făcu semn lui Irvine să-l urmeze și îl conduse pe o ușă din 
spate care ducea înspre o clădire micuță din piatră. Uşa scârțâi zgo- 
motos în timp ce-și deschidea balamalele ruginite. În interior se 
vedeau rafturi întregi cu registre şi evidențe contabile. În spatele 
arhivei se aflau o masă și un scaun. 

— Luaţi loc, domnule Irvine, să vedem ce putem găsi. 

Irvine nu era prea optimist. Părea destul de improbabil să gă- 
sească o.bancă în care să se fi păstrat seriile bancnotelor. Era o 
încercare cu şanse mici, însă trebuia explorată orice posibilitate, ÎI 
privi pe Sigler în vreme ce acesta răsfoia mai multe registre cu 
coperte din pânză. În cele din urmă, deschise unul şi dădu din cap 
în semn de încuviințare, 

— Am găsit, spuse Sigler triumfător, Numerele de serie pe care 
contabilul nostru le-a înregistrat de la toate bancnotele care se aflau 
în seif, cu două zile înainte de spargere. Unele dintre bancnote au 
fost distribuite clienţilor, de bună seamă. Însă cele mai multe au fost 
furate de către bandit. 

Irvine rămase încremenit când deschise registrul şi văzu coloa- 
nele frumos aliniate cu numere scrise îng; 
mai multe tipuri de bancnote mari. În registru erau trecute certifi- 
cate în aur, certificate în argint și cecuri emise de bănci private. 
Numerele de serie ale bancnotelor emise de Trezoreria Statelor 
Unite erau imprimate vertical și orizontal pe margini; banca locală 


it cu cerneală. Existau 


care le emisese își adăugase propriul număr, în josul bancnotei. 
Cele mai multe proveneau de la Banca Naţională Comercială și 

Continentală din Chicago și de la Prima Bancă Naţională Crocker 
din San Francisco. Îşi ridică privirea înspre Sigler, de data aceasta 
cuprins de exaltare. 

— Vă daţi seama ce înseamnă toate astea? întrebă Irvine, extrem 
de satisfăcut. Acum putem transmite numerele de serie ale bancno- 
telor furate tuturor băncilor din țară unde banditul ar fi putut să le 
depoziteze. Pot fi distribuite liste cu seriile și către comercianții din 
vest, rugându-i să fie atenți la circulaţia bancnotelor. 

— Mult noroc, spuse Sigler pesimist. Este foarte puţin probabil 
să mai dați de urma unor bancnote furate acum trei ani. Oricare 
dintre ele ar fi putut trece printr-o sută de mâini până acum. 

— Probabil aveţi dreptate, dar să sperăm că banditul încă nu a 
avut timp să le cheltuiască pe toate. 

— Slabe speranţe, îi răspunse Sigler cu un zâmbet amar. Pun rămă- 
şag pe salariul meu pe o lună că a cheltuit banii de multă vreme. 

Sigler avea dreptate fără doar și poate, își zise Irvine, Numai că 
el nu se simţi descurajat. Bell spusese că o greșeală aparent nesem- 
nificativă putea să-l dea de gol pe bandit. Acum nu trebuiau decât 
să transmită informaţia tuturor băncilor și comercianților și să 
spere că vor găsi o pistă care să-i ducă spre asasinului misterios. 


Capitolul 13 


Curtis stătea la o masă într-un birou al Diviziei de Vest a Arhive- 
lor de la Compania de Căi Ferate Union Pacific din Omaha, 
Nebraska. Era înconjurat de rafturi înalte ticsite cu registre contabi- 
le şi rapoarte ale operațiunilor trenurilor, În cele nouă zile de când 
începuse această căutare, cercetase în amănunt arhivele a patru 
companii de căi ferate diferite, plus cele ale diligențelor de la Wells 
Fargo, încercând să găsească un indiciu despre cum reușise să scape 
Banditul-Măcelar după ce comisese spargerile și crimele sale oribile. 

Fusese o încercare care nu dusese la nici un rezultat. Nimic nu 
se potrivea. Începuse mai întâi cu diligenţele. Cele mai multe linii 
fuseseră deja desființate în 1906. Wells Fargo încă mai deţinea 
monopolul, cu linii care se extindeau pe câteva mii de kilometri pe 
trasee exterioare din zone îndepărtate, care nu erau deservite de 
companiile de căi ferate. Însă orarele nu se potriveau. 

Existau o mie șase sute de companii feroviare diferite în toată 
țara în 1906, cu trei sute cincizeci și patru de mii de kilometri de 
cale ferată între ele. Cincizeci dintre cele mai mari companii deţi- 
neau aproape două mii de kilometri de cale ferată fiecare. Curtis 
redusese numărul companiilor la cinci. Erau cele care circulau 
după un orar prestabilit şi treceau prin orașele vizate de bandit. 

— Doriţi o ceașcă de cafea? 

Curtis își ridică privirea din registrul de transport către chipul 
unui omuleț care măsura nu mai mult de un metru şi jumătate. 
Numele său era Nicolas Culhane și avea părul castaniu cu şuvițe 

încărunțite pieptănat pe spate, ca să-i acopere începutul de chelie. 
Ochii căprui ca de copoi i se mişcau într-un ritm uimitor. Avea o 
mustață tunsă îngrijit ale cărei vârfuri ascuţite depășeau colțurile 
buzelor de o parte și de alta a acestora cu aproape trei centimetri. 
Mergea uşor încovoiat și purta ochelari cu lentile care îi făceau 
ochii să-i pară mai mari. Pe Curtis îl amuza omulețul acesta bine- 
voitor cu mersul sprinten. Se încadra perfect în stereotipul celui 
care avea în grijă hârţoagele prăfuite dintr-o arhivă. 

— Nu, mulțumesc, îi răspunse Curtis și se uită la ceasul de buzu- 
nar. Nu beau niciodată cafea după-amiaza. 

— Aţi reușit să găsiți ceva? întrebă Culhane. 

Curtis scutură din cap, cu un aer obosit. 

— Nici unul dintre trenurile de pasageri nu a circulat în interva- 
lele orare când banditul a dat spargerile la bănci. 

— Sper să-l prindeţi pe nenorocitul de criminal, spuse Culhane, 
iar vocea îi deveni brusc mânioasă. 

— Păreți să-l urâţi. 

— Îi port dușmănie în mod personal. 

— Personal? 

Culhane dădu din cap în semn de încuviințare. 

— Verișoara mea dragă și băieţelul ei au fost uciși de către bandit 
în banca din McDowell, în New Mexico. 

— Îmi pare rău, spuse Curtis cu gravitate. 

— Trebuie să-l prindeți și să-l spânzurați! zise Culhane și izbi cu 
pumnul în masă, făcând să tremure registrul cu mersul trenurilor 
şi să-i răvăşească foile. A scăpat cu crimele lui pentru mult prea 
multă vreme! 

— Vă asigur că Agenţia Van Dorn lucrează zi și noapte pentru 
a-l deferi justiţiei. 

— Nu aţi găsit absolut nimic care v-ar putea ajuta să-i dați de 
urmă? întrebă Culhane neliniștit. 

Curtis își ridică braţele într-un gest de neajutorare. 

— Tot ce am putut descoperi a fost că îi lipseşte degetul mic de la 
mâna stângă. În afară de asta, nu avem nimic. 

— Aţi verificat și rutele diligențelor? 

— Am petrecut o zi întreagă la Departamentul de Arhive al 
companiei Wells Fargo. S-a dovedit a fi o fundătură. Nici o diligen- 
tă de-a lor nu a trecut prin orașele respective decât la patru ore 
după producerea spargerilor. Timp mai mult decât suficient ca 
hoţul să scape. 

— Și trenurile de pasageri? 

— Șeriful şi șeful poliţiei locale au trimis telegrame în orașele din 
apropiere pentru a opri toate trenurile și pentru a verifica orice 
pasager care ar fi arătat suspect. Au verificat chiar şi bagajele în 
speranța că unul dintre ele ar fi conţinut banii furați, însă nu au 
găsit nici o dovadă și nu au putut identifica pe nimeni. Banditul a 
fost prea inteligent. Deghizările pe care le-a folosit pentru a comite 
jafurile și crimele au fost foarte originale și foarte bine realizate. 
Reprezentanții legii nu au avut practic nici un punct de plecare, 

— Dar orarele trenurilor s-au potrivit? 

— Doar două, răspunse Curtis obosit. Orele de plecare ale celor- 
lalte nu au coincis cu evenimentele. 

Culhane își scărpină gânditor părul rar. 

— Aţi eliminat diligenţele şi trenurile de pasageri. Dar cele 
de marfă? 

— Trenurile de marfă? 

— Aţi verificat și orele de plecare ale acestora? 

Curtis încuviință cu o mișcare a capului. 

— În cazul acesta, lucrurile stau puţin diferit. Am reușit să depis- 
tez trenuri care au părăsit orașele unde au avut loc spargerile în 
intervalele de timp respective. 

- Înseamnă că ați găsit răspunsul, spuse Culhane. 

Curtis nu-i răspunse imediat. Era obosit, aproape de capătul 
puterilor, şi se simțea deprimat că nu avansase în anchetă sa și nu 
făcuse nici o descoperire. ÎI blestemă pe Banditul-Măcelar. Nu pă- 
rea omenește posibil ca o persoană să poată fi atât de misterioasă, 
ca o himeră, şi în stare să sfideze orice încercare de a fi descoperită. 

Aproape că și-l putea imagina râzând de eforturile prostești ale 
urmăritorilor săi. În cele din urmă, spuse: 

— Îi subestimaţi pe reprezentanții legii. Au inspectat vagoanele 
tuturor trenurilor de marfă care au trecut prin orașe în intervalele 
de timp specificate. 

— Și vagoanele care au fost trase pe linii secundare pentru a fi 
remorcate de trenuri cu altă destinaţie? Ar fi putut induce în eroare 
poterele ascunzându-se într-unul dintre aceste vagoane. 

Curtis scutură din cap. 

— Poterele au căutat în toate vagoanele goale și nu au dat de 
urma banditului. 

— Au căutat şi în cele încărcate cu marfă? întrebă Culhane. 

— Cum ar fi putut? Vagoanele erau închise cu lacăt. În nici un 
caz nu ar fi putut să se ascundă într-unul dintre ele. 

Culhane rânji ca un lup care-și adulmecă prada. 

— Mi se pare că nu v-a spus nimeni că toți lăcătușii de revizie au 
chei care pot deschide ușile vagoanelor în caz de incendiu. 

— Nu, nu cunoşteam acest detaliu, spuse Curtis. 

Ochelarii cu ramă de metal alunecară pe nasul lui Culhane. 

— Cu siguranță merită osteneala să luaţi în consideraţie 
acest lucru. 

— Da, aşa e, admise Curtis pe un ton gânditor, în vreme ce min- 
tea începu să-i lucreze. Trebuie să o luăm prin eliminare. Poterele 
afirmă că nu au găsit nici o urmă care ieșea din oraș, ceea ce 
înseamnă că omul nostru nu a fugit călare. Probabilitatea să fi luat 
o diligenţă este foarte mică și sunt puţine șanse ca acesta să fi cum- 
părat un bilet şi să fi părăsit oraşul cu un tren de pasageri. De ase- 
menea, nu a fost găsit nici într-un vagon de marfă gol. 

— Înseamnă că vagoanele încărcate de marfă sunt singurul mij- 


loc de transport care nu a fost luat în calcul, insistă Culhane. 

— Asta ar fi o pistă bună, spuse Curtis gânditor. Pe chipul lui 
apăru o expresie ciudată în vreme ce începuse să se gândească la un 
alt scenariu posibil. Înseamnă că lucrurile se schimbă în totalitate! 
Acum trebuie să verific registrele vagoanelor de marfă să văd ce 

vagoane au fost atașate la acele trenuri, cine le deţine, declarațiile 
de expediție și destinaţia finală. 

— Nu e o sarcină prea ușoară, spuse Culhane. Trebuie să verifi- 
caţi sute de vagoane dintr-o duzină de trenuri. 

— Ca o piesă dintr-un puzzle. Trebuie să găsesc vagonul care cra 
staționat pe o linie secundară în toate orașele unde au avut loc spar- 
gerile, în zilele când s-au petrecut. 

— Mi-ar face plăcere să vă ajut cu registrele trenurilor de marfă 
ale companiei Union Pacific. 

— Mulţumesc, domnule Culhane. Două dintre trenurile de marfă 
în chestiune au fost tractate de către Union Pacific. 

— Spuneţi-mi doar în ce oraşe s-au aflat, și pot verifica registrele 
unde figurează numerele de serie ale vagoanelor, proprietarii lor și 
agentul care a aranjat și a plătit transportul. 

— Mi-aţi fost de mare ajutor și vă sunt recunoscător, spuse 
Curtis cu sinceritate. 

— Eu vă sunt recunoscător, domnule Curtis. Nu m-am gândit 
niciodată că aș putea da o mână de ajutor la prinderea Banditului-Mă- 
celar, ucigașul verișoarei mele și a copilului ei. 

Patru ore mai târziu, cu ajutorul eficient al lui Culhane, Curtis 
obţinu informaţia care îi oferea o direcție solidă de investigație. Tot 
ce îi rămânea de făcut acum pentru a confirma teoria lui Culhane 
era să cerceteze arhivele companiilor de căi ferate Southern Pacific, 
Atchison, Topeka & Santa Fe și Denver & Rio Grande. 

Până la căderea nopții, se afla deja într-un tren spre Los Ange- 
les și spre arhivele Atchison, Topeka & Santa Fe. Cum se simţea 
prea agitat să doarmă, Curtis își privea reflexia pe fereastră pentru 
că era prea întuneric ca să poată admira peisajul. Era optimist că 
părea să se întrezărească sfârșitul acestor fărădelegi. 


Capitolul 14 


O ploaie ușoară înmuia praful străzii care traversa orașul, când 
Bell cobori din tren pe amurgite. În lumina palidă, văzu că Bisbee, 
Arizona, era un oraş așezat pe verticală, cu dealuri ascuțite și înalte 
presărate cu numeroase case la care se putea ajunge doar pe niște 
scări abrupte. În drum spre hotelul Copper Queen, străbătu străzi- 
le înguste și şerpuitoare, un labirint flancat de clădiri din cărămidă 
noi și impunătoare, 

Era într-o sâmbătă, iar Bell găsi un ajutor de șerif care păzea 
sediul principal şi închisoarea. Acesta îi spuse că şeriful îşi luase 
câteva zile libere ca să-şi repare casa avariată de inundaţiile din 
ultima vreme și că nu avea să se întoarcă la birou mai devreme de 
joi. Când Bell îl întrebă de adresa șerifului, bărbatul refuză să i-o 
dea, pretinzând că acesta lăsase vorbă să nu fie deranjat decât în 
caz de urgență. 

Bell se cază la Cooper Queen, luă o cină uşoară în restaurantul 
hotelului și pe urmă ieşi în oraș. În loc să bea un pahar la barul din 
hotel, preferă să se ducă în Brewery Gulch, o stradă rău famată cu 
cincizeci de cârciumi, cunoscută drept locul cel mai sălbatic, desfrâ- 
nat și cu cea mai bună băutură din Vest. Cercetă patru dintre aces- 
te spelunci, intrând şi aruncând o privire la ce se întâmpla înăuntru 
înainte să meargă mai departe. În cele din urmă, se opri într-un 
local, spaţios, cu pereţi din lemn, cu o scenă pe care o formaţie 
micuță interpreta o melodie de jazz, în timp ce patru tinere dansau 

tot acolo pe ritmurile ei. Bell îşi croi drum până la bar printre mese- 
le aglomerate și aşteptă până când barmanul îl băgă în seamă: 

— Ce să-ţi dau, prietene, whisky sau bere? 

— Care e cel mai bun whisky pe care îl ai? 

— Jack Daniel's din Tennessee, răspunse barmanul fără ezitare. 
A câștigat medalia de aur pentru cel mai bun whisky din lume la 
Târgul din St. Louis. 

— L-am savurat și eu de câteva ori, spuse Bell zâmbind. Dă-mi 
unul dublu. 

În timp ce barmanul îi turna băutura, Bell se întoarse, își spri- 
jini coatele pe barul din spate și începu să se uite în jur prin cârciu- 
ma plină de oameni. Ca în cele mai multe locuri de acest gen din 
Vest, o mare parte din încăpere era dedicată jocurilor de noroc. 
Ochii lui Bell trecură de la o masă la alta, căutând grupul potrivit 
de jucători de poker. Găsi ceea ce sperase — o masă la care erau așe- 
zaţi bărbaţi îmbrăcaţi în haine mai îngrijite decât majoritatea 
minerilor de acolo. Păreau să fie oameni de afaceri, comercianţi sau 
funcţionari ai minelor. Pe deasupra, erau doar patru, le lipsea al 
cincilea jucător. 

Bell își plăti paharul de whisky şi se îndreptă către masa lor. 

— Mă pot alătura dumneavoastră, domnilor? întrebă el. 

Un bărbat bine făcut, cu faţa roşie, dădu din cap în semn de 
încuviințare şi îi făcu semn înspre un scaun liber. 

— Sunteţi bine-venit să luaţi loc, spuse el. 

Un alt bărbat care era aşezat în fața lui amestecă pachetul de 
cărți, îi aruncă o privire lui Bell și începu să le împartă. 

— Eu sunt Frank Calloway. Ceilalţi sunt Pat O'Leery, Clay Crum 
şi Lewis Latour. 

— Isaac Bell. 

— Sunteţi nou pe aici, domnule Bell? întrebă O'Leery, un irlan- 
dez înalt și musculos. 

— Da, am ajuns cu trenul de șase treizeci de la Phoenix. 

— Cu treabă sau de plăcere? 

— Cu treabă. Lucrez pentru Agenţia de Detectivi Van Dorn. 

Bărbaţii de la masă îşi ridicară privirile din cărți şi se uitară la 
Bell cu interes și curiozitate. 

— Lăsaţi-mă să ghicesc, spuse Crum, împreunându-și mâinile 
peste pântecul rotund. Anchetaţi spargerea şi crimele care au avut 
loc în urmă cu patru luni. 

Bell încuviință din cap, desfăcându-și cărțile în evantai și 
studiindu-le. 

— Aveţi dreptate, domnule. 

— Aţi ajuns cam târziu, nu-i așa? Urmele s-au răcit deja, rosti 
Latour cu un accent franțuzesc, în timp ce își aprindea o țigară. 

— Nu mai reci decât au fost la cinci minute după crimă, contra- 
cară Bell. Iau două cărți. 

Calloway împărți cărţile, pe care jucătorii le cereau în speranța 
că le vor aduce mâna câștigătoare. 

— E un mister afacerea asta, spuse el. Nu a fost găsită până 
acum nici o urmă a banditului. 

— Ciudat, adăugă O'Leery și-și inspectă cărţile, iar după expre- 
sia de pe chipul lui se văzu clar că nu avea nimic pentru care să 
merite să continue jocul. Pas, spuse el, şi privirea lui se încrucișă 
pentru câteva clipe cu cea a lui Bell. E ciudat cum s-a putut evapo- 
ra fără să lase nici o urmă. 

— Şeriful nu a reuşit să-i dea de urmă, bombăni Crum. Cei din 
poteră s-au întors în oraș arătând de parcă tocmai le fugiseră neves- 
tele cu niște comis-voiajori. Făcu o pauză. Pun doi dolari. 

— Şi eu mai adaug trei dolari, rosti Calloway. 

Latour își lăsă cărțile pe masă. 

— Eu ies din joc. 

— Și dumneavoastră, domnule Bell, continuaţi? întrebă Calloway. 

Bell era amuzat de faptul că mizele nu erau mari, dar nici 
nesemnificative. 

— Merg mai departe. 

— Două regine, anunţă Crum. 

— Doi decari, spuse Calloway. M-ai bătut. Se întoarse şi întrebă: 
Domnule Bell? 

— Doi optari, răspunse Bell, întinzându-i lui Calloway cărțile cu 
faţa în jos. Bell nu pierduse de fapt. Avea trei valeţi, dar se gândise 
că era mai bine să piardă pentru a câștiga încrederea bărbaților de 
la masă. Există vreo informaţie despre cum a reuşit banditul să 
scape? întrebă el. 

— Nimic de care să fi auzit, răspunse O'Leery. Ultima dată când 
am vorbit cu șeriful, era complet debusolat. 

- La şeriful Hunter vă referiţi? întrebă Bell, aducându-și aminte 
de ce citise în raportul de la agenţie. 

— Joe Hunter a murit de inimă la două luni după ce au avut loc 
crimele, îi răspunse Latour. Noul șerif se numește Stan Murphy, a 
fost ajutor de șerif. El ştie despre ce este vorba la fel ca toți ceilalți. 

— E cât se poate de amabil dacă îi ești simpatic, spuse Crum. 
Dar, dacă-l calci pe bătături, te mănâncă de viu. 

— Aş vrea să stau de vorbă cu el, dar mă îndoiesc că îl voi găsi la 
birou de Sabat, spuse Bell, fără să pomenească de comentariile des- 
curajatoare ale ajutorului lui Murphy. Unde l-aş putea găsi? 

— Am avut o inundație mare în oraş acum două săptămâni, îi 
răspunse Calloway. Casa lui a fost foarte deteriorată. Bănuiesc că îl 
veţi găsi ocupat până peste cap cu reparaţiile. 

— Mi-aţi putea explica pe unde stă? 

O'Leery flutură o mână înspre nord. 

— Mergeţi tot înainte pe Howland Street şi apoi luaţi-o pe scări. 
Casa e vopsită în verde și are o mică livadă de portocali, 

Discuţia alunecă apoi spre politică, dacă Teddy Roosevelt putea 
să mai candideze pentru a treia oară în 1908 și, dacă nu, pe cine va 
alege drept succesor. Bell pierdu trei mâini pentru fiecare mână câș- 
tigată, făcându-i pe partenerii de joc să se simtă în largul lor odată 
ce-și dădură seama că nu aveau de-a face cu vreun jucător profesio- 
nist. Bell aduse din nou vorba despre crimele de la bancă. 

— Mi se pare ciudat că nimeni nu l-a văzut pe bandit ieșind din 
bancă sau când a fugit din oraș, spuse el în timp ce-și etala cărțile 
pe masă. 

— Nu a declarat nimeni nimic, îi răspunse O'Leery. 

— Și nimeni nu l-a văzut intrând sau ieșind din bancă, adăugă 
Latour. 

— Era un miner bătrân și bețiv care se tot învârtea pe strada din 
fața băncii, spuse Calloway, dar a dispărut imediat după aceea. 

— Şeriful Hunter nu l-a considerat suspect? 

Latour nu avea noroc deloc. Spuse „pas“ pentru a patra oară de 
când se așezase Bell la masă. 

— Un miner bătrân care arăta foarte slăbit de parcă nu ar mai fi 
dus-o mult? Era ultima persoană la care s-ar fi gândit cei din oraş 
că ar fi avut vreo legătură cu crimele, 

— L-am văzut de mai multe ori întins pe trotuar beat criță, își 
aminti O'Leery. Nu ar fi putut să jefuiască o bancă și să omoare trei 
oameni, cel puţin nu mai mult decât aș putea eu să devin guverna- 
tor. Eu încă mai cred că a fost o treabă făcută de cineva din interior, 
o persoană pe care toți o cunoaștem. 

— Ar fi putut să fie un străin, zise Bell. 

Calloway ridică din umeri. 

— Bisbee are douăzeci de mii de locuitori. Cine ar putea identifi- 
ca un străin? 

— Și tipul acela de pe motocicletă? întrebă Crum, fără să se 
adreseze cuiva anume, 

— A trecut o motocicletă prin oraș? întrebă Bell, vădit interesat. 

— Jack Carson susține că a văzut un tip elegant conducând una, 
spuse Crum, și aruncă pe masă o mână câștigătoare, cu chintă. 

Latour trase lung din trabucul său, după care preciză: 

— Jack a spus că motociclistul era bine îmbrăcat, l-a văzut când 
a trecut pe lângă el pe o alee. Nu poate să priceapă cum de o per- 
soană care conducea așa o drăcie putea să aibă haine atât de cura- 
te și neprăfuite. 

— A reușit prietenul dumneavoastră să-i vadă bine fața şoferului? 

— Tot ce a putut să-mi spună Jack despre el a fost că era bine 
bărbierit, răspunse Calloway. 

— Şi ce culoare de păr avea? 

— Din câte am înţeles de la Jack, individul purta melon. Nu era 
foarte sigur, pentru că nu reușise să-l vadă bine din cauza vitezei 
motocicletei, dar i s-a părut că avea părul roșcat. Cel puțin așa 
crede el, după favoriţii acestuia, pe care îi zărise în fugă. 

Pentru a doua oară în aceeași săptămână, Bell se simţi cuprins 
de entuziasm. Un locuitor din Eagle City, Utah, un alt oraș minier 
unde Banditul-Măcelar lăsase în urmă patru victime, menţionase 
că văzuse un străin conducând o motocicletă în ziua crimelor. 

— Unde-l pot găsi pe acest Jack Carson? 

— Nu în Bisbee, spuse Crum. Ultima dată când am auzit de el, 
se întorsese acasă, în Kentucky. 

Bell îşi propuse să-i ceară lui Van Dorn să încerce să dea 
de Carson. 

O'Leery făcu din nou o grimasă văzându-și cărțile din mână. 

— Oricine o fi fost pe acea motocicletă, probabil că a rămas în 
oraş câteva zile după spargere. 

— De ce spuneți asta? întrebă Bell. 

— Pentru că șeriful și potera lui ar fi descoperit urmele de 
cauciuc ale motocicletei dacă ucigașul ar fi ieșit din oraş imediat 
după jaf. 

— Şi totuși, te gândești că ar fi putut fi văzut dacă ar fi rămas în 
oraș după ce potera a renunțat la căutări. 

— Aşa s-ar crede, dar nu a mai fost văzut deloc după, zise 
Calloway. 

— Carson e un martor de încredere? Bell puse cinci dolari pe 
masă şi spuse: Măresc miza. 

— Jack a fost primar în Bisbee, un avocat apreciat pentru onesti- 
tatea sa, explică Latour. Dacă a spus că a văzut un om pe motoci- 
cletă înseamnă că el chiar a văzut. Nu am nici un motiv să mă 
îndoiesc de cuvintele sale. 

— Vă duceţi să vorbiţi cu șeriful Murphy mâine? întrebă Crum, 
după ce câștigă și el în sfârşit o mână. 

Bell dădu din cap aprobator. 

— Primul lucru, de dimineaţă. Dar după discuţia noastră, dom- 
nilor, mă tem că nu-mi mai poate spune mare lucru. 

După ce trăsese de băutura sa vreme de două ore la jocul de 
cărți, Bell era aproape la fel de treaz ca la venire. Pierduse doar 
patru dolari, şi nici unul dintre ceilalți jucători nu se arătă deranjat 
de faptul că acesta le ură noapte bună și se întoarse la hotel. 


Drumul care șerpuia înspre casa șerifului era lung și plin de 
noroi după furtuna care lovise Bisbee în toiul nopții. După ce ajun- 
se într-un loc unde strada se termina, Bell începu să urce scările 
care păreau să nu se mai sfârșească. În ciuda faptului că era într-o 
formă fizică excelentă, abia mai sufla când se văzu sus. 

Bell era foarte binedispus. Mai trebuia să afle ce descoperiseră 
Irvine și Curtis. Dar, mai mult ca sigur, bărbatul de pe motocicletă 
era Banditul-Măcelar, la câteva minute după ce renunțase la deghi- 
zarea în miner beat. Un deget lipsă și niște păr roșcat nu reprezen- 
tau nici pe departe o victorie. Chiar și culoarea părului despre care 
vorbise Jack Carson era destul de puţin probabilă. În schimb, Bell 
era intrigat de motocicletă nu pentru că banditul deţinea una, ci 
mai mult deoarece se potrivea cu faptul că o minte șireată și calcu- 
lată ca a banditului ar fi apelat la cea mai nouă tehnologie pentru a 
se deplasa. Întrebarea cea mai importantă era: cum reușise bandi- 
tul să plece din oraș fără să mai fie văzut din nou? 

Casa şerifului Murphy se afla la doar câțiva paşi de capătul scă- 
rilor. Era mică și părea mai mult o baracă decât o casă adevărată. 
În urma inundaţiilor, alunecase, și Bell îl văzu pe Murphy ocupat 
să-i facă o fundaţie nouă, la o distanţă de trei metri de unde se afla- 
se înainte. După cum o descrisese O'Leery, casa era vopsită în 
verde, însă inundația distrusese livada de portocali. 

Murphy mânuia cu furie un ciocan și nu-l auzi pe Bell apropiin- 
du-se. O cascadă de păr castaniu-închis i se revărsa pe gât și pe 
umeri. Majoritatea oamenilor legii din Vest nu erau grași, ci slăbă- 
nogi și costelivi. Murphy avea mai degrabă trupul unui fierar, decât 

al unui șerif. Mușchii brațelor păreau a fi trunchiuri de copac, și 
avea gâtul lat ca al unui taur. 

— Domnule șerif Murphy! strigă Bell, încercând să acopere zgo- 
motul bătăilor de ciocan. 

Murphy se opri cu braţul în aer și se întoarse. ÎI privi pe Bell ca 
și cum s-ar fi trezit în fața unui coiot. 

— Da, eu sunt Murphy, dar, după cum vedeţi, sunt ocupat. 

— Puteţi să vă continuaţi munca, spuse Bell. Vin din partea 
Agenţiei de Detectivi Van Dorn și aș vrea să vă pun câteva între- 
bări în legătură cu spargerea şi crimele care au avut loc acum câte- 
va luni. 

Numele lui Van Dorn era respectat în cercurile oamenilor legii, 
aşa că Murphy îşi puse ciocanul jos și arătă spre coșmelie. 

— Veniţi înăuntru. E cam dezordine, dar am cafea pregătită 
pe plită. 

— După urcușul dealului, mi-ar prinde bine un pahar cu apă. 

— Îmi pare rău, apa din fântână s-a contaminat din cauza inun- 
daţiei și nu mai este bună de băut, însă am umplut un bidon de 
patru litri dintr-o troacă pentru cai din oraş. 

— Cafea atunci, spuse Bell cu un tremur ușor. 

Murphy îl conduse în casă și îi oferi un scaun la masa din bu- 
cătărie. Nu se vedea nici un semn al vreunei prezenţe feminine, așa 
că Bell presupuse că Murphy era burlac. Șeriful turnă cafea în două 
căni de metal dintr-o oală smălțuită care stătea pe marginea unei 
sobe cu lemne. 

— Nu prea știu cum vă pot fi de folos, domnule Bell. Am trimis o 
copie a raportului cu tot ceea ce am reușit să descopăr la biroul 
agenţiei dumneavoastră din Chicago. 

— Aţi neglijat să menţionaţi ceea ce a văzut Jack Carson. 

Murphy râse. 

— Tipul de pe motocicletă? Nu cred nimic din ce a declarat Jack 
că a văzut. Descrierea lui nu se potrivea cu a nimănui din oraș. 

— Banditul şi-ar fi putut schimba deghizarea, sugeră Bell. 

— Nu ar fi avut timp să-și schimbe complet înfățișarea, să recu- 
pereze motocicleta şi să dispară pur și simplu în neant. 

— Motociclistul nu a mai fost văzut deloc după aceea? 

Murphy ridică din umeri. 

— Mi se pare ciudat că în afară de Jack nu l-a mai văzut nimeni, 
Un bărbat conducând singura motocicletă din oraș se face remar- 
cat, cu siguranță. Și cum ar fi putut să iasă din oraș fără să lase nici 
o urmă? 

— Știu, îmi dau seama că sună puțin forțat, spuse Bell nevrând 
totuși să renunțe la această ipoteză. 

— Jack Carson era un cetățean integru, care nu s-a făcut remar- 
cat ca un mare băutor sau ca unul care îndrugă verzi și uscate. Însă 
eu cred că a avut halucinații. 

— S-a mai descoperit ceva care nu a fost inclus în raportul 
dumneavoastră? 

— Da, s-a găsit ceva imediat după ce am trimis raportul la Chi- 
cago. Murphy se ridică de la masa de bucătărie și deschise sertarul 
unui birou. Îi întinse lui Bell tubul unui cartuș din alamă. A fost 
găsit două săptămâni mai târziu de un băieţel care se juca pe po- 
deaua băncii în timp ce tatăl lui făcea o depunere. Era sub un 
covor. Probabil că banditul a uitat să-l ia. 

Bell se uită cu atenție la cartuș. 

— Calibrul 38. Dacă a fost ejectat, sigur provine de la o armă 
automată, probabil un Colt. 

— Asta a fost și bănuiala mea. 

— Pot să-l păstrez? întrebă Bell. 

— Desigur. Dar mă îndoiesc că vă va oferi vreo pistă nouă, în 
afară de faptul că știți că provine de la arma banditului. Și nici 
măcar acest lucru nu e o dovadă clară şi sigură. 

— Dacă nu de la bandit, atunci de unde ar putea să provină? 

Murphy îşi ridică braţele într-un gest de neajutorare. 

— Nu am nici cea mai vagă idee. 

Bell ținea cu grijă cartușul în palmă. 

— Să sperăm că putem obține amprentele banditului. 


130 CLIVE CUSSLER 


Murphy zâmbi ironic. 

— O să le găsiți şi pe ale mele, și pe deasupra pe cele ale băiatu- 
lui, şi pe cele de la doi dintre subordonații mei. 

— Cu toate acestea, zise Bell optimist, e posibil ca experții noştri 
să poată identifica o amprentă. Nu vom avea nevoie de un eșantion 
de la băiatul care a găsit cartușul. Amprenta lui e prea mică. Însă aș 
vrea să obțin eșantioane de amprente de la dumneavoastră şi de la 
subordonații dumneavoastră. Le puteţi trimite pe adresa biroului 
meu din Chicago. 

— Nu am luat niciodată amprente, spuse Murphy. Nu știu cum 
se procedează exact. 

— Această tehnologie există de câteva secole, însă doar în ultimii 
câțiva ani a început să fie folosită și de către poliție. Amprentele de 
pe un obiect — în cazul nostru cartușul — sunt create de cutele pielii. 
Când obiectul este atins, transpirația și grăsimea sunt transferate pe 
acesta, lăsând o marcă a buricului degetului. Pentru a înregistra 
amprentele este nevoie de o pulbere fină asemănătoare cu mina 
mărunțită a unui creion, care se pudrează pe suprafața respectivă. 
Apoi se foloseşte o bucată de bandă adezivă pentru a imprima şi a 
studia amprenta. 

Murphy sorbi din cafea. 

— Voi încerca, să văd ce iese. 

Bell îi mulțumi şerifului și cobori scările. Trei ore mai târziu se 
afla în trenul care se întorcea la Denver. 


Capitolul 15 


Şoferul lui Cromwell scoase din garaj mașina Rolls-Royce Brou- 
gham cu un motor cu șase cilindri și treizeci de cai putere, fabricată 
la Londra de către producătorul Barker. O duse în faţa conacului 
princiar din Nob Hill pe care Cromwell îl proiectase el însuși, con- 
struit din blocuri de marmură albă tăiate şi transportate pe calea 
ferată de la o carieră din Colorado. Partea din față avea aspectul 
unui templu grecesc, cu coloane înalte, ornamentate la capete, în 
timp ce restul clădirii avea un design mai simplu, cu ferestre arcuite 
și cu o cornișă în partea superioară a zidurilor. 

În vreme ce șoferul, Abner Weed, un irlandez cu un chip aspru, 
pe care Cromwell îl angajase mai mult pentru experiența sa de 
bătăuș decât pentru priceperea la volanul unui automobil, stătea 
liniştit lângă Rollsul parcat în față, Cromwell o aștepta pe sora sa în 
birou, întins confortabil pe o canapea din piele, și asculta valsuri de 
Strauss la un fonograf Edison. După ce ascultă Vocile primăverii, 
schimbă cilindrii şi puse Povestiri din pădurea vieneză. Cilindrii redau 
fiecare două minute de muzică. 

Cromwell își ridică privirile de la fonograf în momentul în care 
sora sa își făcu apariția în încăpere, îmbrăcată într-o rochie 
din piele de căprioară, care îi cădea în falduri în jurul gambelor 
frumos arcuite. 

— O ţinută cam extravagantă, nu crezi? o întrebă el, uitându-se 
la zonele expuse ale corpului ei. 

Ea se roti, învârtindu-și rochia şi expunându-și picioarele până 
aproape de coapse. 

— Dacă tot mergem în zonele rău famate din Barbary Coast, 
m-am gândit să mă îmbrac ca o prostituată. 

— Numai să nu te şi comporți la fel! 

Se ridică de pe canapea, închise fonograful și îi ținu haina ca să 
se îmbrace. Chiar și cu pantofi cu talpă groasă, abia dacă era de 
aceeași înălțime cu sora lui. O urmă apoi prin ușile mari, elaborat 
ornamentate, până la aleea din faţă, la Rolls-Royce-ul care îi aștep- 
ta. Abner, îmbrăcat în uniforma lui cu livrea şi încălțat cu nişte 
ghete negre bine lustruite, ocoli maşina și deschise portiera din 
spate. Rollsul era o maşină de oraș, al cărei compartiment pentru 
pasageri era închis, şoferul rămânând expus la aerul de afară, 
având numai parbrizul drept protecţie. În timp ce sora lui urca în 
mașină, Cromwell îl instrui pe şofer unde să-i ducă. Abner schimbă 
vitezele, iar mașina voluminoasă porni silențios pe strada pavată cu 
pietre de granit. 

— Aceasta este prima ocazie pe care o avem să discutăm de când 
am ajuns acasă, spuse Cromwell, liniștit în privința faptului că șofe- 
rul nu avea cum să audă conversaţia lor prin geamul care îl separa 
de locurile din spate. 

— Știu că excursia ta la Salt Lake City a fost încununată de suc- 
ces, Și că banca noastră este acum mai bogată cu încă șapte sute de 
mii de dolari. 

— Nu mi-ai spus cum te-ai descurcat în Denver. 

— Informatorii tăi de la Agenţia Van Dorn au fost destul de pre- 
cişi în raportul pe care l-au dat în urma investigaţiei. Biroul din 
Denver și-a însușit rolul de investigator principal în cazul Banditu- 
hai-Măcelar. 

— Nu suport să mi se spună așa. Aș fi preferat ceva mai elegant. 

— Ca de exemplu? îl întrebă ea râzând. 

~= Spiritul-Stilat. 

— Mă îndoiesc că redactorii de la ziare ar aprecia aşa ceva, 
spuse ea, dându-și ochii peste cap. 

— Ce ai mai aflat? 

— Șeful biroului din Denver, Nicholas Alexander, este un idiot. 
După ce i-am făcut ochi dulci, nu mai contenea să vorbească des- 
pre urmărire. Era furios că nu fusese desemnat să conducă investi- 
gația, şi nu a ezitat să îmi dezvăluie informații despre metodele pe 
care aveau de gând să le utilizeze pentru a-l prinde pe faimosul 
bandit. Van Dorn în persoană l-a însărcinat să se ocupe de acest 
caz pe cel mai bun agent al său, Isaac Bell. Un drac împelițat fru- 
mos și îndrăzneţ, şi foarte înstărit, aş mai putea adăuga. 

— L-ai văzut? 

— L-am întâlnit şi, mai mult, am și dansat cu el, spuse ea şi scoa- 
se o fotografie din poșetă. Abia aşteptam să-ți dau asta. Nu e o poză 
reușită, căci fotograful pe care l-am plătit nu era prea priceput să 
facă instantanee. 

Cromwell aprinse lumina din interiorul mașinii şi examină foto- 
grafia, În ea se vedea un bărbat înalt, cu părul blond și cu mustață. 

— Ar trebui să-mi fac griji? 

Privirea ei deveni evazivă. 

— Nu ştiu ce să spun. Părea mai inteligent și mai sofisticat decât 
au lăsat să se înțeleagă informatorii noștri. I-am pus să îi verifice 
trecutul. Rareori se întâmplă să nu le dea de urmă şi să îi prindă pe 
cei pe care-i căută. Are un dosar admirabil. Van Dorn are o părere 
foarte bună despre el. 

— Dacă este bogat, așa cum spuneai, de ce își pierde vremea 
făcând-o pe detectivul? 

— Habar n-am, răspunse Margaret ridicând din umeri. Poate că 
și el, la fel ca tine, îşi dorește puţină aventură în viață, spuse ea 
șovăind şi aranjându-și o buclă. 

— De unde are averea? 

— Am uitat să-ți spun că provine dintr-o familie de bancheri 
din Boston. 

Cromwell înțepeni. 

— Am auzit de familia Bell. Aceștia dețin Banca Statelor Ameri- 
cane din Boston, una dintre instituțiile financiare cele mai puterni- 
ce din țară. 

— Este un tip paradoxal, spuse ea tărăgănând cuvintele, amin- 
tindu-şi cele câteva minute pe care le petrecuse cu el la hotelul 
Brown Palace. Însă poate fi şi un tip foarte periculos. Va veni pe 
urmele noastre ca o vulpe care vânează un iepuraș. 

— Un detectiv care cunoaşte din interior procedurilor bancare 
nu e ceva de bun augur, șopti Cromwell pe un ton rece. Trebuie să 
fim extrem de prudenți. i 

— Sunt de acord. 

— Eşti sigură că nu are nici cea mai mică idee care este identita- 
tea ta reală? 

— Mi-am acoperit bine urmele. Atât el, cât şi Alexander ştiu că 
mă numesc Rose Manteca și că sunt din Los Angeles, unde tatăl 
meu posedă o fermă foarte mare. 

— Dacă Bell este atât de inteligent pe cât sugerezi, o să verifice 
acest lucru şi va descoperi că nu există nici o Rose. 

— Și ce dacă? ripostă ea sfidătoare. Nu va afla niciodată că mă 
numesc Margaret Cromwell și că sunt sora unui bancher respecta- 
bil care locuiește într-un conac în Nob Hill, San Francisco. 

— Ce alte informaţii ai mai obţinut de la Alexander? 

— Numai faptul că investigația lui Bell nu merge prea bine. Nu 
au nici un indiciu care să îi îndrepte către tine. Alexander era 
furios că Bell nu îi spune mai multe. Susţinea că Bell este foarte 
rezervat când este vorba despre anchetă, pe care o conduce 
împreună cu doi agenți cunoscuți drept Curtis și Irvine. Tot ce am 
putut să aflu este că nu fac decât să întrebe în stânga şi în dreapta 
în speranța că vor da peste un indiciu. 

— Mă bucur să aud asta, spuse Cromwell zâmbind subţire. Nu se 
vor gândi niciodată că un bancher se află în spatele acestor spargeri. 

Ea se uită lung la el. 

— Ai putea să renunți, ştii? Acum nu mai avem nevoie de bani. 
Și indiferent cât vei fi de prudent, indiferent cât vei fi de inteligent, 

nu este decât o chestiune de timp până când te vor prinde şi te 
vor spânzura. 

— Şi vrei să renunţ la toată aventura și provocarea pe care mi-o 
oferă faptul că am obținut ceva ce nimeni altcineva nici măcar nu a 
îndrăznit vreodată, și să joc rolul unui bancher plicticos pentru tot 
restul vieţii? 

— Nu, spuse ea cu o sclipire răutăcioasă în privire. Și mie îmi 
place aventura. Pe urmă vocea i se înmuie și deveni mai distantă: 
Numai că ştiu că lucrurile nu pot continua așa la nesfârșit. 

— Va sosi vremea când vom afla dacă va trebui să ne oprim, 
spuse el pe un ton egal. 

Nici fratele, nici sora nu simțeau nici cea mai mică urmă de 
remușcare sau de părere de rău pentru toți acei bărbăți, femei și 
copii pe care îi ucisese Cromwell. Și nici că putea să le pese mai 
puţin de economiile micilor afaceriști, ale minerilor sau ale fermie- 
rilor pe care îi deposedaseră când băncile la care dăduseră sparge- 
rile fuseseră nevoite să își închidă porţile, incapabile să restituie 
banii celor care îi depuseseră acolo. 

— Cu cine ieși în seara asta? întrebă ea, schimbând subiectul. 

— Cu Marion Morgan. 

— Virtutea întruchipată, rosti ea cu sarcasm. Nu reușesc să înțe- 
leg de ce o plătești. 

— Pentru că este foarte eficientă, răspunse el, nedorind să står- 
nească o discuţie. 


— De ce nu te-ai culcat cu ea până acum? întrebă ea râzând ușor. 

— Ştii doar că nu mă încurc niciodată cu angajatele mele. Este 
un principiu care m-a salvat de multe situaţii neplăcute. Ies cu ea în 
seara asta numai ca un fel de bonus pentru activitatea ei. Nimic 
mai mult. 

Sora lui avea rochia ridicată până la genunchi, iar el se întinse şi 
o strânse de unul din ei. 

— Cine e norocosul din seara asta? 


— Eugene Butler. 

— Tipul acela preocupat numai de haine? întrebă el cu dispreţ. 
E un papă-lapte, ca toți cei de teapa lui. 

— E putred de bogat... 

— Tatăl lui este putred de bogat, o corectă Cromwell. Dacă Sam 
Butler nu ar fi dat lovitura când a descoperit zăcământul de aur de 
la Midas, ar fi murit falit. 

— Eugene va fi mai bogat decât tine după ce va muri tatăl lui. 

— E un tip cheltuitor și bețiv. Îşi va risipi averea atât de rapid, 
încât nici nu-ți vei da seama. 

— Mă descurc cu el, zise sora lui. E îndrăgostit de mine nebunește, 
și va face orice îi voi spune. 

— Te-ai putea orienta mai bine, mult mai bine, mormăi Cromwell. 
Apoi luă un tub prin care se comunica afară, cu șoferul, și îi trans- 
mise acestuia: Abner, ia-o la stânga pe strada următoare și opreşte 
la reședința familiei Butler, 

Abner ridică o mână pentru a arăta că înţelesese. Opri Rollsul 
în faţa unui conac imens, construit din lemn în stilul victorian la 
modă. Apoi cobori din mașină şi sună la poarta de fier de la intra- 
re. Răspunse o slujnică, iar el îi înmână acesteia cartea de vizită a 
lui Cromwell. Femeia o luă și închise ușa. După câteva minute, ușa 
se deschise încă o dată, și pe ea ieși un bărbat înalt și atrăgător, cu 
trăsături bine definite, care se îndreptă către mașină. Ar fi putut 
trece drept un idol al spectacolelor de matineu. Ca și Cromwell, 
purta un costum din lână de culoare bleumarin-închis spre negru, 
avea gulerul apretat și cravată albă dintr-un material cu țesătura în 
romburi. Se opri la intrare și trase în piept aerul prin care pluteau 
rotocoale de ceață aduse de vânt dinspre golf. 

Abner deschise portiera din spatele Rollsului, trase în jos un 
scaun pliant și se dădu înapoi. Butler urcă în mașină și se așeză, 
după care i se adresă surorii lui Cromwell: 

— Maggie, arăţi absolut încântător, îmi vine să te mănânc! 

Se opri însă când văzu privirea ostilă și amenințătoare din ochii 
lui Cromwell. Pe acesta îl salută fără să-i întindă mâna. 

— Jacob, îmi pare bine să te văd. 

— Pari într-o formă fizică bună, îi spuse Cromwell cu un interes 
prefăcut. 

— Sunt într-o stare perfectă. Merg pe jos opt kilometri pe zi. 

Cromwell îl ignoră, luă tubul prin care comunica cu șoferul şi îi 
spuse lui Abner de unde să o ia pe Marion Morgan. Apoi se întoar- 
se către sora lui. 

— În ce cârciumă din Barbary Coast vrei să mergem și să ne 
amestecăm printre țăranii aceia urât mirositori? 

— Am auzit că Spider Kelly este destul de sordidă. 

— Este crâșma cu cea mai proastă reputație din lume, spuse 
Cromwell în cunoștință de cauză. Însă au muzică bună și ringul de 
dans este spațios. 

— Crezi că suntem în siguranță acolo? întrebă Margaret. 

Cromwell râse. 

— Red Kelly plăteşte o mică armată de gorile solide pentru a-și 
proteja clienții înstăriți precum noi de orice problemă sau neplăcere. 

— Atunci mergem la Spider Kelly, încuviință Butler. I-am dus 
acolo într-o seară chiar și pe maică-mea și pe taică-meu. Chiar le-a 
plăcut să se uite la amestecul acela ciudat de creaturi lipsite de gust 
care frecventează localul. Am stat la balcon, unde merg oamenii 
care vor să vadă cum se distrează cei de condiţie inferioară. 

Rollsul se opri în faţa unui bloc din Russian Hill, chiar la colț, la 
intersecţia străzilor Hyde Street și Lombard, un cartier la modă al 
orașului, dar cu preţuri rezonabile. În acea zonă din Russian Hill se 
aflau casele și locurile unde se întâlneau intelectualii, artiştii, arhi- 
tecţii, scriitorii şi jurnaliștii pentru a purta conversații exaltate şi dis- 
cuţii în contradictoriu, însă în cea mai mare parte, pentru a 
socializa și a petrece. 

Marion nu ţinea la protocol. Îi aștepta la intrare, pe treptele de 
sus din fața clădirii unde locuia. În momentul în care Rollsul trecu 
de curbă, femeia cobori scările şi apoi se opri, în timp ce Abner îi 
deschise portiera. Era îmbrăcată cu o jachetă scurtă, pe sub care 
avea o bluză albastră și o fustă asortată, de o eleganţă simplă. Părul 

blond îi era dat pe spate și răsucit într-o coadă lungă împletită, 
legată cu fundă la spate, la baza gâtului ei lung. 

Cromwell cobori din mașină și o ajută galant să se aşeze pe 
bancheta din spate. Şoferul cobori şi celălalt scaun pliant, pe care 
Cromwell, curtenitor, se așeză el însuși. 

— Domnişoară Marion Morgan, ţi-l prezint pe domnul Eugene 
Butler. Iar pe sora mea Margaret o cunoști deja, spuse el, adresân- 
du-i-se cu numele întreg. 

— Domnişoară Cromwell, mă bucur să te revăd, spuse Marion 
pe un ton politicos, însă nu tocmai plin de căldură. De asemenea, și 
pe tine, Eugene, adăugă Marion cu drăgălăşenie şi familiaritate. 

— Vă cunoaşteţi? întrebă Margaret surprinsă. 

— Eugene... Domnul Butler... m-a invitat la cină cu ceva timp 
în urmă. 

— Acum doi ani, preciză Butler binedispus. Nu am reuşit să o 
impresionez. Mi-a refuzat toate celelalte invitații. 

— Și avansuri, completă Marion zâmbind. 

— Eşti pregătită pentru atmosfera încinsă din Barbary Coast? 
întrebă Cromwell. 

— Va fi o experienţă nouă pentru mine, recunoscu Marion. Nu 
am avut niciodată curajul să merg acolo. 

— Aminteşte-ți cântecul acela vechi, spuse Margaret: 


Minerii au venit în patrușnouă, 
Și boarfele, în cinzeci și unu. 
Iar când s-au întâlnit, 


au și făcut primul copil. 


Marion se îmbujoră și îşi cobori privirile cu timiditate pe covo- 
rașul de pe podeaua mașinii, în vreme ce bărbații izbucniră în râs, 

Câteva minute mai târziu, Abner coti pe Pacific Street şi condu- 
se prin centrul din Barbary Coast, numit astfel după ascunzătoarea 
piraţilor barbari din Maroc și Tunisia. Aici fusese locul în care se 
aciuaseră jucătorii de noroc, prostituatele, hoţii, escrocii, bețivii, 

infractorii, bătăușii şi criminalii. Totul se afla acolo: orgiile şi degra- 
darea, sărăcia și bogăţia, suferința și moartea. 

Coasta rău famată adăpostea mai mult de trei sute de cârciumi, 
una lângă alta, toate pe suprafaţa a șase străzi, dintre care cincizeci 
numai pe Pacific Street. Aceasta exista numai datorită polițiștilor 
corupți, care erau mituiţi de patronii cârciumilor, ai caselor de 
pariuri și ai bordelurilor. Cetăţenii onorabili din San Francisco 
deplângeau public această stare de fapt, însă, pe de altă parte, erau 
mândri de faptul că orașul lor aproape depășea chiar și Parisul, câș- 
tigându-și renumele de invidiat al celui mai depravat oraș din emis- 
fera vestică, un fel de carnaval al viciului şi al corupției. Așadar, 
Barbary Coast era ostentativ și fascinant, zgomotos și înșelător, un 
adevărat paradis pentru oamenii cinstiți care voiau să se distreze. 

Indivizii care conduceau aceste locuri ale pierzaniei se bucurau 
când vedeau cum bogătaşii din Nob Hill intrau în stabilimentele 
lor, pentru că nu aveau nici un fel de scrupule să îi încarce la preţ 
cu sume exorbitante pentru intrare şi pentru băuturile consumate, 
bunăoară, treizeci de dolari pentru o sticlă de şampanie, în loc de 
șase sau opt dolari. Cocteilurile erau în majoritatea cârciumilor 
douăzeci şi cinci de cenți, iar berea zece cenți. 

Abner strecură Rollsul printre trecătorii veseli care hălăduiau pe 
stradă și îl parcă în faţa unei clădiri cu trei etaje care în partea 
superioară servea drept hotel. Acesta era de fapt un bordel, căruia i 
se mai spunca și „staul de vaci“, în ale cărui camere, numite și 
„cuiburi“, se aflau cincizeci de femei. Primul nivel era destinat 
jocurilor de noroc și barurilor, iar jos, la subsol, se aflau o scenă 
pentru spectacole și un ring spațios din lemn pentru dans. Coborâ- 
ră cu toții din maşină, mai întâi bărbaţii, pentru a le sprijini pe 
femei, care priveau fascinate la un individ slăbănog de pe trotuar, 
îmbrăcat în uniformă, care făcea reclamă stabilimentului, poftind 
lumea în interior. 

— Intraţi aici, la Spider Kelly, cel mai bun loc pentru băut și 
dansat de pe întreaga coastă. Toată lumea este bine-venită, toţi veți 
petrece aici o noapte de neuitat! Veniţi să vedeţi cele mai sălbatice 

reprezentații și cele mai frumoase fete pe care le puteți găsi! Haideţi 
să vedeți cum își lipesc gleznele de cap, cum se unduiesc într-un fel 
care vă va șoca și vă va delecta! 

— Deja îmi place locul acesta, spuse Margaret plină de veselie, 

Marion se uita fix, agățându-se strâns de braţul lui Cromwell, și 
îşi ridică privirile la o pancartă mare, ignorată de către clientelă, pe 
care scria „ESTE INTERZISĂ ORICE VULGARITATE ÎN ACEST 
STABILIMENT*. 

Pătrunseră în holul spațios de la intrare, în formă de potcoavă, 
decorat cu niște tablouri înrămate reprezentând femei goale care 
dansau printre nişte ruine romane. Un bărbat într-un smoching 
care nu era pe măsura lui îi întâmpină și îi conduse înăuntru, 

— Doriţi să mergeţi jos să vedeți spectacolul? întrebă el. Următo- 
rul începe în zece minute, 

— Am dori o masă liberă ceva mai departe de toată vânzoleala, 
spuse Cromwell pe un ton poruncitor. După ce ne vom delecta cu o 
sticlă din cea mai bună șampanie pe care o aveţi, ne vom duce jos 
pentru dans şi pentru spectacol. 

Individul se înclină. 

— Da, domnule. Pofiiţi pe aici! 

Conduse grupul lui Cromwell prin cârciuma aglomerată până 
ajunse la o masă situată în balconul spectatorilor pe care îl menţio- 
nase Butler şi care avea perspectivă asupra primului nivel al localu- 
lui. Curând sosi o chelneriță îmbrăcată cu o bluză subțire cu un 
decolteu adânc şi cu o fustă care îi ajungea doar până mai sus de 
genunchi, expunându-i picioarele în ciorapi negri de mătase, prinși 
cu niște jartiere complicate. Aceasta aduse o sticlă de un litru și 
jumătate de șampanie Veuve Clicquot Ponsardin din 1892. În timp 
ce strecura sticla într-o găleată obişnuită plină cu gheaţă, se atinse 
în treacăt de bărbaţi, dăruindu-le câte un zâmbet generos. Marga- 
ret îi întoarse zâmbetul, dându-i de înțeles chelneriţei că ea ştia că, 
în afara faptului de a servi clienții din cârciumă, mai lucra şi în 
„cuiburile“ de deasupra. Surprinsă să vadă o bogătașă din Nob Hill 

îmbrăcată într-o ținută atât de libertină, chelnerița îi aruncă lui 
Margaret o privire obscenă. 

— Ştii, drăguță, o roșcată ca tine are mare căutare. Ai putea 
chiar să-ți stabilești prețul singură. 

Marion încremeni. Cromwell se abținu să nu râdă, în vreme ce 
Butler se indignă pe loc. 

— Vorbești cu o doamnă! sări el, Cere-ţi scuze imediat! 

Chelneriţa nici nu-l băgă în seamă. 

— Dacă-i evreică, poate ajunge și prima pe listă, spuse ea, după 
care se întoarse, își trase o palmă peste fese și cobori scările. 

— Ce legătură are faptul de a fi evreică cu asta? întrebă Marga- 
ret cu naivitate, 

— Se crede că evreicele roșcate sunt cele mai pasionale femei, îi 
explică simplu Cromwell. 

Margaret se distra urmărind ce se întâmpla la primul nivel al 
cârciumii. Se simţi ușor excitată privindu-i pe marinari și pe hama- 
lii din port, pe muncitoarele tinere și cuminţi care puteau fi corupte 
cu uşurinţă și pe infractorii cu chipuri aspre care mișunau prin 
localul plin de o mică armată bărbaţi prea beți ca să se mai poată 
ţine pe picioare, Fără să mai știe cineva, nici măcar fratele ei, Mar- 
garet vizitase în repetate rânduri zonele rău famate din Barbary 
Coast. De asemenea, era la curent cu faptul că fratele său Jacob 
frecventa casele de toleranță scumpe și exclusiviste, unde își practi- 
cau meseria cele mai apreciate dintre prostituate. 

Marion găsea totul dezgustător și în același timp fascinant. 
Auzise că zona coastei era locul unde îşi vărsau amarul și dispera- 
rea sărmanii din San Francisco, însă nu avus 
idee cât de mult puteau să decadă oamenii. Nu era obișnuită să 
bea, și șampania o moleși după un timp, așa că începu să vadă 
spectacolul depravării într-o lumină mai puţin îngrozitoare, Încercă 
să se imagineze ca fiind una dintre femeile acelea ușoare, ducându-i 
pe bărbaţi în „cuiburile“ de la etaj pentru numai cincizeci de cenți. 
Oripilată, își îndepărtă rapid din minte aceste gânduri şi se ridică, 


e nici cea mai mică 

nesigură pe picioare, în momentul în care Cromwell arătă sticla 
goală și anunţă că sosise vremea să coboare la parter. 

Un angajat își făcu apariţia și le găsi o masă care era deja ocu- 
pată pe ringul de dans, nu departe de scenă. Două cupluri îmbrăca- 
te în haine soioase de lucru protestară pentru că fură nevoite să 
renunţe la masa lor, însă plasatorul îi ameninţă pe toți cu bătaia 
dacă nu plecau imediat. 

— Ce noroc! spuse Margaret. Spectacolul abia începe! 

Cromwell mai comandă o sticlă de șampanie de un litru și 
jumătate și priviră cum o femeie bine înzestrată pășește pe scena 
micuță și începe un Dans al celor Șapte Văluri, Nu trecu mult și 
vălurile căzură, iar ea rămase într-un costum minuscul care mai 
lăsa prea puţin loc imaginaţiei, Își undui șoldurile și făcu mai multe 
mișcări lascive. Când termină, bărbaţii din audienţă îi aruncară 
câteva monede pe scenă. 

— Asta chiar a fost excitant, spuse Margaret cu sarcasm, 

O mică orchestră începu să cânte, și perechile se duseră pe rin- 
gul de dans, țopăind vesele pe o melodie numită Zexas Tommy. Butler 
şi Margaret se învârtiră pe ringul de dans într-un abandon vesel, ca 


şi cum ar fi fost o singură persoană. Marion se simţi copleșită de un 
sentiment de jenă din pricina apropierii de şeful ei. În toți anii de 
când lucra pentru el, era prima dată când el o invitase în oraș, Era 
un dansator excelent, iar ea se lăsă condusă cu grație, 

Orchestra schimbă ritmul de mai multe ori, astfel că perechile 
se mișcară pe Turkey Trot şi Benny Hug. Curând, dansatorii începură 
să asude în spaţiul strâmt, lipsit de aer, de la subsol. Marion îşi simți 
capul învârtindu-i-se de la șampanie şi îi ceru permisiunea lui 
Cromwell să se așeze pentru câteva minute. 

— Te deranjează dacă te las puţin singură? o întrebă Cromwell 
curtenitor. Aș vrea să mă duc sus să joc câteva mâini de faro! 

Marion se simți profund ușurată. Era la limita extenuării, iar 
pantofii cei noi o cam strângeau. 


1 Joc de cărți în care jucătorii pariază pe o carte scoasă din pachet. (n.tr.) 

— Nici o problemă, domnule Cromwell, vă rog! Mi-ar prinde 
bine o pauză. 

Cromwell urcă treptele de lemn și traversă alene salonul încins 
rezervat jocurilor de noroc, până când ajunse la o masă la care 
şedea numai dealerul, fără nici un alt jucător. Doi indivizi muscu- 
loşi stăteau în picioare în spatele lui, descurajându-i pe clienții să se 
aşeze la masa respectivă. 

Dealerul arăta de parcă s-ar fi născut dintr-un taur. Capul îi stă- 
tea pe umeri ca un pietroi tăiat cu dalta pe un gât gros cât trunchiul 
unui copac. Părul îi era vopsit negru, îi era lipit de cap cu pomadă 
şi avea o cărare la mijloc. Nasul îi era turtit înspre obraji de la 
nenumăratele ocazii în care îi fusese spart. Ochii pătrunzători ară- 
tau foarte ciudat pe chipul care încasase mai mulți pumni decât se 
putea crede. Avea spatele ca un butoi de bere, rotund și plin, însă 
musculos, fără grăsime. Spider Red Kelly fusese boxer și se luptase 
odată chiar cu James J. Corbett, punându-l de două ori la pământ 
pe fostul campion la categoria grea, fiind însă învins în cea de-a 
zeci și una rundă. Își ridică privirile când îl văzu pe Cromwell 


dou: 
apropiindu-se, 

— Bună seara, domnule Cromwell, vă aşteptam! 

Cromwell deschise capacul de la ceas şi aruncă o privire 
pe cadran. 

— Lartă-mă că am întârziat opt minute, domnule Kelly! Am fost 
reţinut fără putință de a mă sustrage. 

Red Kelly zâmbi, expunându-și gura plină de dinți din aur, 

— Da, şi eu aș fi întârziat dacă aș fi fost în compania unei doam- 
ne atât de încântătoare, spuse el, după care indică masa printr-un 
gest al capului. Ce ziceţi, vreți să vă încercaţi norocul? 

Cromwell își scoase portofelul și numără zece bancnote de la 
Banca Naţională de câte cincizeci de dolari, tipărite de către banca 
sa prin contract cu guvernul federal. Kelly aşeză bancnotele cu un 
gest indiferent pe marginea mesei şi împinse în față o grămadă de 
jetoane din cupru care făceau reclamă la cârciuma sa. Pe fetrul 
verde al mesei era imprimată o etalare tipică de faro a unui set de 

treisprezece cărți. Setul era de pică, de la as până la rege, cu asul 
poziționat la stânga dealerului. 

Cromwell plasă un jeton pe valet și unul între cinci și șase, într-un 
pariu numit „împărțire“. Kelly dădu deoparte prima carte din pa- 
chetul scos din cutie, etalând cartea următoare, numită „perdantă“. 
Era un zece. Dacă Cromwell ar fi pariat pe acesta, ar fi pierdut, 
deoarece casa câștigă toate pariurile plasate pe cartea etalată. 
Pe urmă Kelly scoase cartea perdantă din pachet, etalând cartea 
câștigătoare. Era un cinci. Cromwell câștigă tot pariul, nu 
numai jumătate. 

— Norocul începătorului, spuse el în vreme ce Kelly împinse pe 
masă jetoanele câștigătoare. 

— Ce îţi pofteşte inima, domnule Cromwell? 
mic, mulțumesc. 

— Aţi cerut să ne întâlnim, spuse Kelly, Ce aş putea face pentru 
a întoarce favorurile de care m-am bucurat din partea dumitale 
de-a lungul anilor, împrumuturile generoase și ajutorul acordat 
pentru a ține poliția la distanță de afacerile mele? 

— Am nevoie ca o persoană să fie eliminată, rosti Cromwell pe 
tonul cuiva care ar comanda o bere. 

— Aici în oraș? întrebă Kelly în vreme ce făcea cărțile pentru un 
joc nou. 

— Nu, în Denver. 

— Un bărbat, sper, spuse Kelly fără să-și ridice privirile de la 
pachetul de cărți. Plasează pariul. 

Cromwell dădu din cap în semn de încuviințare şi mută un 
jeton între regină și valet. 

— De fapt, este vorba despre un agent de la Agenţia de Detectivi 
Van Dorn. 

Kelly făcu o pauză înainte să tragă o carte din pachet. 

— Uciderea unui agent de-al lui Van Dorn ar putea avea reper- 
cusiuni serioase. 

— Nu şi dacă treaba este făcută ca lumea. 

— Cum se numește? 

— Isaac Bell, spuse Cromwell şi îi înmână acestuia poza pe care 
i-o dăduse sora lui. Uite fotografia lui. 

Kelly o examină scurt. 

— De ce doreşti să-l elimini? 

— Am motivele mele. 

Kelly trase cartea perdantă și etală cartea câștigătoare, care era 
regina. Cromwell câștigase din nou. Kelly se uită la Cromwell, care 
stătea de partea cealaltă a mesei. 

— Din câte am auzit, toţi cei care i-au făcut felul vreunui agent 
de-al lui Van Dorn au fost prinși și spânzurați. 

— Nu erau decât nişte criminali care s-au lăsat prinși în mod stu- 
pid de către detectivii de la agenţie. Dar dacă lucrurile sunt făcute 
cum trebuie, Van Dorn nu va afla niciodată cine l-a ucis pe Bell sau 
care a fost motivul. Fă ca lucrurile să pară o crimă întâmplătoare, 
sau chiar un accident. Dacă nu lași nici o urmă, agenţilor lui Van 
Dorn le va fi imposibil să se răzbune. 

Kelly se lăsă ușurel pe spate în scaunul său. 

— Trebuie să-ţi spun, Cromwell, că nu-mi place treaba asta. 

Nu mai era „domnul Cromwell“. Cromwell zâmbi distant. 

— "Ți-ar plăcea mai mult dacă ţi-aş plăti douăzeci de mii de 
dolari pentru asta? 

Kelly se ridică şi se uită la Cromwell ca şi cum nu ar fi fost sigur 
dacă să-l creadă. 


— Douăzeci de mii de dolari zici? 

— Vreau ca treaba asta să fie făcută de un profesionist, nu de un 
criminal de două parale de pe stradă. 

— Unde doreşti să aibă loc această treabă? 

Nu exista absolut nici un dubiu că domnul Kelly va accepta 
slujba. Proprietarul cârciumii nu se dădea în lături de la nici o 
infracţiune. Iar perspectiva de a câştiga niște bani de la Cromwell 
făcea oferta de nerefuzat. 

— În Denver, Bell lucrează ca reprezentant al biroului lui Van 
Dorn din Denver. 

— Cu cât mai departe de San Francisco, cu atât mai bine, spuse 
Kelly încetișor. De acord, domnule Cromwell. 

„Domnul“ reapăruse în modul de adresare, iar tranzacţia fusese 
acceptată. Cromwell se ridică de pe scaun și arătă printr-un gest al 
capului spre jetoanele de pe masă. 

— Pentru dealer, spuse el rânjind. Îți voi trimite zece mii bani 
gheață până mâine la prânz. Vei primi restul în momentul în care 
Bell va fi mort. 

Kelly rămase așezat. 

— Înţeleg, spuse el. 

Cromwell cobori scările și își croi drum printre perechile care se 
opriseră din dans. Îi văzu că se uitau la Margaret, care se dădea în 
spectacol pe scenă, spre încântarea tuturor celor prezenţi. Sora lui 
îşi slăbise corsetul și își desfăcuse părul său frumos coafat. Șoldurile 
i se unduiau și se mișcau senzual pe muzica interpretată de orches- 
tră. La masă, Butler zăcea mort de beat, iar Marion se holba 
înmărmurită la Margaret. Cromwell îi făcu semn unuia dintre 
angajații stabilimentului, care îndeplinea și rolul de paznic. 

— Da, domnule. 

— Te rog du-l pe domnul până la mașina mea. 

Paznicul dădu din cap în semn de încuviințare și dintr-o singură 
mișcare îl ridică pe Butler, care era inconştient, în picioare, apoi îl 
aruncă pe un umăr. După aceea paznicul porni pe scări, cărând 
trupul lui Butler la fel de ușor de parcă ar fi fost un sac cu ovăz. 

Cromwell se aplecă înspre Marion și o întrebă: 

— Poţi merge până la maşină? 

Ea își ridică privirile înspre el. 

— Bineînţeles că pot merge! spuse furioasă. 

— Atunci a sosit vremea să plecăm. 

O luă de braţ și o ajută să se ridice de pe scaun. Marion, fără să 
se sprijine de el, însă clătinându-se ușor, începu să urce scările. Apoi 
Cromwell îşi îndreptă atenția către sora lui. Nu era deloc amuzat 
de comportamentul ei scandalos. O înșfăcă de braţ suficient de tare 
încât să-i producă vânătăi, după care o trase jos de pe scenă și ieși- 
ră din cârciumă, îndreptându-se către mașina care aștepta lângă 
bordură. Butler stătea inconștient pe locul de lângă Abner, în 
vreme ce Marion se așezase în spate și îl privea cu niște ochi sticloși. 

Cromwell o împinse pe Margaret destul de brutal pe bancheta din 
spate, apoi urcă și el în urma ei şi o împinse într-un colț. Se așeză în 
mijloc, între cele două femei, iar Abner se așeză la volan, porni 
maşina şi conduse pe strada luminată ca ziua de o puzderie de 
becuri multicolore. 

Încet, Cromwell îşi strecură brațul în jurul umerilor lui Marion. 
Ea se uită la el cu o privire pierdută, fără să participe în vreun fel. 
Șampania o înmuiasc, însă nu era beată. Mintea îi era la fel de lim- 
pede și de ascuţită. El îi strânse umărul cu mâna, iar ea își opri res- 
pirația pentru o clipă. Îi simţea trupul împingându-i-se în al ei pe 
spațiul îngust al banchetei. 

Fusese o vreme când Marion îl considerase pe şeful ei atrăgător 
şi se simţise profund atrasă de el. Însă în anii în care lucrase pentru 
el, acesta nu făcuse nici un efort de a uni punţile dintre ei. Şi acum, 
așa deodată, el se arăta interesat. În mod ciudat, ea îşi dădu 
seama că nu trezise în ea nici cea mai mică emoție. Mai degrabă îi 
provoca repulsie, şi nu putea înțelege de ce. 

Marion fu ușurată că el nu merse mai departe. Brațul îi rămăse- 
se încolăcit în jurul taliei, iar cu mâna se sprijinea ușor pe umărul 
ei, până când Abner opri Rollsul în fața blocului în care locuia ea. 
Cromwell cobori pe trotuar și o ajută să se dea jos din mașină. 

— Noapte bună, Marion, îi ură el, ţinând-o de mână. Sper că ai 
petrecut o seară interesantă. 

Ca și cum ar fi văzut în sufletul lui ceva ce nu văzuse niciodată 
până atunci, simți că îi repugnă atingerea lui. 

— A fost o seară pe care mi-o voi aminti multă vreme, spuse ea 
cu sinceritate. Sper că domnul Butler și sora dumneavoastră îşi vor 
reveni repede. 

— Mâine vor fi mahmuri, și cam atât, zise el cu un zâmbet reți- 
nut. Ne întâlnim luni dimineață. Am o grămadă de corespondență 
pe care trebuie să ţi-o dictez. Vreau ca pe biroul meu să nu rămână 
nici o hârtie până vineri, când voi pleca într-o călătorie de afaceri. 

— Plecaţi din nou, atât de repede? 

— La Denver are loc o conferință a bancherilor la care trebuie 
să particip. 

— Atunci pe luni dimineață, spuse ea profund ușurată în 
momentul în care el îi dădu drumul la mână. 

Marion urcă treptele până la ușa de la intrare, apoi se întoarse şi 
se uită după mașina Rolls-Royce care tocmai pornea. Mintea îi acțio- 
na fără vreo intenţie din partea ci. Între ca și şeful ei lucrurile nu 
aveau să mai fie niciodată la fel. Exista o anumită răceală la el pe care 
ea nu o remarcase până atunci și se înfioră de neplăcere la amintirea 
atingerii lui. Deodată, mirosul de transpiraţie și de fum din sala de 
dans care stăruia în hainele ei îi făcu greață. Urcă scările în grabă 
până ajunse în camera ei, dădu drumul la robinetele de la cadă, se 
dezbrăcă cu gesturi repezi și se strecură în apa cu spumă pentru a 
îndepărta orice amintire a serii decadente pe care o petrecuse. 


— Despre ce a fost vorba în întrevederea pe care ai avut-o cu Red 
Kelly? întrebă Margaret după ce o lăsară pe Marion la locuinţa ei. 

— L-am angajat pentru o mică afacere. 

Ea se uită lung la chipul lui pe care se reflecta lumina de la feli- 
narele de pe drum. 

— Ce fel de afacere? 

— O să se ocupe de Isaac Bell, spuse el fără nici o intonaţie. 

— Nu poți să omori un agent de-al lui Van Dorn! sări Margaret. 
Toți ofiţerii de poliție din ţară o să fie pe urmele tale. 

— Nu-ţi face griji, draga mea surioară! spuse Cromwell 
râzând. L-am instruit pe Kelly să-i administreze lui Bell suficiente 
lovituri cât să-l ţină în spital vreo câteva luni. Atâta tot. Poţi s-o 
numești avertisment. 

Cromwell o minţise cu dezinvoltură pe sora lui. Se va preface 
surprins când îi va fi anunțată uciderea lui Bell, iar el va pretinde că 
fusese o greșeală și că se lăsase Kelly dus de val. Își spuse că faptul 
că o va înfuria pe sora lui era un preț nesemnificativ și merita să fie 
plătit pentru eliminarea individului care devenise cel mai aprig duş- 
man al său. 

— Mai daţi-i un strat, le ordonă Cromwell celor doi bărbaţi care-i 
vopseau vagonul de marfă, Culoarea acestuia fusese maronie, la fel 
ca majoritatea vagoanelor de marfă de la începuturile căilor ferate. 
Însă roșul de Toscana era culoarea mai nouă folosită de Southern 
Pacific pentru a-și standardiza vasta lor flotilă de transportoare de 
marfă. Cromwell dorea un al doilea strat, căci încă se mai distingea 
prin primul strat proaspăt uscat COMPANIA DE MOBILĂ 
O'BRIAN, DENVER. 

Margaret, îmbrăcată cu o rochie de lână și cu o jachetă scurtă 
pentru a-i ține cald împotriva brizei răcoroase ce bătea dinspre 
ocean prin podul Golden Gate, ţinea o umbrelă să o protejeze de 
ceața ușoară de dimineaţă care se lăsase în oraș. Stătură acolo, pri- 
vind vopsitorii de pe platforma de încărcare a unui depozit gol, pe 
care fratele său îl închiriase sub un pseudonim. 

— Ai încredere în ei? întrebă ea. 

— În vopsitori? Se uită la cei patru bărbați care vopseau vago- 
nul. Pentru ei e doar o slujbă, un alt vagon de marfă ce trebuie 
aranjat. Atâta vreme cât sunt bine plătiți, nu pun întrebări. 

— A cam venit timpul să-i schimbi numele, spuse ea. Vreun șerif 
sau vreun detectiv de la Van Dorn sigur vor descoperi că un vagon 
de marfă de la Compania de Mobilă O”Brian a fost prezent în cinci 
dintre orașele care au fost jefuite. 

— Același lucru mi-a trecut și mie prin minte, recunoscu el. 

— Cum îi vei spune de data asta? 

— În nici un fel, răspunse Cromwell. Va arăta exact ca orice 
vagon de marfă aparținând de Căile Ferate Southern Pacific. 

— Ai putea să cumperi și să decorezi unul nou, de ce să păstrezi 
vechitura asta? 

— Pentru că arată ca o vechitură, zise bărbatul râzând uşor. 
Construit în 1890. Căile ferate încă mai folosesc modelul acesta. 
Prefer să arate uzat și obosit de la anii numeroși și miile de kilo- 
metri cât a transportat marfă. Și pentru că aspectul său exterior e 
atât de obișnuit, nimeni nu ar suspecta adevăratul lui scop. Nici 
măcar domnul Mare-și-Tare Bell al tău nu ar putea să ghicească 
niciodată scopul său real. 

— Nu-l subestima pe Bell. E destul de inteligent încât să-ţi desco- 
pere apartamentul tău călător. 

El îi aruncă o privire acră, 

— Nu e chiar atât de inteligent. Și chiar dacă bănuiește ceva, e 
prea târziu. Vagonul cu mobilă O'Brian nu mai există. 

Cromwell era mândru de vagonul său învechit. Avea treizeci şi 
şapte de metri lungime, cu o capacitate de peste optsprezece tone, 
Gol, cântărea cinci tone. În clipa în care se va usca al doilea strat 
de vopsea, vagonul va fi finisat cu însemnele corespunzătoare 
înscrise pe laturile de lemn, care vor include un număr de serie sub 
literele SP, de la Southern Pacific. Capacitatea şi greutatea vagonu- 
lui fără încărcătură vor fi de asemenea înscrise pe una dintre laturi, 


în vreme ce emblema SP în formă de răsărit de soare — un cerc alb, 
cu SOUTHERN scris arcuit deasupra sa, PACIFIC arcuit dede- 
subtul său, iar CĂILE FERATE în centru — va fi vopsită pe partea 
opusă. Când va fi gata, vagonul va arăta ca oricare dintre miile de 
vagoane aparținând de Southern Pacific. 

Până şi numărul de serie, 16 173, era autentic. Cromwell aran- 
jase ca numărul să fie luat de la un vagon dintr-un depou feroviar, 
desprins de pe acesta, și apoi transferat pe apartamentul său pe roți. 

Nimic nu era lăsat la voia întâmplării. Fiecare mișcare era ana- 
lizată cu mare atenție, apoi repetată și din nou repetată, și tot așa. 
“Toate contingențele posibile erau luate în consideraţie și rezolvate. 

Nimic nu-i scăpa din vedere lui Cromwell, nici cele mai mici deta- 
lii. Nici un bandit din istoria Statelor Unite, nici măcar Jesse James 
și Butch Cassidy împreună nu ajunseseră nici pe departe la același 
număr de spargeri încununate de succes ca el și la aceeaşi cantitate 
de pradă pe care o obținuse. Sau la același număr de oameni uciși. 

La menţionarea numelui lui Bell, Margaret își aminti cum dan- 
sase cu el la hotelul Brown Palace. Se blestemă pentru dorința de a 
încerca să-l atingă. Doar gândul acesta şi era suficient pentru a-i 
transmite un fior pe șira spinării. Cunoscuse mulți bărbaţi, iar un 
număr mare dintre aceștia chiar intim. Însă în prezența nici unuia 
nu se simţise la fel de tulburată ca atunci când se aflase în braţele 
lui Bell. Era copleșită de un alean pe care nu îl putea nici înțelege, 
nici controla. Începu să se întrebe dacă avea să-l mai vadă vreoda- 
tă, știind prea bine că ar fi fost extrem de periculos. Dacă se mai 
întâlneau vreodată, cu siguranță el i-ar fi aflat adevărata identitate 
şi ar fi găsit o modalitate de a ajunge la fratele său Jacob. 

— Să plecăm, spuse ea, supărată că-și permisese să se lase 
pradă emoţiilor. 

Cromwell remarcă privirea pierdută din ochii ei, însă decise 
s-o ignore. 

— Cum dorești. Voi reveni mâine să supraveghez rezultatele 
finale. 

Se întoarseră și intrară în depozit. Cromwell se opri și încuie 
ușa, după care propti o bară în ea, astfel încât nimeni să nu poată 
intra. Ecoul paşilor lor răzbătea prin interiorul pustiu al clădii 
Singurul mobilier se afla într-un colț și era compus din două birouri 
şi un ghişeu care arătau ca acelea ale unor funcţionari de bancă. 

— Păcat că nu poți închiria locul acesta și să te foloseşti de el, 
spuse Margaret, agitându-se din cauza pălăriei care se înclinase pe 
o parte pentru că îi căzuse un ac. 

— Trebuie să am un loc unde să garez vagonul, replică Cromwell. 
Atâta timp cât stă nebăgat de seamă pe o linie secundară, lângă 
platforma de încărcare a unui depozit gol, al cărui proprietar nu 
poate fi găsit, cu atât mai bine. 

Ea îi aruncă fratelui său o privire plină de suspiciune și spuse: 

— lar ai privirea aceea. 

— Care privire? 

— Aceea care spune că pui din nou la cale o spargere. 

— Nu pot să-mi păcălesc propria surioară, admise cu un rânjet. 

— Presupun că € o pierdere de vreme încercarea de a te determi- 
na să renunți la spargeri. 

El îi luă mâna și i-o bătu încetişor. 

— Un bărbat nu poate să renunțe la ceva în care excelează. 

Ea oftă în semn de resemnare. 

— Bine, de data asta unde? 

— Încă nu m-am hotărât. Primul pas este să ne interesăm discret 
în cercurile bancare despre banii de salarii. Pe urmă trebuie să 
selectez orașele cu linie ferată și linii secundare pentru trenuri de 
marfă. Retragerea este cea mai importantă parte a operaţiunii. 
Apoi urmează studiul în care cercetez străzile și locaţia băncii. În 
cele din urmă, trebuie să pun la cale cu mare atenţie jaful în sine, 
să-mi planific timpul și deghizările. 

Margaret se opri între birouri şi ghişeu. 

— Şi aici e locul unde exersezi. 

El încuviință din cap. 

— După ce agenții noștri află cum e amenajat interiorul băncii, o 
să aşez mobilierul în mod corespunzător. 

— Ai adus-o la stadiul de știință. 

— Mă străduiesc, spuse el țanțoş. 

— Metoda ta de operare devine prea detaliată, prea sofisticată, îl 
atenţionă ea. 

El o luă de mână și o strânse ușor. 

— Nici nu aş vrea să fie altfel. 

De la gară, Bell se duse direct la birou şi îi găsi pe Irvine şi pe 
Curtis în sala de conferinţe, așteptându-l. Îşi dădu seama că veştile 
erau bune, deoarece nici unul din ei nu era încruntat și nici nu 
aveau vreo expresie gravă pe față. Atmosfera jovială era accentuată 
şi de ţigara de foi pe care o fuma Irvine, şi de Curtis, care tocmai 
scotea o tabacheră din argint din buzunarul hainei. 

— Voi doi păreți să fiți în toane bune, remarcă Bell, așezându-și 
geanta jos. 

— Am descoperit niște piste, spuse Curtis, aprinzându-și o țigară. 
Nimic cutremurător, ci doar câteva piese care să se potrivească 
în puzzle. 

— Dar tu, Isaac, ai descoperit ceva? întrebă Irvine. 

Înainte ca Bell să poată răspunde, Agnes Murphy întră în sala 
de conferință aducând o tavă cu trei cești şi un recipient cu cafea. 

— Îmi cer scuze pentru întrerupere, spuse ea cu drăgălăşenie, 
însă m-am gândit că v-ar prinde bine niște cafea. 

Bell îi luă tava din mână şi o așeză pe masa lungă. 

— E foarte drăguţ din partea ta, Agnes. 

Ea se răsuci şi se îndreptă către uşă. 

— Mă întorc imediat. 

În mai puţin de un minut reveni cu un bol de zahăr şi un vas 
cu frişcă. 

— Nu am uitat, doar că nu le puteam căra pe toate. 

— Eşti o salvatoare de vieți, spuse Curtis cu un zâmbet larg și o 
sărută ușor pe obraz. 

Bell și Irvine schimbară câte o privire, zâmbind. Știau amândoi 
că Agnes și Curtis erau doar amici și că mereu se tachinau unul pe 
celălalt. Agnes își adună fustele, după care se întoarse, părăsi sala 
de conferinţe și închise ușa. 

-În afară de cafea, spuse Bell, a fost foarte înţelept din partea ei 
să închidă ușa. 

Curtis suflă un cerc de fum înspre tavan. 

— Ştie care-i treaba. Agnes nu are mai mult respect pentru 
Alexander decât avem noi. 

— Erai pe punctul de a spune...? îl interpelă Irvine pe Bell. 

— Am descoperit că, în afară de un deget lipsă, probabil că are 
părul roșcat. Și conduce o motocicletă, pe care a folosit-o în mai 
multe spargeri. Bell se scotoci în buzunar, de unde scoase un săculeț 
de mătase pe care îl deschise şi lăsă cartușul să cadă pe masă. Știm 
că Banditul-Măcelar foloseşte un Colt automat de calibrul 38. 
Acest cartuș folosit a fost găsit sub un covor. Criminalul l-a pierdut 
cumva din vedere, de vreme ce nu a lăsat nici un alt cartuș la cele- 
lalte spargeri. Șeriful Murphy din Bisbee a fost un tip inteligent și 
l-a pus pe procurorul ținutului să scoată gloanţele din toți cei 
împușcați. Toate proveneau de la un Colt de calibrul 38. 

— Putem verifica vânzările tuturor Colturilor automate de cali- 
brul 38, spuse Curtis. 

— Nu ar putea fi mai multe de zece mii, replică Irvine cu sar- 
casm. La zece agenți le-ar lua ani buni până ar verifica toți trafi- 
canţii de arme, vânzători și proprietarii de magazine de unelte care 
vând Colturi automate de calibrul 38. 

— Art are dreptate, spuse Bell cu ochii pe cartușul din alamă. Ar 
fi o activitate pe termen îngrozitor de lung, 

Curtis rânji ca o vulpe. 

— Nu și dacă avem o pistă spre ascunzătoarea hoțului. Apoi am 
putea căuta dealeri în zonă. 

— Bine gândit, fu de acord Bell, fără să știe ce era Curtis pe cale 
să dezvăluie. Între timp îl trimit la Chicago să văd dacă experții 
agenţiei noastre pot scoate vreo amprentă. Se relaxă pe un scaun 
şi-l înclină pe spate, proptindu-și un picior pe masă. Acum vreau să 
aflu ce aţi dezgropat voi doi. 

Irvine deschise un registru legat și îl puse pe masă, în fața lui 
Curtis şi a lui Bell. 

— Am dat peste o comoară în Elkhorn, Nevada. Au înregistrat 
seriile tuturor bancnotelor de cincizeci de dolari din seif cu o zi 
înainte de spargere. 

— Pot să înțeleg de ce, replică Bell. Bancnotele de cincizeci sunt 
falsificate mai des decât oricare altele. În timp ce contabilul lor 
scria seria de la bancnote, probabil că le-a studiat pe fiecare în 
parte pentru a se asigura că nu sunt false. 

Irvine bătu cu degetul însemnările din carnet, uitându-se 
la Bell. 

— Poţi cere biroului de la Chicago să dea comunicate băncilor 
din vest, pentru a fi cu ochii în patru după ele. Cele de cincizeci vor 
fi mai ușor de găsit decât cele de cinci, zece sau douăzeci. 

— Și mult mai ușor decât cele de un dolar, adăugă Curtis. 

— Mă voi ocupa de asta, îl asigură Bell pe Irvine. 

— Am făcut câteva cercetări de unul singur și chiar am găsit 
două bănci din San Francisco unde au apărut trei dintre bancnote. 

— Bună treabă, spuse Bell. Se concentră după aceea asupra lui 
Curtis. Acum, tu ce-ai făcut, Arthur? Ai avut norocul de partea ta? 

— Ai găsit vreun tren de pasageri pe care să-l fi folosit criminalul 
pentru a scăpa? întrebă Irvine. 

— Nu. Însă în ce priveşte trenurile de marfă, este o cu totul 
altă poveste. 

— Nu au fost percheziționate de poliție? 

Curtis scutură din cap. 

— Nu şi cele care erau încărcate şi încuiate. 

— Şi deci unde ai ajuns de acolo? întrebă Bell. 

Lui Curtis îi apăru pe față un zâmbet radios. 

— Mi-a luat multe ore să caut prin registrele vechi și mucegăite 
ale companiilor feroviare, însă am reușit să descopăr în cele din 
urmă ceva interesant. Am găsit trei vagoane care se aflau pe liniile 
secundare din oraşelor jefuite. Vagonul de marfă cu seria 15 758 a 
fost prezent în Virginia City și Bisbee în timpul spargerilor. În 
Virginia City, în manifestul încărcăturii erau trecute cincizeci de 
baloturi de sârmă ghimpată, care trebuia transportată la o fermă 
din sudul Californiei. Vagonul de marfă 15 758 era gol pe linia 
secundară, așteptând să fie schimbat la un alt tren în Bisbee. 

- Gol, repetă Irvine, foindu-se agitat în scaun. 

— Da, gol. Transportase o încărcătură de vase de lut din Las 
Cruces, New Mexico, la Tucson, după care a fost trimis gol înapoi 
la El Paso. 

— Deci putem să-l ștergem pe acesta, bombăni Bell. Cum rămâ- 
ne cu celelalte? 

Curtis se uită la însemnările sale. 

— Numărul 18 122 era prezent la Elkhorne, Nevada, şi Grand 
Junction, Colorado când băncile de acolo au fost jefuite. Era pe linia 
secundară din Grand Junction, așteptând să fie atașat la un tren de 
Los Angeles. Era încărcat cu șaizeci de cutii de vin. La Elkhorne, 
transporta saltele, de la o fabrica din Sacramento, California. 

— S-a terminat și cu 18 122, spuse Irvine. E foarte puţin proba- 
bil ca banditul să fi fugit în locuri diferite. 

Curtis aproape că radia. 

— Am păstrat ce e mai bun pentru la urmă. Se ridică, se îndrep- 
tă către o tablă şi scrise „COMPANIA DE MOBILĂ O'BRIAN, 
DENVER“ pe suprafaţa neagră. Apoi se întoarse cu o expresie de 
satisfacție pe chip. Acum am ajuns la un vagon care a fost prezent 
la cinci dintre spargeri. 

Atât Bell, cât şi Irvine se încordară dintr-odată pe scaunele lor, 
îndreptându-și toată atenţia către Curtis. Agentul luase taurul de 
coarne și se aventurase într-o zonă în care nimeni nu se gândise 
să investigheze. Bell, surprins de revelația neașteptată a lui 
Curtis, spuse: 

— Vagonul a fost în cinci orașe în ziua în care băncile acestora 
au fost jefuite? 

— Am făcut o listă cu orașele, orele și destinaţia finală. 

Irvine aproape că vărsă cafeaua în timp ce o așeza înapoi 
pe tavă. 

— Nu vrei să spui destinaţii, la plural? 

— Nu. Destinaţie, la singular, spuse Curtis râzând uşor. De fieca- 
re dată, vagonul cu mobilă din Denver s-a dus la San Francisco. Nu 
am găsit nicăieri nici o înregistrare care să arate că a fost vreodată 
la Denver sau în oricare altă parte. Pot doar să presupun că a fost o 
fațadă folosită de bandit pentru a scăpa de poterele de poliție. 

Bell se uită la cuvintele scrise pe tablă. 

— Pun rămășag salariul meu pe o lună că o verificare a magazi- 
nelor de mobilă din Denver va demonstra că firma de mobilă 
O'Brian nu există. 

— Asta se înțelege de la sine, concluzionă Irvine. 

Bell se întoarse înspre Curtis. 

— Când a făcut Southern Pacific Railroad ultima verificare 
a vagonului? 

— Era staționat pe o linie secundară a căilor ferate din San Fran- 
cisco acum două săptămâni. La ultima mea verificare, era tot acolo. 

— Atunci trebuie să-l căutăm şi să-l găsim. 

— Şi să-l urmărim, spuse Irvine. 

— Da, şi asta, replică Bell. Însă trebuie să fim foarte atenţi să 
nu-l punem pe bandit în alertă că ne apropiem de el. 

Curtis îşi aprinse altă ţigară. 

— Voi pleca cu primul tren de dimineață la San Francisco. 

— Eu și Irvine te vom însoți, anunţă Bell, după care se întoarse 
înspre Irvine. Ai menționat că trei bancnote au apărut în San 
Francisco. 

— Așa e, spuse Irvine încuviințând din cap. Una la Banca 
Naţională Cromwell din San Francisco şi două la Banca Naţională 
Crocker. 

Bell zâmbi pentru prima oară. 

— S-ar părea, domnilor, că toate drumurile duc la San Francisco. 

— Aşa se pare, fu de acord Curtis, cu un entuziasm din ce în ce 
mai mare. 

Cei doi agenţi se uitau răbdători la Bell, în timp ce acesta studia 
harta cu steagurile care marcau crimele îngrozitoare comise de 
Banditul-Măcelar. Dovezile erau aproape infinitezimale și puteau 
foarte uşor să nu ducă nicăieri. Cu toate acestea, exista o anumită 
satisfacţie în ceea ce descoperiseră cei trei agenți ai lui Van Dorn. 
Așa puţin cum era, nu aveau aproape nimic altceva de care să se 
agaţe. Însă era destul pentru ca un plan să se înfiripeze în mintea 
lui Bell. 

— Ar putea fi ca și cum am paria pe un cal de plug la o cursă, dar 
cred ca s-ar putea să avem o oportunitate să-l prindem pe bandit. 

— Ai un plan? întrebă Irvine. 

— Să presupunem că publicăm un articol în ziarele locale din 
San Francisco, dezvăluind că salarii în valoare de un milion de 
dolari sunt transportate de un tren special la o bancă dintr-un oraș 
populat de mai multe mii de mineri. Suma ar fi atât de mare pentru 
că patronii minelor ar fi oferit prime pentru muncitori pentru a 
evita o grevă, pe care sindicatul ameninţase s-o declanșeze pentru a 
obţine creșterea salariilor. 

Curtis reflectă asupra planului lui Bell și spuse: 

— Banditul ar putea foarte ușor să verifice povestea şi să afle că 
este falsă. 

— Nu și dacă unul dintre noi se află în oficiul telegrafic atunci 
când soseşte întrebarea și oferă răspunsul potrivit. 

— Am putea chiar să avem noroc și să descoperim cine a trimis 
telegrama, spuse Irvine. 

— Da, şi asta, zise Bell încuviinţând din cap. 

Irvine privi în cană ca și cum ar fi vrut să ghiceasc: 

— Avem o şansă dintr-o mie. Știm cu toții asta. 

— Nu am nici o îndoială în privința asta, spuse Bell, însă merită 
încercarea. Și, dacă planul eșuează, poate dăm totuşi de o altă pistă 
care să ne apropie de bandit. 


în cafea. 

— Ai vreun oraș minier în minte? întrebă Curtis. 

— Telluride, în Colorado, răspunse Bell. Pentru că orășelul e 
situat într-un canion închis. Telluride este de asemenea locul 
unde minerii au făcut grevă în 1901 şi în 1903, deci o altă grevă ar 
fi plauzibilă. 

— Dacă apare vagonul de marfă al Companiei de Mobil 
O'Brian, spuse Curtis, vom ști că omul nostru a mușcat momeala. 

— În momentul când trenul va trage pe linia secundară din Tel- 
luride, singura cale de a ieși e aceeași pe care a intrat. Irvine oftă și 
zâmbi mulțumit. Banditul va fi prins în capcană, fără nici un mijloc 
de a evada. 

Atmosfera din sala de conferințe era plină de speranţă. Ceea ce 
păruse aproape o cauză pierdută începea să prindă contur. Trei 


perechi de ochi își îndreptară privirea către harta imensă de pe 
perete, parcurseră drumul înspre vest, spre Oceanul Pacific, și se 
concentrară asupra oraşului-port San Francisco. 

În liftul care-l duse jos în stradă şi pe drumul spre Brown Palace, 
Bell se simți triumfător. Indiferent dacă va pierde, va câştiga sau va fi 
remiză, sfărșitul jocului se putea întrezări. Totuși, era încă învăluit în 
ceaţă și greu de deslușit, însă cărțile se așezau în fine în favoarea lui 
Bell. Gândurile sale se îndreptară spre Rose şi se trezi întrebându-se 
pentru a suta oară ce legătură avea ea cu Banditul-Măcelar. 

Ce femeie putea fi apropiată de un bărbat care omorâse femei şi 
copii? Începu să creadă ca și ea cra la fel de putredă ca și banditul, 
dacă nu chiar mai mult. 


Bell ieşi din liftul de la Brown Palace și se îndreptă direct către 
ușa apartamentului său. Scoase cheia din buzunarul de la pantaloni 
şi o introduse în broască. Însă, înainte să apuce să răsucească cheia, 
ușa se întredeschise. Ușa nu fusese bine închisă. Bell se opri și se 
concentră. Primul gând care îi trecu prin minte fu că uitase came- 
rista să închidă ușa şi să o încuie după ea. Era o presupunere logică, 
însă înțelepciunea îl făcu suspicios. Observarea unor detalii care nu 

erau aşa cum ar fi trebuit să fie îl salvase în mai multe situații 
primejdioase. 

Bell îşi făcuse mulţi dușmani în anii în care lucrase ca detectiv la 
Agenţia Van Dorn. Câţiva dintre oamenii pe care îi prinsese și apoi 
îi trimisese să fie judecaţi şi condamnaţi la închisoare juraseră că 
vor veni după el. Trei încercaseră, iar doi muriseră. 

Dacă îl aștepta cineva în cameră, nu ar fi avut un pistol, se 
gândi el. Focurile de armă ar fi răsunat în tot hotelul și ar fi adus o 
sumedenie de angajaţi la faţa locului. Pentru ca un criminal să 
scape de la etajul nouă, ar fi trebuit ori să aștepte un lift, ori să fugă 
pe scări, nici una nefiind o idee bună pentru o retragere reușită. 

Bell era conştient de faptul că probabil exagera amenințarea, 
care se putea foarte bine nici să nu existe în realitate, Însă nu supra- 
vieţuise atât de mult decât datorită minţii sale suspicioase. Dacă îl 
aştepta cineva în apartamentul său, se gândi, și-ar face treaba mur- 
dară cu un cuțit. 

Îşi scoase pălăria și o aruncă pe jos. Înainte ca aceasta să atingă 
podeaua, își ținea deja pistolul în mână, un revolver cu două țevi și 
două butoiașe, de calibrul 41, mic, dar care avea o lovitură surprin- 
zător de puternică de aproape. 

Bell zdrăngăni cheia în ușă, ca şi cum ar fi răsucit-o în încuie- 
toare. Împinse ușa şi zăbovi puţin, uitându-se prin holul aparta- 
mentului și în camera de zi de dincolo de acesta înainte să intre. Un 
miros de ţigară îi izbise nările, confirmându-i suspiciunile. Bell 
fuma foarte rar câte un trabuc, și atunci numai însoțit de un coniac, 
după o masă mai deosebită. Cu pistolul în mână, pătrunse în apar- 
tament. Moartea, ca un al treilea om, îl aștepta înăuntru. 

Un bărbat era aşezat pe o canapea şi citea ziarul. La apropierea 
lui Bell, lăsă ziarul deoparte, dezvăluindu-și chipul urât. Părul său 
negru era slinos și întins cu pomadă. Faţa îi arăta de parcă tocmai 
fusese izbită de copita unui catâr și avea trupul unui taur care câști- 
gase la târg premiul cel mare. În schimb, ochii îi erau ciudat de 
prietenoși și de blânzi, lucru care le păcălise pe multe dintre victimele 
sale. Bell nu se lăsă înșelat; înţelese că omul avea agilitatea unui tigru. 

— Cum ai intrat? întrebă Bell simplu. 

Străinul îi arătă un obiect. 

— Șperaclu, răspunse cu o voce care părea în stare să sfărâme 
piatra. Niciodată nu plec de-acasă fără unul. 

— Cum te cheamă? 

— Nu contează dacă îmi ştii numele. Nu vei avea ocazia să-l 
foloseşti. Dar, dacă tot ai întrebat, e Red Kelly. 

Memoria vizuală a lui Bell intră în funcţiune, aducându-i în fața 
ochilor un raport pe care-l citise cândva. 

— Da, infamul Red Kelly, boxer, proprietarul unui local în Bar- 
bary Coast și ucigaș. Te-ai luptat onorabil într-un meci de box 
împotriva campionului mondial James J. Corbett. Ţi-am studiat la 
un moment dat dosarul, în eventualitatea în care te-ai fi aventurat 
vreodată dincolo de granițele Californiei. Asta-i o greșeală din par- 
tea ta. Te bucuri de protecție din partea unor politicieni corupți 
care te ajută să nu fii extrădat pentru infracțiunile din alte state, dar 
asta nu te va ajuta în Colorado. Aici poți fi arestat. 

— Și cine o să mă aresteze? întrebă Kelly, expunându-și dinții de 
aur. Tu? 

Bell stătea relaxat, așteptând, fiind pregătit pentru orice mișcare 
din partea lui Kelly. 

— Nu ai fi primul. 

— Ştiu totul despre tine, frumușelule, spuse Kelly disprețuitor. 
Vei sângera la fel ca și ceilalți bieţi nătângi pe care i-am băgat în 
mormânt. 

— Câţi detectivi şi polițiști? 

Kelly rânji. 

— Trei de care îmi amintesc. După o vreme, începi să le uiţi nu- 
mărul. 

— Zilele tale în slujba fărădelegii s-au terminat, Kelly, rosti Bell 
cu calm. 

— Poate că va veni odată și ziua aceea, frumușelule. Dacă tu 
crezi că mă poți intimida cu pistolașul acela pe care îl ţii în mână, 
îţi iroseşti timpul. 

— Nu crezi că te pot omori cu ăsta? întrebă Bell. 

— Nu vei avea ocazia, îi răspunse Kelly cu răceală. 

Atunci o zări. Bell prinse mișcarea instantaneu. O schimbare 
bruscă în privire. Se ghemui rapid şi, cât ai clipi din ochi, pinti și 
trase un foc în fruntea individului care se strecura în spatele său din 
locul unde stătuse ascuns, după o draperie. Împuşcătura reverberă 
dincolo de ușa deschisă, apoi în tot hotelul. 

Kelly privi cadavrul ucigașului plătit de el cu același interes cu 
care ar fi urmărit un gândac strivit. Apoi îi zâmbi lui Bell. 

— Îţi meriţi reputaţia. Probabil că ai ochi şi la ceafă. 

— Ai venit aici să mă omori, spuse Bell fără să ridice vocea. De ce? 

— E un contract, nimic mai mult, 

— Cine te-a plătit? 

— Nu este necesar să știi și tu asta, zise Kelly, după care puse zia- 
rul de o parte și se ridică încet în picioare. 

Nu încerca să scoţi pistolul din cureaua de la spate, îl avertiză 
Bell, ținând arma nemişcată în mână. 

Kelly îşi arătă din nou dinții de aur. 

— Nu am nevoie de pistol, spuse el și se aruncă înainte, picioare- 
le sale puternice propulsându-l de-a lungul camerei ca și cum ar fi 
fost proiectilul unui tun. 

Ceea ce îl salvă pe Bell în acele două secunde fu distanța dintre 
ci, pe puţin doi metri și jumătate. Dacă distanța ar fi fost puțin mai 
mică, Kelly s-ar fi prăvălit peste el ca o avalanșă. Dar chiar și așa, 
Kelly îl izbi ca un berbec, o lovitură fulgerătoare care îl trânti pe 
Bell într-o parte peste un scaun, apoi pe covorul verde ca iarba. 
Însă nu înainte ca acesta să fi apăsat pe trăgaciul pistolului său, tri- 
miţând un glonțe în umărul drept al lui Kelly. Bruta fu oprită din 
mers, însă nu fu doborâtă. Era prea puternic, prea musculos să fie 
oprit de un glonţ care nu îi penetrase nici inima, nici creierul. Se 
uită lung la cămașa care i se coloră într-un roșu aprins, cu privirea 
detașată a unui chirurg. Apoi rânji cu bestialitate. 

— Pistolaşul tău nu are decât două cartușe, frumușelule. Acum 
e descărcat. 

— Aş dori sa nu-mi mai spui așa, zise Bell, sărind în picioare. 

Acum fu rândul lui Kelly să se întindă după revolverul său Colt 
de la spate. Tocmai îl îndrepta și se pregătea să apese pe trăgaci, 
când Bell își aruncă propriul revolver ca un aruncător la baseball 
care a primit semnalul de la prinzător să arunce mingea cu viteză. 
De la un metru şi ceva distanţă, nu avea cum să rateze. Revolverul 
mic, solid ca o bucată de cuarţ, îl nimeri pe Kelly chiar deasupra 
nasului, între ochi. Sângele îi țâșni din rană, acoperindu-i numaide- 
cât partea de jos a feţei. Lovitura îl făcu să se clatine mai mult decât 
glonţul din umăr. Cu toate acestea, nu scoase nici un geamăt de 
durere, nici un țipăt sfâșietor. Nu scoase nici un sunet în afară de un 
oftat puternic. Ținea încă pistolul în mână, însă nu îl ridică, pentru 
a ţinti. Nu putea. Bell își lăsă capul în jos și porni să-l atace pe indi- 
vidul puternic, ca un delfin care s-ar năpusti asupra unui rechin alb, 
aruncându-se cu capul în stomacul lui Kelly cu toată forța. Fostul 
boxer de-abia mormăi și-l mătură pe Bell din cale, azvârlindu-l cât 
colo în cameră, cu o putere de-a dreptul fenomenală. 

Bell se izbi de un perete, rămânând aproape fără suflu. Dacă 
impactul ar fi fost puţin mai mare, ar fi trebuit să zacă la pat vreme 
de două luni. Dar nici încercarea sa nu fu în zadar. În timpul coli- 
ziunii celor optzeci şi trei de kilograme ale sale cu cele o sută trei- 
sprezece ale lui Kelly, reuşi să-i înşface acestuia pistolul din mână. 

Nu se rosti nici un ordin de încetare a atacului, nici un „Opreș- 
te-te, sau trag!“. Bell avea destulă experiență și ştia că nu are sens să 
iroseşti cuvintele pe un criminal care avea intenţia să te trimită pe o 
lespede de marmură în fața legistului din ținut. Nu își făcea iluzii că 
îi va putea veni de hac lui Kelly într-o luptă corp la corp. Ucigaşul 
era mai puternic şi mai necruţător. De-abia reuși Bell să tragă două 
focuri până să-și revină Kelly, că acesta îl și înșfăcă pe detectiv de 
gât cu ferocitatea unei gorile, mâinile sale masive încercând să-l 
sugrume. Se prăbuși deasupra lui Bell, lipindu-l de covor, strivindu-l 
pe detectiv cu greutatea sa impresionantă și țintuindu-i mâinile în 
așa fel încât să nu poată apăsa din nou pe trăgaci. Kelly acţiona 

calm și metodic, ca și cum gloanţele pe care le încasase nu îl afecta- 
seră deloc. 

Bell nu se putea mișca și-i era imposibil să desprindă degetele ce 
i se înfigeau în gât. Forța lui Kelly o depășea cu mult pe a sa. Detec- 
tivul nu avea nici o îndoială că nu era primul om pe care ucigașul îl 
sugruma. Dacă nu reacționa prompt, nu ar fi fost nici ultimul. Pri- 
virea îi devenea din ce în ce mai încețoșată. 

Ce-l nedumerea pe Bell mai mult decât faptul că-şi dădea 
seama că se afla la numai câteva secunde distanță de propria moar- 
te era ce se întâmplase cu gloanţele pe care le băgase în Kelly. Știa 
că-l nimerise pe Goliat din plin. Bell privi în sus înspre cei doi ochi 
negri plini de răutate și înspre sângele care-i transformase partea de 
jos a feţei într-o mască terifiantă de un roșu aprins. Ce-l ţinea încă 
în viață, de ce nu-l lăsau puterile? Individul pur și simplu nu 
era uman. 

Apoi, abia perceptibil, Bell simți cum presiunea începea să 
scadă încetișor. În loc să încerce să desfacă strânsoarea mâinilor din 
jurul gâtului său, se întinse și își înfipse degetele mari în ochii lipsiți 
de expresie ai lui Kelly, conștient că avea să fie ultima încercare pe 
care o va face înainte să-l cuprindă întunericul. Cu o ultimă sforța- 
re, Bell își trase corpul de sub cel al lui Kelly. Boxerul gemu și îşi 
acoperi ochii cu mâinile. Fără să vadă, se târi înspre Bell, care lovi 
puternic cu piciorul, nimerindu-l pe Kelly în stomac. De-abia 
atunci văzu Bell cele două găuri de la gloanţe, care împroşcau 
sânge prin cămașa lui Kelly în zona de sub coaste. Ce anume îl 
ținuse în viață? se întrebă Bell. Trebuia să fi murit până acum. 
Kelly, în schimb, se întinse şi-l apucă pe Bell de picior. 

Bell simți cum era tras de-a lungul covorului, acum pătat și 
îmbibat de sângele agresorului. Lovi cu celălalt picior şi îl nimeri pe 
Kelly, care se comportă ca şi cum nu l-ar fi simţit. Strânsoarea de 
pe gamba detectivului deveni și mai puternică. Unghiile trecură 
prin materialul pantalonilor, intrându-i în carne. Ajunse mai aproa- 
pe de Kelly și-i văzu privirea agonizantă, ochii scăpărând de ură. 

Sosise vremea să încheie această încleştare îngrozitoare. Bell 
încă mai avea Coltul în mâna dreaptă. Cu mult calm, ridică pistolul 
până când ţeava ajunse doar la câţiva centimetri de faţa lui Kelly, 
apoi apăsă trăgaciul și trimise un glonț de calibrul 44 în ochiul 
drept al lui Kelly. Nu se auzi nici un țipăt sfâșietor și nici un gâlgâit 
oribil. Boxerul slobozi un oftat zgomotos din gât și se rostogoli pe 
covor ca o bestie imensă, apoi rămase nemișcat. 

Bell se ridică de pe podea și îşi masă gâtul, gâfăind de la efortul 
depus. Își întoarse capul și privi spre ușă, tocmai când niște oameni 
se năpustiră în apartament. Aceştia se opriră șocați văzându-l pe 
uriașul care zăcea mort într-o baltă de sânge și al cărui chip era de 
nerecunoscut din cauza rănilor. Dinţii de aur care se întrezăreau 
printre buzele întredeschise ce se acopereau treptat de sânge, ofe- 
reau o imagine grotescă. 

Kelly avusese parte de o moarte urâtă, și totul pentru ce? Pentru 
bani? O datorie? Pentru răzbunare? Nu cea din urmă. Bell nu înce- 
puse niciodată o anchetă împotriva gigantului din Barbary Coast. 
Cineva îl plătise ca să-l omoare, și îl plătise extrem de bine. 

Bell se întrebă dacă avea să afle vreodată răspunsul. 


În dimineaţa următoare, Bell ieşi din cada mare de porțelan, se 
şterse cu prosopul şi se uită în oglindă. Gâtul nu îi arăta prea bine. 
Se umflase și avea vânătăi atât de vizibile, încât putea desluşi forma 
degetelor lui Red Kelly acolo unde îi pătrunseseră în carne. Îşi puse 
pe el o cămașă albă, curată și fu mulțumit să vadă că gulerul înalt şi 
apretat, deși îi irita pielea sensibilă, îi acoperea vânătăile. 

Nu erau însă singurele semne de pe corpul său. Avea numeroa- 
se vânătăi dureroase de când căzuse peste scaun și de când fusese 
aruncat de-a lungul camerei în perete de către forța brută a lui 
Kelly. Erau sensibile la atingere și nu aveau să dispară prea curând. 

După ce se îmbrăcă într-un costum de in, Bell părăsi hotelul și 
se opri la biroul Western Union pentru a-i trimite o telegramă lui 
Joseph Van Dorn, informându-l despre atentatul asupra vieții sale. 

Când intră pe uşa biroului, Agnes Murphy făcu ochii mari. Se ridi- 
că în picioare cu o privire plină de îngrijorare maternă. 

— Oh, domnule Bell. Am aflat despre incidentul nefericit. Sper 
din suflet că sunteți bine. 

— Câteva vânătăi, Agnes, nimic mai mult. 

Curtis şi Irvine îi auziră vocea și ieșiră repede din sala de confe- 
rințe, urmați de Alexander. Ambii agenți îi strânseră mâna viguros — 
puţin prea viguros după părerea lui Bell, care se schimonosi de 
durere. Alexander nu făcu decât să rămână mai în spate, ca şi cum 
ar fi fost un spectator. 

— Ne bucurăm să te vedem întreg şi gata de acţiune, începu 
Curtis. Am auzit că a fost o bătaie pe cinste. 

— Am fost mai aproape ca niciodată să dau ortul popii, răs- 
punse Bell. 

— După ce am vorbit cu tine la telefon, îl anunţă Curtis, am 
transmis numele lui Red Kelly biroului nostru din San Francisco. 
Vor verifica afacerile lui Kelly şi vor încerca să afle care client al său 
te-a vrut scos din funcțiune. 

— Un lucru îngrozitor, spuse Alexander fără pic de emoție 
în glas. De neînchipuit că ar atenta cineva la viața unui agent 
Van Dorn. 

Bell îi aruncă lui Alexander o privire aspră. 

— Mă întreb numai cum de știa Kelly unde locuiesc. 

— Kelly era capul unei bine-cunoscute rețele de infractori din 
Barbary Coast, San Francisco, spuse Irvine. Ar fi putut vreunul din- 
tre foştii tăi amici pe care i-ai băgat în pușcărie sau prieteni şi rude 
de-ale celor care au fost executaţi din cauză că i-ai arestat tu să fie 
din San Francisco? 

— Nu îmi vine nici unul în minte, răspunse Bell. Dacă ar fi 
să ghicesc, aş spune că Banditul-Măcelar s-a aflat în spatele aces- 
tei tentative. 

— Știind că lucrezi la caz, spuse Irvine, ar avea cu siguranță 
un motiv. 


URMĂRIREA 167 


— Nu ne vom odihni până nu îi vom da de capăt, interveni 
Alexander, iar lui Bell cuvintele lui îi sunară fără conţinut. Nu-ţi pot 
spune cât mă bucur să ştiu că ești teafăr și nevătămat, adăugă aces- 
ta, după care se întoarse și intră în biroul său. 

De îndată ce se îndepărtă suficient încât să nu îi mai audă, 
Bell spuse: 

- Încă un cui în coșciug, domnilor. Cheia locurilor bântuite de 
bandit chiar este San Francisco. 


Capitolul 18 


Când Bell, Irvine şi Curtis coborâră de pe feribot în Oakland, 
intrară în imensa clădire a staţiei de feriboturi şi se treziră într-un 
hol cu o înălțime de trei etaje, cu multe arcade în partea superioară 
și cu lucarne de sticlă, Ieşiră la debarcader, chiar la capătul lui 
Market Street. În timp ce Irvine și Curtis se duseră să caute un taxi, 
Bell se întoarse şi își ridică privirile înspre turnul cu ceas înalt de 
șaptezeci şi trei de metri, construit după modelul turnului cu clopot 
din secolul al doisprezecelea din Sevilla, cunoscut ca La Giralda. 
Acele lungi ale imensului orologiu arătau ora patru și unsprezece 
minute. Bell se uită la propriul ceas și constată că ceasul de pe clă- 
direa staţiei de feriboturi era înainte cu un minut. 

Din cauza aglomerației foarte mari de la terminal după sosirea 
a patru feriboturi în același timp, agenții nu reuşiră să găsească un 
taxi disponibil. Bell opri o trăsură trasă de cai, negocie preţul cu 
vizitiul și îi spuse să îi ducă la Palace Hotel de pe Montgomery 
Street. După ce se instalară în trăsură, Curtis i se adresă lui Bell: 

— Cum ţi-ai propus să colaborezi cu biroul Van Dorn din 
San Francisco? 

— O să luăm cina cu directorul filialei. Se numește Horace 
Bronson. Am lucrat odată cu el în New Orleans, Este un tip simpa- 
tic și foarte eficient. Când i-am trimis telegrama, mi-a răspuns și 
s-a oferit să coopereze cu orice îi stă în putință. Mi-a promis că îşi 
va trimite agenţii să obţină de la comercianții de arme numele 

tuturor persoanelor care au achiziționat un pistol Colt automat de 
calibru 38. 

Irvine își răsuci o țigară între degete, fără s-o aprindă, 

— În ce mă priveşte, eu am să încep cu băncile Cromwell și 
Crocker și voi vedea dacă pot să dau de urma vreunui număr de 
serie din bancnotele furate. 

Bell îi spuse lui Irvine: 

— Ai putea verifica şi la celelalte bănci mari, cum sunt Wells 
Fargo și Banca Italiei, în cazul în care vreo bancnotă din cele furate 
s-ar găsi în posesia lor. Dacă spărgătorul este din San Francisco, ar 
fi logic să le fi plasat prin tot orașul. 

— Avem deja stabilit planul de acțiune, spuse Curtis. Eu o să văd 
dacă nu reușesc să dau de vagonul cu Mobilă O'Brian. 

Bell își întinse picioarele în trăsură şi zise: 

— După ce ne întâlnim cu Bronson, o să scriu articolele despre 
falsul transport de bani către Banca San Miguel Valley din Telluri- 
de și o să insist pe lângă directorii celor mai importante ziare ale 
orașului să le publice. 

“Trăsura ajunse la magnificul Palace Hotel şi o luă spre Garden 
Court, intrarea elegantă a clădirii cu şapte etaje, cu balcoane de 
marmură albă lucioasă, cu peste o sută de coloane ornamentale. 
Lumina se filtra pe deasupra printr-o cupolă imensă realizată în 
întregime din vitralii 

Bell îi achită vizitiului tariful, în timp ce hamalii luară bagajele 
înăuntru. Cei trei detectivi Van Dorn pătrunseră într-un hol prin- 
ciar foarte spaţios. După ce se înregistrară la recepție, urcară în 


camerele lor cu ascensorul placat cu lemn roșul. Bell aranjase să 
aibă camere care să comunice una cu alta, astfel încât să creeze un 
apartament mai mare. 

— Uitaţi ce e, le spuse Bell lui Irvine și Curtis, este aproape ora 
cinci, așa că nu mai putem face nimic astăzi. Haideţi să ne spălăm, 


1 Specie de conifer din California, Sequoia sempervirens (n.tr:) 

după care ieșim în oraș, mâncăm ceva ca lumea, dormim un somn 
zdravăn și dis-de-dimineaţă ne apucăm de treabă. 

— Eu nu am nimic împotrivă, încuviință Irvine, căruia îi ghioră- 
ia stomacul de foame, căci nu mai puseseră nimic în gură de vreo 
opt ore. 

— La ce restaurant te gândeşti să mergem? întrebă Curt 

— Bronson este membru al Bohemian Club. A aranjat să luăm 


masa cu el în salonul de acolo. 
— Sună destul de exclusivist. 
— Habar n-ai cât de exclusivist, zâmbi Bell. 


La ora opt, bărbații coborâră dintr-un taxi la intrarea dinspre 
Taylor Street a Bohemian Club, un stabiliment de elită, Fondat în 
1872 ca loc de întâlnire al redactorilor de la ziare şi al oamenilor de 
artă şi scriitorilor, printre membrii acestuia se numărau și Mark 
Twain, Bret Harte, Ambrose Bierce și Jack London. De-a lungul 
anilor, oamenii influenţi care constituiau elita de afaceri a orașului 
se alăturaseră clubului, devenind în curând grupul dominant. 
Femeile nu erau acceptate, iar soțiile și invitatele necăsătorite ale 
membrilor trebuiau să intre pe ușa din spate. 

În seara aceea, femeilor li se permisese să intre în sufragerie, 
pentru că Enrico Caruso era sărbătorit acolo, iar acesta ținuse mor- 
tiş să fie prezentă şi soția sa. Directorii clubului o consideraseră o 
ocazie specială, astfel că făcuseră una dintre puţinele excepții. 

Irvine și Curtis îl urmară pe Bell în încăperea spațioasă de la 
recepţie și rămaseră câteva clipe în picioare, până când un tânăr 
înalt, cu un trup musculos bine întreținut, se apropie de ei și dădu 
mâna cu Bell, strângându-i-o cu putere. 

— Isaac, mă bucur să te văd! 

— Plăcerea este de partea mea, răspunse Bell, încântat să revadă 
un vechi prieten şi pregătit pentru o strângere de mână în stare să-i 
rupă oasele. Pari să fii într-o condiție fizică excelentă. 

— Încă mai am grijă de acest lucru, spuse el, după care îi salută 
printr-un gest al capului pe Irvine și pe Curtis și zâmbi. Bună, eu 
sunt Horace Bronson. 

Avea vocea guturală, care se potrivea umerilor lați ce păreau că 
ies dintr-o clipă în alta dintre cusăturile costumului său gri, elegant, 
croit pe măsura lui. Trăsăturile faciale îl făceau să arate ca un șco- 
lar, sub coama de păr des decolorat de soare. 

Bell făcu prezentările şi se amuză văzând expresia încordată de 
pe chipurile agenților săi şi felul în care clipeau în timp ce Bronson 
le strângea mâinile în laba lui imensă. Deși conducea un birou cu 
zece agenți în unul dintre cele mai mari orașe, Bronson îl privea pe 
Bell ca pe un superior, căci acesta avea un rang mai înalt decât el în 
cadrul agenției. De asemenea, îl admira foarte mult pe Bell pentru 
experienţa lui vastă și pentru reputaţia de invidiat în prinderea 
celor care încălcau legea. Și, de asemenea, dator față de marele 
detectiv, care îl recomandase lui Van Dorn pentru postul din 
San Francisco. 

— Veniţi pe aici, în sufragerie, spuse el cu căldură. Clubul este 
renumit pentru mâncărurile alese și vinurile bune. 

Bronson o luă înainte, trecând din holul mare şi impunător în 
sufragerie impresionantă și spațioasă, decorată princiar cu pardo- 
seala, pereții şi tavanul din mahon. Schimbă câteva cuvinte cu șeful 
de sală, după care își puse mâna pe umărul lui Bell. 

— l-am cerut o masă pe care o rezerv de obicei când discut afa- 
ceri. Este într-un colț al sălii de mese, unde nu putem fi auziți. 

Șeful de sală îi conduse la o masă separată de restul, dar care 
avea cu toate acestea o vedere bună asupra celorlalți clienți care 
luau cina în încăpere. Un ospătar care stătea în picioare lângă masă 
le puse șervete pe genunchi și aşteptă până când Bronson trecu în 
revistă lista de vinuri și alese ceva. În momentul în care ospătarul se 
îndepărtă suficient încât să nu îi mai audă, Bronson se relaxă şi i 
se adresă lui Bell: 

— Am verificat numărul companiilor care au vândut pistoale 
automate Colt de calibrul 38 încă de când acestea au fost introduse 

pe piaţă. În total sunt șaizeci și şapte. Am numit patru agenți să se 
ocupe de această investigație. Ar trebui să vină cu un răspuns în 
două sau trei zile, sau chiar mai devreme, dacă au noroc. 

— Îţi mulțumesc, Horace, spuse Bell. O să ne ajute să câştigăm 
un timp preţios pentru a putea verifica restul indiciilor. 

— Măcar atât să pot face şi eu, zise Bronson cu un zâmbet larg, 
Și, în afară de asta, domnul Van Dorn mi-a ordonat să vă ofer 
întregul meu sprijin. 

— Avem mare nevoie de orice ajutor. 

— Mai aveți şi alte indicii legate de Banditul-Măcelar? 

— Va trebui să te rog să ţii numai pentru tine aceste informaţii. 
Am descoperit că banditul are spioni în interiorul agenţiei noastre. 

— Poţi să ai încredere, îl asigură Bronson cu îngrijorare crescută. 
E greu de crezut că ar putea fi posibilă o astfel de intruziune. Van 
Dorn ştie despre acest lucru? 

— Da, ştie, răspunse Bell. 

Apoi Bell îi făcu lui Bronson o dare de seamă privind indie 


e, 
așa subțirele cum erau acestea, care îi aduseseră în San Francisco. Îi 
povesti cum Irvine reușise să dea de urma numerelor de serie de pe 
bancnote, despre descoperirea lui Curtis privind vagonul de marfă 
cu care scăpa acesta și despre ce aflase el însuşi despre culoarea de 
păr a banditului şi degetul lipsă. Relată totul pe îndelete, detaliat, 
însă fără să înfrumuseţeze lucrurile. Irvine şi Curtis mai adăugară și 
ei câteva comentarii despre ceea ce descoperiseră în timpul proprii- 
lor investigat 
tăcut preț de câteva momente. În cele din urmă, spuse: 

— Investigația ta aduce niște progrese substanțiale, Isaac. Ai ceva 
tangibil, spre deosebire de acum câteva săptămâni, când nu exista 
nimic. Însă, din nefericire, este prea puţin ca să te ajute să-l identi- 
fici pe bandit. 

— Așa este, fu de acord Bell, însă acesta este un capăt de aţă, 


După ce Bell îşi termină raportul, Bronson rămase 


care poate duce la un fir, care poate duce la o funie. 
Sosi vinul pe care îl alesese Bronson, un vin de colecţie Char- 
donnay de California de la Charles Krug, cea mai veche vinotecă 


URMĂRIREA 173 


din Napa Valley. După ceremonia degustării, vinul fu turnat în paha- 
re. În timp ce studiară meniul, toate discuţiile despre bandit fură lăsa- 
te deoparte, iar ei savurară băutura și stabiliră ce să comande. 

— Ce te atrage? îl întrebă Bronson pe Bell. 

— Văd că au aici momițe în sos béchamel. Am de gând să le 
încerc, căci sunt înnebunit după momiţe. 

— Astea nu sunt testicule de taur? întrebă Curtis. 

— Nu, alea se numesc stridii din Munţii Stâncoși, spuse Bron- 
son râzând. 

— Apreciate de gurmanzii din întreaga lume, explică Bell, 
momiţele sunt glandele timus de la vițel. Există două glande, una în 
gât şi cealaltă lângă inimă. Cea de la piept este considerată cea mai 
delicioasă de către maeștrii bucătari... 

Bell se opri brusc în mijlocul frazei şi privi lung în partea cealal- 
tă a salonului. Ochii violeți i se îngustară, ca și cum s-ar fi concen- 
trat să vadă ceva la distanță. Poziţia lui până atunci relaxată se 
încordă și se îndreptă de spate, pierdut în gânduri. 

— Ce s-a întâmplat, Isaac? îl întrebă Irvine. Arăţi de parcă ai fi 
văzut pe cineva care a înviat din morți. 

— Aşa şi este, murmură Bell, holbându-se la un cuplu care intra- 
se pe ușă și discuta cu șeful de sală. 

Era o pereche izbitoare, care făcea ca toate capetele din sală să 
se întoarcă în direcția lor. Amândoi aveau părul roșu ca focul. Fe- 
meia era de aceeași înălțime cu bărbatul, care era destul de scund. 
Ea purta un costum galben din două piese în stil Empire, cu fusta cu 
crinolină în forma alungită a unui clopot și cu o mică trenă pe 
podea. Bluza era brodată și avea margini de dantelă, iar deasupra 
avea o jachetă scurtă cu un decolteu foarte adânc, ceea ce îi permi- 
tea să expună în toată splendoarea lui un colier magnific cu diaman- 
te. Într-o epocă dominată de formalism, pălăria ei la modă, ca-n 
Văduva veselă, lată şi cu borurile abundând de pene, era perfectă pen- 
tru o ţinută plină de stil. Umerii îi erau drapaţi cu o blană de vulpe. 

Bărbatul purta un costum scump, negru, cu vestă. Un lanţ gros 
din aur îi ieșea dintr-un buzunar și trecea printr-o cheotoare până 

la un alt buzunar din care atârna un ceas mare, incrustat cu dia- 
mante. Bărbatul avea o expresie plină de încredere în sine în ochii 
cărora părea să nu le scape nimic. Examină salonul de parcă el ar fi 
fost proprietarul acestuia. Văzând mai multe persoane pe care le 
cunoștea, zâmbi ușor și își înclină capul grațios. Perechea fu condu- 
să la o masă din mijlocul salonului, plasată astfel încât să fie cu vizi- 
bilitate maximă pentru ceilalți din încăpere. Se vedea că intrarea 
lor era regizată, dusă la îndeplinire cu o eleganță sofisticată. 

— Cine sunt cei doi care şi-au făcut această intrare spectaculoa- 
să? îl întrebă Bell pe Bronson. 

— El este Jacob Cromwell, proprietarul Băncii Naţionale Crom- 
well. Este membru al Bohemian Club. Femeia frumoasă care-l înso- 
țeşte este sora lui. 

— Sora? 

— Da, se numeşte Margaret şi este membră a elitei sociale. Se 
ocupă cu operele de binefacere. Și ea, și fratele ei sunt foarte bogaţi 
şi influenți. Locuiesc în Nob Hill. 

— Deci se numeşte Margaret Cromwell, șopti Bell. În Denver 
am cunoscut-o drept Rose Manteca. 

Irvine se uită la Bell. 

— Ea este femeia despre care ne-ai spus că era spioana Banditu- 
lui-Măcelar? 

— În afară de cazul în care are o soră geamănă, ea este, răspun- 
se Bell. 

— Dar este imposibil! exclamă Bronson ca și cum ar fi auzit o 
glumă foarte bună. Presupunerea aceasta este extrem de ridicolă! Și 
ea, şi fratele ei fac mai multe pentru San Francisco decât jumătate 
din bogătașii orașului la un loc. Finanţează orfelinatele, asociația 
umanitară care se ocupă de animalele pierdute sau fără stăpân din 
oraș și înfrumusețarea orașului. Oferă donaţii substanțiale unor 
cauze nobile. Sunt extrem de respectaţi și de admiraţi. 

— Ar fi într-adevăr greu de crezut, spuse Curtis. Dacă familia 
Cromwell deţine o bancă importantă din San Francisco și dacă sunt 
deja bogați, care ar mai fi interesul lor să jefuiască şi să omoare? 

— Domnișoara Cromwell este căsătorită? îl întrebă Bell pe Bronson. 

— Nu, nu este căsătorită, şi i s-a dus vestea că ar fi o tipă mai 
independentă. 

— Nu este posibil să te fi înşelat când ai considerat-o spioana 
banditului? sugeră Irvine. 

Bell o privi intens pe Margaret Cromwell, fără să se ferească, 
studiindu-i fiecare detaliu al feţei. Ea părea absorbită cu totul de 
conversaţia cu fratele ei și nu se întoarse în direcția lui. 

— Poate m-am înșelat, murmură el fără prea multă convingere. 
Asemănarea dintre ea și femeia pe care am întâlnit-o în Denver 
este izbitoare. 

— ÎI cunosc personal pe Cromwell, spuse Bronson, A cooperat 
cu Agenţia Van Dorn într-un caz de fraudă bancară pe care un 
grup de infractori o puseseră la cale pentru a înșela companiile 
locale. Pot să vă fac cunoștință. 

Bell scutură din cap și se ridică în picioare. 

— Nu-ţi face griji. Mă duc să mă prezint singur. 

Ocoli scaunele celor care luau cina și își croi drum către masa 
celor doi Cromwell. Se apropie intenţionat din spate, astfel încât ea 
să nu-i remarce prezenţa decât în ultimul moment. ÎL ignoră pe 
Cromwell și o privi cu un zâmbet condescendent, întrebându-se 
care urma să fie reacția ei. 

— Îmi cer scuze, domnişoară Cromwell, însă cred că ne-am 
întâlnit în Denver. Mă numesc Isaac Bell. 

Ea încremeni deodată și nu se întoarse să-l privească. Se uita de 
partea cealaltă a mesei în ochii fratelui ei cu o expresie de neînțeles, 
poate de surpriză, sau consternare, sau altceva, poate şoc, sau sufe- 
rință. Preţ de o clipă păru să nu ştie ce atitudine să adopte. Apoi îşi 
reveni cât ai clipi din ochi. 

— Îmi pare rău, însă nu cunosc nici un Isaac Bell, răspunse ea 
netulburată, fără nici cel mai mic tremur în voce. 

Rosti aceste vorbe fără să-și ridice privirea spre el. Știa prea 
bine că dacă ar fi făcut-o, ar fi fost exact ca şi cum ar fi primit o 

lovitură în stomac. Se bucură în sinea ei că era aşezată pe scaun, 
pentru că altfel i s-ar fi muiat picioarele și s-ar fi prăbușit la podea. 
— Lertaţi-mă, spuse Bell, convins din reacţia ei că ea era cu ade- 
vărat femeia pe care o cunoscuse drept Rose Manteca. Mai mult ca 
sigur că v-am confundat cu altcineva. 
Cromwell se ridicase din curtoazie și îşi ţinea șervetul în mână. 


Se uită la Bell ca un boxer care își măsoară din priviri rivalul înain- 


te să se dea semnalul pentru prima rundă. Nu lăsă să se vadă nici 
cea mai mică urmă de surpri 
şi se prezentă: 

- Jacob Cromwell, domnule Bell. Sunteţi membru al clubului? 

— Nu, am fost invitat de către Horace Bronson, de la Agenţia de 
Detectivi Van Dorn. 

Bell îi strânse mâna lui Cromwell, gândindu- 
bancherul nu îşi scosese mănușile în timpul mesei. Obiceiul de a 
investiga totul, dobândit în decu: 
arunce o privire la degetul mic de la mănușa de pe mâna stângă. 
Materialul din zona degetului era plin, solid. Nu că 
ar fi fost cea mai mică șansă ca banditul să fie Cromwell. Ar fi fost o 
idee nebunească. 

Cromwell dădu din cap în semn de încuviințare. 

-ÎI cunosc pe Horace. E un tip cumsecade, Face cinste agenţiei 
dumneavoastră, 

Bell observă de aproape cum părul roşu al lui Cromwell era 
tuns scurt și începea să se rărească în partea din spate a capului. 
Bancherul era scund și subțire, și avea în gesturi mai degrabă o gra- 
ție feminină decât apucături masculine, Bell văzu în ochii acestuia 
aceeași expresie pe care o zărise odată la o puma pe care o împuș- 
case în Colorado. Era o expresie rece, aproape lipsită de viaţă, care 
venea din lăuntrul său. 

— Da, aşa este. 

— Bell? Nu cred că am mai auzit acest nume până acum, spuse 
Cromwell ca şi cum ar fi încercat să-l plaseze undeva. Alungă apoi 


sau de nedumerire. Îi întinse mâna 


e că era ciudat că 


sul anilor de activitate, îl făcu să 


r fi gândit că 

gândul ca și cum nu avea prea mare importanță. Locui 
San Francisco? 

— Nu, în Chicago. 

Margaret tot nu reuși să găsească forța de a se uita la Bell. I se 
făcu extrem de cald. Disconfortul ei răbufni la suprafață, și chipul i 
se înroși ca o cireașă. Apoi se înfurie, nu atât pe Bell, cât pe ea în- 
săși din cauză că lăsa să i se vadă emoția. 

— Eu şi fratele meu am dori să rămânem singuri pentru a lua 
masa, domnule Bell. Dacă vreți să ne scuzaţi... 

El văzu cum i se înroșise gâtul lung și fu încântat. 

— Îmi cer mii de scuze pentru deranj, spuse Bell și îl salută pe 
Cromwell printr-un gest al capului. Domnule Cromwell. 

După care se întoarse și se duse înapoi la masa lui. 

De îndată ce fu sigur că Bell nu mai putea să îl audă, 
Cromwell pufni. 

— Ce naiba caută el în San Francisco? Credeam că Red Kelly a 
avut grijă de el. 

— După cum se pare, Kelly a dat greș, spuse Margaret cu un vag 
sentiment de satisfacție în stomac. 

— Și de unde știa că tu ești aici 

— Nu te uita la mine, ripostă Margaret furioasă. Am călătorit cu 
trenul de la Denver la Los Angeles sub numele de Rose Manteca și 
am cumpărat de acolo un cal sub o altă identitate. Pe urmă am 
călărit până la Santa Barbara, de unde am luat trenul către San 
Francisco, sub un cu totul alt nume. În nici un caz nu avea cum să 
mă urmărească, 

— Ar trebui să considerăm acest lucru o simplă coincidență? 

Ea arăta ca un câine rămas fără stăpân. 

— Habar n-am. Pur și simplu nu ştiu. 

— Indiferent care sunt motivele care l-au adus în San Francisco, 
prezenţa lui aici nu poate decât să creeze probleme, spuse Cromwell, 
privind deschis, cu un zâmbet forțat, înspre masa celor patru 
agenţi. Nu cred că a pus deja lucrurile cap la cap, însă acum, că 

te-a văzut pe tine, și suspectând faptul că ai putea avea o legătură 
cu banditul, ştiind că ești sora mea, o să-și bage nasul peste tot. 

— Poate a sosit vremea să-mi iau o vacanță. 

— Nu e o idee rea. 

— Îmi fac rezervare către Juneau, în Alaska, mâine-dimineaţă, 
imediat cum mă trezesc. 

— De ce tocmai Juneau? întrebă Cromwell. E un frig acolo de 
îngheaţă pietrele în perioada asta. 

— Pentru că este ultimul loc unde s-ar gândi să mă caute, spuse 
Margaret, după care făcu o pauză şi în ochi îi apăru o expresie 
vicleană. Și mai este și faptul că tatăl lui Eugene, Sam Butler, își 
supraveghează acolo activităţile miniere, chiar lângă Juneau, adău- 
gă ca şi râse, dând frâu liber emoțiilor. Astfel am șansa de a arunca 
o privire la interesele mele financiare viitoare. 

— Draga mea surioară, spuse Cromwell cu un ton plăcut, eşti o 
sursă infinită şi permanentă de surprize. Apoi se uită cu îndrăznea- 
lă înspre Bell, în partea cealaltă a încăperii. Mă întreb, mormăi el, 
ce s-a întâmplat cu Red Kelly. 

— Poate că l-a ucis Bell. 

— Poate, șopti Cromwell. Dacă așa stau lucrurile, Bell este mult 
mai periculos decât l-am considerat eu. Data viitoare mă voi ocupa 
personal de această problemă. 


Când Bell reveni la masă, sosise deja felul de mâncare pe care-l 
comandase, momiţele. Luă furculița, abia așteptând să guste specia- 
litatea, însă fu oprit de întrebările tuturor celor de la masă. 

— Ea era femeia despre care credeai că ai cunoscut-o în Denver? 
întrebă Bronson. 

Bell evită să răspundă la întrebare, nedorind să mai insiste asu- 
pra unui subiect sensibil pentru Bronson. 

- Probabil că m-am înșelat. Recunosc acest lucru. Însă asemă- 
narea este chiar extraordinară! 

— Ai ochiul format să remarci frumusețea, îi spuse Bronson chi- 
cotind uşor. 

— Cum ţi s-a părut Cromwell? întrebă Irvine. Crezi că va fi 
cooperant când voi stabili întâlnirea cu el pentru a discuta despre 
bancnotele furate care au trecut prin banca lui? 

— Va trebui să-l întrebi pe Horace acest lucru. Nu am menționat 
nimic despre investigația noastră. Părea destul de amabil, chiar 
dacă puţin cam cu nasul pe sus. 

— Da, i s-a dus buhul că este arogant, spuse Bronson. Însă, 
până una-alta, este un tip destul de săritor și sunt convins că va fi 
foarte cooperant. 

— Vom vedea, zise Bell, reușind să-și guste momiţele în cele din 
urmă. După ce înghiţi, i se adresă lui Irvine: Cred că te voi însoți la 
Banca Naţională Cromwell. 

— Vrei să te mai întâlneşti o dată cu el? întrebă Bronson. 

Bell încuviință cu o mișcare a capului. 

— Nu este neapărat o prioritate, spuse el, însă aș vrea să arunc o 
privire prin banca lui. 

— Şi ce anume te aștepți să găsești acolo? întrebă Curtis mirat. 

Bell ridică din umeri, însă în ochi îi sclipea o luminiţă. 

— Ştiţi, nu am nici cea mai mică idee! 


Capitolul 19 


Marion stătea la biroul ei şi dactilografia o scrisoare, când doi 
bărbaţi își făcură apariţia în încăpere. Ea își ridică privirile de la 
maşina de scris Underwood. Un bărbat cu părul castaniu des, care 
îi stătea vâlvoi, îi zâmbi prietenos. Era foarte slab, şi ar fi părut bol- 
nav dacă nu ar fi avut chipul bronzat. Celălalt era înalt şi cu părul 
blond. Nu îi putu zări faţa, deoarece se întorsese cu spatele ca să 
studieze biroul somptuos decorat. 

- Domnișoara Morgan? 

— Da, vă pot fi de folos cu ceva? 

— Numele meu este Irvine, se prezentă el și îi întinse cartea de 
vizită de la agenţie. Eu și colegul meu, Isaac Bell, suntem de la Agen- 
ţia de Detectivi Van Dorn. Avem întâlnire cu domnul Cromwell. 

Ea se ridică în picioare, însă nu zâmbi. 

- Desigur. Aveaţi întâlnire la ora nouă și jumătate. Aţi ajuns cu 
cinci minute mai devreme. 

Irvine făcu un gest cu brațul prin aer. 

— Ştiţi cum se spune... 

— Cine se scoală de dimineaţă departe ajunge? întrebă amuzată. 

Bărbatul înalt cu părul blond se întoarse către ea și spuse: 

-Însă graba strică treaba. 

— Foarte bine spus, domnule Bell... zise Marion cu vocea tără- 
gănată. 

Privirile li se întâlniră, iar în momentul în care se uită în ochii 
lui albaștri-violeți, Marion simţi ceva ce nu mai simțise niciodată 

până atunci. Observă că el avea în jur de un metru optzeci și trei, 
iar trupul zvelt îi era îmbrăcat într-un costum de in elegant. Musta- 
ţa voluminoasă avea exact aceeaşi culoare ca şi părul cânepiu, cu 
un aspect îngrijit. Nu era frumos în sensul de gingaș, dimpotrivă, 
trăsăturile lui erau aspre şi masculine. Exista o anumită duritate în 
înfățișarea sa — un bărbat care se simţea în largul lui atât în ținutul 
Vestului sălbatic, cât și în confortul vieții de la oraș. Ea îl privi des- 
chis, lăsându-se pradă emoțiilor pe care de obicei și le controla 
foarte bine. Nici un alt bărbat nu o emoționase în acest fel până 
atunci, cel puţin nu de la prima întâlnire. 

Și Bell rămase foarte impresionat de frumusețea lui Marion, de 
farmecul ei. Simi cum îi fuge pământul de sub picioare când o 
privi la rândul lui. Părea delicată ca o salcie, dar în același timp și 
puternică, Afişa o încredere în sine și un calm care te făceau să te 
gândești că putea rezolva orice problemă oricât de complicată. 
Avea un trup armonios şi grațios și, studiind-o de la talia subțire 
până la marginea înfoiată a fustei lungi, își putu da seama că avea 
picioarele lungi. Părul des și lucios îi era adus în creștetul capului, 
de unde cădea într-o singură coadă lungă, îngustă, până aproape 
de talie. Bănui că era cam de aceeași vârstă cu el, cu o diferență de 
cel mult un an. 

— Domnul Cromwell este ocupat? întrebă el, smulgându-se din 
gânduri și revenind la scopul vizitei sale. 

— Da... spuse ea bâlbâindu-se ușor, însă vă așteaptă. 

Bătu la ușa lui Cromwell, după care intră și anunţă sosirea lui 
Bell şi a lui Irvine. După aceea se trase într-o parte și le făcu semn 
să intre, în vreme ce Cromwell se ridică de la birou și ieși în întâm- 
pinarca lor. Când trecu pe lângă Marion, înainte ca ea să închidă 
ușa, Bell își lipi intenționat mâna de a ei. Ea îi simți atingerea ca un 
şoc electric care îi străbătu tot corpul. 

— Luaţi loc, domnilor, îi invită Cromwell. Horace Bronson zice că 
aţi descoperit niște bancnote furate care au trecut prin banca mea. 

Irvine nu păru să observe acest lucru, însă lui Bell i se păru foar- 
te ciudat obiceiul lui Cromwell de a purta mănuși. 

— Aşa este, spuse Irvine, deoarece Bell îl lăsă pe el să poarte dis- 
cuţiile. S-a raportat că una dintre bancnote, care avea numărul de 
serie 214 799, a fost depusă în banca dumneavoastră. 

— Acest lucru este foarte posibil, admise Cromwell, jucându-se 
cu un trabuc pe care nu-l aprinsese. Presupun că era ori o bancno- 
tă de cincizeci, ori una de o sută de dolari, pentru că noi nu înregis- 
trăm nici o bancnotă sub aceste valori. 

Irvine își verifică însemnările dintr-un carneţel. 

— De fapt, bancnota a apărut la un negustor de pe Geary Street, 
la o florărie. Directorul, care se numește Rinsler, a luat legătura cu 
Agenţia de Detectivi Van Dorn din cauză că i s-a părut că bancno- 
ta e falsă. S-a dovedit că aceasta era bună. El a susținut că a obți- 
nut-o de la Banca Naţională Cromwell în momentul când a făcut 
transfer de bani lichizi într-un seif privat. 

Argumentele lui Rinsler sună puţin cam dubios, adăugă Bell. 
Însă dacă a încălcat legea, acest aspect ține de departamentul local 
de poliție. 

— Milioane de dolari trec prin această bancă în decursul unui 
an, spuse Cromwell. Nu văd de ce o singură bancnotă este atât 
de importantă. 

— Pentru că o verificare a numărului de serie a demonstrat că 
aceasta provenea din spargerea unei bănci din Elkhorn, Montana, 
unde banditul a ucis patru persoane, funcționari de bancă și clienți, 
explică Bell. 

Cromwell mai aşteptă şi alte detalii, însă atât Bell, cât și Irvine 
rămaseră tăcuţi. Irvine își revedea însemnările, însă Bell îl studia pe 
Cromwell. Bancherul îi susținu privirea insistentă fără să-și abată 
ochii în altă parte. Se simțea măgulit să ştie că se afla într-un joc al 
minţii cu cel mai bun agent pe care îl avea Van Dorn. 

— Îmi pare rău, domnilor, spuse Cromwell, mutându-și privirea 
de la Bell către trabucul său neaprins, nu prea îmi dau seama cum 
v-aş putea fi de folos. Dacă alte bancnote provenite din spargere au 
trecut prin Banca Cromwell, au ajuns demult în circulaţie şi nu 

există nici o posibilitate să le dăm de urmă, și nici de a afla cine a 
făcut depunerea. 

— Este adevărat, răspunse Bell. Însă noi trebuie să verificăm fie- 
care indiciu, indiferent cât de mărunt. 

— Bancnotele erau noi și aveau numere de serie consecutive, 
explică Irvine. Credeţi că este posibil să le fi înregistrat înainte să fie 
puse în circulație? 

— Este foarte posibil, deoarece, așa cum am spus, înregistrăm 
bancnotele de cincizeci și de o sută de dolari. 

— Aţi putea să-l puneţi pe contabil să verifice înregistrările? 
întrebă Bell. 

— Sunt bucuros să vă pot fi de ajutor, spuse Cromwell, după care 
făcu o pauză pentru a apăsa o sonerie de sub biroul său. 

În câteva secunde, Marion Morgan deschise ușa, rămânând în 
picioare în cadrul ei. 

Domnişoară Morgan, vrei te rog să-i spui domnului Hopkins 
să vină în biroul meu? 

— Sigur că da, spuse ea încuviințând din cap. 

Când apăru Hopkins, acesta nu arăta deloc așa cum se aștepta 
Bell. În locul unui individ şters și insignifiant, cu ochelari şi cu un 
creion după o ureche, care să-și fi petrecut întreaga viaţă lucrând 
cu cifre și hârțoage, Hopkins arăta ca un sportiv faimos, mare, solid 
şi agil în mișcări. Salută printr-un gest al capului în momentul în 
care îi fură prezentaţi Bell și Irvine. 

— Domnul Bell şi domnul Irvine sunt de la Agenţia de Detectivi 
Van Dorn. Au venit aici pentru a verifica numerele de serie al unor 
bancnote care au fost furate în timpul spargerii unei bănci din 
Elkhorn, Montana. O bancnotă de cincizeci de dolari a fost depusă 
în banca noastră înainte de a-i fi dată unui client care a încasat un 
cec. Aceşti domni se gândesc că și alte bancnote furate ar fi putut 
trece prin bancă. Ei ar dori ca dumneata să verifici lista cu numere- 
le de serie pe care le-am înregistrat. 

Hopkins zâmbi, cu o atitudine extrem de prietenoasă. 

— Am nevoie de numerele de serie, zise el. 

— Caută bancnotele consecutive sub și peste numărul 214 799, 
răspunse Cromwell, din memorie. 

— Imediat, domnule, încuviință Hopkins, care se înclină apoi 
ușor în fața lui Bell și Irvine. Ar trebui să am aceste numere, dacă 
există, în câteva ore. 

— V-aş fi recunoscător, îi spuse Bell. 

— Mai este și altceva, domnilor? întrebă Cromwell, încheind 
întrevederea. 

— Nu, atât, aţi fost extrem de amabil. Vă mulțumim. 

Bell îl lăsă pe Irvine s-o ia înaintea lui către ascensor, iar el 
rămase mai în urmă, Se opri la biroul lui Marion și se uită la ea. 

— Domnișoară Morgan? 

Ea îşi roti scaunul de la mașina de scris în direcţia lui, însă fu 
prea ruşinată să-l mai privească în ochi. 

— Îmi dau seama că acest lucru o să vi se pară extrem de îndrăz- 
neţ, însă dumneata arăţi ca o domnişoară căreia îi place riscul, și eu 
mă întrebam dacă nu ai face o excepţie de la prudenţă și să iei cina 
cu mine în această seară? 

Primul ei impuls fu să-l refuze, însă se deschisese undeva în inte- 
riorul ei o ușă interzisă, și în ea se dădu o adevărată luptă între 
principii și dorință. 

— Nu am voie să mă întâlnesc cu clienții băncii. Și, în afară de 
asta, cum pot ști dacă aș putea avea încredere într-un bărbat despre 
care nu cunosc absolut nimic? 

El râse şi se aplecă înspre ea. 

-În primul rând, nu sunt un client al băncii. Și, în al doilea 
rând, dacă nu poţi avea încredere într-un detectiv dedicat meseriei 
sale, atunci în cine ai mai putea avea încredere? spuse el, după care 


se întinse și îi luă mâna într-a lui. 

Ea se simți inundată de un val de anxietate, conștientă că pier- 
duse bătălia. Ultima barieră se sfărâmă cu totul şi, odată cu aceas- 
ta, încercarea ei finală de a se agăța de ceva. Toate reţinerile o 
părăsiră complet. 

— De acord, se auzi răspunzându-i, ca şi cum ar fi ascultat o cu 
totul altă persoană vorbind în locul ei. les de la serviciu la ora cinci. 

— Bine, spuse el, puţin cam prea entuziast după părerea lui. Te 
aştept în faţa intrării principale. 

Ea îl privi cum se îndepărtează înspre ascensor. 

„Doamne, Dumnezeule, îşi zise. Trebuie să fiu nebună să iau 
cina cu un bărbat complet străin!“ 

Și totuși, în timp ce se mustra, în ochi îi apăru o sclipire. 


Irvine îl aștepta pe Bell în ascensor. 

— Ce-a fost asta? 

— Am stabilit să iau cina cu secretara personală a lui Cromwell. 

— Nu pierzi vremea, constată Irvine admirativ. 

— Lucrurile nu au făcut decât să se aşeze la locul lor, explică Bell 
zâmbind. 

— După cum te cunosc, pun rămășag că mai ai și un alt motiv. 

— Ai putea spune că amestec plăcutul cu utilul. 

— S-ar putea să te joci cu focul, îl avertiză Irvine pe un ton 
serios. Dacă îşi dă seama că te foloseşti de ea pentru a-ţi vâri nasul 
în afacerile lui Cromwell, ar putea să apară probleme. 

— O să îmi fac griji pentru acest lucru la momentul potrivit, 
replică Bell liniştit. 

În drum spre hotel, gândurile lui Bell nu erau îndreptate înspre 
partea utilă a acelei seri, ci mai degrabă înspre cea plăcută. 


Capitolul 20 


Marion nu putea deloc să-și explice. Nu mai trăise senzaţia 
aceea de când era elevă şi băiatul visurilor ei îi zâmbise. Nu se mai 
întâmplase nimic altceva. Acesta nu se apropiase niciodată de ea și 
nici nu îi vorbise. Iar acum, în timp ce stătea în faţa lui Bell la o 
masă intimă pentru două persoane, se simți la fel de emoţionată ca 
o şcolăriţă. 

La ora cinci fix, Bell o așteptase într-un taxi la ieşirea din Banca 
Cromwell. Şoferul îi dusese direct la clădirea cu șapte etaje, unde se 
afla cel mai renumit restaurant franțuzesc din oraș, Delmonico's. 
Urcaseră cu ascensorul până la ultimul etaj, unde şeful de sală îi 
condusese într-un separeu cu o fereastră mare prin care se vedea 
panorama oraşului şi a golfului. 

Oamenilor care își permiteau nu li se părea anormal să coman- 
de zece feluri de mâncare, fiecare însoțit de un soi diferit de vin. 
Bell comandă stridii Rockefeller cu sos picant de curry, urmate de 
supă de pasăre, sturion din Marile Lacuri, pulpe de broască à la 
poulette, cotlete de porc, pui à la Kiev, friptură de vânat, cartofi fierți 
şi mazăre. 

Marion nu mai luase o cină atât de somptuoasă în viaţa ei. E 
adevărat că fusese invitată la un pahar de vin sau la cină de către 
burlaci înstăriți din oraș, însă nici unul nu o tratase atât de generos. 
Era mai mult decât recunoscătoare că porțile erau micuţe, însă 
regreta că nu-și lărgise corsetul înainte de masă. 

Ca desert, Bell comandă crâpes suzettel, deliciul flambat cu aromă 
de portocale. Când ospătarul veni la masa lor și începu să întindă 
cu lingura compoziţia peste clătite, Marion se forță să-l privească pe 
Bell în ochi. 

— Pot să-ţi pun o întrebare, domnule Bell? 

El o încurajă, zâmbindu-i. 

— Cred că ne cunoaştem destul de bine ca să-mi spui Isaac. 

— Aş prefera „domnul Bell“, dacă nu te superi, spuse ea în ceea 
ce consideră că era atitudinea cuvenită. 

— Cum doreşti, zise Bell, continuând să zâmbească. 

— Cum de îţi poți permite toate acestea din salariul de detectiv? 

El râse, 

— M-ai crede dacă ţi-aș spune că am făcut economii toată luna 
numai ca să te impresionez? 

— Nici măcar o clipă, răspunse ea distant. 

— Cromwell este cea mai mare bancă din San Francisco? 

Ea rămase surprinsă de răspunsul pe care îl primi la întrebare. 

— Nu, mai sunt încă două bănci mai mari, și una din ele este 
Wells Fargo. De ce întrebi? 

— Familia mea deţine cea mai mare bancă din Noua Anglie?. 

Ea încercă să ia de bun ceea ce i se spusese, însă nu reuşi. 

— Te-ai supăra dacă ți-aș spune că nu te cred? 

— Întreabă-l pe şeful tău. O să verifice afirmaţia mea. 

Ea se încruntă, nedumerit: 

— Atunci de ce lucrezi ca detectiv, când ai putea să fii preşedin- 


tele unei bănci? 
— Pentru că întâmplarea face să mă pasioneze mai mult crimi- 
nalistica decât operaţiunile bancare. Când stăteam la birou mă 


1 Clătite umplute cu o cremă pe bază de unt, coajă rasă de portocale și lichior, 
care se servesc flambate. (n.tr,) 

Zonă din nord-estul Statelor Unite, care în prezent cuprinde statele Maine, 
New Hampshire, Vermont, Massachusetts, Connecticut şi Rhode Island. (n.tr.) 


188 CLIVE CUSSLER 


simţeam ca într-o capcană. Și mai este și provocarea de a-mi pune 
mintea cu cea a infractorului. 

— Și ai succes? întrebă ea, tachinându-l. 

— Câştig de mai multe ori decât pierd, răspunse el cu sinceritate. 

— Şi de ce eu? îl întrebă ea. De ce să mă inviţi la cină pe mine, o 
simplă secretară, și nu o persoană de rangul dumitale? 

Bell nu se pierdu în exprimări prea pretenţioase: 

— Pentru că eşti atrăgătoare, inteligentă și sunt captivat. 

— Dar nu mă cunoşti. 

— Sper să reușesc să schimb acest lucru, spuse el, sfredelind-o din 
nou cu privirea. Gata, prea multe discuţii. Hai să savurăm clătitele. 

Când terminară desertul delicios, Bell îi ceru ospătarului să le 
aducă două pahare cu vin de Porto vechi de cincizeci de ani. Pe 
urmă se lăsă pe spate, simțindu-se mai mult decât sătul. 

= Povestește-mi despre Jacob Cromwell, 

Mâncarea şi vinul își făcuseră treaba. Marion era prea moleşită 
pentru a sesiza capcana în care era pe punctul de a cădea. 

— Ce ai vrea să ştii despre el? 

— De unde vine, cum şi-a lansat banca, dacă e însurat... După 
întâlnirea cu el, mi s-a părut o persoană interesantă. Am auzit că el 
și cu sora lui Margaret sunt principalii filantropi ai oraşului. 

— Lucrez pentru domnul Cromwell de nouă ani, aşa că pot să 
spun cu certitudine că este un bărbat inteligent și pătrunzător, și un 
burlac convins. A început afacerea cu banca în 1892 cu venituri 
foarte mici şi a trecut de criza din anii '90. A făcut bani în cea mai 
grea perioadă a acesteia. Majoritatea băncilor din oraș ajunseseră 
în stadiul de a-și închide afacerile în acele vremuri grele din punct 
de vedere economic, însă nu şi Banca Naţională Cromwell. Cu aju- 
torul unui management iscusit și al unor principii bancare solide, el 
a construit un imperiu financiar cu venituri în valoare de mai multe 
milioane de dolari. 

— Un bărbat plin de resurse, spuse Bell admirativ. În mod evi- 
dent, s-a realizat prin propriile puteri. 

Ea încuviință din cap. 

— Dezvoltarea Băncii Naţionale Cromwell nu poate fi numită 
altfel decât un miracol financiar. 

— De unde a avut banii pentru a deschide o bancă? 

— Acesta este un mic mister. Nu vorbește niciodată despre aface- 
rile lui de dinainte de lansarea unei bănci micuţe pe Market Street. 
Se spune că a început cu nici mai mult, nici mai puţin de cincizeci 
de mii de dolari. Când am intrat eu în serviciu, veniturile băncii 
depășeau cu mult un milion. 

— Ce fel de investiţii face cu averea pe care o are? 

Ea își ridică mâinile într-un gest de neajutorare. 

— Sincer, chiar nu ştiu. Nu a menţionat niciodată față de mine 
ceva despre veniturile lui personale, iar eu nu am văzut nici acte, 
nici corespondenţă legate de acest lucru. Presupun că își reinvesteş- 
te profiturile în bancă. 

— Dar familia lui? De unde vin el și cu sora lui? 

Încă o dată, Marion nu ştia nimic. 

— Nu vorbeşte niciodată despre trecutul lui. O singură dată a 
menţionat că tatăl lui şi al lui Margaret avea o fermă în Dakota de 
Nord, într-un orășel numit Buffalo. În afară de asta, legăturile lui 
de familie sunt îngropate în trecut. 

— Sunt convins că are motivele lui, spuse Bell. Nu voia să o pre- 
seze prea mult pe Marion, așa că schimbă subiectul către propria 
copilărie, povestindu-i despre cum crescuse el în înalta societate din 
Boston; cum studiase la Universitatea Yale şi cum, spre dezamăgi- 
rea profundă a tatălui său, alesese să lucreze la Agenţia de Detectivi 
Van Dorn, şi nu la banca familiei. Conduse discuția astfel încât să 
ajungă tot la Cromwell. 

— Cromwell mi s-a părut o persoană educată. Mă întreb unde 
și-a făcut studiile. 

— Margaret a pomenit odată că au făcut colegiul în Minnesota, 
zise Marion, tamponându-și buzele cu șervetul după ce își termină 
de mâncat clătitele. 

— Margaret este o femeie frumoasă, spuse el, atent să-i vadă reacţia. 

Marion își ascunse cu greu antipatia faţă de sora lui Cromwell. 

— Ştiu că este implicată în multe opere de caritate, însă nu este o 
persoană pe care să mi-o doresc în cercul meu de prieteni. 

— Nu poţi avea încredere în ea? o iscodi Bell. 

— Nu spune întotdeauna adevărul. Și mereu zvonuri scandaloa- 
se, însă domnul Cromwell reușește să le pună capăt. În mod ciudat, 
pe el nu par să-l deranjeze extravaganţele ei. Este aproape ca și 
cum i-ar face plăcere. 

— El călătoreşte mult? 

— A, da, deseori pleacă să pescuiască în Oregon, se relaxează la 
cabana din pădurea de arbori sequoia aflată în proprietatea clubu- 
lui Bohemian sau se duce la vânătoare în Alaska. De asemenea, 
participă la cel puţin trei conferințe bancare pe an în diverse zone 
ale țării. O dată pe an, el și Margaret fac împreună turul Europei. 

— Atunci înseamnă că nu el se ocupă de afacerile de zi cu zi 
ale băncii. 

— Nu, nu, spuse ea clătinând din cap, domnul Cromwell ia întot- 
deauna legătura cu banca o dată pe săptămână cât timp este plecat. 
De asemenea, mai are și un consiliu de directori din care fac parte 
minţile cele mai luminate din domeniu. 

Ospătarul le aduse paharele de porto pe o tavă de argint. Ei sor- 
biră în liniște timp de câteva clipe, după care Marion i se adresă: 

— De ce îmi pui toate aceste întrebări despre domnul Cromwell? 

— Sunt un investigator. Sunt curios din fire. 

Ea își dădu la o parte o șuviță de pe frunte și îşi netezi părul. 

— Mă simt respinsă. 

— Respinsă? repetă el, privind-o cu atenție. 

— Da, îmi pui toate aceste întrebări despre șeful meu și nu 
m-ai întrebat nimic despre mine. Majoritatea bărbaților pe care i- 
am cunoscut se interesau întotdeauna despre trecutul meu la 
prima întâlnire. 

— Să îndrăznesc şi eu? o întrebă el, tachinând-o, 

— Nu e nimic ieșit din comun, spuse ea, râzând. Viaţa mea este 
destul de anostă, de fapt. M-am născut în California, de partea 
cealaltă a golfului, în Sausalito. Mama a murit când eram destul de 

mică, iar tata, care a fost inginer la Compania de Căi Ferate Wes- 
tern Pacific, mi-a angajat profesori particulari până când am fost 
destul de mare să mă duc la prima școală de secretare din oraș. 
După absolvire, Jacob Cromwell m-a angajat, și de atunci lucrez la 
bancă, avansând de la o simplă funcţionară, care bătea documente- 
le la mașină, la secretara lui personală. 

— Ai fost căsătorită vreodată? 

Ea zâmbi cu cochetărie. 

— Am primit vreo două cereri în căsătorie, însă nu am mers 
niciodată în faţa altarului. 

El își întinse brațul peste masă și o luă de mână. 

— Mai mult ca sigur va apărea într-o zi şi Făt-Frumos și te vei 
îndrăgosti de el. 

Ea își retrase mâna, mai mult pentru a arăta sigură pe sine 
decât pentru a-l respinge. 

— Feţi-Frumoși sunt foarte puțini. Și totuşi, trebuie să găsesc 
unul în San Francisco. 

Bell se hotări să nu continue această discuţie. Voia neapărat să o 
mai invite și altă dată și să vadă atunci unde îi va duce acea atracție 
care acționase asupra amândurora deopotrivi 

— M-am simţit bine în această seară. Nu mi se întâmplă prea 


des să mă bucur de compania unei femei atât de atrăgătoare și care 
să poată susține o conversaţie, 

— Te pricepi să flatezi oamenii. 

Bell renunţă s-o mai privească în ochi. Nu voia să-și forțeze 
norocul, însă mai era o enigmă la care trebuia să primească 
un răspuns. 

— Mai este ceva care mă nedumerește la Cromwell, spuse el, şi 
observă din expresia de pe chipul ei că era dezamăgită şi că se 
așteptase ca el să pomenească ceva despre o nouă întâlnire, iar el 
simţi că ea începuse să-şi pună la îndoială sentimentele față de el. 

— Ce anume? întrebă ea cu un ton care deveni deodată rece. 

— Şi când l-am văzut prima dată în salonul de la clubul Bohe- 
mian, și astăzi la el în birou, purta mănuși. Le poartă întotdeauna 
când merge la masă sau când lucrează la birou? 

Ea își pături şervetul și îl puse pe masă, dându-i de înţeles că din 
punctul ei de vedere seara se încheiase. 

— Când era copil, a fost victima unui incendiu. A suferit 
arsuri grave la ambele mâini, aşa că poartă mănuși pentru a-și 
acoperi cicatricile. 

Bell se simţi vinovat pentru faptul că se folosise de Marion. Ea 
era o femeie plină de viață, frumoasă și inteligentă. Se ridică, făcu 
înconjurul mesei și îi trase scaunul. 

— Îmi pare nespus de rău că am lăsat să primeze natura mea 
excesiv de curioasă de detectiv. Sper că mă vei putea ierta. Îmi vei 
acorda șansa de a mă revanșa faţă de dumneata? 

Ea își dădu seama că era sincer și se simţi puțin emoţionată, 
nutrind din nou speranța că el era cu adevărat interesat de ea. Era 
mult mai atrăgător decât și-ar fi putut imagina vreodată. 

— Bine, Isaac, voi mai ieşi o dată cu tine. Însă cu o condiţie: să 
nu mai pui întrebări! 

— Fără întrebări, acceptă el înfiorat de plăcere când o auzi spu- 
nându-i pe numele mic. Promit! 

După două zile, cei patru detectivi se întâlniră în birourile 
Agenţiei de Detectivi Van Dorn de la etajul cinci al clădirii Call de 
pe Market Street. Se așezaseră în semicerc la o masă rotundă și își 
împărtășeau informaţiile obținute. Rămăseseră numai în cămăși, 
iar sacourile atârnau pe spătarele scaunelor. Toți, în afară de unul, 
aveau cravate obişnuite, clasice, la cămășile cu gulerele scrobite, 
Unul singur purta papion. Trei dintre ei beau cafea din cești cu 
sigla firmei Van Dorn, iar cel de-al patrulea bea ceai. Hârtii 
împrăștiate și rapoarte acopereau toată masa. 

— Am scris un articol în care se relatează cum unul dintre cele 
mai mari transporturi de până acum de bancnote proaspăt tipărite 
de Monetăria din San Francisco va fi trimis cu pază mare către ora- 
şul minier Telluride din Colorado, pentru plata salariilor și a unor 
prime pentru zece mii de mineri, le spuse Bell. Nu am precizat 
suma exactă, însă am lăsat să se înțeleagă că e în jur de cinci sute 
de mii de dolari. 

— M-am folosit de relaţia pe care o am cu proprietarul ziarului 
ca să-l conving să publice articolul, zise Bronson. Va apărea în zia- 
rele de mâine. 

Irvine își roti ușor ceaşca în jurul farfurioarei și spuse: 

— Dacă banditul locuieşte în San Francisco, îl va incita să facă o 
nouă încercare. 

— Dacă locuieşte în San Francisco, sublinie Curtis. Mergem la 
risc aici. Este posibil să fie doar o fundătură. 

— Știm că vagonul de marfă şi mai multe dintre bancnotele fura- 
te au ajuns aici, spuse Bell. Eu cred că există toate şansele ca el să 
locuiască aici, în zona golfului. 

— Ar fi foarte bine dacă am ști sigur acest lucru, interveni Bron- 
son cu voce îngrijorată, după care i se adresă lui Irvine: Spuneai că 
toate încercările tale de a da de urma bancnotelor furate nu au 
dus nicăieri. 

— Un eşec total, admise Irvine. Indiciile erau prea vechi și nu a 
fost posibil să identificăm bancnotele înainte de a fi intrat din nou 
în circulaţie. 

— Băncile nu au nici o evidenţă în ceea ce priveşte persoana care 
le-a adus? se interesă Bronson. 

Irvine scutură din cap. 

— Casierii nu au cum să ştie, pentru că nu listează numerele de 
serie, Acest lucru se face mai târziu de către contabilii băncii. Până 
am făcut noi conexiunile, era deja prea târziu. Cel care a depus 
bancnotele a dispărut și a fost uitat de multă vreme. 

— Ce se mai aude cu vagonul de marfă? îl întrebă Bronson 
pe Curtis. 

Curtis arăta de parcă tocmai îi murise cineva din familie. 

— A dispărut, răspunse el neajutorat. Am făcut cercetări la calea 
ferată și nu e nici urmă de el. 

— Poate a fost trimis cu un tren de marfă care a ieşit din oraș, își 
dădu Bell cu presupusul. 

Trenurile de marfă de la Southern Pacific care au plecat în 
ultima săptămână nu au atașat nici un vagon de marfă aparținând 
Companiei de Mobilă O'Brian. 

— Vrei să spui că nu a părăsit gara? 

— Exact, 

— Şi atunci de ce nu poate fi găsit? întrebă Bronson. Doar nu s-a 
evaporat pur şi simplu! 

Curtis își ridică braţele în sus şi spuse: 

— Ce-aș putea spune? Eu, împreună cu doi dintre agenții tăi, 
am cercetat zona gării dintr-o parte în cealaltă. Vagonul nu este 
de găsit. 

— Impiegaţii de mișcare de la Southern Pacific nu ştiu unde a 
fost dus vagonul după sosire? întrebă Bell. 

— A fost mutat pe o linie secundară, lângă platforma de încărca- 
re de la un depozit vechi. Am verificat. Nu era acolo. 

Irvine își aprinse o ţigară și expiră un nor de fum, după 
care întrebă: 

— Ar fi putut să fie atașat la un tren fără ca impiegatul de mișca- 
re să ştie acest lucru? 

— Acest lucru nu are cum să se întâmple, răspunse Curtis. Ar 
afla dacă un vagon ar fi atașat oficial la un tren. Lăcătușii de revizie 
au un formular în care trec numerele de serie de la un tren în ordi- 
nea în care sunt cuplate vagoanele. Când vagoanele de marfă 
sosesc la destinaţie, pot fi scoase de la capătul trenului înainte ca 
acesta să plece mai departe. 

— Poate că banditul s-a gândit că vagonul de marfă nu îi mai e util 
acum, şi atunci l-a scos din uz și l-a distrus, fu de părere Bronson. 

— Nu prea cred, spuse Bell, care căzuse pe gânduri. Eu cred că 
pur și simplu a vopsit din nou vagonul, i-a dat un alt număr de serie 
și l-a trecut pe numele altei companii fictive. 

— Asta nu va schimba nimic, spuse Curtis. Oricum ar fi, tot nu 
l-ar putea folosi. 

— Ce vrei să spui? se miră Bell. 

— Numai trenurile de la Compania de Căi Ferate Rio Grande 
Southern merg în Telluride. 

— Și ce-l împiedică să vopsească numele acelei companii peste 
cea cu Southern Pacific? 

— Nimic. Numai că ar fi o pierdere de vreme. Rio Grande Sout- 
hern circulă pe șine cu ecartament îngust. Trenurile de la Southern 
Pacific merg pe șine obișnuite, cu aproximativ treizeci de centimetri 
mai late. Sub nici o formă vagonul banditului nu poate merge pe 
astfel de şine. 

— Ce prost am fost! murmură Bell. Am uitat că în Munţii Stân- 
coși nu sunt decât șine cu ecartament îngust! 

— Stai liniștit, îl îndemnă Bronson. Nici eu nu m-am gândit 
la asta. 

Irvine izbi cu pumnul în masă, plin de frustrare, după care spuse: 

= N-o să înghită momeala, știind că nu are cum să scape cu aju- 
torul vagonului său personal de marfă. 

Bell zâmbi reținut. 

— Are el punctele lui tari, dar are și slăbiciuni, spuse el. Mă ba- 
zez pe lăcomia și pe orgoliul său, pe convingerea lui că este invinci- 
bil. Sunt convins că va muşca momeala și că va încerca să jefuiască 
banca din Telluride. Provocarea este prea mare ca s-o ignore. 

= Îşi doresc mult noroc, zise Bronson. Dacă există cineva care 
să-l poată prinde pe Măcelar, atunci tu ești acela. 

— Dar tu, Horace? Ai avut noroc să dai de urma pistolului 
banditului? 

— Nimic încurajator, replică Bronson supărat. Noile achiziţii de 
arme de foc nu mai trebuie să fie înregistrate. Orice cumpărător nu 
face altceva decât să pună banii jos, şi pleacă cu un pistol în mână. 
Nu am ajuns la nici o înţelegere cu vânzătorii. Chiar dacă își aduc 
aminte cui au vândut un pistol automat Colt de calibrul 38, tot n-o 
să ne dea nici un nume. 

Irvine se uita în gol, cu privirea ațintite spre un perete, 

— Se pare, domnilor, spuse el, că toate indiciile noastre obținute 
cu greu nu au dus la nimic concret. 

— La nimic concret, într-adevăr, murmură Bell încetișor. Însă 
jocul nu s-a terminat, cel puţin nu încă. Tot mai avem o şansă să 
marcăm noi în final. 

Cromwell stătea la masă și își lua micul dejun, citind ziarul de 
dimineaţă. Împături prima secțiune de la un articol de pe prima 
pagină și i-l dădu fără nici un comentariu lui Margaret, care stătea 
de partea cealaltă a mesei. Ea îl citi, și ochii îi sclipiră când își 
dădu seama despre ce era vorba, după care își ridică privirea spre 
el, întrebător: 

— Ai de gând să te duci acolo? 

— Mi se pare foarte tentant, răspunse el. E ca și cum mi-ar fi 
aruncat cineva o mănușă la picioare. 

— Ce ştii despre Telluride? 

— Numai ce am citit. Se află într-un canion. Are un cartier rău 
famat foarte mare, iar Butch Cassidy a dat o spargere la Banca San 
Miguel Valley în 1889. 

— Și a avut succes? 

Cromwell dădu din cap în semn de încuviinţare. 

— El și cu banda lui au plecat de acolo cu peste douăzeci de mii 
de dolari. 

— Presupun că te gândești că, dacă el a putut asta, atunci poți 
și tu. 

— Cassidy a pus la cale o spargere de amatori, și a plecat de acolo 
călare, povesti Cromwell pe un ton plin de sine. Metodele mele sunt 
mai elaborate. 

— Dacă Telluride se află într-un canion, atunci nu este decât 
un singur mod de a intra și o singură cale de a ieşi de acolo. Un 

echipaj de poliţie ar avea timp să oprească un tren și să verifice 
vagoanele. 

— Oricum nu mă pot folosi de vagonul meu de marfă. Va trebui 
să-l las deoparte. 

— Nu înţeleg. 

— Calea ferată de la Telluride aparține Companiei Rio Grande 
Southern. Şinele au ecartament îngust şi sunt prea apropiate pentru 
vagonul meu de la Southern Pacific. Va trebui să găsesc alte mijloa- 
ce să plec din oraș fără să fiu în pericol de a fi capturat. 

Margaret mai citi o dată articolul, după care spuse: 

— Am un sentiment neplăcut în legătură cu acest lucru. 

— Eu nu mă iau după sentimente. Eu lucrez numai cu fapte con- 
crete, şi îmi asigur securitatea luând în consideraţie fiecare risc în 
parte, indiferent cât de minuscul. 

Ea îl privi din partea cealaltă a mesei, în timp ce el își turna 
încă o ceașcă de cafea. 

— O să ai nevoie de ajutor de data aceasta. 

— La ce anume te-ai gândit? o întrebă el privind-o pe deasu- 
pra ceş 

— Vin şi eu cu tine. 

— Și cum rămâne cu excursia ta la Juneau, Alaska? 

— O voi amâna, pur și simplu. 

Cromwell se gândi la acest lucru preţ de câteva momente. 

— Nu pot să te pun într-o situație riscantă. 

— Până acum nu ai dat greş, îi atrase atenția Margaret, însă de 
data asta s-ar putea să ai nevoie de mine. 

El se cufundă în tăcere un timp, apoi zâmbi. 

— Sunt convins că ai veni cu mine chiar dacă ți-aș porunci să nu 
o faci. 

Ea râse. 

— Am cedat eu până acum vreodată? 

— Nici chiar atunci când eram copii, spuse el, amintindu-și. Deși 
erai cu doi ani mai mică decât mine, nu am reușit niciodată să îţi 
impun ceva. 

Ea își tamponă cu un şervet buzele roșii. 

— Atunci rămâne stabilit. Lucrăm împreună la afacerea asta. 

— Ai învins, suspină el. Însă sper că nu voi regreta după aceea că 
nu te-am expediat cu vaporul care pleacă în Alaska. 

— Cu ce te-aș putea ajuta? 

EI îşi lăsă privirea în jos înspre masă, ca și cum ar fi văzut pe 
aceasta o imagine abstractă, în vreme ce făcea cercuri cu furculița 
pe faţa de masă. 

— Ia mâine un tren către Colorado şi apoi unul către Telluride. 

Ea se uită lung la el. 

— Vrei să plec înaintea ta? 

El încuviinţă din cap. 

— Vom face o schimbare faţă de rutina obișnuită. În loc să pe- 
trec eu o perioadă printre localnici, în care să studiez activităţile 
bancare, ai putea să faci tu acest lucru. Ca femeie, ai putea face o 
investigație amănunțită fără să trezești vreo suspiciune. 

— O femeie în Telluride? spuse ea rămânând pe gânduri. Va tre- 
bui să mă dau drept prostituată. 

— Mai bine pretinzi că eşti o femeie abandonată pe care soțul a 
părăsit-o pentru a face avere în mine și pe urmă nu s-a mai întors. 
Astfel, nimeni nu va considera suspect faptul că vei pune întrebări 
şi îţi vei băga nasul peste tot, 

— Dar ca să mă pot întreține și să am ce să mănânc va trebui 
să-mi găsesc de lucru într-un bordel. 

— Faci cum vrei, zise el, cedând ca de obicei capriciilor surorii lui. 

— Şi tu? 

— Eu am să vin după câteva zile, după ce voi verifica transportul 
şi voi stabili cu certitudine planul spargerii şi al retragerii din zonă. 
Făcu o pauză și se uită la ea cu o privire încărcată de iubire frățească. 
Probabil că sunt nebun dacă te implic şi pe tine într-o întreprindere 
atât de riscantă. 

— Şi eu sunt la fel de nebună, chicoti ea veselă, fremătând de 
încântare la gândul aventurii palpitante. Îi aruncă o privire feminină, 
care aducea cu expresia unei pisici pe cale să înşface un şoricel. 

Bineînţeles, ideea de a acționa ca o prostituată este o atracție pe 
care o găsesc absolut extraordinară. 

— Scutește-mă de detalii! 

— Şi cum rămâne cu Isaac Bell? vru să ştie, redevenind 
brusc serioasă. 

— Ce-i cu el? întrebă el ridicând din umeri. 

— S-ar părea că apare peste tot, poate chiar și în Telluride. 

— Mi-a trecut şi mie prin cap, însă după ce voi verifica transpor- 
tul de bancnote, cred că asta îl cam elimină din schemă. E prea 
ocupat să vâneze fantome prin San Francisco pentru a apărea din 
senin în Telluride. 

— Nu am încredere în el mai mult decât am în mobila asta. 

— Hai, înveseleşte-te, surioară dragă, o îndemnă el râzând. 
Aceasta va fi doar ca o simplă plimbare în parc, la fel ca și celelalte 
spargeri. Ai să vezi! 

Ziua de primăvară era proaspătă și răcoroasă. Bell se îndepărtă 
de gara orașului și se îndreptă către intersecţia dintre Aspen Street 
şi Colorado Avenue, unde văzu o clădire din lemn cu trei etaje, în 
faţa căreia era o pancartă pe care scria PENSIUNEA MAMIE 
TUBBS. Ducea în mână o valiză uzată și purta o haină veche de 
lână, pe sub care avea o vestă şi o cămaşă de flanel. Avea pantaloni 
din bumbac gros, aproape ca pânza de cort. Era încălțat cu niște 
ghete care arătau de parcă ar fi mers cu ele mii de kilometri şi purta 
o pălărie veche cu calota pliată la mijloc, care îi stătea bine fixată 
pe cap. Deghizarea îi era desăvârșită de o pipă curbată în stilul 
irlandez, pe care o ţinea între dinți. Bell mergea șchiopătând vizibil, 
ca şi cum nu ar fi putut mișca deloc piciorul stâng. 

Pătrunse în holul pensiunii şi fu întâmpinat de Mamie Tubbs, o 
femeie jovială ale cărei forme te duceau cu gândul la o pară uriașă. 
Părul cărunt îi atârna pe spate în două cozi împletite, iar chipul îi 
arăta ca o farfurie prevăzută cu nas. 

— Salutare, străine, spuse ea cu o voce groasă ca de bărbat. 
Cauţi un loc unde să stai? 

— Da, doamnă, răspunse Bell politicos. Abia am sosit în oraș. 

— Șapte dolari pe săptămână cu tot cu mâncare, cu condiția să 
fii la masă atunci când pun eu farfuriile pe ea. 

El îşi vâri mâna într-un buzunar, scoase câteva bancnote făcute 
sul și numără șapte dolari. 

— Uitaţi aici banii în avans. Nu am prea mulţi, însă destui cât să 
mă ţină o vreme. 

Ea îi remarcase șchiopătatul când intrase în holul pensiunii. 

— Cauţi de lucru în mină? 

Bell își bătu piciorul cu palma şi spuse: 

— Zilele mele de miner au luat sfârșit în clipa în care am fost 
accidentat de o dinamită prost plasată. 

Ea îl privi cu suspiciune, întrebându-se de unde avea să mai 
facă rost în viitor de bani pentru chirie. 

— Şi unde crezi că ai să poţi găsi de lucru? 

— Un prieten mi-a găsit o slujbă de îngrijitor la hotelul 
New Sheridan. 

Ea zâmbi. 

— Şi nu ţi-au putut da o cameră la subsol? 

— Toate paturile de la subsol sunt ocupate de mineri, minți Bell, 
căci habar nu avea dacă minerii dormeau în subsol. 

Ştia că imaginea unui miner infirm o va satisface pe Mamie 
Tubbs suficient încât să nu împrăștie zvonuri prin oraș despre noul 
ei chiriaş. Femeia îl conduse în camera lui, unde acesta își despa- 
chetă lucrurile din valiză. Scoase un prosop înfăşurat în jurul unui 
pistol automat Colt Browning, un model din 1905 de calibrul 45, 
cu o magazie de douăzeci de gloanţe. Strecură arma sub pat, însă 
își păstră sub pălărie pistolașul său Derringer pe care se baza 
mereu. Își strânse din nou legătura din jurul genunchiului, astfel 
încât să îi împiedice mişcarea normală. 

La cină mâncă o tocană de vită în sala de mese a lui Mamie și îi 
întâlni și pe ceilalți chiriași care locuiau la pensiune. Majoritatea 
lucrau ca mineri, însă erau și câțiva vânzători şi o pereche, soț și 
soţie, care voiau să deschidă un restaurant. După cină, Bell se plim- 
bă pe Pacific Avenue și studie configuraţia orașului. 

Telluride — nume care se presupunea că însemna „drumul spre 
iad“! — apăruse după ce se descoperise aur în râul San Miguel. 


1 To hell you ride, (în limba engleză, în original) (n.tr:) 

Aurul, împreună cu zăcămintele de argint care se găseau din abun- 
dență în munții San Juan, atrăsese rapid o armată de aventurieri şi 
de mineri în următorii cincizeci de ani. Prin 1906, în Telluride 
se găseau mai mulți milionari pe cap de locuitor decât în New 
York City. 

Minerii săpaseră în cele din urmă peste cinci sute de kilometri 
de tuneluri care străbăteau munții din jur, unii înalți de aproape 
patru mii de metri peste nivelul mării. Populaţia ajunsese să depă- 
șească cinci mii de locuitori, iar în orașul agitat în curând începuse 
să înflorească un stil de viață sălbatic şi nebunesc, amestecat cu o 
doză semnificativă de corupție. Existau câteva zeci de cârciumi și o 
sută optzeci de prostituate care să țină armata de mineri într-o dis- 
poziţie plăcută după turele lungi de câte douăsprezece ore din 
minele din Silver Bell, Smuggler-Union și Liberty-Bell, la câte trei 
dolari pe zi. 

Când soarele dispăru în spatele munților și se lăsă întunericul, 
o puzderie de lumini se aprinseră pe toate străzile. În 1892, pro- 
prietarul minei L.L. Nunn angajase compania electrică Nikola 
Tesla pentru a construi prima centrală electrică de curent alterna- 
tiv din lume, cu scopul de a transporta minereurile pe cabluri în 
interiorul muntelui şi pe minerii care nu locuiau în oraș. După ce 
fuseseră trase cabluri electrice de la centrală până în oraș, Telluride 
devenise primul oraș din istorie care avusese pe străzi felinare cu 
lumină electrică. 

Bell trecu de „cuiburile“ renumite unde își desfăşurau activita- 
tea femeile îmbrăcate în roşu. Casele mai selecte erau numite Sena- 
tul și Silver Bellel. Muzica răzbătea până în stradă, și auzi un 
cântăreț interpretând la pian Dill Pickles Rag? şi alte piese ragtime 
Strada se numea Popcorn Alley și își trăgea numele de la zgomotul 


1 „Frumoasa de Argint 
pplul de Argine“. (nr) 
Melodie renumită, al cărei nume s-ar traduce „Murături cu mărar“. (n.tr.) 


, joc de cuvinte cu denumirea minei Silver Bell, „Clopo- 

produs de ușile care se închideau și se deschideau încontinuu pe 
perioada nopții. 

Ajunse în centrul orașului, pe Colorado Avenue, și se uită la 
Prima Bancă Naţională din Telluride. A doua zi urma să îi întâl- 
nească pe șeriful orașului și pe directorul băncii pentru a organiza 
primirea Banditului-Măcelar în cazul în care acesta mușcase 
momeala şi încerca să jefuiască banca. Trecu de vechea bancă San 
Miguel Valley pe care o jefuise Butch Cassidy cu șaptesprezece ani 
în urmă. 

Aerul de seară se răcise după ce soarele coborâse dincolo de pis- 
curile munților. Bell își dădu seama că aerul rarefiat de munte îl 
făcea să respire mai greu. Ignoră cârciumile de pe strada principală 
și se îndreptă către hotelul New Sheridan. Pătrunse în holul hotelu- 
lui şi-i ceru funcţionarului de la recepție să-l vadă pe director. Într-un 
minut, un bărbat scund, cu fața rumenă şi capul pleșuv, ieși din 
birou cu pași repezi, grăbiţi, ca un şoarece care fuge dintr-o gaură 
din perete. Zâmbi oficial, însă nu prea călduros în momentul când 
văzu aspectul modest al hainelor lui Bell. 

— Îmi pare rău, toate camerele noastre sunt ocupate. Sheridan 
este plin. 

— Nu doresc o cameră, spuse Bell. Sunteţi domnul Marshall 
Buckman? 

Zâmbetul îi pieri treptat și privirea i se îngustă. 

— Da, eu sunt Buckman. 

— Eu sunt Isaac Bell de la Agenţia de Detectivi Van Dorn. 

Ochii lui Buckman reveniră la dimensiuni normale şi bărbatul 
se înclină în semn de salut. 

— Domnule Bell, am primit telegrama dumneavoastră. Daţi-mi 
voie să vă spun că Sheridan va coopera în orice mod posibil. 

— Cel mai important lucru, explică Bell, este să confirmaţi oricui 
vă va întreba că lucrez la dumneavoastră ca îngrijitor. 

— Da, de bună seamă, spuse Buckman cu un aer superior. Puteți 
să vă bazaţi pe mine. 

— Mulţumesc, domnule Buckman. Acum, dacă nu vă deranjea- 
ză, cred că voi savura cel mai bun whisky pe care-l aveţi în barul 
dumneavoastră. 

— Nu servim decât whisky superior de la cele mai bune distilerii. 
Nici o zeamă locală nu este tolerată la Sheridan. 

Bell salută din cap, apoi se îndepărtă de Buckman și se duse 
înspre bar. Se opri şi citi o placă pe care erau trecute regulile pentru 
clienţii hotelului: 


Nu trageţi în pianist, face tot ce poate. 

Caii nu au voie la etaj. 

Nu aveţi voie mai mult de 5 într-un pat. 

Cheltuielile de înmormântare sunt suportate de hotel. 
Paturile 50, de cenți, cu tot cu lenjerie, 75 de cenți. 


La uşă se opri şi se dădu într-o parte, ca să lase să treacă pe 
lângă el o femeie a cărei faţă era ascunsă de o pălărie cu boruri 
largi. Nu reuşi să vadă decât că avea trăsăturile frumoase. Spre 
deosebire de el, ea nu îi acordă nici o atenţie bărbatului care șchio- 
păta alături, în timp ce se îndrepta către scările acoperite cu 
mochetă ce duceau spre camera ei. 

Mult mai târziu, Bell se blestemă că nu o recunoscuse pe 
Margaret în blonda respectivă, la fel cum și Margaret se învinovăți că 
nu îl identificase pe bărbatul infirm decât când era deja prea târziu. 

Bell le explică situația şerifului Henry Pardee și directorului 
băncii, Murray Oxnard. Cei trei bărbaţi stăteau în jurul mesei și 
luau micul dejun servit de soția șerifului. Locuinţa lui Pardee se afla 
chiar în spatele sediului poliției și al închisorii. Se duse la ușă, se asi- 
gură că e încuiată și trase perdelele astfel încât nimeni să nu poată 
vedea înăuntru. 

Șeriful îl impresionă în mod plăcut pe Bell. Pe peretele camerei 
de zi se găseau rafturi pline cu cărţi, din podea până în tavan, ticsi- 
te cu operele lui Shakespeare, Platon, Voltaire, Bacon și Emerson, 
alături de mai multe volume în latină. Până atunci, Bell nu mai 
întâlnise nici un om al legii dintr-un orășel care să fie atât de citit. 

Pardee îşi trecu o mână prin coama deasă de păr cărunt, apoi se 
trase de mustaţa stufoasă. 

— Vreţi să spuneţi, domnule Bell, că dumneavoastră credeți 
că Banditul-Măcelar are de gând să dea lovitura la banca din orașul 
nostru? 

— Nu pot spune cu certitudine, răspunse Bell. Însă, dacă este 
consecvent firii sale, va fi atras de suma mare de bani de salarii care 
va fi trimisă băncii de către Prima Bancă Naţională din Denver. 

— Nu am cunoștință de un astfel de transport de bani, interveni 
Murray Oxnard. 

Era un bărbat înalt, liniștit, cu umeri lați și șolduri înguste. Ara- 
reori zâmbea, iar pe faţa lui era întotdeauna încremenită o expre- 
sie întunecată. 

— Nu există nici un transport, explică Bell. Este o stratagemă ca 
să-l scoatem pe bandit din bârlogul lui. 

Pardee bătu în masă cu degetele de la o mână. 

— Dacă este atât de deștept precum am citit, atunci cu siguranță 
o să facă săpături și o să-și dea seama că e o cacealma. 

— Nu, domnule, zise Bell scuturând din cap. Directorii băncii 
din Denver au fost anunţaţi să pretindă că povestea aceasta 
este adevărată. 

— Dacă îmi dați voie să întreb, interveni Pardee, de ce aţi ales 
Telluride? 

— Pentru că sunteți plasați într-un canion închis ca o cutie, cu 
singura intrare și ieşire către vest. Această situație îl face ideal pen- 
tru a-i închide calea de scăpare dacă nu-l prindem în timpul tenta- 
tivei de jaf. 

— Nu-mi place acest lucru, spuse Oxnard. Se ştie că banditul 
omoară fără să clipească. Nu-mi pot pune angajaţii în primejdie, și 
nici nu vreau să-mi murdăresc mâinile cu sângele lor. 

— Nu am de gând să vă folosesc, pe dumneavoastră sau pe 
oamenii dumneavoastră, atunci când va avea loc jaful. Eu însumi și 
încă unul dintre colegii de la Agenţia Van Dorn ne vom descurca la 
bancă. Un alt agent va supraveghea trenurile care vin şi pleacă, 
întrucât este cunoscut că banditul scapă de la locul crimei folosind 
un vagon de marfă. 

— Dar cum rămâne cu clienţii mei? insistă Oxnard. Cine se va 
ocupa de tranzacţiile lor? 

— Eu şi agenții mei avem toată experiența necesară pentru a 
conduce activităţile zilnice ale unei bănci. Dacă banditul ajunge 
până la ghișeul casierului, vom fi pregătiţi să-l întâmpinăm. 

— Ştiţi cum arată? întrebă Pardee. 

— În afara faptului că la mâna stângă îi lipseşte degetul mic și că 
are părul roșcat, nu avem nici o descriere. 

— Asta pentru că-i omoară pe toți cei care l-ar putea identifica. 
Nu prea aveţi cu ce să mergeţi mai departe. 

— Tot nu am destulă încredere ca să fiu de acord cu asta, spuse 
Oxnard. Unul dintre clienţii mei s-ar putea găsi la locul nepotrivit, 
în momentul nepotrivit și să fie împușcat. 

— Vom lua toate măsurile de prevedere necesare, insistă Bell cu 
gravitate. S-ar putea să fie puțin riscant, însă banditul trebuie oprit. 
A omorât deja mai mult de treizeci de oameni. Nimeni nu poate 
spune câţi vor mai muri până îl vom prinde și vom opri omorurile. 

— Cu ce vă pot fi de ajutor? întrebă Pardee, aruncându-i lui 
Oxnard o privire rece. 

— Nu vă puneţi ajutoarele să patruleze în interiorul băncii ca să 
nu se sperie banditul, răspunse Bell. Fiţi pe fază — nu la vedere, dacă 
se poate —, dar pregătiţi să acţionaţi dacă va fi nevoie. Vom stabili un 
semnal pentru momentul în care se hotărăște să intre în acțiune. 

Cu toate că Oxnard avea îndoielile lui în privința planului, 
Pardee își imagina deja notorietatea de care se va bucura dacă bandi- 
tul ar fi fost prins în flagrant, în jurisdicția lui. În ce-l privea, discuția 
era hotărâtoare, iar acum era încheiată. Mai avea doar o întrebare. 

— Când e programat presupusul transport de bani? 

— Mâine, îi răspuse Bell. 

Oxnard se uită la el întrebător. 

— Cum rămâne cu transportul care se găsește deja în seif, pentru 
adevărata plată? 

— Lăsaţi-l în casa de bani. Vă garantez că banditul n-o să pună 
mâna pe acei bani. 

Pardee își răsuci vârful mustăţii. 

— Aţi fost vreodată într-un oraș minier în zi de plată, domnule Bell? 

— N-am avut onoarea aceasta, dar am auzit că poate fi destul de 
mare agitația. 

— Așa este, confirmă Oxnard cu un rânjet şters. La fiecare zi de 
plată parcă e iadul pe pământ, de la un capăt al orașului la celălalt. 

Pardee răspunse cu un rânjet identic: 

— Da, bordelurile vor fi pline, până când minerii nu-și vor fi 
cheltuit și ultimul bănuț din ce au câștigat cu greu pe whisky și 

jocuri de noroc. Făcu o scurtă pauză și se uită la Bell: Unde locuiți, 
în caz că trebuie să iau legătura cu dumneavoastră? 

— Stau la Pensiunea Mamie Tubbs. 

— Un loc bun ca să nu ieşi în evidenţă, observă Oxnard. Mamie 
e o femeie cumsecade şi o bucătăreasă bună. 

— Pot să garantez pentru tocana ei, spuse Bell cu umor. 

După micul dejun, întâlnirea luă sfârșit. Bell şi Oxnard îi mulțu- 
miră doamnei Pardee pentru micul dejun gustos. Apoi, cei trei băr- 
baţi ieşiră din casă şi se îndreptară pe jos către oraș, iar Pardee îi 
părăsi când ajunse în dreptul biroului și al închisorii. Bell se duse cu 
Oxnard la bancă, pentru a studia interiorul. 

Planul parterului arăta la fel ca la mii de alte bănci. Biroul direc- 
torului băncii se afla amplasat în spatele ghișeului casierului, care 
era închis cu sticlă, cu excepţia părții din faţă cu sertarele de bani. 
Partea aceasta a ghişeului se deschidea printre niște bare înguste. 
Încăperea unde se țineau banii aducea mai mult cu un seif mare și 
se găsea într-o firidă, într-o parte a holului. Bell află că era închis în 
timpul orelor de lucru și se deschidea numai ca să se retragă nume- 
rar, sau când toți banii lichizi şi monedele erau returnate, la sfărșitul 
zilei de lucru. 

— Nu aveţi un seif? îl întrebă Bell pe Oxnard. 

— Nu este nevoie. Banii pentru plăţi merg de obicei sus, la mine, 
cu pază armată, a doua zi după ce ajung aici. 

— De ce a doua zi? 

— Ne trebuie timp să-i numărăm și să verificăm suma trimisă de 
la banca din Denver. 

— Aşadar, banditul nu are prea multe opțiuni. 

Oxnard dădu din cap aprobator. 

— Dacă vrea să-și facă jocul, atunci trebuie să fie mâine. 

— Aţi văzut sau aţi avut contact cu noi deponenți, sau oameni 
care au intrat în bancă și după aceea au ieșit, pur și simplu? 

— Un supraveghetor nou de la mina Liberty Bell a deschis un 
cont de cecuri. Făcu o pauză și se uită țintă în tavan, gânditor. După 

aceea, a mai fost și o femeie foarte atrăgătoare care a deschis un 
cont. Un cont foarte mic. Un caz foarte trist. 

-= Trist? 

— Soţul ei a lăsat-o baltă în Iowa, pentru ca el să se ducă să facă 
avere În Colorado. Nu a mai auzit nimic de el, iar ultimul lucru l-a 
aflat de la un prieten, mecanic de tren. Acesta i-a spus că soțul ei 
i-a lăsat vorbă că se ducea la Telluride, să lucreze în mină, A venit 
Sunt șanse ca el să fie 
unul dintre numeroșii bărbaţi care au murit în mină, 

— Mi-ar prinde bine numele supraveghetorului de mină, spuse 
Bell, ca să-l pot verifica. 

— Vi-l aduc acuma. Oxnard se duse în biroul lui și se întoarse în 
mai puţin de un minut. Numele lui este Oscar Reynolds, 

— Mulţumesc. 

Oxnard se uită lung la Bell. 

— Nu o verificaţi şi pe femeie? 

— Banditul nu a lucrat niciodată cu vreo femeie și, de altfel, nici 
cu vreun bărbat. Întotdeauna a comis crimele de unul singur. 

— Chiar şi-aşa, oftă Oxnard. Biata de ea. A deschis un cont pen- 
tru numai doi dolari. Ca să aibă ce mânca, va trebui probabil să 
lucreze în vreun bordel, pentru că locurile de muncă pentru femei 
sunt prea puţine în Telluride. Iar cele care există sunt ocupate de 
soțiile minerilor. 

— Doar pentru siguranță, aș dori să am şi numele ei. 

— Rachel Jordan. 

— Pe ea v-o amintiţi, constată Bell, râzând uşor. 

Oxnard zâmbi. 

— E uşor să reţii un nume, dacă e însoţit de o faţă drăguță. 

— A spus și unde stă? 

— Nu, dar pot presupune numai că în vreo speluncă. Îi aruncă 
lui Bell o privire şireată: O să o căutaţi? 

— Nu, spuse Bell gânditor. Îmi vine greu să cred că o femeie ar fi 
Banditul-Măcelar, 


aici sperând să-l găsească. Săraca de ce: 

Margaret nu ducea o viață de prostituată într-un bordel de pe 
Pacific Avenue. Se bucura de lux la hotelul New Sheridan. După 
ce-și deschisese un mic cont la banca locală, ca să studieze planul 
parterului, să numere angajații și să vadă unde erau plasați aceștia, 
precum și tipul de seif, făcuse turul companiilor miniere ca să se 
intereseze despre un soț dispărut de multă vreme, care de fapt nu 
existase niciodată. Efortul dădea substanță poveștii ei și în curând 
deveni subiect de bârfă în tot oraşul. 

Mersese până într-acolo încât îi făcuse o vizită şerifului Pardee 
şi-i spusese şi lui aceeași minciună, ca să vadă cu ochii ei ce fel de 
om era. Doamna Alice Pardee intră în birou chiar în momentul 
când Margaret îi cerea şerifului ajutor pentru a-l găsi pe soțului ei. 
Lui Alice i se făcuse imediat milă de femeia în rochia de bumbac 
decolorată, care își spunea povestea tristă de soție abandonată și îşi 
căuta cu disperare soțul care o părăsise. Alice presupuse că această 
Rachel Jordan era pe jumătate lihnită de foame şi o invită acasă la 
ea la cină. Margaret acceptă și veni în aceeaşi rochie ieftină, pe care 
o cumpărase în San Francisco dintr-un magazin de haine uzate 
pentru săraci. 

În seara respectivă, Margaret se dădu în spectacol, oferindu-se 
s-o ajute pe Alice Pardee la pregătit masa, însă pentru soția şerifului 
fu evident că musafira lor nu prea se simțea în largul ei printre oale- 
le din bucătărie. Alice servi o masă preparată în casă, cu cotlete de 
oaie, cartofi fierți şi legume gătite la abur, încununată de o plăcintă 
cu mere ca desert. După cină fu servit ceaiul, apoi se făcură cu toții 

comozi în camera de zi, unde Alice interpretă câteva piese la o pia- 
nină veche. 

— Spune-mi, doamnă Jordan, întrebă Alice, făcând o pauză ca 
să schimbe partitura muzicală, unde locuieşti? 

— O femeie drăguță, domnișoara Billy Maguire, m-a angajat ca 
ospătăriță la „pensiunea“ ei. 

Pardee și soţia lui schimbară nişte priviri îndurerate. Alice trase 
adânc aer în piept. 

— Big Billy este matroana bordelului Silver Belle, spuse ea. Nu 
ştiai asta? 

Margaret se strădui să pară nedumerită. 

— Nu aveam nici o idee. 

Alice crezu minciuna lui Margaret, Pardee însă, nu. El știa că o 
femeie nu avea cum să nu recunoască diferenţa dintre o pensiune şi 
un bordel. Sămânţa îndoielii începu să-i încolțească în minte, însă 
soţia lui era copleșită de compasiune. 

— Săraca de tine, spuse ea, cuprinzând-o cu brațul pe Margaret. 
Nu mai stai nici un minut la Silver Belle. Vei locui aici cu Henry și 
cu mine până îţi vei găsi soțul. 

— Dar s-ar putea să nu fie în Telluride, ripostă Margaret ca și 
când ar fi fost pe cale să izbucnească în plâns. Atunci ar trebui să 
plec, și nu vreau să vă creez nici o neplăcere. 

— Prostii, făcu Alice. Mergi chiar acum la localul lui Big Billy şi 
îţi aduci lucrurile aici. Eu voi pregăti patul liber pentru dumneata. 

Margaret își intră în rol și vărsă câteva lacrimi. 

— Cum v-aş putea mulțumi vreodată? Cum v-aş putea vreoda- 
tă răsplăti? 

— Nici nu te mai gândi la asta! Eu şi Henry suntem mult prea 
bucuroși să ajutăm un biet suflet aflat la necaz. E creştineşte să 
facem asta. 

În timp ce-și bea ceaiul, Margaret îndreptă firul conversației 
înspre slujba lui Pardee, ca șerif. 

— Mai mult ca sigur că aveți o viață palpitantă, spuse ea. Telluride 
pare un oraș fără inhibiţii. Probabil că sunteți foarte ocupat. 


URMĂRIREA 213 


— Minerii ne pot crea foarte multe probleme, uneori, încuviință 
Pardee, însă infracțiunile serioase, cum sunt omorurile, nu se întâm- 
plă decât o dată la şase luni sau cam așa. E liniște, de când cu miș- 
cările sindicale ale minerilor de acum doi ani, când guvernatorul a 
trimis armata să înăbușe revoltele. 

Margaret răspundea greu şi cu precauţie la întrebările lui 
Pardee despre soțul ei dispărut. În schimb, punea întrebări genera- 
le despre oraș şi despre mine. 

— Probabil că trec prin bancă o mulțime de bani înspre compa- 
niile miniere, rosti ea ca din întâmplare. 

Pardee dădu din cap a încuviințare. 

— Suma de bani pentru salarii se poate ridica la o valoare con- 
siderabilă. 

— Şi nu vă e niciodată teamă de hoți și de tâlhari? întrebă 
ea nevinovat. 

— Minerii sunt băieți de treabă și arareori înfăptuiesc vreo 
infracțiune. Cu excepția ocazionalelor bătăi de prin cârciumi sau a 
câte unui omor atunci când lucrurile scapă de sub control, oraşul 
este destul de liniştit. 

— Când am fost la bancă, am văzut că aveţi un seif care pare 
destul de solid și de sigur. 

— E solid, nu-i vorbă, confirmă Pardee, aprinzându-și pipa. 
Cinci bucăţi de dinamită nu l-au putut deschide. 

— Şi directorul băncii e singurul care ştie combinaţia? 

Lui Pardee i se păru straniu ca o întrebare ca aceasta să vină 
din partea unei femei, însă răspunse fără ezitare. 

— De fapt, bolţurile încuietori sunt astfel reglate încât să se des- 
chidă în fiecare dimineaţă la orele zece. La orele trei după-amiaza 
directorul închide uşa și potrivește cronometrul. 

— Cineva de la Silver Belle mi-a spus că Butch Cassidy a prădat 
banca locală. 

— Asta a fost cu mult timp în urmă, zise Pardee, râzând. De 
atunci nu am mai avut nici o spargere. 

Margaret se temea să nu întindă coarda prea tare, însă erau 
informaţii de care avea nevoie pentru ca fratele său să aibă succes 
când va da spargerea. 

— Salariile minerilor. Când ajung, sunt duse direct la compa- 
niile miniere? 

Pardee dădu din cap în semn de încuviințare și continuă susţi- 
nând povestea lui Bell: 

— Au venit astăzi și au mers direct la bancă. Mâine vor fi numă- 
rați și vor merge către mine în ziua următoare. 

— Sunt și gărzi suplimentare în bancă, pentru protecția banilor? 

= Nu e nevoie, replică Pardee. Oricine ar încerca să jefuiască 
banca nu ar putea ajunge prea departe. Cu liniile de telegraf care 
se desfășoară de-a lungul căii ferate, ar fi în puși în alertă ofiţerii de 
ordine din tot ținutul și s-ar forma potere care să-i aștepte pe tâlhari 
când aceştia ar încerca să scape. 

— Atunci o asemenea faptă este imposibil să fie încununată 
de succes. 

— Cred că s-ar putea spune și așa, răspunse Pardee încrezător. 
Nu ar avea cum să aibă succes. 

Margaret părăsi casa familiei Pardee și se îndreptă spre Silver 
Belle. Imediat ce ieși din raza lor vizuală, o luă pe o alee care ducea 
înspre hotelul New Sheridan, ca să-și împacheteze hainele sărăcă- 
cioase. Era mulțumită de ea însăși și nu-i venea să creadă ce noroc 
avusese. Faptul că urma să stea cu şeriful și soția acestuia îi asigura 
accesul în majoritatea locurilor din oraș. Până când avea să sosească 
fratele ei, ea va avea deja adunate suficiente informaţii astfel încât 
el să poată planifica o spargere fără greșeală. 

Singura ei problemă era că nu avea idee unde se afla fratele ei. 
După câte ştia, el nu ajunsese în oraș, iar ziua următoare era singu- 
ra în care puteau fi furaţi banii pentru salarii, înainte ca aceştia să 
ajungă la mine și să fie distribuiți minerilor. Începu să se simtă 
extrem de inconfortabil. 


| 
i 
| 
| 


Capitolul 26 


În dimineața următoare, o femeie cu părul negru mâna spre 
Telluride o cabrioletă trasă de un cal sur, bălțat. Drumul venea 
dinspre regiunea rurală din Montrose, o staţie terminus de cale 
ferată aparținând de Compania de Căi Ferate Rio Grande 
Southern. Sosise de la Denver și închiriase cabrioleta și calul de la 
grajdul local. Era îmbrăcată cu o fustă lungă, din piele de ied, 
deasupra unei perechi de cizme de piele cu vârful ascuţit. Partea de 
sus a corpului era acoperită cu un pulover verde, frumos lucrat, pe 
sub haina din blană de lup. Pe cap purta, fixată ferm, o pălărie de 
cowboy, cu fundul plat. Era îmbrăcată după moda din Vest, însă nu 
în mod ostentativ. 

O luă pe Colorado Avenue, trecu de judecătoria ținutului San 
Miguel și trase de frâie, oprind calul în fața grajdului orașului. 
Cobori din cabrioletă şi legă calul de unul din stâlpii de pripon. 
Proprietarul grajdului veni și își scoase pălăria. 

— Bună ziua, coniţă. Cu ce pot să vă fiu de folos? 

— Păi, aş dori, dacă se poate, să-i daţi ceva calului să mănânce 
şi să bea niște apă. Trebuie să mă întorc la Montrose în după-amia- 
za aceasta. 

— Bine, coniţă, spuse proprietarul politicos, luat niţel pe nepre- 
gătite de o voce care avea o ușoară asprime în ea. O să mă ocup de 
asta. Între timp, o să aranjez și roţile din față. Par niţel cam slăbite. 

— Sunteţi foarte amabil, mulțumesc. A, și apropo, o să vină sora 
mea să ia cabrioleta şi o să vă plătească ea. 

— Desigur, coniță. 

Femeia părăsi grajdul și merse preț de o stradă, până la hotelul 
New Sheridan. Se apropie de recepţie şi întrebă: 

— Aveţi cazată aici la dumneavoastră o anume domnişoară 
Rachel Jordan? 

Recepţionerul scutură din cap, se uil 
şi spuse: 

- Nu, doamnă, a părăsit hotelul noaptea trecută. Făcu o pauză, 
se întoarse și scoase un plic din căsuţa pentru cheie şi coresponden- 
tă. Dar a spus că, în caz că s-ar interesa cineva de dumneaei, să-i 
dăm asta. 

Femeia îi mulțumi recepționerului, ieși pe trotuar, deschise plicul 
şi citi biletul. ÎI vâri în poșetă și începu să meargă prin oraș. După o 
scurtă plimbare, ajunse la Cimitirul Copacului Singuratic, pe un 
deal la nord de râul San Miguel. Intră pe poartă şi trecu printre pie- 
trele de mormânt, observând că majoritatea celor decedați muriseră 
în accidente de mină, avalanșe de zăpadă sau de silicoză. 

O tânără drăguță, blondă, stătea pe o bancă lâng 
mânt, bucurându-se de soare, Cu colțul ochiului zări o altă femeie 
apropiindu-se. Se îndreptă și se uită lung la intrusă, care se oprise și 
se uita în jos, la ea. Margaret izbucni în râs. 

— Dumnezeule, Jacob, reuşi ea să spună într-un sfârșit. E cea 
mai ingenioasă deghizare a ta de până acum. 

— M-am gândit eu că o vei aprecia, spuse Cromwell zâmbind, 

— E un lucru bun că ești scund, slab şi fragil. 

— Nu ştiu de ce nu m-am gândit la asta până acum, zise el, după 
care își strânse stângaci fusta din piele de ied și se așeză pe bancă 
alături de Margaret. Spune-mi, dragă surioară, ce ai aflat de când 
eşti aici? 

Margaret îi povesti cum se împrietenise cu șeriful şi cu soția 
acestuia. Îi înmână o schiţă pe care o făcuse chiar ea cu interiorul 
Primei Bănci Naţionale din Telluride, precum și o descriere a anga- 
jaţilor. Raportul ei includea sosirea unui transport de bani de la 
banca din Denver, care urmau să fie numărați chiar în ziua aceea, 
înainte să fie trimiși a doua zi pentru plata minerilor. 


la femeia atrăgătoare 


un mor- 

la ceas. 


Cromwell se ui 


— Mai e numai o oră înainte să se închidă banca. Pare cel mai 
„potrivit moment ca să luăm banii și să părăsim orașul. 

— Am observat un om dând târcoale depoului de căi ferate. N-aș 

| putea spune cu siguranţă, însă bănuiesc că ar putea să fi fost unul 
„dintre agenţii lui Van Dorn, care te aștepta să-ţi faci apariția. 
Cromwell păru să reflecteze. 
— Chiar dacă Van Dorn și-a trimis agenții să supravegheze sosi- 
|. rea și plecarea trenurilor pe durata transporturilor cu bani, e doar o 
vânătoare de fantome. Sub nici o formă nu au cum să știe unde o 
să dau următoarea lovitură. 

— Ei bine, dacă se uită după vagonul tău, e un lucru bun că l-ai 
revopsit, spuse ea, după care îl privi întrebătoare. Și, mai precis, 
cum crezi că vom scăpa cu bine după ce vei da spargerea la bancă? 

Cromwell rânji ca un lup. 

— Cine ar suspecta două doamne curat îmbrăcate, atrăgătoare, 
care ies agale din oraș într-o cabrioletă trasă de un cal? 

Ea îi cuprinse umerii cu mâna. 

— Cel mai simplu plan este și cel mai bun. Eşti sclipitor, frățioa- 
re. Nu încetezi niciodată să mă uimești. 

— Apreciez complimentul, zise el, ridicându-se în picioare. Nu 
avem prea mult timp la dispoziție. Ne aşteaptă banii de salarii. 

— Ce ai vrea să fac eu? 

— Du-te la grajd și ia de acolo calul și cabrioleta. I-am spus pro- 
prietarului grajdului că o să treacă sora mea pe acolo să o ia. Apoi, 
aşteaptă-mă la ușa din spate a băncii. 


În timp ce Curtis supraveghea gara și depoul orașului, Bell şi 
Irvine se ocupau de Banca Telluride. Bell stătea în biroul lui Murray 
Oxnard și începuse să creadă că nu evaluase lucrurile cum trebuia. 
Mai erau doar zece minute până la închidere și nu era nici urmă de 
bandit. Jucând rolul unui casier, Irvine se pregătea să închidă ghi- 
şeul, așteptând să vadă dacă mai venea vreun ultim client. 

Bell aruncă o privire în jos, la Coltul automat de calibru 45, pe 
care îl ținea într-un sertar deschis al biroului, și regretă că nu avea 

să-l folosească împotriva Banditului-Măcelar. Să-i zboare creierii 
gunoiului ăluia era prea puţin, se gândea Bell. Nu după ce omorâse 
atâția oameni nevinovați. Moartea lui ar fi scutit contribuabilii de 
costurile unui proces. Acum, Bell era forțat să se recunoască învins 
şi să o ia de la capăt cu puținele indicii pe care le descoperise 
împreună cu agenții lui. 

Irvine se duse până la ușa biroului și se sprijini cu umărul de toc. 

— Nu pot să neg că a fost o încercare bună, rosti el. 

— Se pare că banditul nu a muşcat din momeală, spuse Bell 
tărăgănat. 

— Poate că nu a citit articolul din ziar pentru că nu locuieşte în 
San Francisco. 

— S-ar părea că așa stau lucrurile, 

Chiar în acel moment se deschise ușa şi o doamnă cu o fustă din 
piele de ied intră în bancă, cu pălăria trasă atât de mult peste ochi, 
încât îi acoperea chipul. Bell se relaxă când văzu ceea ce părea o 
femeie bine îmbrăcată. Îi făcu un semn din cap lui Irvine, care se 
duse înapoi în spatele ghișeului de casier, și spuse: 

= Cu ce vă pot fi de folos, doamnă? 

Cromwell ridică uşor capul, ca să-l poată privi pe Irvine în față. 
Încremeni recunoscându-l instantaneu pe agentul lui Van Dorn 
care, cu numai câteva zile înainte, stătuse cu Bell și Bronson în 
sufrageria de la clubul Bohemian. Nu-i răspunse lui Irvine, de 
teamă ca vocea să nu-l dea de gol. Cromwell deveni foarte tensio- 
nat dându-și seama că era o capcană. Păstră un moment de tăcere, 
căutând febril în minte niște alternative. Avantajul lui era că nu 
fusese recunoscut de către agent, deghizat în femeic, și că acesta nu 
suspecta faptul că banditul se afla la mai puţin de un metru de el, 
de cealaltă parte a ghișeului. 

L-ar fi putut împuşca pe agent și să ia banii din seif, sau ar fi 
putut pur şi simplu să se întoarcă și să părăsească banca. Alese a 
doua variantă, și tocmai se pregătea să se retragă în grabă când Bell 
ieși din birou. Cromwell îl recunoscu imediat. Pentru prima dată în 
cariera lui de infractor, se simţi cuprins de panică. 

— Cu ce vă pot fi de folos, doamnă? repetă Irvine, întrebându-se 
vag de ce femeia nu-i răspunsese de prima dată. 

Deja Bell se uita la el cu o privire întrebătoare, ca şi cum clienta 
i s-ar fi părut cunoscută. Bell era un maestru al identificărilor, și 
avea memorie fotografică atunci când era vorba de chipurile oame- 
nilor. Ochii săi trădau faptul că încerca să-și aducă aminte unde o 
mai văzuse. Apoi privirea îi căzu pe mâinile lui Cromwell, care 
erau acoperite de mănuși de piele. Dintr-odată, ca și cum ar fi 
văzut o fantomă, își dădu seama că se afla faţă în faţă cu banditul. 
Simți acest lucru ca pe o lovitură de ciocan în moalele capului. Bell 
căscă ochii și reuși să îngaime: 

— Dumneata! 

Cromwell nu mai pierdu nici o secundă. Își vâri mâna în poșeta 
mare, de pânză, și scoase dintr-o mișcare Coltul de calibru 38, care 
avea o cârpă groasă înfășurată în jurul țevii. Fără cea mai mică ezi- 
tare, îndreptă Coltul spre pieptul lui Irvine şi apăsă pe trăgaci. O 
bubuitură puternică răsună în holul băncii. Pe urmă întoarse arma 
şi trase în Bell, înainte ca Irvine să atingă podeaua. 

Dacă Bell nu s-ar fi întors instinctiv și nu și-ar fi azvârlit corpul 
pe deasupra biroului, prăvălindu-se la podea în spatele acestuia, ar 
fi încasat glonţul drept în stomac. Saltul violent îl salvă, însă glonțul 
reuși totuşi să îl nimerească în coapsă. De-abia simţi durerea. 
Dintr-o singură mișcare se ridică și înșfăcă arma din sertarul birou- 
lui. Fără să-şi permită luxul vreunui răgaz, trase o dată înspre 
Cromwell, glonţul trecând la mai puţin de un centimetru de gâtul 
banditului. Apoi, mai rapid decât ar fi lovit trăsnetul, amândoi băr- 
baţii traseră încă o dată, cele două împușcături fiind atât de apro- 
piate, încât sunară ca una singură. 

Cel de-al doilea glonţ al lui Cromwell îl nimeri pe Bell în tâm- 
plă, zgâriindu-i pielea. Vederea lui Bell se încețoșă, după care își 
pierdu cunoștința, simțind cum se prăbușește într-un hău de întu- 
neric. Sângele îi ţâșni din rană și îi acoperi partea laterală a capu- 
lui. Nu fusese o rană mortală, însă lui Cromwell, care era încă în 
picioare, i se păru ca şi cum lui Bell i-ar fi zburat jumătate din cap. 

Banditul nu ieși nici el nevătămat din această confruntare. 
Glonţul lui Bell îl străpunse în zona taliei, fără să atingă însă vreun 
organ intern. Se împletici, dar întinzând mâna și prinzându-se de 
marginea ghișeului reuși să nu se prăbușească la podea. Stătu acolo 
în picioare câteva momente, luptându-se cu durerea. Apoi se 
întoarse şi descuie ușa din spate, dându-se la o parte când Margaret 
năvăli înăuntru. 

— Am auzit împușcături de afară, strigă ea, şocată. Ce n-a 
mers bine? 

— A fost o capcană, murmură el, în timp ce furia luă locul fricii. 
Își ținea o mână deasupra rănii, iar cu cealaltă arătă cu ţeava Col- 
tului înspre podeaua biroului. L-am omorât pe Isaac Bell. 

Margaret păși în birou şi se uită la capul însângerat al agentului 
lui Van Dorn, și o expresie plină de groază îi apăru în ochi când îl 
recunoscu pe Bell, în ciuda sângelui care acoperea o mare parte din 
chipul acestuia. 

— Dumnezeule! îngăimă ea, simțind că i se face greață, însă slă- 
biciunea îi trecu rapid când se întoarse și văzu că și fratele ci sângera. 
Eşti rănit! exclamă ea. 

— Nu e așa de rău pe cât pare, spuse el printre dinții încleștaţi. 

— Trebuie să ieşim de aici. Împuşcăturile îl vor aduce pe șerif și 
vor stârni jumătate din oraş. 

Margaret jumătate îl cără, jumătate îl târî pe fratele ei rănit prin 
ușa din spate a băncii. Afară se aflau calul și cabrioleta. Își folosi 
toată puterea ca să îl așeze pe bancheta cabrioletei, desfăcu frâul 
calului de la stâlpul gardului și se urcă şi ea. Ridică biciul să îndem- 
ne calul să o ia la galop, însă el o prinse de încheietură. 

Stai, mergi încet, ca și cum am fi două femei care au ieşit să se 
plimbe. Ar bate la ochi dacă am ieși în trap din oraș. 

— Şeriful este un bărbat deştept. ÎI cunosc. Nu-l poţi pă 
cu ușurință. 

— Nici măcar un bărbat deştept nu o să suspecteze o femeie că 
ar fi jefuit o bancă și ar fi omorât doi bărbaţi, mormăi Cromwell. 

La capătul aleii, Margaret îndreptă cabrioleta înspre o stradă 
lăturalnică şi apoi o luă spre vest, către marginea orașului. 

Cromwell îşi scoase haina din blană de lup și o înfășură în jurul 
abdomenului, ca să acopere sângele care îi îmbiba puloverul. Stre- 
cură Coltul într-una din cizmele sale de cowboy și se lăsă pe spate, 
încercând să-și păstreze mintea limpede, neluând în seamă durerea 
care îi pulsa în coapsă. 


Bell îl instruise pe şeriful Pardee că avea să tragă un foc de armă 
ca semnal că banditul își făcuse apariţia. Pardee însă își dădu seama 
că lucrurile nu stăteau prea grozav când auzi cinci împușcături, 
unele înfundate, precum încărcăturile de dinamită din una dintre 
minele din apropiere. leşi în grabă în stradă dintr-un magazin de 
unelte unde se ascunsese, temându-se ca nu cumva chiar femeia pe 
care o văzuse intrând în magazin să fi fost împuşcată de bandit. 

Văzându-l îndreptându-se în fugă către bancă, patru dintre aju- 
toarele lui săriră din ascunzătorile lor și îl urmară în grabă, în timp 
ce un al cincilea alergă spre depoul feroviar ca să-l avertizeze pe 
Curtis. În mână cu un Smith & Wesson cu piedica trasă, Pardee se 
năpusti pe uşa băncii. La început, nu văzu pe nimeni. Irvine era 
întins pe jos, în spatele ghișeului, iar Bell zăcea de cealaltă parte a 
biroului. Apoi dădu ocol ghişeului și îl văzu pe agentul lui Van 
Dorn întins la podea într-o băltoacă de sânge. ÎI verifică pe Irvine și 
constată că era mort, după care pătrunse în birou și îl găsi pe Bell. 

— E pe ducă? întrebă unul dintre subordonații săi, un bărbat 
mare cât un urs, cu un burdihan uriaș care se revărsa pe deasupra 
pantalonilor cu bretelele întinse gata să se rupă, şi care stătea țea- 
păn în picioare, având la îndemână o pușcă cu țeava retezată. 

— Glonţul nu a făcut decât să-i zgârie puţin craniul, răspunse 
Pardee. E încă în viaţă. 

— Şi femeia cum e? 

Mintea lui Pardee nu asimilă pe moment informaţia. Abia 
apoi pricepu. 

— Femeia care a intrat în bancă înainte de împușcături? 

— Da, aceea. 

— Probabil că a fost răpită de bandit. 

— Dar nu am văzut pe nimeni să intre în bancă înaintea ei sau 
după ea. 

Pardee se ridică în picioare confuz şi neîncrezător. Ar fi fost 
nevoie de întreaga lui imaginaţie ca să creadă că Banditul-Măcelar 
era o femeie. 

— Cu siguranţă că banditul a intrat pe ușa din spate. 

— Nu ştiu, domnule șerif, spuse ajutorul acestuia, scărpinându-se 
pe bărbie. Ușa ar fi trebuit să fie încuiată pe dinăuntru, ca 
întotdeauna. 

Pardee se repezi la ușa din dos şi o găsi descuiată. O deschise 
dintr-o smucitură și aruncă o privire în susul și în josul aleii, dar nu 
văzu pe nimeni. 

— Mii de draci! mormăi el. A reușit să scape! 

— E imposibil să fi ajuns prea departe, spuse ajutorul de șerif. 

— Adună oamenii! se răsti Pardee, după care îi făcu semn altui 
ajutor de șerif, care stătea la intrarea în bancă. Ia legătura cu Doc 
Madison! Spune-i că agentul lui Van Dorn e doborât, cu o rană la 
cap, și să vină aici cât mai repede posibil. Pardee îngenunche şi-l 
examină rapid pe Bell încă o dată. Mai spune-i că se pare că agen- 
tul a mai încasat un glonț și în picior. 

De îndată ce ajutorul ieşi pe ușă, Pardee o luă la goană, îndrep- 
tându-se spre calul priponit de stâlpul din fața biroului. Nu părea 
posibil, gândi el, ca totul să fi mers chiar atât de prost. Abia în clipa 
aceea îi trecu prin minte că banditul era un bărbat deghizat în 
femeie și că biata văduvă pe care o găzduiseră el și soţia lui era 
complicea acestuia. 


De îndată ce ieșiră din Telluride şi trecură de drumul care 
ducea spre sud, la minele din Ophir, Margaret dădu bice calului și 
îl forță să o ia la galop prin canion și apoi în josul șoselei care se 
îndrepta înspre vest, către Monrose. În timpul celor zece minute de 
când părăsise banca, Cromwell avusese timp să se gândească. Arătă 
înspre un luminiş care ducea către un pod peste râul San Miguel. 
Era un drum de acces lăsat în paragină, folosit de către echipele de 
întreţinere ale companiei feroviare pentru repararea şinelor. 

— leși de pe drum, îi spuse Jacob lui Margaret. Treci podul și 
îndreaptă-te spre terasament. 

Ea se întoarse și se uită la el. 

— Parcă spuneai că nu o să bănuiască niciodată două femei 
într-o cabrioletă? 

— Asta era înainte să-mi treacă prin minte că şeriful și oamenii 
lui supravegheau banca. 

— Era de la sine înțeles, dar ce legătură are asta cu fuga noastră? 

— Cum, nu vezi, dragă surioară? Eu am fost ultimul care a intrat 
în bancă, și nu am mai ieșit. Dacă ceea ce spui este adevărat, 
Pardee nu e un prost. Trebuie să fi analizat situația şi probabil 
acum suntem amândoi daţi în urmărire. Însă nu-i va trece nicioda- 
tă prin cap să ne caute pe terasament. Va fi sigur că mergem pe 
drum. 

— Și dacă nu ne găsește, ce crezi că va face atunci? 

— Va merge înapoi pe urmele sale, gândindu-se că poate ne-am 
ascuns în copaci pe când potera lui călare a trecut pe lângă noi. 
Până atunci, noi vom fi într-un tren care pleacă din Montrose, 
îmbrăcaţi ca doi bărbaţi. 

Ca de obicei, Cromwell era mult superior urmăritorilor săi 
când venea vorba de istețime. Deși se simțea umilit de felul cum 
Bell îi întinsese capcana, se consolă întru câtva cu ideea că îl omo- 
râse pe faimosul agent al lui Van Dorn. 

Exact cum prezisese, șeriful și potera lui îşi concentrară atenția 
în josul străzii, de unde nu se vedeau şinele de cale ferată printre 
copaci și, negăsind nici un semn al trecerii lor, se întorseseră în 
grabă înspre Telluride pe același drum. Fu o călătorie cu hurducă- 
turi peste traversele de cale ferată, însă era compensată de faptul 
că reușiseră să-l păcălească pe Pardee, care avea să rămână cu 
mâna goală. 


Capitolul 27 


Bell fu transportat la spitalul Telluride, unde rămase sub îngriji- 
rea medicului orașului. Primul glonț din Coltul lui Cromwell îi 
intrase și ieşise prin coapsă, provocându-i doar niște răni ușoare, 
Doctorul îi spuse că se va vindeca în cel mult o lună. Pe urmă îi 
pansă rana de la cap, cosându-i-o la fel de precis ca un croitor care 
peticeşte un buzunar rupt. 

După ce ignoră recomandările medicului de a rămâne câteva 
zile în spital, Bell şchiopătă până la gară pentru a lua următorul 
tren către Denver. Îşi acoperi capul cu o pălărie pentru a-și ascunde 
bandajul și privi cu ciudă impreună cu Curtis cum sicriul în care se 
afla trupul neînsuflețit al lui Irvine fu ridicat în vagonul de bagaje 
de ajutoarele șerifului Pardee. Pe urmă se întoarse și îi întinse mâna 
lui Pardee. 

— Domnule șerif, nu știu cum să vă mulțumesc pentru coopera- 
rea dumneavoastră. Vă sunt recunoscător. 

Pardee dădu mâna cu Bell. 

- Îmi pare rău pentru prietenul dumneavoastră, spuse cu since- 
ritate. Avea familie? 

— Din fericire, nu avea nevastă și copii, însă locuia cu o mamă 
în vârstă. 

— Biata de ea... Presupun că se va muta la azilul pentru săraci. 

— Va fi îngrijită cum trebuie într-un azil de bătrâni decent. 

— Un azil de bătrâni decent nu este ieftin. Avea bani Irvine? 

— Nu, replică Bell, dar eu am. 

Pardee se abţinu să mai pună întrebări. 

— Ce-ar fi fost dacă lucrurile ar fi ieşit așa cum ne-am fi dorit noi... 

— Planurile noastre bine puse la punct au fost un fiasco, într-a- 
devăr, spuse Bell, urmărind cum ușa vagonului de bagaje se închise 
după sicriu. Banditul m-a dus de nas. 

— Nu e vina dumneavoastră, spuse Pardee. Ne-a dus de nas pe 
toţi, iar eu am fost cel mai mare prostănac. Acum sunt sigur că vă- 
duva nevoiașă pe care eu și nevasta mea am luat-o sub oblăduirea 
noastră complota împreună cu el. Ar fi trebuit să fiu suspicios când 
a scos informaţii de la mine despre operaţiunile băncii. 

— Dar nu i-aţi spus că se punea la cale o capcană. Cromwell nu 
ar fi intrat niciodată în bancă dacă ar fi suspectat ceva. 

Pardee scutură din cap. 

— Ți-au crezut povestea de la cap la coadă. Dacă am fi bănuit 
că va purta haine de femeie, atunci nu ne-am fi gândit de două ori 
înainte să-l împuşcăm ca pe un câine. 

— Potrivit rapoartelor despre celelalte spargeri, nu s-a deghizat 
niciodată în femeie până acum. 

— Chiar dacă am dat greș, eu şi oamenii mei ar fi trebuit să-i 
prindem. Am crezut prosteşte că vor rămâne pe drum. Nu mi-a tre- 
cut prin cap că ar putea folosi terasamentul ca pe un drum de eva- 
dare decât în momentul în care a fost prea târziu. Până când 
mi-am dat seama cum m-au păcălit, erau dispăruți de mult. 

— Au fost verificate listele de pasageri din Montrose? 

— I-am telegrafiat şefului gării, însă ei deja plecaseră cu trenul 
către Grand Junction, răspunse Curtis. Nu reţinea dacă fuseseră 
două femei care să se fi urcat în tren, însă a observat doi bărbați. 
Unul din ei arăta de parcă ar fi fost bolnav. 

— Am descoperit urme de sânge pe treptele din spatele băncii, 
spuse Pardee cu un zâmbet subțire. Cred că l-ai împuşcat. 

— Însă nu destul de grav încât să-l opresc, murmură Bell. 

— I-am telegrafiat șerifului ținutului. Și-a pus ajutoarele să caute 
în toate trenurile din Grand Junction, însă nu au găsit două femei 
care călătoreau împreună. 

Bell se rezemă într-un baston pe care i-l dăduse Pardee. 

— Încep să-mi dau seama cum funcționează mintea banditului. 
A revenit la hainele de bărbat și a îmbrăcat-o și pe sora lui tot ca un 
bărbat. Șeriful, care căuta două femei, nu i-a suspectat niciodată. 

— Un bărbat deştept, Cromwell ăsta. 

— Da, recunoscu Bell, chiar este. 

- Încotro vă duceți de aici? întrebă Pardee. 

— Înapoi în Denver şi o luăm de la capăt. 

— Acum însă cunoaşteţi numele banditului și obiceiurile sale. 

— Da, numai că ne este imposibil să facem un dosar. Nici 
un procuror federal nu ar pierde vremea cu un caz cu atât de puți- 
ne probe. 

— Îl veţi prinde, rosti Pardee cu încredere. 

— Vom munci și mai mult acum că avem și un motiv personal 
să-l vedem spânzurat, spuse Bell. 


Când Bell şi Curtis ajunseră în Denver seara târziu, un car mor- 

tuar aştepta pentru a-l duce pe Irvine la capela funerară locală. 

Era prietenul meu cel mai apropiat, mărturisi Curtis. O voi 
consola pe mama lui și mă voi ocupa de aranjamentele pentru 
înmormântare. 

— Mulţumesc, spuse Bell. Iar eu mă voi ocupa de cheltuieli. 

Bell luă un taxi până la hotelul Brown Palace. Intră în aparta- 
ment, își scoase hainele și se relaxă într-o cadă cu apă fierbinte, 
proptindu-și piciorul rănit pe marginea căzii pentru a nu-și uda 
bandajul. Închise ochii și-și lăsă mintea să rătăcească asupra eveni- 
mentelor ce avuseseră loc în ultimele zile. Bell ştia acum că femeia 
pe lângă care trecuse în hotelul New Sheridan fusese Margaret 
Cromwell. Când fratele lui intrase în bancă pe ușa din faţă, ea îl 
aștepta în spate, cu un cal și o cabrioletă. Imaginea lui Cromwell 
deghizat în femeie îl îngreţoșă, însă nu putea decât să aibă tot res- 
pectul pentru mintea ageră, calculată a Banditului-Măcelar. Evita- 
rea poterei șerifului Pardee luând-o cu cabrioleta pe terasamentul 
de cale ferată era opera unui geniu. 

La început, Bell se gândi că Jacob Cromwell nu îşi va forța 
norocul încercând să dea o nouă spargere. Posibilitatea părea să fie 

foarte îndepărtată, însă, așa cum făcuse cu toţi criminalii pe care îi 
prinsese, Bell începu să-și croiască drum spre mintea lui Cromwell. 
Se antrenase pentru a putea gândi la fel ca banditul. Cu cât Bell 
reflecta mai mult la asta, cu atât devenea din ce în ce mai convins 
că Jacob Cromwell se credea invincibil şi imun la orice investigație 
din partea oamenilor legii, în special a celor de la Agenţia de 
Detectivi Van Dorn. 

Următoarea mișcare trebuia să fie foarte bine gândită. Tocmai 
trecea în revistă diverse alternative pentru a aduna dovezi ca să-l 
poată aresta pe Cromwell, când auzi pe cineva bătând la ușă. Spri- 
jinindu-se pe piciorul teafăr şi simțindu-se uşor ameţit din cauza 
rănii de la cap, Bell ieși neîndemânatic din cadă, își puse un capot și 
merse şchiopătând până la ușă. După ce o deschise, rămase sur- 
prins să-l vadă pe Joseph Van Dorn. 

Van Dorn se uită la bandajul din jurul capului lui Bell, unde 
apăruse o pată roșiatică, şi zâmbi reţinut. 

— Nu aş putea spune că arăţi prea bine. 

— Intraţi, domnule, şi simţiți-vă ca acasă! 

Van Dorn îl studie pe agentul rănit. Era îngrijorat, însă făcu un 
efort să pară nonşalant. 

— Te doare tare? 

— Nimic ce aspirina nu poate rezolva. 

Van Dorn păși în apartament și se uită în jurul său. 

— Îmi plac agenţii care călătoresc cu tot confortul, mai ales când 
nu se folosesc de banii mei. 

— Să sun la room service să aducă ceva de mâncat sau de băut? 

Van Dorn flutură din mână. 

— Nu, mulțumesc, am luat masa în trenul de la Chicago chiar 
înainte să ajungă în Denver. Un pahar de vin de Porto ar fi bine-venit. 

Bell telefonă la room service, transmise dorința lui Van Dorn și 
puse receptorul în furcă. 

— Nu mă așteptam ca tocmai șeful cel mare să călătorească 
peste o mie cinci sute de kilometri doar ca să mă vadă pe mine. 

— O întrevedere nu este numai adecvată, ci și vitală pentru 
investigaţie. Van Dorn se afundă într-un fotoliu capitonat foarte 

moale. Prefer un raport detaliat în loc de câteva cuvinte scurte într-o 
telegramă. Acum, spune-mi ce s-a întâmplat în Telluride, și să nu 
omiţi nimic. 

— Aproape totul a mers prost, spuse Bell cu o expresie dezamăgită. 

— Nu te mai învinui, îl consolă Van Dorn. Aș vrea să am câte 
un dolar pentru fiecare plan pe care l-am conceput și care s-a ter- 
minat prost. 

Un chelner aduse un pahar de vin de Porto, apoi Bell își petrecu 
următoarele patruzeci de minute aducându-i la cunoștință lui Van 
Dorn planul pe care-l pusese la cale pentru a-l prinde pe Banditul- 
Măcelar, şi cum Cromwell îl întorsese împotriva sa și a șerifului 
Pardee, Îi povesti despre moartea lui Irvine și despre propriile răni, 
terminând cu faptul că se trezise în spitalul din Telluride. Când Bell 
termină de povestit, Van Dorn îl întrebă: 

— Eşti convins că Jacob Cromwell este Banditul-Măcelar? 

Deghizarea lui a fost genială, iar eu și Irvine am fost prinși cu 
garda jos. Însă nu există nici o îndoială că l-am recunoscut pe Jacob 
Cromwell în persoana din bancă îmbrăcată în femeie. Atât eu, cât 
şi Pardee am identificat-o de asemenea și pe sora lui, Margaret, 
care venise în oraș pentru a-l ajuta pe fratele ei să comită spargerea. 

Van Dorn scoase o tabacheră din buzunarul vestei, alese un tra- 
buc lung și subțire și îi dădu foc cu un chibrit pe care-l aprinse cu 
unghia de la degetul mare. 

— Nu are nici un sens. Dacă acest Cromwell este bogat, deţine o 
bancă cu un capital de ordinul milioanelor şi locuiește în Nob Hill, 
din San Francisco, de ce ar risca totul comiţând un lanţ de spargeri 
și de crime? 

— Din câte am descoperit, a folosit banii furaţi pentru a-și reali- 
za capitalul propriei băncii. 

— Dar de ce acum, când se bucură de siguranță din punct de 
vedere financiar, iar banca sa are o bază stabilă? De ce să continue 
cu crimele? 

Bell privi printr-o fereastră la cerul albastru de deasupra orașului. 

— Răspunsul cel mai simplu ar fi că omul este nebun. I-am făcut 
profilul psihologic. Sunt sigur că omul jefuieşte și omoară doar 

„pentru că-i place. Banii nu mai sunt demult scopul său. Și-au pier- 
| dut importanţa. Ca un om dependent de whisky sau de opiu, el este 
împins spre infracţiune şi crimă. Consideră că nu poate fi atins în 
nici un fel de către lege. Se crede invincibil şi socotește că fiecare 
act criminal este o provocare pentru a înfrânge legea. 

— Trebuie să recunoști, spuse Van Dorn suflând un inel mare de 
fum albăstrui, până acum a reușit să ne facă și pe noi, și pe toți 
oamenii legii de la vest de Mississippi să arătăm ca o grămadă 
de amatori. 

— Cromwell nu este infailibil. Este om, iar oamenii fac greșeli. 
Iar când va sosi momentul potrivit, eu intenţionez să fiu acolo. 

— Ce ai de gând să faci de acum încolo? 

Bell făcu o grimasă. 

— Aş vrea ca toată lumea să înceteze să mă întrebe acest lucru. 

— Deci? 

Privirea lui Bell era concentrată şi calmă, și o aţinti asupra lui 
Van Dorn. 

— Mă întorc la San Francisco pentru a construi un caz împotri- 
va lui Cromwell. 

— Din câte mi-ai povestit, acest lucru nu va fi ușor. Ai puţine 
probe ca să poţi construi un caz. Un avocat al apărării te-ar nimici 
și nimic mai mult în boxa martorilor. Ar râde de faptul că ai identi- 
ficat un bărbat îmbrăcat în femeie, afirmând că ar fi imposibil să 
faci diferenţa. Și, fără nici un alt martor şi fără amprente, va trebui 
să-ți spun că lupţi pentru o cauză pierdută. 

Bell îl fixă pe Van Dorn cu o privire înghețată. 

— Sugeraţi să renunţ la investigație? 

Van Dorn îl privi furios. 

— Nu sugerez nimic de acest gen! Nu fac decât să scot în eviden- 
tă faptele. Știi foarte bine că acesta este cazul numărul unu ca prio- 
ritate al agenţiei. Nu ne vom odihni până când Cromwell nu se va 
afla după gratii. 

Bell îşi atinse ușor partea laterală a capului, ca și cum ar fi veri- 
ficat dacă rana mai era acolo sau nu. 

— Cum termin de pus cap la cap niște informaţii de aici din 
Denver, mă voi întoarce la San Francisco. 

— Pot aranja să te ajute o echipă de agenți. Nu trebuie decât 
să spui. 

Bell scutură din cap. 

— Nu. Avându-l pe Curtis ca mâna mea dreaptă și susținut de 
Bronson și de echipa sa de la birou, am toţi oamenii de care am 
nevoie. Mai bine să continuăm să lucrăm sub acoperire, fără o 
armată de agenți care să creeze complicații. 

— Ce zici de colonelul Danzler și Departamentul de Investigaţii 
Criminalistice din Washington? Ar putea guvernul să ne fie de aju- 
tor în această chestiune? 

— Da, dar numai la momentul potrivit. Cromwell are o influență 
extraordinară asupra elitei politice şi a celei financiare din San Fran- 
cisco. Este un mare filantrop. Dacă reuşim să găsim destule dovezi 
pentru a-l acuza, prietenii săi îl vor înconjura din toate părțile și ne 
vor pune piedici la fiecare pas. La momentul respectiv vom avea 
nevoie de tot sprijinul pe care ni l-ar putea oferi guvernul federal. 

— Care-i planul tău? 

— Momentan nu am stabilit nici un plan. Cromwell stă liniștit și 
fericit, fără să ştie că ne apropiem de el pe zi ce trece. 

— Dar tu nu eşti mai aproape de a-l prinde acum față de cum 
erai acum trei săptămâni! 

— Da, dar acum sunt în avantaj. 

Sprâncenele lui Van Dorn se ridicară de curiozitate şi murmură 
sceptic: 

— Care-i avantajul ăla? 

— Cromwell nu ştie că încă mai sunt în via 


— Va fi o adevărată lovitură când va vedea că ai scăpat cu bine. 
Bell zâmbi ușor. 
— Contez pe acest lucru. 


H 


Capitolul 28 


Rana provocată de glonțul lui Bell nu era gravă. Cromwell 
rezistă, îngrijindu-și-o la un medic până când reveni cu Margaret la 
San Francisco, unde plaga de la șold îi fu curățată, dezinfectată, 
cusută şi bandajată. Medicul, un vechi prieten, nu pusese nici o 
întrebare, însă Cromwell îi spusese oricum o minciună despre cum 
se împuşcase singur din greşeală în timp ce curăța un pistol. Dat 
fiind că soția lui primise o donaţie generoasă de la Cromwell pentru 
proiectul de care se ocupa, compania de balet din San Franc 
doctorul nu trimise nici un raport poliţiei și promise că incidentul 
nu va fi menționat niciodată. 

Cromwell reveni la biroul său de la bancă și îşi reîncepu numai- 
decât activitatea obișnuită de administrare a imperiului său finan- 
ciar. Primul său proiect pentru acea zi era să scrie un discurs pentru 
inaugurarea unui spital pentru bătrâni, finanțat și construit grație 
propriei generozități. Modestia nu se număra printre virtuțile sale, 
așa că dăduse spitalului numele de Jacob Cromwell Sanitarium. O 
chemă la el pe Marion Morgan ca să-i transcrie notele pentru dis- 
curs, Ea se așeză pe un scaun de lângă birou și se uită la cl. 

— Scuzaţi-mă că vă întreb, domnule Cromwell, dar vă simţiţi 
bine? Sunteţi cam palid. 

El se forță să zâmbească, în vreme ce, instinctiv, îşi duse uşor 
mâna la șold. 

— Am răcit din cauză că am pescuit noaptea. Dar aproape că 
mi-a trecut, spuse el, după care îi înmână însemnările, se roti în 

scaunul său de piele și își aruncă privirea pe fereastră, privind spre 
oraș. Dactilografiază-mi discursul și, te rog, ia-ți libertatea de a face 
orice completare consideri că ar fi necesară. 

— Da, domnule, spuse Marion, apoi se ridică să iasă din biroul 
lui Cromwell, însă la uşă avu o ezitare. Scuzaţi-mă, însă mă între- 
bam dacă aţi mai auzit ceva despre detectivul de la Agenţia 
Van Dorn. 

Cromwell se roti dinspre fereastră şi o privi curios. 

— Isaac Bell? 

— Da, cred că așa se numea. 

Acesta nu își putu reține un ușor rânjet de satisfacție în vreme 
ce îi răspunse: 

— E mort. Am auzit că a fost ucis în timpul unei spargeri la o 
bancă din Colorado. 

Marion își simţi inima de parcă i-ar fi fost zdrobită între două 
blocuri de gheaţă. Nu îi venea să creadă cuvintele lui Cromwell. Îi 
tremurară buzele și se întoarse cu spatele, pentru ca acesta să nu îi 
observe expresia de şoc de pe chipul ei gingaș. Abia reușind să se 
controleze, nu mai rosti nici un cuvânt, ieși din birou și închise ușa. 

Marion se așeză la biroul ei ca într-un fel de transă. Nu înțele- 
gea de ce simţea atâta durere din cauza unui bărbat pe care nu 
prea îl cunoştea și cu care luase o singură dată cina. Cu toate aces- 
tea, îi putea vedea chipul în minte de parcă acesta ar fi stat în 
picioare în faţa ei. Legătura scurtă care se crease între ei fusese 
întreruptă cu cruzime. Nu îşi putea explica sentimentul de tristeţe, 
și nici nu încercă. Se simţea ca şi cum şi-ar fi pierdut un prieten 
drag. Cu mâinile tremurânde, introduse o foaie de hârtie în maşina 
de scris și începu să transcrie însemnările lui Cromwell pentru dis- 
cursul său. 


După-amiaza târziu, la ora cinci, Cromwell stătea pe treptele 
unei clădiri noi, cu trei etaje, din cărămidă roșie, situată la intersec- 
ţia Geary și Fillmore Street, şi asculta introducerea lungă și plină de 
înflorituri a primarului orașului, Eugene Schmitz, un prieten apropiat 

al lui Cromwell, care beneficiase de contribuţii substanțiale transfe- 
rate în secret în contul său personal de la Banca Cromwell. O mul- 
time de vreo cinci sute de persoane participa la inaugurare, împreună 
cu membrii departamentelor de pompieri și de poliţie, lideri politici 
și peste cincizeci de pacienţi în vârstă, care stăteau nemișcaţi în 
scaunele lor cu rotile. 

Remarcile lui Cromwell fură scurte și la obiect. EI se referi cu 
modestie la persoana lui ca la „un umil mesager al Domnului“ care 
alesese să-i ajute pe cei care nu puteau să-și poarte singuri de grijă. 
În momentul când termină, aplauzele fură politicoase și reţinute, 
potrivit ocazii. Se tăie panglica de la intrarea principală, iar 
Cromwell fu felicitat cu entuziasm. El dădu mâna cu toți cei care îl 
felicitară. Dădu un adevărat spectacol îmbrăţişându-i pe toți 
pacienții care aşteptau să intre în clădire. Primarul Schmitz îi dărui 
o placă de bronz pentru eforturile sale filantropice şi anunţă că, 
din acel moment, ziua de 12 aprilie va fi cunoscută drept Ziua 
Jacob Cromwell. 

Croindu-și drum printr-un grup mare de admiratori și de per- 
soane care voiau să-l salute, Cromwell ajunse în parcare, unde îl 
aştepta un Mercedes Simplex. Margaret era deja așezată la volan, 
arătând încântător în rochia ei verde de lână și cu o capă pe umeri. 

— Foarte bine, frățioare! Încă o binefacere în numele familiei 
Cromwell. 

— Nu strică niciodată să ai prieteni sus-puși, și nici să te bucuri 
de adoraţia sărăcimii urât mirositoare. 

— Nu erai tu cel cu acțiunile umanitare? îl întrebă ea sarcastic. 

— Eu ce-aș putea spune despre proiectele tale de binefacere care 
nu ştiu cum de ajung să fie publicate în paginile mondene ale ziare- 
lor? ripostă el. 

— Touché! 

Cromwell se duse în fața mașinii și învârti manivela. Margaret 
trase șocul şi apăsă ambreiajul. Motorul porni şi scoase, pufăind, un 
zgomot gutural. Cromwell urcă în mașină, în vreme ce Margaret 
împinse șocul, băgă în viteză și dădu drumul la ambreiaj. Mercedesul 

Simplex țâșni pe stradă între un tramvai și un camion care trans- 
porta bere. După atâta timp, Cromwell era obișnuit cu felul nebu- 
nesc de a conduce al surorii sale și se relaxă pe locul lui, însă era 
pregătit să sară în cazul în care vedea că se apropie un dezastru. 

— Mergi spre Pacific Heights și oprește în parcul Lafayette. 

— Ai vreun motiv anume? 

— Putem să ne plimbăm pe alei în timp ce stăm de vorbă. 

Ea nu-l mai întrebă nimic altceva. Mercedesul Simplex urcă 
uşor panta către Pacific Heights. Coti după Fillmore Street și o luă 
pe Sacramento Street până ajunse la parc, apoi opri la capătul unei 
alei care şerpuia printre copaci. O plimbare de cinci minute îi duse 
până în punctul cel mai înalt al parcului, care le oferi o frumoasă 
vedere panoramică asupra orașului. 

— Despre ce voiai să vorbim? întrebă Margaret. 

— M-am decis să mai dau o spargere. 

Ea se opri din mers și se uită supărată la el. 

— Trebuie să fie o glumă! 

— Sunt cât se poate de serios. 

— Dar de ce? Ce ai avea de câştigat? Aproape că ai fost prins în 
Telluride. De ce să sfidezi din nou soarta fără nici un scop? 

— Pentru că îmi plac provocările. Şi, în afară de asta, îmi place 
să fiu un erou de legendă în timpul vieții. 

Ea se întoarse şi se uită în altă parte, copleșită. 

— Asta-i o prostie! 

— Tu nu poți să înţelegi, spuse el petrecându-și braţul în jurul 
taliei ci. 

— Înţeleg că e o nebunie şi că într-o bună zi norocul te va părăsi 
şi te vor spânzura. 

— Nu chiar acum, în orice caz, spuse el. Nu atâta vreme cât cel 
mai bun agent al lor zace în mormânt. 

Margaret își aduse aminte de ochii de culoarea aceea incredibilă 
albastru-mov şi de braţul lui Bell în jurul taliei ei în timp ce dansau 
la Brown Palace. Păru să-şi audă vocea ca venind de foarte departe: 

— Bell mort, greu de crezut! 

El o privi plin de curiozitate. 

— Zici asta de parcă te-ai fi îndrăgostit de el. 

Ea ridică din umeri și încercă să pară indiferentă. 

— A, era un tip care arăta bine, într-un mod destul de ciudat. 
Bănuiesc că alte femei îl considerau foarte atrăgător. 

— Oricum, nu mai are nici o importanţă, Isaac Bell ține acum 
de domeniul trecutului, spuse Cromwell, conducând-o pe sora lui 
înapoi spre automobil. Am de gând să-i păcălesc pe toți cei de la 
Van Dorn şi pe toți ceilalți poliţişti fără minte care vor să mă spân- 
zure. N-o să suspecteze niciodată că voi comite o altă infracțiune 
atât de curând, la o bancă dintr-un oraș la care nu s-ar gândi nicio- 
dată. Vor fi luaţi pe nepregătite încă o dată. 

Lui Margaret îi apărură lacrimi în ochi şi şi le șterse cu batista, 
nefiind sigură dacă emoțiile îi fuseseră stârnite de moartea lui Bell 
sau de nebunia fratelui ei. 

— Unde va fi de data asta? 

— În San Diego, aici, în California. 

— E aproape la noi acasă. 

- Cu atât mai bine, spuse Cromwell. Retragerea mea va fi cu 
atât mai ușoară. 

— Ce face ca San Diego să fie atât de special? 

— Faptul că Banca Wells Fargo din oraș prosperă de pe urma 
depunerilor și a antreprenorilor maritimi din port. Și faptul că 
mi-ar plăcea să-i dau o lovitură celui mai mare competitor al meu. 

— Eşti nebun! 

— Nu-mi spune așa! se răsti el. 

— Dar tu cum te-ai putea descrie? Tot ce am realizat ar putea să 
se prăbușească dintr-odată la pământ dacă vei fi prins. 

— Acest lucru nu se va întâmpla atâta timp cât vor avea de-a 
face cu o minte strălucită, spuse Cromwell plin de orgoliu. 

— Şi când ai să te oprești? îl întrebă Margaret. 

- În momentul în care Banca Cromwell va fi la fel de mare ca 
Banca Wells Fargo, iar eu voi fi încoronat regele orașului San Fran- 
cisco, rosti el cu o sclipire răutăcioasă în privire. 

Margaret ştia că nu avea nici un rost să îl mai contrazică. Fără 
ştirea lui, ea își plasase în secret o parte din valori la Banca Wells 
Fargo, unde lui nu i-ar fi trecut niciodată prin cap să caute. Bijute- 
riile scumpe pe care le achiziționase erau puse la păstrare într-o 
cutie de valori. Dacă vreodată avea să se întâmple ce era mai rău, și 
fratele său ar fi fost prins şi spânzurat, ea ar fi părăsit San Francisco 
și s-ar fi dus în Europa să trăiască o viață de lux până avea să îşi 
găsească un soț nobil și bogat. 

Ajunseră la automobil, și Jacob o ajută pe sora lui să se așeze la 
volan. În timp ce rotea manivela, încrederea în sine a lui Cromwell 
era copleșitoare. Ca un vapor care naviga cu toate pânzele pe o 
mare învolburată, pericolul devenise o provocare care îi produsese 
dependenţă. La gândul că îi va întrece încă o dată cu ascuțimea 
minţii sale pe toți ofiţerii de poliţie din Vest, chipul i se lumină ca al 
unui fanatic religios care tocmai fusese martorul unui miracol. 

Nici unul din ei nu dădu vreo atenţie unui bărbat care stătea pe 
o bancă din apropierea maşinii, îmbrăcat în haine de muncitor, 
ținând în poale o cutie de scule și fumând relaxat o țigară. 


Capitolul 29 


Trenul cu care călătorea Bell îl aduse în San Francisco la ora 
opt dimineaţa. Pe la nouă se întâlni cu Curtis, cu Bronson și cu încă 
cinci dintre agenții acestuia. Toţi erau așezați în jurul unei mese de 
conferințe, de două ori mai mare decât cea din biroul din Denver. 
Bell arăta extrem de obosit și rănile încă îl deranjau, însă ignoră 
durerea, așa cum făcuse și cu loviturile de mai înainte, şi îndură ca 
un soldat, 

— Domnilor, începu el, ştiind acum că suspectul nostru numărul 
unu în cazul Banditului-Măcelar este Jacob Cromwell, îi vom pune 
sub supraveghere atât pe el, cât și pe sora lui, Margaret, douăzeci și 
patru de ore din douăzeci şi patru. 

— Ceea ce înseamnă că vom fi la curent cu orice mișcare vor 
face în afara palatului lor din Nob Hill, adăugă Bronson. 

Unul dintre agenți ridică o mână. 

— Domnule, vom avea nevoie de fotografii pentru identificare, 
căci majoritatea dintre noi nu avem nici cea mai mică idee 
cum arată. 

Bronson luă un dosar voluminos de pe masă. 

— Li s-au făcut fotografii în timp ce circulau prin oraș. 

— Cine i-a fotografiat? întrebă Bell. 

Bronson zâmbi și arătă cu un gest al capului înspre unul dintre 
agenţii săi de pe partea cealaltă a mesei. 

— Dick Crawford este un fotograf excelent. 

— Și cei doi Cromwell nu au devenit suspicioși când un fotograf 
i-a urmărit prin oraş şi apoi i-a pozat? întrebă Curtis. 

Bronson îi făcu un semn lui Crawford, 

— Dick, spune-le cum te-ai descurcat fără ca ei să-și dea seama. 

Crawford avea fața îngustă, posomorâtă, cu un maxilar mic, 
sprâncene stufoase și capul chel. Era o persoană serioasă, nu expri- 
ma nici un fel de amuzament. 

— M-am îmbrăcat cu o salopetă și am cărat după mine o cutie 


cu scule care avea la un capăt un mic orificiu pentru obiectivul apa- 
ratului foto. Nu a trebuit decât să bag mâna în cutie pentru a regla 
distanța și pentru a face fotografia. Nu numai că habar nu au avut 
de acest lucru, dar nici măcar nu mi-au aruncat vreo privire, spuse 
el, după care puse pe masă un aparat foto și explică modul lui de 
funcţionare: Ceea ce vedeţi aici este un aparat foto Kodak Quick 
Focus care face fotografii de dimensiunea unor cărți poștale. 

În timp ce vorbea Crawford, Bronson împărți celor prezenţi 
fotografiile care-i înfățișau pe Jacob şi Margaret Cromwell. 

— Veţi observa că fotografiile sunt neobişnuit de clare și de dis- 
tincte, continuă Crawford. Caracteristica unică a acestui aparat foto 
este faptul că, spre deosebire de altele care au reglaj setat pentru dis- 
tanță, eu am putut face acest lucru utilizând rotița pe care o vedeți 
în lateral. Pe urmă nu a trebuit decât să apăs un buton și partea din 
faţă a obiectivului se regla la distanța corectă pentru expunere. 

“Toată lumea examină fotografiile. Acestea îi înfățișau pe cei doi 
Cromwell, singuri sau împreună, cum mergeau pe stradă, ori ieșeau 
din magazine sau din restaurante. Mai multe fotografii îl înfățișau 
pe Jacob Cromwell cum intra și ieșea din propria bancă. Două îl 
prezentau ţinându-și discursul la inaugurarea spitalului pentru 
bătrâni. Crawford îi urmărise chiar şi în parcul Lafayette şi îi foto- 
grafiase în timp ce mergeau pe o alee. Bell se arătă interesat în spe- 
cial de fotografiile în care Margaret se afla la volanul unei maşini 
cu aspect exotic. 

— Un Mercedes Simplex, spuse el admirativ. Cei doi Cromwell 
au gusturi bune în materie de automobile. 

Bronson examină fotografiile în care se vedea mașina. 

— Pare scumpă. Ce viteză poate atinge? 

— Cel puţin o sută zece, poate o sută treizeci de kilometri la oră, 
răspunse Bell. 

— Mă îndoiesc că ar exista în San Francisco vreo maşină care 
s-o poată ajunge dacă ar fi s-o urmărească, interveni un agent cu 
părul stufos de la capătul mesei. 

— Acum este, spuse Bell, cu chipul străbătut de un zâmbet larg. A 
fost descărcată dintr-un vagon de marfă în dimineaţa aceasta, expli- 
că el, după care se uită la Curtis. Am dreptate, Arthur? 

Curtis încuviință cu o mișcare a capului. 

— Automobilul tău se află în depozitul de mărfuri de la Sout- 
hern Pacific. Am plătit un băiat care lucrează la calea ferată să o 
curețe puţin. 

— Ai trimis o mașină aici de la... 

— Chicago, îi încheie Bell propoziţia. 

— Sunt foarte curios, spuse Bronson. Ce automobil poate fi atât 
de special, încât l-ai transportat tocmai de la Chicago? 

— O maşină rapidă poate fi foarte utilă. Și, în afară de asta, 
după cum se vede, este mai mult decât potrivită să se ia la întrecere 
cu Mercedesul Simplex al lui Cromwell, dacă va fi cazul. 

— Ce marcă este? întrebă Crawford. 

— Este un Locomobile, răspunse Bell. A fost condusă de Joe 
Tracy, care a ajuns pe locul al treilea în 1905, în cursa pentru Cupa 
Vanderbilt din Long Island. 

— Ce viteză prinde? întrebă Bronson. 

— Poate ajunge până la două sute patruzeci de kilometri la oră 
pe drum drept. 

În încăpere se lăsă tăcerea. Toți cei din jurul mesei erau sur- 
prinși şi neîncrezători. Nici unul dintre ei nu văzuse și nici nu auzi- 
se vreodată despre vreun mijloc de locomaţie care să poată merge 
atât de repede. Cursele profesioniste cu maşini de serie competitive 
nu ajunseseră încă pe Coasta de Vest. 

— De necrezut! spuse Bronson admirativ, Nu îmi pot imagina 
cum ar putea ceva să meargă cu o viteză de o sută şaizeci de kilo- 
metri la oră. 

— Poţi să mergi cu ea pe stradă? întrebă Curtis. 

Bell încuviință din cap. 

— I-am instalat apărători și faruri, iar transmisia a fost modifica- 
tă pentru traficul stradal. 

Trebuie să mă duci și pe mine o dată cu mașina asta, 
spuse Bronson. 

— Cred că se poate aranja, zise Bell râzând. 

Bronson îşi redirecționă interesul către fotografiile celor 
doi Cromwell. 

— Aveţi vreo idee ce va face banditul în continuare? 

— După Telluride, fu de părere Curtis, eu pun rămășag că zilele 
lui de jaf și de omucideri au luat sfârșit. 

— Ar părea logic, dacă tot știe că suntem pe urmele lui, încuviin- 
tă Bronson. 

Nu putem fi siguri de acest lucru dacă el consideră că toți 
martorii de la eşecul din Telluride sunt morți, inclusiv eu, spuse 
Bell. Este un om nebun, împins spre jaf și crimă. Eu nu cred că se 
va putea opri vreodată. Cromwell crede că niciodată nu i se va da 
de urmă. Pur și simplu nu se potriveşte cu tiparul celor ca Black 
Bart, James Gang, Dalton, sau Butch Cassidy. În comparaţie cu 
Cromwell, aceștia nu au fost decât niște amatori. 

Unul dintre agenți se uită la Bell cu admiraţie crescândă. 

- Deci crezi că va da din nou lovitura. 

— Așa cred. 

— Poate că l-ai fraierit cu povestea despre Telluride, spuse Bron- 
son. Însă dacă este atât de deştept pe cât spui tu, Cromwell nu va 
face şi a doua oară aceeași greșeală, ca să cadă într-o altă capcană. 

Bell scutură din cap. 

— Nu sunt prea multe speranţe în această privinţă, din păcate. 
Pentru moment, nu putem decât să încercăm să-i ghicim intenţiile 
şi, dacă nu vom reuși să facem asta, vom continua să adunăm 

dovezi incriminatoare până când vom reuși să-l punem sub acuza- 
re. Măcar știm că nu este infailibil. 

— Este aici, în faţa ochilor noștri, mormăi Bronson. 

Bell își turnă o ceașcă de cafea dintr-un ibric de pe masa de 
conferinţe şi spuse: 

— Avantajul nostru este că el nu ştie că fiecare mișcare îi este 
urmărită. Va trebui să fiți foarte atenţi şi să nu îi faceți pe el sau pe 
sora lui să suspecteze ceva, Dacă vom putea să ne ținem pe urmele 
lui data viitoare când va părăsi orașul pentru o nouă spargere, vom 
avea şansa să oprim valul lui de infracțiuni. 

Bronson se uită în jurul mesei la agenții lui. 

— S-ar părea că știm ce avem de făcut, domnilor. Vă las să stabi- 
liţi între voi turele de supraveghere. Am primit o telegramă de la 
domnul Van Dorn. Ne transmite să facem tot ce putem să-l oprim. 
Doreşte ca Banditul-Măcelar să fie prins indiferent de costuri sau 
de eforturi, 

Bell i se adresă lui Bronson: 

— Mă întreb dacă ai putea să-mi faci o favoare. 

- Nu trebuie decât să spui ce dorești. 

— Sună la biroul lui Cromwell și cere să vorbeşti cu Marion 
Morgan. Spune-i că o suni extrem de confidenţial şi că va trebui să 
nu vorbească cu nimeni despre acest lucru, nici măcar cu șeful ei. 
Roag-o să se întâlnească cu tine la intersecția Montgomery și Sutter 
Street, din apropiere de Banca Cromwell, în timpul pauzei 
de prânz. 

— Şi dacă mă întreabă în ce scop? 


Bell zâmbi strâmb. 
— Atunci fii rezervat şi spune-i doar că este urgent. 
— O să fac tot posibilul să par oficial, zise Bronson râzând. 


După conferinţă, Bell şi Curtis luară un taxi până la depozitul 
Southern Pacific. Se duseră la comisar, verificară mașina să vadă 
dacă nu suferise vreo avarie și, negăsind nimic nelalocul lui, semna- 
ră actele. 

- E o frumuseţe! exclamă Curtis admirativ, uitându-se la 
automobil. 

Acesta era de culoare roșu-deschis, iar pe radiatorul sclipitor, 
din alamă, se afla un vultur de bronz cu aripile desfăcute, pe piep- 
tul căruia era montată sonda de temperatură. În spatele grilei 
radiatorului se găsea capota sub forma acoperişului unui hambar. 
Rezervorul mare, cilindric, era montat în spatele celor două locuri. 
Cauciucurile înguste erau prinse de roțile imense cu spiţe din lemn 
care parcurseseră în viteză străzile întortocheate din Long Island în 
timpul cursei pentru Cupa Vanderbilt. 

Bell se urcă în mașină în spatele volanului imens, montat pe un 
ax lung, porni maşina din contactul de pe bordul din lemn, fixă 
accelerația de lângă volan și trase șocul. Apoi băgă presiune în 
rezervorul de benzină cu o pompă de mână, pentru a împinge 
combustibilul în carburator. Abia după aceea se duse în faţa magi- 
nii, apucă manivela cu mâna dreaptă și o învârti cu putere. Moto- 
rul pufni și porni de la a doua rotaţie, cu un zgomot puternic de la 
țeava de eșapament. Pe urmă Bell, însoţit de Curtis, se așeză la 
volan pe bancheta îmbrăcată cu piele roşie şi împinse şocul, în timp 
ce lăsă acceleraţia până la ralanti. După ce lăsă în jos frâna de 
mână cu mânerul de alamă, împinse schimbătorul și băgă maşina 
în viteza întâi. Apoi apăsă acceleraţia și ridică piciorul de pe pedala 
de ambreiaj, atrăgându-le atenția unor muncitori de la depozit, 
care începură să aclame când mașina elegantă o luă din loc. 

În timp ce Locomobilul se deplasa cu viteză pe un drum paralel 
cu şinele de cale ferată, Curtis întrebă, vorbind mai tare: 

Ne întoarcem la birou acum? 

Bell scutură din cap. 

— Arată-mi pe unde s-o iau până la depozitul în faţa căruia era 
parcat vagonul de marfă de la Compania de Mobilă O'Brian. 

— Atunci ia-o la stânga la următoarea intersecţie şi traversează 
calea ferată, îl direcționă Curtis. 

După câteva minute, Bell parcă Locomobilul în spatele depozi- 
tului gol și opri motorul. Curtis o luă înainte și urcară pe o rampă 

până la platforma de încărcare. Pe linia secundară nu se afla decât 
un singur vagon de marfă. 

— Aici ai găsit falsul vagon de marfă al lui Cromwell? întrebă 
Bell. 

— Da, în urma consultării documentelor de transport de la Sout- 
hern Pacific, răspunse Curtis. Am verificat vagoanele de marfă ale 
companiei. Vagonul 16 173 nu mai este înregistrat în documentele 
cu mărfuri de la Southern Pacific. Nimeni nu ştie ce s-a întâmplat 
cu el. E ca și cum s-ar fi evaporat peste noapte. 

Bell examină părțile laterale ale vagonului parcat de-a lungul 
platformei de încărcare. 

— Ar fi putut să fie revopsit și să i se fi dat un număr de 
serie nou, 

— Este foarte posibil, admise Curtis, după care se uită la număr 
şi dădu din cap în semn de încuviințare. Vagonul 16 455. O 
să-l verific. 

— Vagonul ăsta a fost vopsit de curând, rosti Bell încet. Nu are 
nici măcar o zgârietură! 

— Ai dreptate, murmură Curtis gânditor. Arată ca și cum 
de-abia a ieșit din fabrică. 

Bell se duse la ușa vagonului de marfă și luă în mână un lacăt 
de bronz care proteja ceea ce se afla în interior. 

— De ce ar fi încuiat un vagon de marfă de pe o linie secundară? 

— Poate a fost încărcat cu marfă şi urmează să fie cuplat la 
un tren. 

— Mi-ar plăcea să ştiu ce se află înăuntru, spuse Bell gânditor. 

— Să-l deschidem? întrebă Curtis cu nerăbdare crescândă. 

Bell scutură ușor din cap. 

— Mai bine lăsăm lucrurile aşa cum sunt pentru moment. Până 
nu verificăm numărul de serie, nu avem cum să ştim care este trea- 
ba cu vagonul ăsta. Iar dacă îi aparţine lui Cromwell, își va da 
seama că am umblat la lacăt. 

— Dacă am dovedi că acesta este vagonul de marfă pe care l-a 
folosit ca să scape de la locul faptelor, l-am putea aresta. 

— Nu e chiar așa de simplu. S-ar putea să fie pur şi simplu un 
vagon gol care a fost plasat temporar pe această linie secundară. 
Cromwell nu e prost. Nu ar lăsa în urma lui dovezi care să poată fi 
descoperite. Este foarte posibil ca înăuntru să nu se afle nimic incri- 
minator, sau cel puţin nu suficient cât să-l punem cu gâtul în laț. 

Curtis ridică din umeri, înțelegând care era situaţia. 

— O să fim cu ochii pe el, însă mă îndoiesc că îl va folosi prea 
curând, dacă îl va mai folosi vreodată, având în vedere că în Tellu- 
ride a fost la un pas de a fi prins. 

— Şi, mai devreme sau mai târziu, va afla că sunt încă în viaţă, și 
e conştient de faptul că l-am identificat, spuse Bell cu un zâmbet 
larg, Și atunci chiar va face ca lucrurile să fie interesante. 


Marion puse telefonul în furcă și se uită înspre ușa care ducea 
spre biroul lui Cromwell. Era închisă, ca de obicei. Aproape întot- 
deauna lucra de unul singur, rezolvându-și treburile de zi cu zi la 
telefon sau prin sistemul de difuzoare pe care le instalase în interio- 
rul băncii. 

Îşi ridică privirile înspre un ceas de perete Seth Thomas Regu- 
lator, al cărui pendul se mișca dintr-o parte în cealaltă. Acele aces- 


tuia indicau cifrele arabe corespunzătoare orei douăsprezece fără 
trei minute. Când pusese în furcă receptorul telefonului, după ce 
ascultase instrucțiunile lui Bronson, sentimentele sale fuseseră 
împărțite între loialitatea faţă de Cromwell - dacă ar fi trebuit să-i 
comunice despre telefon — şi emoția crescândă care o încerca la 
ideea de a participa la o acţiune secretă. Pentru că o ruptură clară 
avusese loc între ea și Cromwell în ultimul an, în special din noap- 
tea aceea din Barbary Coast, când el şi Margaret se comportaseră 
atât de bizar. De atunci simțea mai puţină loialitate şi respect faţă 
de el. Nu mai era omul în care ajunsese să aibă încredere timp de 
atâţia ani. Devenise distant și rezervat, rece și nepoliticos cu ea în 
cea mai mare parte a timpului. 

Minutarul făcu un clic și ajunse deasupra acului care indica ora. 
Era douăsprezece, iar ea își luă poşeta, îşi puse pălăria pe cap și ieși 

din birou, în tot acest timp nescăpând din ochi ușa închisă de la 
biroul lui Cromwell. Nu cobori cu liftul, ci o luă în jos pe scări. 
Trecu prin ușile mari de la intrare, după care străbătu în grabă 
Sutter Street către intersecția cu Montgomery. Străzile și trotuarele 
erau aglomerate în perioada pauzei de prânz și îi luă mai bine de 
zece minute. Când ajunse la colț, rămase acolo privind în jur, însă 
nu văzu pe nimeni care să se uite în direcţia ei sau care să se 
îndrepte către ea. Nu îl întâlnise niciodată pe Bronson și nu avea 
nici cea mai mică idee cum arăta acesta. 

După un minut, atenția îi fu atrasă, la fel ca și celorlalți pietoni, 
de o maşină mare, roșie, care se deplasa prin trafic fără efort. Părea 
să zboare pe deasupra asfaltului, deşi nu se deplasa cu mai mult de 
treizeci şi ceva de kilometri la oră. Vopseaua roșie fusese lustruită de 
mână, ca să se obțină luciul. Totul la ea exprima forță și eleganţă. 

Concentrată fiind asupra mașinii, nu îi dădu atenţie bărbatului 
de la volan până când acesta opri în dreptul ei și îi spuse: 

— Urcă, te rog, Marion. 

Ea se albi, ducându-și o mână la gât, surprinsă să se afle în faţa 
lui Isaac Bell și a ochilor lui violeți. 

— Isaac, murmură ea în stare de şoc. Jacob mi-a spus că ai murit. 

El întinse o mână și o trase pe scaunul pasagerului cu o uşurinţă 
şi o forţă care o uimiră. 

— Trebuie să vezi ca să te convingi, nu să crezi tot ce auzi. 

Fără să ia în seamă mulțimea care se adunase în jurul mașinii, 
Bell își petrecu braţul pe după talia lui Marion. Pe urmă o luă în 
braţe şi o sărută. 

— Isaac! exclamă ca când îi dădu drumul. Protestul ei exprima 
însă mai mult bucuria decât jena. Nu în fața atâtor oameni! 

În acel moment, mulțimea care se adunase să se uite la maşină 
își îndreptă atenţia înspre bărbatul și femeia de pe locurile din faţă. 
Începură să-i aplaude și să-i încurajeze. Bell se trase înapoi și zâmbi 
șmecherește. 

— Nu am reușit niciodată să rezist unei femei frumoase, le spuse el. 

Marion aproape că se lăsă pradă clipei — aproape, însă nu de tot. 

— Te rog, hai să plecăm de aici, insistă ea. 

Bell râse, făcu un gest cu degetul la pălărie în semn de salut 
către oamenii care îl ovaționau şi băgă Locomobilul în viteza întâi. 
Apăsă uşor piciorul pe pedala de acceleraţie și reintră în trafic. 
Merse înainte pe Montgomery Street, după care o luă la stânga 
spre cartierul chinezesc. Coti pe o alee și opri mașina în spatele 
unui restaurant mare în stil mandarin, vopsit în roșu și auriu și cu 
acoperișul ca o pagodă. Un ingrijitor se înclină în fața lui. 

— Am cu grijă de mașina dumneavoastră, domnule. 

Bell îi dădu un bacşiș care îl făcu pe bărbat să-i iasă ochii 
din orbite. 

— Mă bazez pe dumneata, îi spuse Bell, apoi o ajută pe Marion 
să coboare din maşină. 

— Împărăteasa din Shanghai, zise ea, cu privirile îndreptate 
către intrarea decorativă. Întotdeauna mi-am dorit să iau masa aic 

— Localul mi-a fost recomandat cu căldură. 


— Mă întrebam eu cum de ştiai de parcarea din spate. 

După ce pătrunseră în holul lung, fură întâmpinați de către o 
femeie frumoasă cu părul lăsat pe spate, negru și lucios, îmbrăcată 
cu o rochie mulată din mătase chinezească, cu șlițuri lungi pe am- 
bele părți. Aceasta îi conduse sus într-o încăpere micuță, un sepa- 
reu pentru luat masa, şi îi invită să ia loc. În timp ce ei studiară 
meniul, li se aduse un ceainic din care li se turnă în cești. 

— Șchiopătai, începu ea. 

— O mică amintire din Telluride, Colorado. 

Când își scoase pălăria, băgă de seamă şi bandajul de pe capul 
lui. Se încruntă și își ridică sprâncenele întrebător. 

— O altă amintire? 

Bell încuviință și zâmbi curajos. Marion se uită în ochii lui și 
privirea i se înceţoşă. 

— Nici nu ştii cât mă bucur că nu ai fost omorât. 

— Însă şeful tău și-a dat toată silința. 

— Domnul Cromwell! exclamă ea, iar atitudinea i se schimbă de 
la compasiune la surpriză. Nu înţeleg! 

— El este cel care a tras în mine şi care l-a ucis pe agentul lui 
Van Dorn care îmi era prieten. 

— Doar nu vorbeşti serios! 

— Fie că îţi place sau nu, Jacob Cromwell este Banditul-Măcelar 
care a jefuit peste douăzeci de bănci în ultimii doisprezece ani și a 
ucis în jur de patruzeci de oameni nevinovaţi. 

— Asta e nebunie curată! spuse Marion, mușcându-și buza de 
jos. Arăta de parcă s-ar fi pierdut şi nu avea unde să se mai ducă. 
Nu ar fi avut cum să facă aşa ceva. 

— Tot ce am spus este adevărat, continuă Bell pe un ton mai 
blând. Avem dovezi. Poate nu suficiente pentru a-l condamna, însă 
toate îl indică pe Cromwell. 

— Dar el a ajutat atâţia oameni nevoiaşi! protestă ea. 

— Numai de fațadă, spuse Bell cu răceală. Și-a construit un zid 
în jurul imperiului său, păzit de o armată de cetăţeni onorabili care 
îi consideră pe el și pe Margaret nişte oameni generoşi, care doresc 


să-i ajute pe cei săraci din bunătatea inimilor lor. Nu este decât o 
prefăcătorie. Lui Cromwell puţin îi pasă de cei bătuți de soartă. Nu 


face decât să-i folosească pentru a-și promova propriile interese. În 
ochii politicienilor corupți ai orașului, el nu ar putea comite nici o 
faptă reprobabilă atâta timp cât îi susţine cu donații secrete, 

Confuză, Marion sorbi din ceai, iar mâna îi tremură în 
mod vizibil. 

— Pur şi simplu refuz să cred acest lucru, murmură ea. 

Bell se întinse peste masă și îi prinse ambele mâini într-ale sale, 

— Crede-mă, Marion, este adevărat. M-am uitat în ochii lui și 
l-am recunoscut în clipa în care m-a împușcat în banca din Telluride. 

Ea își retrase mâinile şi şi le împreună. 

— Of, Isaac, totul e prea greu de crezut. De ce ar sparge Jacob 
băncile, când deţine deja a doua bancă din San Francisco ca mări- 
me? Ideea aceasta este prea absurdă pentru a fi adevărată. 

— Nu am cum să-ţi răspund la asta, Marion. La început a furat 
banii pentru a-și construi propria bancă. Însă după ce s-a îmbogă- 
ţit, jafurile şi crimele au devenit o obsesie. Am văzut multe cazuri 

ca al lui Cromwell. Jafurile și crimele sunt pentru el ca un fel de 
narcotic. Nu se poate abține și va continua să ucidă până în 
momentul în care îl voi opri. 

Ea își ridică privirea, îndreptându-și-o de partea cealaltă a 
mesei, spre ochii lui violeți plini de sensibilitate. Aceştia deveniseră 
întunecați și reci. 

— Tu, Isaac? Chiar trebuie să fii tu acela? 

— Nu pot să-l las așa, să continue să omoare oameni nevinovaţi, 
explică Bell, rostind cuvintele fără intonaţie, ca și cum ar fi citit un 
capăt de acuzare la tribunal. Nu am de gând să-l las să-și bată joc 
de lege și să continue să trăiască în libertate, ducând viața unui Moș 
Crăciun plin de bani. Și acest lucru este valabil şi pentru sora lui, 
Margaret, mai adăugă el. E înfundată și ea până la gâtul ei cel fru- 
mușel în operaţiunile lui malefice. 

Marion își plecă în jos capul, confuză, iar pălăria îi acoperi ochii. 


- Îi ştiu pe Jacob și pe Margaret de ani de zile, şi totuși nu i-am 
cunoscut deloc. 

— Este greu, spuse Bell încet, însă va trebui să accepți acest lucru. 

Ea își înălță din nou capul, iar marginea din faţă a pălăriei ci 
înflorate se ridică până când el reuși să o privească direct în ochii 
verzi ca o mare de corali. 

— Cu ce aș putea eu să ajut? întrebă ea încet. 

— În primul rând, trebuie să te prefaci că nu ştii absolut nimic. 
Îţi vei continua îndatoririle de secretară credincioasă. Agenţii noștri 
îi vor ține pe amândoi, frate și soră, sub supraveghere constantă. 
Nu va trebui decât să raportezi orice ți se pare suspicios sau neobiș- 
nuit în privința acţiunilor lui Jacob. 

— Vrei să spui, desigur, să îţi raportez fie. 

— Da, spuse el încuviințând din cap. 

Ea avu deodată sentimentul că era folosită, că interesul lui Bell 
pentru ea era doar cel datorat unei informatoare. Se răsuci într-o 
parte, astfel încât el să nu-i vadă lacrimile care i se adunaseră în 
ochi. Bell simţi imediat la ce se gândea. Își mută scaunul până când 
ajunse suficient de aproape încât să-și pună braţul în jurul umerilor ei. 

— Știu la ce te gândești, Marion, şi nu este adevărat. Știu că îţi 
ceri să comiţi un act de trădare, însă sunt vieți care atârnă de cea- 
laltă parte a balanței. Și totuşi, este mult mai mult de atât. Este 
vorba de mult mai mult decât de faptul de a-ţi solicita ajutorul, 
spuse el, după care se opri câteva clipe pentru a-și face curaj. M-am 
îndrăgostit de tine, Marion. Nu aș putea să explic de ce s-a întâm- 
plat așa, deodată, însă acesta este adevărul. Trebuie să mă crezi. 

Marion îi privi chipul şi nu văzu decât dragoste şi afecțiune. 
Temerile îi dispărură într-o clipă, se întinse şi îl sărută apăsat pe 
buze. Când se dădu înapoi, îi zâmbi ștrengărește. 

— Cred că îţi închipui despre mine că sunt o destrăbălată, 

El râse când o văzu cum roşeşte. 

— Deloc. Chiar mi-a făcut plăcere. 

Apoi ochii ei căpătară o expresie de blândeţe. 

— Trebuie să recunosc că am simțit ceva când mi-am ridicat pri- 


virea și te-am văzut cum stăteai acolo, în birou. 

De data aceasta, el fu cel care o sărută pe ca. După un moment 
destul de lung, se retrase şi zâmbi. 

— Poate că ar fi cazul să comandăm ceva înainte să ne dea afară 
pentru comportament necorespunzător. 


Capitolul 30 


După ce Marion reveni de la masa de prânz pe care o luase 
împreună cu Bell, în timp ce dactilografia o scrisoare, Cromwell o 
chemă la el în birou. Ea îşi ascunse nervozitatea evitând să-l pri- 
vească în ochi în timp ce-i vorbea. 

— Marion, eu voi participa la Conferinţa Naţională pentru Băn- 
cile Comunităţ 
douăzeci și opt și treizeci martie. Vrei, te rog, să te ocupi de aranja- 
mentele de călătorie și să-mi rezervi o cameră la hotelul Fremont 


Aceasta are loc la Los Angeles anul acesta, între 


din centru? 

— Ca să fiți în Los Angeles pe douăzeci și opt va trebui să plecaţi 
mâine, constată Marion. Este foarte din scurt. 

— Îmi dau seama, spuse Cromwell ridicând din umeri. Nu 
aveam de gând să particip, însă m-am răzgândit. 

— Doriţi să închiriaţi un vagon particular? 

- Nu. Îi voi lăsa să vină cu vagoane particulare pe președinții de 
la băncile Crocker și Wells Fargo. Când călătoresc în interes de afa- 
ceri, îmi place să merg ca un om de rând, astfel încât clienţii mei să 
vadă că mă ocup cât se poate de bine de interesele lor și că nu le 
risipesc banii de pomană. 

Marion se ridică în picioare, foșnindu-și fustele. 

— Am să mă ocup de asta. 

De îndată ce reveni în biroul ei, ridică receptorul şi, cu o voce 
coborâtă, aproape în şoaptă, îi ceru centralistei să-i facă legătura cu 


URMĂRIREA 251 


Agenţia de Detectivi Van Dorn. Când Marion își spuse numele per- 
soanei care răspunse la telefon, i se făcu imediat legătura cu Bell. 

— Isaac? 

— Marion? Tocmai aveam de gând să te sun și să te invit la cină 
și pe urmă să mergem la teatru. 

Ea fu încântată că el se bucura să-i audă vocea. 

— Am niște informaţii pentru tine, spuse ea serios. Jacob pleacă 
din oraș. 

— Ştii unde se duce? 

— La Los Angeles, răspunse ea. Va participa la Conferința 
Naţională pentru Băncile Comunităţii. Este o adunare a bancheri- 
lor, unde schimbă ultimele noutăți în materie de operaţii bancare. 

— Când are loc? 

— Între douăzeci şi opt și treizeci luna asta. 

Bell reflectă câteva clipe. 

— Va trebui să plece mâine cu trenul dacă vrea să ajungă la Los 
Angeles până pe douăzeci şi opt. 

— Da, așa este, încuviință Marion. Numaidecât ce închid telefo- 
nul, va trebui să mă ocup de rezervări. Va merge cu vagonul de 
călători, ca un pasager obișnuit. 

— Nu e genul șefului tău să facă economii 

— Spunea că îi va impresiona pe clienţii Băncii Cromwell dacă 
vor vedea că nu risipește veniturile băncii. 

— Tu ce părere ai, Marion? Călătoria aceasta este de-adevăratelea? 

Ea răspunse fără nici o ezitare: 

— Ştiu că în zilele acestea va avea loc o Conferință Naţională 
pentru Băncile Comunităţii în orașul Los Angeles. 

— Voi avea grijă ca unul dintre agenții noștri să-l însoțească pe 
parcursul călătoriei. 

— Mă simt vinovată că fac asta pe la spatele lui, şopti ea plină 
de remușcări. 

— Nu regreta nimic, iubito, îi răspunse Bell cu tandrețe. Jacob 
Cromwell este un om rău. 

— La ce oră să te aştept? întrebă Marion, bucuroasă să schimbe 
subiectul legat de Cromwell. 

— Vin să te iau la ora şase, astfel încât să luăm cina înainte de a 
merge la teatru. 

— Mergem cu maşina ta roşie de curse? 

— Te deranjează? 

— Nu, îmi place senzaţia produsă de viteză. 

— Ştiam eu că era ceva la tine care m-a atras din prima, 
râse Bell. 

Marion închise telefonul, surprinsă să constate că inima îi bătea 
într-un ritm mai rapid. 


Din instinct, și ştiind că Bell și agentul acestuia, Irvine, își băga- 
seră nasul peste tot înainte să-i omoare, Cromwell făcu niște pregă- 
tiri minuţioase pentru a-și acoperi cu şi mai mare grijă urmele. Era 
convins că odată cu pierderea a doi dintre agenţi, Van Dorn va 
pune și mai mare zel în investigație și va cerceta şi mai în profunzi- 
me fiecare fir. Se putea aștepta la și mai mulți agenţi care să apară 
și care să pună şi mai multe întrebări referitoare la banii furaţi care 
fuseseră puşi în circulație prin comercianți și alte bănci din oraş. 

Ca să fie perfect în siguranță, Cromwell îl chemă pe impiega- 
tul-șef de la Southern Pacific și îl informă că îi va trimite o cerere 
scrisă pentru a-și muta vagonul de marfă, care avea acum numărul 
de serie 16 455, şi care se afla în magazia abandonată, la o nouă 
locaţie, de partea cealaltă a golfului, în Oakland. După câteva 
minute, ordinul fu primit de către şeful depoului, care trimise o 
locomotivă ce se cuplă la vagon și îl tractă până la un feribot. 

Cromwell mai făcu o comandă pentru un tren special, un vagon 
particular Pullman tras de o locomotivă și un tender, cu destinația 
San Diego. Comanda fu trecută prin Compania de Mobilă 
O'Brian din Denver, care avea un cont de durată la ei și era un 
client respectat al Companiei de Căi Ferate Southern Pacific. 

Numai după aceea se lăsă pe spate în scaun, își aprinse o țigară 
scumpă și se relaxă, complet asigurat că se afla din nou cu zece pași 

„în faţa oricărei suspiciuni cât de mici pe care ar fi putut s-o aibă 
Van Dorn sau orice altă agenţie de detectivi. Poate că s-ar fi umflat 
și mai mult în pene dacă ar fi știut că înainte ca Bronson să fi putut 
trimite un agent să supravegheze pe oricine s-ar fi apropiat de vago- 
nul de marfă, acesta fusese deja mutat pe feribot şi transportat până 
la o linie secundară a căilor ferate Southern Pacific din Oakland. 


Capitolul 31 


A doua zi, dimineața devreme, Cromwell îşi luă rămas-bun de 
la Margaret şi se urcă în limuzina sa Rolls-Royce. Abner conduse 
mașina cu grijă prin traficul orașului către gara Southern Pacific 
pentru trenurile care se îndreptau direct către nord sau sud, și care 
nu trebuiau să traverseze golful. Opri la intrarea în gară, deschise 
portiera mașinii și îi înmână o valiză lui Cromwell. 

În timp ce Rolls-ul se îndepărta de locul unde staţionase, Crom- 
well intră în gară în pas lejer, îi arătă biletul funcţionarului de la 
intrare şi se alătură celorlalți pasageri care se deplasau încolo și 
încoace pe peron. Urcă treptele de la cel de-al treilea vagon. 

Un agent de la Van Dorn îl privi cum se urcă în tren, apoi se 
mai plimbă pe acolo până când trenul se puse în mișcare, asigurân- 
du-se că Jacob Cromwell nu coborâse înapoi pe peron. Numai 
după aceea agentul se sui și el în ultimul vagon și începu să treacă 
dintr-un vagon în altul, până când ajunse la cel în care se urcase 


Cromwell. Spre marea sa uimire, nu reuși să-l vadă nicăieri pe 
Cromwell. Alarmat, agentul se repezi în celelalte vagoane, căutând 
până când ajunse la ușa încuiată a vagonului de bagaje. Nici urmă 
de Cromwell. Pe urmă se duse în grabă înapoi în spatele trenului, 
gândindu-se și la posibilitatea că bancherul scăpase, însă Cromwell 
nu era de găsit nicăieri. 

Fără să fie văzut, Cromwell traversase vagonul de pasageri și 
coborâse pe partea cealaltă, pe urmă trecuse peste calea ferată înspre 
un alt peron, unde staționa trenul special pe care-l comandase. Se 

urcă în propriul vagon, unde apoi se relaxă în luxul și opulența a 
ceea ce era un adevărat iaht pe roți. Își scoase haina, se lăsă lejer pe 
spate într-un fotoliu tapițat cu catifea și deschise ziarul de diminea- 
tă. Un ospătar îi servi micul dejun care îi fusese pregătit special de 
către bucătarul personal al trenului. Citea relaxat din San Francisco 
Chronicle când trenul plecă din gară și trecu pe linia principală cu 
destinaţia Los Angeles, cu doar cincisprezece minute în urma ora- 
rului obișnuit al trenul de pasageri în care Marion îi rezervase 
un loc. 


— Nu am primit nici o veste de la agentul meu, așa că pot presu- 
pune în linişte că Cromwell este acum în drum spre Los Angeles, 
spuse Bronson. 

Bell își ridică privirea de pe o hartă care înfățișa San Francisco 
şi marele oraș cu care se învecina înspre sud. 

— Trenul lui trebuie să sosească în Los Angeles în seara asta la 
ora patru și jumătate. Mi s-a spus că va sta la hotelul Fremont. 

— Am avut noroc, Am reușit să-i telegrafiez lui Bob Harrin- 
gton, care conduce biroul Van Dorn din California de Sud, 
înainte ca inundațiile din sud să întrerupă comunicațiile. Acesta va 
trimite un agent de-al său deghizat ca taximetrist care să-l ia 
pe Cromwell şi să-l ducă la hotel. Omul meu din tren i-l va indica 
acestuia. De acolo, agenții lui Harrington vor putea să-l suprave- 
gheze îndeaproape. 

— Călătoria lui pare destul de inofensivă, spuse Bell încet. Însă eu 
nu am încredere în el. Pregătește ceva. Simt asta cu fiecare celulă. 

— Nu are cum să ajungă prea departe dacă va încerca să facă 
ceva, rosti Bronson încrezător. Dacă va face chiar și cea mai mică 
mișcare nelalocul ei, vreo doisprezece agenți vor tăbări pe el şi îl 
vor dobori ca o tonă de cărămizi. 

Bell se duse în spate, într-un birou gol, şi o sună pe Marion 
la bancă. 

— Ai supraviețuit seara trecută? o întrebă el drăgăstos. 

— M-am simțit minunat, mulțumesc. Mâncarea a fost extraordi- 
nară, iar piesa excelentă. 

— Acum că pisica nu-i acasă, ce-ar fi ca șoricelul să vină și să se 
joace pe masa... de prânz, să zicem? 

— Sunt disponibilă. 

— Vin să te iau din faţa băncii. 

— O să fiu în locul unde ne-am mai întâlnit şi până acum, spuse 
ea fără nici o ezitare. Nu aș vrea ca relația noastră să fie publică. 
Dacă vreunul dintre funcţionarii băncii mă vede cum mă urc în 
mașina ta roșie extravagantă, este posibil să discute după aceea, și 
acest lucru va ajunge la urechile lui Jacob. 

— Atunci, la aceeaşi oră, în acelaşi loc, zise el înainte să pună 
receptorul în furcă. 

Ceva mai târziu în aceeași dimineaţă, un mesager de la Western 
Union sosi în viteză în birou. 

— Am un mesaj urgent pentru domnul Horace Bronson, spuse el 
secretarei, respirând zgomotos din cauză că venise alergând de la 
biroul Western Union. 

Bronson tocmai ieşea din baia de pe coridor. 

- Eu sunt Bronson. ÎI iau eu, spuse el, îi aruncă o monedă mesa- 
gerului și apoi desfăcu plicul. În timp ce citea mesajul, buzele i se 
strânseră, iar fruntea i se încreţi. Se repezi prin birouri până dădu 
de Bell. 

— Am dat de belea, anunţă el. 

— Ce belea? întrebă Bell. 

— Omul meu l-a pierdut pe Cromwell. 

Bell se clătină, luat complet pe nepregătite. 

— Cum putea să-l piardă într-un tren? 

— Probabil că Jacob Cromwell s-a urcat în tren şi apoi a sărit 
imediat pe partea cealaltă fără să fie văzut. 

— Agentul tău ar fi trebuit să ne alerteze mai devreme, se răsti 
Bell furios. 

— Trenul plecase din gară și nu a avut cum să coboare până 
când nu a oprit la San Jose, explică Bronson. A trimis o telegramă 
de acolo. 

— Ar fi economisit treizeci de minute dacă ar fi folosit un telefon. 

— Nu te poți baza pe liniile telefonice, care sunt mereu în repa- 
raţii, explică Bronson ridicând neajutorat din umeri. 

Bell se lăsă să cadă pe un scaun, surprins şi furios că se lăsase 
păcălit atât de ușor. 

— Va jefui și va ucide din nou, zise el, roșu la faţă de furie. Tică- 
losul își bate joc de noi. 

— Măcar dacă am şti unde, spuse Bronson, depăș 

Bell se duse la fereastră și privi pe deasupra acoperişurilor clădi- 
rilor. Se uita la ele fără să le vadă, pierdut în gânduri. În cele din 
urmă se întoarse şi spuse: 

— Cromwell se joacă cu noi, rosti el încet. Se așteaptă ca noi să 
alergăm acum ca niște curci bete, întrebându-ne încotro a apucat-o. 

— Mai mult ca sigur se îndreaptă în sens opus față de cel căruia i 
l-a spus secretarei, spuse Bronson, privindu-l lung pe Bell. Asta 
dacă ea nu ne-a mințit. 

Bell nu îi văzu privirea. Îi trecuse şi lui prin minte același lucru. 
Nu făcu decât să scuture din cap. 

— Nu, sunt convins că Marion a spus adevărul. 

Bronson se duse la o hartă a Statelor Unite care era atârnată pe 
un perete. Se uită la ea perplex. 

— Mă îndoiesc că se îndreaptă către nord, înspre Oregon sau 
Washington. Probabil că s-a întors la stația de feriboturi, a traversat 
golful, și a luat un tren către est. 

Un zâmbet începu să lumineze treptat chipul lui Bell. 

— Pun rămășag pe Locomobilul meu că Jacob Cromwell se 
îndreaptă către sud. 

Bronson se uită la el. 

— De ce s-ar îndrepta spre sud dacă ne-a trimis pe o pistă greșită? 

— Știu cum gândește omul nostru, explică Bell pe un ton care nu 
lăsa loc de replică. Deși nu ştie că fiecare mișcare îi este urmărită, el 
nu-și asumă riscuri şi se gândește bine la fiecare posibilitate. 

Bronson își privi ceasul de buzunar. 

— Nu mai este nici un alt tren până la prânz. 

— E prea târziu, constată Bell. Are un avans prea mare. 

— Dar de unde ştim asta, atâta vreme cât a sărit din tren? 


it de evenimente. 

— I-a spus lui Marion o poveste de adormit copiii cum că va 
călători cu vagonul de pasageri, astfel încât clienții săi să îl creadă 
genul de tip modest și fără pretenții. Pun rămășag pe douăzeci de 
dolari că a închiriat un tren particular. 

Starea de spirit a lui Bronson păru să se îmbunătățească. 

— Harrington își poate pune agenţii să-l urmărească în momen- 
tul în care acesta ajunge în Los Angeles. 

Bell scutură din cap. 

— Agenţii lui nu vor putea să-l identifice. Agentul tău a coborât 
din tren în San Jose pentru a te anunța că Jacob Cromwell nu este 
acolo. Probabil că acum așteaptă trenul următor ca să se întoarcă la 
San Francisco. 

— Asta ar fi o problemă, fu de acord Bronson. Însă tot l-ar putea 
înșfăca în momentul când va ajunge la hotelul Fremont. 

— Asta dacă domnul Cromwell se va caza la Fremont, spuse Bell 
cu ironie. Dat fiind că a coborât din trenul de pasageri, este puțin 
probabil ca restul poveștii pe care i-a servit-o domnișoarei Morgan 
să fie adevărată. 

— Şi atunci, dacă nu se duce la Los Angeles, încotro se îndreaptă? 

— Cromwell ar putea să-și oprească trenul în orice loc de pe 
acest traseu, însă eu cred că el își continuă drumul trecând prin 
Los Angeles. 

— Prin? întrebă Bronson nedumerit. Adică până unde? 

— Până în ultimul loc unde ne-am aștepta ca el să se ducă să dea 
o spargere, destinaţia cea mai puţin probabi 

— Și care ar fi aceasta? 

— San Diego. 

Bronson reflectă în tăcere preț de mai multe momente. În cele 
din urmă, spuse: 

— Probabilitatea este destul de mică. 

— Poate. Însă altceva nu avem, zise Bell. A demonstrat deja că: 
nu comite jafuri numai în orașele miniere. De ce nu și un oraș cu o 


bancă unde-și depun profiturile comercianții și proprietarii marilor 
ferme din zona Californiei de Sud? 

— O fi probabilitatea foarte mică, însă nu ne permitem să o tre- 
cem cu vederea. Măcar de-aș avea cum să-l previn pe Harrington 
să-și trimită oamenii la terminalul de cale ferată din San Diego, să 
facă cercetări în legătură cu un tren particular! Numai că liniile 
telefonice şi telegraful de la San Jose la Los Angeles sunt încă scoa- 
se din uz din cauza inundațiilor. 

Bell scutură din cap. 

— Cromwell este prea inteligent să intre cu trenul lui direct în 
oraș. ÎI va opri undeva, pe o linie secundară şi va apela la un alt 
mijloc de transport ca să poată ajunge în oraș, probabil motocicleta 
pe care a folosit-o și cu ocazia altor spargeri. 

— Măcar dacă Harrington ar avea o descriere a lui! spuse Bronson. 

— Oricum nu l-ar putea identifica, pentru că probabil va 
fi deghizat. 

Optimismul lui Bronson dispăru dintr-odată. 

— Și atunci ce am putea face? 

Bell zâmbi. 

— Va trebui să mă duc la San Diego și să mă confrunt cu 
el personal. 

— Dar nu este posibil, spuse Bronson. Până reuşim noi să închi- 
riem un tren expres, să-l punem pe şine şi să plecăm din oraș, el 
deja îşi va fi dus la capăt acțiunile murdare şi va fi pe drumul de 
întoarcere spre San Francisco. 

— Foarte adevărat, încuviință Bell. Însă, cu puţin noroc, aș putea 
ajunge la Los Angeles înaintea trenului lui, și să-l aștept acolo. 

— Şi cum ai de gând să ajungi înaintea lui în Los Angeles, vrei să 
îţi iei zborul pe o pasăre mai mare? întrebă Bronson cu sarcasm. 

— Nu am nevoie de o pasăre mai mare, zise Bell, aruncându-i lui 
Bronson o privire șmecherească. Am ceva la fel de rapid. Pe urmă 
zâmbi cu tristeţe şi adăugă: Însă mai întâi va trebui să anulez o 
întâlnire. 


Capitolul 32 


Marele Locomobil roșu străbătu orașul San Francisco ca un 
taur dezlănţuit pe străzile Pamplonei, din Spania, în timpul Fiestei 
San Fermin. Bell se lăsase pe spate în scaunul de piele roșie, ţinând 
strâns cu ambele mâini volanului cu spiţe, întorcând mașina cu pal- 
mele în sus, folosind forța bicepșilor pentru a întoarce mecanismul 
rigid la curbe și colțuri de stradă. 

Era ora zece fără cincisprezece minute. 

Alături de el, pe scaunul din dreapta, stătea Bronson, a cărui 
treabă era să menţină ridicată presiunea benzinei. La fiecare câteva 
minute, scotea mânerul pompei montat pe panoul de lemn de 
deasupra podelei în pantă, împingându-l în față și trimițând benzi- 
nă în carburator. În afară de alimentarea motorului mare și „flă- 
månd“, luase în primire și slujba de navigator, de vreme ce Bell nu 
cunoștea zona rurală a Californiei. În timp ce Bell conducea, Bron- 
son își proptise picioarele în podea și își împinsese spatele în scau- 
nul de piele, pentru a nu fi aruncat pe asfalt, simțindu-se ca și când 
ar fi fost proiectat pe gura unui tun. 

Nedorind să-și ridice nici una din mâini de pe volan, Bell îi 
încredințase lui Bronson și sarcina de a suna din claxonul mare cu 
goarnă. Agentului părea să-i placă să claxoneze oamenii și mașinile 
din trafic, în special la intersecţii. Nu după mult timp însă, începu 
să-l doară mâna. 


e ase 

Bronson era îmbrăcat cu un pardesiu lung de piele şi purta 
ghete. Capul îi era acoperit de o cască din piele cu ochelari 
imenși, care îl făceau să arate ca o bufniță în căutarea unei 
rozătoare. Ochelarii erau o necesitate, de vreme ce Locomobilul 
nu avea parbriz. 

Mașina nu parcursese o sută de metri, când Bronson începu să 
regrete că ţinuse morţiş să-l însoțească pe Bell în această cursă 
nebună până la San Diego într-o mașină deschisă, pe drumuri care 
nu erau cu mult mai bune decât ulițele de țară. 

— Cum sunt frânele pe minunea asta mecanică a ingineriei? 
întrebă Bronson sarcastic. 

— Nu grozave, răspunse Bell. Singurele frâne se află pe axul ce 
pune în mișcare lanțul la roțile din spate. 

— Trebuie să mergi atât de repede prin oraș? protestă Bronson. 

— Trenul particular al lui Cromwell are mai mult de o oră avans, 
urlă Bell, încercând să acopere zgomotul scos de ţevile de eșapa- 
ment. Avem nevoie de fiecare minut pe care-l putem câștiga. 

Pietonii, auzind bubuitul gutural venind de pe stradă, urmat de 
trâmbiţatul straniu de la claxonul cu goarnă, rămâneau împietriţi la 
vederea Locomobilului roșu năpustindu-se asupra lor. Nevenindu-le 
să creadă ce vedeau, ieșeau repede de pe carosabil, până când mași- 
năria se îndepărta. Ţevile de eșapament duble, abia ieșind din par- 
tea stângă a capotei, huruiau ca un tun. 

Doi muncitori care cărau un geam mare cu ramă de-a lungul 
străzii, îngheţară, complet șocați, în vreme ce mașina trecu pe lângă 
ei, iar mugetul exploziv al ţevilor de eșapament ale Locomobilului 
le sparse sticla din mâini. Nici Bell, nici Bronson nu se mai uitau în 
spate, concentrându-se exclusiv asupra traficului care era când 
intens, când lejer, obligându-l pe Bell să rotească volanul cu violen- 
ță când la dreapta, când la stânga, ca și cum ar fi condus printr-o 
cursă cu obstacole, Marea lui satisfacție venea în momentul când 


262 CLIVE CUSSLER 


îndrepta automobilul în direcția în care voia, iar aceasta răspundea 
ca și cum i-ar fi anticipat gândurile. 

Bell jongla cu piciorul de la pedala de acceleraţie la cea de 
frână, şi iar la cea de acceleraţie, în timp ce gonea pe străzi, execu- 
tând viraje strânse la intersecțiile de pe şoseaua principală care 
ducea spre ieșirea din oraș, dorindu-și să fi fost un vrăjitor care să 
poată face traficul să dispară. Bell trecu la milimetru pe lângă un 
camion, aruncând Locomobilul într-un drift pe patru roți pentru a 
evita coliziunea. Învârti rama groasă din lemn a volanului cu 
îndârjire, în timp ce plonjă printre mașinile care se deplasau dezor- 
donat pe stradă. Șoferii celorlalte vehicule motorizate se holbau 
uimiţi de viteza mașinii când aceasta trecea ca fulgerul pe lângă ei, 
dispărând rapid în faţă. Caii înhămaţi la cabriolete și căruțe se 
cabrau la zgomotul pe care căruțașii îl credeau o voce venită din 
adâncurile iadului. 

Pe măsură ce se apropiau de marginea de sud a orașului, trafi- 
cul începu să se rărească. Bell încetini Locomobilul la o curbă 
strâmtă ce dădea în drumul principal din sud care era paralel cu 
linia de cale ferată. Respiră ușurat când văzu rărindu-se automobi- 
lele și căruțele. Era de asemenea recunoscător pentru faptul că 
acum avea destul loc pentru a-și devia cursul, ocolind orice vehicul 
care-i bloca drumul. Automobilul imens era incredibil de receptiv. 
Bell apăsă accelerația până la doi centimetri de podea, mașina 
ţâşnind ca o rachetă de-a lungul drumului ce continua drept, cu 
puţine curbe. Cu cât mergea Locomobilul mai repede, cu atât ofe- 
rea un sentiment mai mare de stabilitate, în vreme ce lanţurile de 
pe axuri zdrăngăneau cu un zgomot metalic puternic. 

Curând, drumul deveni drept şi rural. Comunităţi agrare pito- 
rești apăreau la orizont și dispăreau repede în urma automobilului, 
într-o dâră de praf. Se perindară orașele San Carlos, Menlo Park și 
apoi San Jose, care erau legate între ele de El Camino Real, vechiul 
drum folosit în anii 1700 de călugării franciscani care construiseră 

douăzeci și una de misiuni, fiecare la distanță de câte o zi una 
de cealaltă. 

Bucurându-se de un drum drept, deschis și cu puţin trafic, Bell 
apăsă acceleraţia până în podea și forță automobilul să meargă pe 
cât de repede putea. Locomobilul era acum în elementul său, aler- 
gând la fel de iute ca la întrecerea Vanderbilt Cup, prima mașină 
americană care se calificase la un eveniment internațional de viteză. 
Ca un cal de curse care se retrăsese și după aceea fusese reintrodus 
la curse, Locomobilul bubui pe șosea ca un elefant înnebunit, cilin- 
drii cavernoși ai motorului său puternic învârtind arborele cotit cu 
cea mai mare ușurință. 

Bell îndrăgea mașinăria asta mare. Avea un simț excepțional al 
temperamentului și capriciilor sale. Se mândrea cu puterea și sim- 
plitatea acesteia, se simţea ameţit de viteza produsă de motorul 
mare şi bubuitor și conducea ca posedat de demoni, amuzându-se 
de vastul nor de praf învârtejit pe care Locomobilul îl azvârlea în 
urma sa. 

Bronson se uită la Bell, care purta o jachetă scurtă de piele şi 
pantaloni strâmți de călărie, cu bocanci. Purta ochelari de protec- 
ţie, însă nu și cască, preferând să audă zgomotul motorului. Avea o 
privire care exprima o concentrare nemăsurată. Părea determinat 
să-l înfrângă pe Cromwell la propriul joc. Bronson nu mai văzuse 
niciodată pe cineva atât de hotărât și de înverșunat. Se întoarse și 
își examină harta. Pe urmă îl bătu pe Bell pe umăr. 

— Este o bifurcaţie la drumul din faţa noastră. Virează la stânga. 
Drumul e mai bun spre interior decât cel de-a lungul coastei. 
În ritmul acesta, Salinas va apărea la orizont într-o oră. După 
aceea, Soledad. 

— Cum stăm cu timpul? întrebă Bell nevrând să-și ridice mâinile 
de pe volan, ca să-și scoată ceasul de buzunar. 

— Este unsprezece și zece, răspunse Bronson tare, acoperind 
zgomotul ţevilor de eșapament. Fără să știm cât de repede mergem, 


264 CLIVE CUSSLER 


nu am nici un mod de a afla cât timp am câștigat, şi dacă am câști- 
gat, faţă de trenul lui Cromwell. 

Bell dădu din cap în semn că înțelesese. 

— Automobilul nu are vitezometru sau turometru, însă bănuiesc 
că viteza noastră e de peste o sută patruzeci şi patru de kilometri 
la oră. 

Bronson se obișnuise treptat cu vântul ce îl izbea în față și cu 
stâlpii de telegraf perindându-se pe lângă ei cu o viteză fulgerătoa- 
re. Dădură însă peste o porțiune de drum foarte accidentat, iar 
Bronson îşi dădu seama curând cum ar fi în interiorul zornăitului 
unui şarpe cu clopoței înnebunit. Prinse braţul scaunului său într-o 
strângere de muribund cu o mână, iar cu cealaltă continuă să acțio- 
neze vitejește pompa de benzină. 

Străbătură în goană drumul de țară îngust și denivelat și traver- 
sară în ținutul Monterey înainte să ajungă la comunitatea agrară 
Salinas. Peisajul rural de pe marginea șoselei era nespus de frumos, 
înverzindu-se sub soarele primăvăratic. Din fericire, drumul princi- 
pal prin oraș era liniştit, cu doar unul sau două automobile şi câte- 
va căruţe trase de cai, oprite de-a lungul trotuarelor. Oamenii 
auziră mugetul bubuitor al eşapamentului Locomobilului apropiin- 
du-se de marginea orașului. Se întoarseră și se uitară înmărmuriți 
la mașinăria mare și roşie ca focul, care trecea ca glonţul prin cen- 
trul orașului. Nu aveau timp să-și astâmpere curiozitatea, căci mași- 
na care șarja puternic se și îndrepta spre sud, spre zona rurală. 

— Care-i următorul oraș? întrebă Bill. 

Bronson își consultă harta. 

— Soledad. 

— Cât de departe e? 

— La vreo patruzeci de kilometri. Ar fi bine să umplem rezervo- 
rul acolo, pentru că sunt mai bine de trei sute de kilometri până la 
următorul oraș mai mare, spuse Bronson, după care se întoarse și 

privi la uriașul rezervor cilindric din alamă montat în spatele scau- 
nelor. Cât încape în el? 

— O sută șaptezeci de litri. 

— Ar trebui să fie un garaj în Soledad pentru automobile și utila- 
je agricole. 

Nici nu apucă să termine Bronson de rostit aceste cuvinte, că se 
și dezumflă cauciucul de pe stânga spate în urma unei lovituri de o 
piatră ascuțită de pe drum. Locomobilul șerpui vreo două sute de 
metri până ce Bell reuși să-l readucă sub control și să-l oprească. 

— Era doar o chestiune de timp, rosti Bell resemnat. Una dintre 
situaţiile neplăcute care apar la cursele auto. 

leşi din mașină și, în mai puțin de trei minute, împinse un cric 
sub osia din spate, în vreme ce Bronson scoase unul din cele două 
cauciucuri de rezervă din spatele automobilului. Bell îndepărtă 
janta și o înlocui în mai puţin de zece minute. Schimbase cauciu- 
curi care se uzaseră la viteze mai mult decât periculoase de nenu- 
mărate ori de când era proprietarul Locomobilului. Apoi separă 
anvelopa de jantă, azvârlindu-i-o lui Bronson. 

— Este o trusă de vulcanizare sub scaunul tău. Astupă gaura în 
timpul mersului. O s-o montez la loc după ce ajungem la Salinas, 

De-abia porniseră din nou la drum, pe o porțiune destul de 
netedă, când se întrezări o căruţă cu fân trasă de un atelaj de cai. 
"Țăranul, crezând că era singurul pe şosea, conducea chiar pe mijlo- 
cul drumului, lăsând doar câţiva metri între el și șanțul năpădit de 
buruieni dincolo de care se găseau gardurile ce înconjurau câmpu- 
rile de anghinare, ardei iuți, ciuperci şi lăptuci. 

Bell începu să încetinească, însă nu avu altă soluție decât să 
scoată Locomobilul pe jumătate în afara carosabilului, și să treacă 
la doar câţiva centimetri de căruța cu fân, fără să-i rămână astfel 
destul loc pentru o depăşire lină. Distruse aproape zece metri 
dintr-un gard şubred de lemn, din fericire fără să provoace avarii 
inii. Numai aripa din față dreapta fusese îndoită și defor- 

mată, zgâriind cauciucul când acesta nimeri într-o groapă din 
drum. Bell nu se uită în spate ca să-l mai vadă pe țăranul care își 
scutura pumnul și îl înjura de mama focului, în vreme ce caii săi se 
cabrară, aproape răsturnând căruța pe o parte. Acesta nu fu mai 
bucuros nici când fu inundat de norul de praf scuipat de roțile din 
spate ale Locomobilului. 

— Țăranul acesta s-a înfuriat de-a binelea, spuse Bronson, întor- 
cându-se pe scaun și uitându-se în spate. 

— Probabil că el a construit gardul pe care l-am distrus, şi era 
proprietarul acestuia, spuse Bell cu un zâmbet sarcastic. 

La nu mai mult de şaisprezece kilometri în faţă, Soledad intră în 
peisaj. Numit așa după misiunea Nuestra Señora de la Soledad, 
care fusese înființată cu mai bine de o sută de ani în urmă, orăşelul 
constituia un punct feroviar important în acea zonă pentru a trans- 
porta spre pieţe cât mai rapid produsele cultivate acolo. Bell înce- 
tini imediat la intrarea în oraș şi găsi numaidecât un garaj de unde 
putea cumpăra benzină pentru Locomobil. În timp ce Bronson şi 
proprietarul turnau bidoane de combustibil în rezervorul cel încă- 
pător, Bell se luptă cu aripa boțită din față dreapta, îndoind-o îna- 
poi pentru a nu mai atinge roata. Pe urmă luă camera pe care o 
vulcanizase Bronson, o introduse din nou înăuntrul cauciucului, pe 
care îl remontă pe jantă, după care o prinse pe aceasta în spatele 
Locomobilului. 

— Băieți, sunteți prima mașină dintr-o cursă care o să treacă 
pe aici? întrebă proprietarul garajului, îmbrăcat într-o salopetă 
unsuroasă. 

— Nu, suntem numai noi, răspunse Bell râzând. 

Proprietarul garajului se uită la automobilul prăfuit și avariat şi 
clătină din cap. 

— Băieți, trebuie să vă grăbiţi foarte tare. 

— Într-adevăr, așa e, spuse Bell, îndesând în mâna proprietarului 
garajului mai multe bancnote decât făcea preţul benzinei. 

El rămase acolo, scărpinându-se în cap, în vreme ce Locomobi- 
lul porni bubuind, devenind rapid un punctişor roșu pe strada prin- 
cipală a orășelului, după care pătrunse în ţinutul fermelor agricole. 

— Băieţii ăștia trebuie să fie nebuni, bombăni el. Sper că ştiu că 
nu se poate trece pe podul de peste Solvang Creek. 

Cincisprezece minute mai târziu, la o distanță de treizeci de 
kilometri de Soledad, le apăru în faţă o curbă bruscă spre stânga, în 
pantă abruptă. Un indicator ce stătea pe marginea drumului le 
trecu fulgerător prin față. 

— Ce spunea? întrebă Bell. 

— Ceva despre un pod e tot ce am reușit să văd, răspunse Bronson. 

O baricadă formată din bârnele transversale folosite la căile 
ferate bloca mijlocul drumului, și Bell putu să zărească partea supe- 
rioară a unui pod care arăta de parcă se rupsese în două de la mij- 
loc. O echipă de oameni munceau la repararea traversei din mijloc, 
în vreme ce o alta instala stâlpii și repuneau în funcţiune firele 
de telefon și telegraf ce fuseseră rupte de o revărsare fulgerătoare 
a apelor. 

Bell își ridică brusc piciorul de pe acceleraţie și roti cu putere 
volanul. Îşi înţepeni amândouă picioarele pe frână, blocând roțile 
din spate, şerpuind astfel spatele mașinii de-a lungul șoselei, forțând 
Locomobilul să încetinească într-un drift pe toate patru roțile. 
Îndreptă faţa automobilului în ultima secundă și zburară peste 
marginea pantei, plonjând în josul malului abrupt al unei râpe. 
Aterizară într-o explozie de praf de la ceva mai puţin de șase metri 
înălțime peste o întindere lată de apă, cu o adâncime de jumătate 
de metru, care curgea înspre ocean. 

Șasiul mare de oțel şi motorul masiv, împinse de inerție, se izbi- 
ră cu o erupție enormă de apă maronie care se abătu deasupra 
Locomobilului într-un val gigantic. Impactul violent îi zdruncină pe 
Bell și pe Bronson din fiecare încheietură. Apa se revărsă pe deasu- 
pra radiatorului și peste capotă înainte să-i inunde pe cei doi 

bărbaţi, potopul de noroi udându-i până la piele. Simţind din plin 
şocul talazului, se simțiră ca şi cum ar fi condus printr-o maree. 

Apoi automobilul voluminos țâșni în aer pe malul opus, scutu- 
rându-se și lepădându-se de apa pârâului. Bell împinse instantaneu 
acceleraţia în podea, sperând, împotriva tuturor aşteptărilor, că 
motorul masiv nu se va îneca și nu-l va lăsa baltă. Ca printr-un 
miracol, bujiile, alternatorul și carburatorul supravieţuiseră pentru 
a-și continua treaba și menţinură uriașele camere de combustie în 
patru cilindri să funcționeze fără nici o greșeală. Ca un armăsar de 
încredere, Locomobilul se avântă pe malul opus până când ajunse 
din nou pe teren drept, iar Bell regăsi drumul. 

Extrem de ușurați după ce scăpară ca prin urechile acului de 
dezastru, Bell și Bronson își scoaseră ochelarii și-i şterseră de mize- 
ria și noroiul care fuseseră împroşcate pe lentile. 

— Ar fi fost frumos din partea omului de la garaj dacă ne-ar fi 
prevenit, spuse Bronson, îmbibat în mâzga aceea îngrozitoare. 

— Poate că oamenii din partea locului nu sunt prea vorbăreți din 
fire, glumi Bell. 

— Acolo a fost locul unde inundaţiile au distrus liniile de telefon 
şi de telegraf. 

— ÎL vom contacta pe omologul tău de la biroul din Los Angeles 
cu prima ocazie cu care oprim să punem benzină. 

Drumul se netezi și păru să fie bine întreținut pentru următorii 
o sută cincizeci de kilometri. Bell, cu urechile ciulite pentru a auzi 
cel mai mic rateu al cilindrilor puternici de la motor, lăsă Locomo- 
bilul să alerge cât de repede putea peste drumul pietros şi noroios, 
mulțumit că nu erau curbe strânse și mai ales pentru că nu se spăr- 
seseră cauciucurile. 

În cele din urmă, norocul îl părăsi în momentul în care ajunse 
pe o porţiune de drum plină cu pietre, netezită însă de la ploile 
nenumărate. Încetini pentru a proteja anvelopele, însă o piatră 
ascuţită se prinse într-una dintre ele şi după nici o sută de metri o 

dezumflă complet. Una din rezerve fu aruncată rapid pe ax, Bron- 
"son vulcaniză camera încă o dată, Bell continuând cursa nebună 
către Los Angeles. 

San Louis Obispo și Santa Maria se apropiară și se îndepărtară 
din nou, Apoi altitudinea scăzu, în timp ce drumul continua de-a 
lungul Coastei Pacificului. Oceanul licări albastru sub cer, devenind 
alb în momentul în care își arunca talazurile pe plaja nisipoasă, 
presărată cu roci negre, 

Când ieșiră din Santa Barbara, își luară zborul peste o denivela- 
re mai mare de pe şosea, izbindu-se de partea cealaltă cu un impact 
care-l lăsă pe Bronson aproape fără suflare și profund uimit de fap- 
tul că maşina rămăsese întreagă și nu se desfăcuse în bucățele. 

Intrară în Santa Barbara, unde făcură plinul cu benzină, um- 
plură radiatorul cu apă, şi montară roata de rezervă, Opriră rapid 
şi la depoul feroviar, unde Bronson trimise o telegramă colegului 
său Bob Harrington, rugându-l să-i aștepte la terminalul de cale 
ferată din Los Angeles. 

În loc să o apuce pe drumul înșelător și sinuos numit și 
»Viţa-de-vie“ peste trecătoarea Tejon înainte să coboare spre Los 
Angeles, Bronson îl îndemnă pe Bell să meargă de-a lungul căii 
ferate pe unde curbele erau mai line. Drumul aspru forță șasiul 
automobilului în timp ce acesta trecu prin trecătoarea îngustă de 
sub piscul înalt de o mie două sute de metri, însă rezistă până când 
ajunseră la panta lungă care ducea în jos în valea San Fernando. 

În sfârșit, ce fusese mai greu trecuse, De-aici nu mai aveau mult, 
şi cu fiecare kilometru se apropiau de trenul particular al lui Crom- 
well. Potrivit estimărilor de timp ale lui Bronson, nu erau decât cu 
cincisprezece minute în urma acestuia. Cu puţin noroc, ar fi putut 
chiar să ajungă la terminalul de cale ferată din Los Angeles înain- 
tea Banditului-Măcelar. 

Cea mai îmbucurătoare era priveliștea clădirilor înalte din 
depărtare. Pe măsură ce se apropiau de marginile orașului, traficul 

începea să se întețească. Bronson se minună de rezistența fizică a 
lui Bell. Ochii lui albaştri, duri nu se dezlipiseră de drum nici o 
clipă. Omul parcă fusese făcut să stea la volanul unei mașini de 
mare viteză, gândi Bronson. Se uită la ceas. Acele de pe cadran 
arătau patru și douăsprezece minute. Parcurseseră în medie nouă- 
zeci de kilometri pe oră la o rută de șase sute de kilometri. 

Traficul se intensifica pe măsură ce se apropiau de centrul ora- 
şului, iar Bell îşi începu rutina de-acum bine cunoscută de a ocoli 
căruțele trase de cai, cabrioletele și automobilele. Fu extrem de ușu- 
rat când drumul de ţară se transformă în sfârșit într-unul pavat cu 
cărămizi. Depășea tramvaiele mari și roșii care se deplasau pe șine 
în centrul orașului. Era surprins de numărul de automobile pe 
lângă care trecea în viteză, fără să ştie că de fapt erau peste două 
mii care circulau pe străzile orașului ca un furnicar, cu o populaţie 
de o sută douăzeci de mii de oameni. 

Bell constată că arterele Orașului Îngerilor erau cu mult mai 
late decât cele din San Francisco și reuși să scoată un timp mai bun, 
având un spaţiu mai larg pentru a face manevre în trafic. Trecură 
de centru, întorcând capetele celor uimiți de viteza Locomobilului 
roșu. Un ofiţer de poliție suflă în fluier și se înfurie când Bell îl igno- 
ră și goni mai departe. Polițistul sări pe bicicletă şi începu urmări- 
rea, însă rămase curând cu mult în urmă, până când automobilul 
dispăru cu totul din vedere. 

Marele depou de căi ferate apăru în peisaj în momentul în care 
Bell luă o curbă pe două roți. Un bărbat într-un costum maro, cu o 
pălărie cu boruri mari, stătea la intrare pe bordură, agitându-și bra- 
tele cu frenezie. Bell opri mașina în fața lui Bob Harrington, agen- 
tul lui Van Dorn responsabil cu operaţiunile din sudul Californiei. 
La început, Harrington nu-l recunoscu pe Bronson. Bărbatul în 
haina de piele încrustată cu nămol și caschetă arăta ca o fantomă 
până să-și ridice ochelarii de protecţie. 

— Dumnezeule, Horace, nu te-am recunoscut, rosti bărbatul agi- 
tat, cu chipul bronzat și trăsături ascuțite. 

La un metru nouăzeci și opt cât avea, Harrington era mai înalt 
decât Bronson şi Bell. Bronson păși pe trotuar înțepenit şi-şi întinse 
mușchii îndurerați. 

— M-aș mira ca propria mamă să mă recunoască, spuse el, după 
care se întoarse și arătă înspre Bell, care stătea încă obosit în spate- 
le volanului. Bob, acesta este Isaac Bell. Isaac, Bob Harrington. 

Bell îşi scoase mănușa de șofat și dădu mâna cu Harrington. 

— Mă bucur să te cunosc, Bob. 

— Am auzit multe despre realizările tale, Isaac. Este o onoare să 
te cunosc în persoană. 

Bell nu mai pierdu timpul cu politețuri. 

— Care e situaţia trenului particular al lui Cromwell? Am ajuns 
la timp pentru a-l opri? 

Harrington scutură încet din cap. 

- Îmi pare rău că trebuie să vă spun asta, însă trenul de pasageri 
care era în orar în mod obișnuit a oprit în Ventura pe o linie secun- 
dară şi l-au lăsat să treacă. Când a ajuns în Los Angeles, a evitat 
depoul și a luat-o pe linia expres, spre San Diego. În felul acesta, a 
câștigat o jumătate de oră. 

— Acum cât timp? întrebă Bell deznădăjduit. 

— Acum aproximativ douăzeci de minute. 

— Am fi ajuns cu zece minute înaintea lui, replică Bronson 
mMorocănos. 

Bell se uită la Locomobilul obosit, întrebându-se dacă mai era 
destulă forţă în el pentru ultimul sprint. El știa, fără să se privească 
în oglindă, că era chiar mai extenuat decât automobilul. 

Harrington îi studie pe cei doi bărbați epuizați. 

— Îmi pot pune agenţii din San Diego să-l reţină pe Cromwell 
când trenul său va opri în depoul de acolo. 

— E prea deștept ca să coboare la depou, spuse Bell. Va opri tre- 
nul în afara orașului și va intra folosindu-se de una dintre multele 
sale deghizări. 

- Încotro crezi că se îndreaptă? 

— Către una dintre băncile locale, 

— Către care? vru să ştie Harrington. Sunt cel puţin zece. 

— Cea care are cei mai mulți bani. 

— Chiar crezi că un bandit va încerca să jefuiască de unul singur 
banca San Diego Wells Fargo? întrebă Harrington cu scepticism. E 
cea mai sigură bancă din sudul Californiei. 

— Un motiv în plus pentru el ca să încerce, răspunse Bell. 
Cromwell adoră provocările. 

— Voi telefona înainte și îmi voi plasa nişte oameni la intrare, 

Bell clătină din cap cu îndoială. 

- Îi va observa și va anula spargerea. Dacă nu-l prindem asupra 
faptei, tot nu vom avea destule probe pentru a-l condamna. Iar 
agenţii tăi habar nu au cum arată și, chiar dacă ar ști, tot n-ar pu- 
tea să vadă dincolo de deghizarea sa. Este într-adevăr foarte bun. 

— Nu putem sta degeaba și să-l lăsăm să se plimbe nestingherit 
prin bancă, protestă Bronson. Îi va ucide pe toți cei din interior, 

Bell se întoarse spre Harrington. 

— Spune-le agenţilor tăi să închidă banca până ce eu şi Horace 
ajungem acolo. 

— Nu vă continuaţi drumul spre San Diego? întrebă Harrington 
neîncrezător. 

— Ba da, spuse Bell simplu în timp ce se urca obosit în spatele 
volanului Locomobilului. Care-i cea mai rapidă ieșire din oraș 
înspre sud? 

— Rămâneţi pe drumul care merge de-a lungul căilor ferate. Vă 
va duce direct la San Diego. 

— În ce stare e drumul? 


URMĂRIREA 273 


— Este bine întreţinut până acolo, spuse Harrington. Se uită cu 
îndoială la mașina obosită. Ar trebui să scoateţi un timp bun dacă 
vă ţine maşina. 

— Ne-a adus până aici, zise Bell cu un zâmbet scurt. Ne va duce 
până la capăt. 

— Anunţă-i pe agenți că suntem pe drum, adăugă Bronson obosit. 
| Arăta ca un om ce se ducea spre spânzurătoare, 
| Harrington rămase câteva momente cu ochii le Locomobilul 

care bubuia pe drum în jos. Pe urmă scutură încet din cap și se 
| duse până la cel mai apropiat telefon. 

Zece minute mai târziu, Bell ajunse la periferia orașului și 
îndreptă ornamentul în formă de vultur de pe radiatorul mare din 
alamă înspre drumul deschis ce ducea la San Diego. Chiar și după 
cursa nebună de la San Francisco, Bronson încă se mai minuna de 
cunoștințele lui Bell și de arta sa de a sincroniza rotaţiile motorului, 
de a evalua momentul precis în care să apese pe ambreiaj şi 
să manevreze schimbătorul lung din alamă care alterna vitezele 
nesincronizate. 

Deşi extenuat, gândurile lui Bell erau împărțite între drumul din 
faţa sa și imaginea lui Jacob Cromwell jefuind o altă bancă și omo- 
rându-i pe toți cei de acolo. Cu cât se apropiau de destinaţie, deve- 
nea și mai tensionat, iar sângele îi clocotea de adrenalină, în vreme 
ce motorul credincios huruia cu aceeași constanţă ca aceea a unui 
puls sănătos, 

Timpul trecea cu repeziciune, iar Locomobilul înghiţi distanța 
de aproape două sute de kilometri dintre cele două orașe în aproa- 
pe două ore. Ultima geană de lumină sclipea peste ocean înspre 
vest în momentul când ei coborâră de pe muntele Soledad către 
inima orașului care se deschidea în fața lor ca un covor de clădiri 
aurite de razele soarelui la apus. Deşi Locomobilul era prevăzut cu 
faruri uriașe cu acetilenă, Bell nu dorea să oprească mașina pentru 
a le aprinde. 

— Cum stăm cu benzina? întrebă Bell cu vocea guturală, având 
gura plină de praf. 

Bronson se întoarse într-o parte, deșurubă capacul de la rezer- 
vorul mare de benzină și introduse un bețigaș în interior, până la 
fundul acestuia. Scoase înapoi beţigașul şi se uită la partea umedă 
care acoperea doar vârful. 

— Să spunem că va trebui să terminăm cursa numai cu vaporii 
de la benzină. 

Bell încuviință din cap fără să răspundă. Efortul depus începuse 
să-l ajungă. După ore întregi de condus în care răsucise volanul 
masiv într-o mie de mișcări pentru a putea întoarce roțile din față, 
braţele îi amorțiseră, ca și cum nu mai aparţineau de propriul corp. 
Gleznele și genunchii îl dureau și ele de la acționarea ambreiajului, 
a accelerației și a pedalei de frână. Și la ambele mâini făcuse bășici 
sub mănușile de piele pe care le folosea la șofat. Cu toate acestea, Bell 
conducea la viteză maximă pe ultimii kilometri, forțând Locomobilul 

să salte în față către destinația finală ca un urs în urmărirea 
unui ren. 

Locomobilul era și el suprasolicitat. Cauciucurile Michelin erau 
aproape zdrențuite, roțile şontâcăiau de la bătăile îndurate, motorul 
credincios începuse să scoată zgomote neobișnuite, iar de la 
radiator ieșea abur. Cu toate acestea, mașina aceasta minunată 
mergea înainte. 

— Mă întreb ce este în mintea lui Cromwell, spuse Bell. E prea 
târziu să mai comită azi vreo infracțiune. Banca va fi închisă până 
mâine-dimineaţă. 

— Azi e vineri, răspunse Bronson. Băncile din San Diego rămân 
deschise până la ora nouă seara. 

Se deplasau cu viteză pe India Street, paralel cu şinele de cale 
ferată, iar depoul se afla nu mai departe de un kilometru și jumăta- 
te, când Bell își luă pentru o clipă ochii de la drum şi se uită în 
direcția unui tren cu un singur vagon care încetinea, pregătindu-se 
să oprească. 

Locomotiva care trăgea vagonul particular Pullman se opri pe o 
linie secundară la o distanță de patru şine de la stradă. Fumul se 
ridica leneș, în vreme ce mecanicul elibera vaporii prin ţevile de 
evacuare. Fochistul se urcase deasupra tenderului şi se pregătea să 
ia apă dintr-un rezervor mare de lemn. Din pricina întunericului 
care se lăsa din ce în ce mai tare, luminile se aprinseră în vagonul 
Pullman, staționat la un kilometru și jumătate de depou și de cen- 
trul orașului. 

Bell știu în aceeași clipă că acela era trenul particular al lui 
Cromwell. Nu ezită nici o secundă. Roti volanul foarte tare spre 
stânga și manevră Locomobilul care se zguduia puternic peste șinele 
de cale ferată. După ce trecu peste trei şine, toate cele patru cauciu- 
curi foarte uzate se sparse, iar mașina parcurse restul distanței până 
la tren rostogolindu-se pe jantele roților, scoțând scântei ca niște 
meteoriți când se ciocneau de șinele de metal. 

Bronson nu rosti nici o vorbă. Încremenise plin de confuzie și 
șocat, până când văzu trenul şi își dădu seama ce voia Bell să facă. 

Emoţia i se transformă în entuziasm când își dădu seama că, după 
cei aproximativ opt sute de kilometri de condus nebunește, ajunse- 
seră în cele din urmă la o distanță atât de mică de țelul călătoriei. 

Bell opri Locomobilul de-a curmezișul șinelor de cale ferată, în 
faţa locomotivei, După ce îşi făcuse datoria până la capăt, automo- 
bilul boțit rămase posac, cu motorul supraîncălzit hârâind, cu 
radiatorul scoțând abur și mirosind a cauciuc topit. Cursa lui nebu- 
nească și sălbatică ajunsese la capăt în fața obiectivului pe care-l 
urmărise pe cărările iadului. 

— S-ar putea să acționăm cam în pripă, spuse Bronson. El încă 
nu a încercat să dea spargerea la bancă. Nu îl putem aresta fără să 
fi comis vreo infracțiune. 

— Poate. Și totuşi, pe drumul de la San Francisco am avut multe 
la care să mă gândesc. Mai bine îl prindem acum pe Cromwell, 
înainte să aibă timp să acționeze, Dacă va vedea din nou capcana 
pe care i-o vom întinde, suntem pierduţi. Și, în afară de asta, aici 
nu se află pe terenul lui. Nu poate chema un avocat scump care 
să-l scoată pe cauţiune. 

Bell era conştient că nimeni nu avusese timp să coboare din tren 
în cele câteva minute de când opriseră. Se dădu jos din automobil 
și se îndreptă cu mersul nesigur spre vagonul Pullman, durerea, 
usturimea şi amorţeala părăsindu-l treptat. Se opri brusc şi se stre- 
cură între vagonul Pullman și tenderul de cărbune, în timp ce doi 
oameni se chinuiau să dea jos o motocicletă din vagon, pe terenul 
de lângă şine. 

Așteptă cu răbdare preţ de câteva minute, până când un bărbat 
îmbrăcat în uniformă de mecanic cobori din vagonul Pullman și îşi 
aruncă un picior peste șaua motocicletei, o Harley-Davidson. Băr- 
batul stătea cu spatele la Bell, care veni tiptil pe lângă vagonul 
Pullman și se opri numai când ajunse la mai puțin de un metru și 
jumătate de el, urmărindu-l cum se apleacă să deschidă valva com- 
bustibilului către carburator și să pornească motorul. 

— Harley este o motocicletă bună, însă mie îmi place mai mult 
marca Indian, îl abordă Bell calm. 

Bărbatul de pe motocicletă încremeni la sunetul cunoscut al 
vocii. Se întoarse încet și văzu în spatele lui o fantomă. O lumină 
stranie cădea de la felinarele de deasupra lor, de-a lungul liniei 
secundare de cale ferată. Silueta purta o haină scurtă de piele, niște 
pantaloni mulați și ghete murdare. Ochelarii de protecţie îi erau 
ridicaţi peste cap, lăsând la iveală şuviţe de păr blond pe care se 
vedea noroi uscat. Însă nu era nici o îndoială în privinţa feţei, a 
ochilor pătrunzători, și a musteţei înnegrite de praf care îi acoperea 
buza superioară. 

— Dumneata! 

- Nu e prea original, spuse Bell cinic. Însă dacă tot am folosit şi 
eu aceeaşi expresie la banca din Telluride, nu te voi critica pentru 
atâta lucru. 

O linişte care păru să nu se mai sfârșească se lăsă peste cei doi 
bărbaţi, însă lui Cromwell nu îi trebuiră mai mult de două secunde 
pentru a-și da seama că apariția fantomatică era cu adevărat Isaac 
Bell. Cromwell nu făcea decât să stea acolo cu o neîncredere cres- 
cândă, iar chipul îi deveni brusc palid. 

— Dar erai mort! reuși el să rostească. Te-am împuşcat! 

— De două ori, ca să fim corecţi, preciză Bell cu o voce 
foarte ascuţită. 

Înşfăcă cu mâna dreaptă pistolul automat Colt din 1905, de 
calibrul 45, şi îl îndreptă direct între ochii lui Cromwell, după care 
îl încremeni în această poziţie de parcă era turnat în ciment. 

Pentru prima dată în viaţa lui, Jacob Cromwell fusese luat com- 
plet pe nepregătite. Mintea lui agilă, prea încrezătoare în sine, nu 
luase niciodată în calcul felul cum va trebui să reacționeze dacă va 
fi pus vreodată în situaţia de a fi prins. Nu se gândise niciodată la 
ceva ce era de neînchipuit pentru el. Întotdeauna se considerase de 
neatins. lar acum stătea față în faţă cu cel mai mare inamic al său, 
care ar fi trebuit să fie mort. Se simți la fel ca un căpitan a cărui 
corabie imposibil de scufundat se lovea de niște stânci. 

Pistolul Colt de calibrul 38 al lui Cromwell se afla în buzunarul 
de la haină, însă el ştia că Bell îi va împrăștia creierii înainte să 

poată ajunge la el. Încet, îşi ridică braţele în aer, într-o atitudine 
jalnică de înfrângere. 

— Şi acum ce se va întâmpla? întrebă el. 

— Îşi voi împrumuta trenul pentru a te duce înapoi la San Fran- 
cisco. Acolo, te voi preda poliţiei, până în momentul în care vei fi 
judecat pentru crimă și spânzurat. 

— Ai totul foarte bine pus la punct. 

— Ziua aceasta trebuia să vină odată şi odată, Cromwell. Trebu- 
ia să renunți atunci când erai în avantaj. 

— Nu ai cum să mă arestezi. Nu am comis nici o infracțiune. 

— Și atunci, de ce eşti deghizat în mecanic de căi ferate? 

— De ce nu mă împuști acum, să terminăm cu toată povestea? 
întrebă Cromwell, revenindu-i aroganța obișnuită. 

— Ar fi o pedeapsă prea mică pentru crimele pe care le-ai comis, 
spuse Bell caustic. E mai bine să ai timp suficient să te gândești la 
cum se va strânge ștreangul în jurul gâtului tău de ucigaș. 

Bronson apăru din spatele vagonului Pullman, ținându-și în 
mână pistolul Smith & Wesson cu dublă acțiune, de calibrul 44, 
îndreptat către pieptul lui Cromwell. 

— Bine lucrat, Isaac. L-ai prins pe prietenul nostru de aici înain- 
te să poată săvârși o altă infracțiune. 

Bell îi înmână lui Bronson o pereche de cătuşe Tower placate cu 
nichel și cu încuietoare dublă. Agentul nu pierdu nici o clipă şi le 
prinse de încheieturile lui Cromwell. Pe urmă îl percheziţionă meti- 
culos pe bandit și descoperi pistolul automat Colt de calibru 38. 

— Arma cu care ai comis treizeci și șase de crime, spuse Bronson 
cu vocea înghețată. 

— De unde ai mai apărut și dumneata? întrebă Cromwell când îl 
văzu pe Bronson, știind cu certitudine că oamenii aceia nu ar fi ezi- 
tat nici o clipă să-l împuște, dacă ar fi făcut cea mai mică mișcare 
de a încerca să fugă. 

— Isaac ne-a adus cu automobilul lui de la San Francisco, răs- 
punse el ca și cum ar fi vorbit despre un lucru banal. 

— Imposibil! exclamă Cromwell neîncrezător. 

— Şi eu credeam la fel, spuse Bronson, în timp ce-l ajuta pe 
Cromwell să urce treptele de la vagonul Pullman, apoi scoase altă 
pereche de cătuşe și le puse în jurul gleznelor lui Cromwell, după 
care îl împinse fără menajamente pe o canapea. 

Bell se întoarse și privi cu tristețe Locomobilul avariat. Un băr- 
bat cu abdomenul proeminent, îmbrăcat în salopetă, cu chipiu de 
mecanic de locomotivă și cărând un recipient cu petrol, veni din 
spate și se uită la automobil cu o privire uimită. 

— Pentru numele lui Dumnezeu, cum a ajuns epava asta pe 
calea ferată, în fața locomotivei mele? 

— E o poveste lungă, spuse Bell cu sfârșeală în voce. 

= Şi ce-o să se întâmple cu ea? 

Bell vorbi încet, aproape cu evlavi 

— Va fi transportată înapoi la fabrica din Bridgeport, Connecticut, 
unde va fi refăcută până va ajunge rabla asta? întrebă mecanicul, 
scuturând din cap. La ce bun să-ţi mai baţi capul? 

Bell se uită la Locomobil cu o expresie drăgăstoasă în privire 
şi exclamă: 

— Pentru că merită! 


Capitolul 34 


— Eşti un prost dacă îţi închipui că poți să mă răpești și să scapi 
uşor, spuse Cromwell cu un ton dispreţuitor. Nu ai nici o autoritate 
să mă arestezi fără un mandat. De îndată ce ajungem la San Fran- 
cisco, avocaţii mei vor cere să mă eliberați. După ce voi pune într-o 
lumină proastă Agenţia de Detectivi Van Dorn, voi pleca liber ca 
pasărea cerului. Pe urmă voi lansa o serie de procese care vor dis- 
truge agenția voastră și o vor acoperi de rușine. 

Cromwell stătea prins în cătușe de o canapea voluminoasă din 
mijlocul vagonului de zi. Avea încheieturile, picioarele, chiar și 
gâtul legate cu benzi de oțel, care erau prinse cu lanțuri de niște 
inele din podeaua din faţa zonei de marfă a vagonului. Nu își asu- 
maseră nici un risc. Patru agenţi Van Dorn bine înarmaţi din biroul 
de la Los Angeles se aflau în vagon la o distanță mai mică de trei 
metri de bandit şi își țineau pe genunchi puștile cu baionetă, încăr- 
cate şi pregătite. 

— Poate că ai avea o șansă să faci pe grozavul cu amicii tăi de la 
primărie, spuse Bell. Însă nu vei pleca liber de acolo decât așa cum 
pleacă un porc spre măcelărie. 

— Eu sunt nevinovat, spuse Cromwell fără intonaţie. Pot să 
dovedesc că nu am nici o legătură cu spargerile la bănci de care mă 
acuzi. Unde îţi sunt dovezile? Unde îţi sunt martorii? 

— Eu sunt unul dintre martori, răspunse Bell. Te-am recunoscut 
în ciuda deghizării tale în femeie în Telluride, înainte să mă împuști. 

— Dumneata, domnule Bell? Ce juriu din San Francisco ţi-ar 
crede mărturia? Procesul ar fi o farsă. Nu ai cum să-mi aduci nici 
măcar o învinuire, ce să mai spun de condamnare! 

Bell îi zâmbi şiret lui Cromwell. 

— Nu sunt eu singurul martor. Mai sunt și alţi oameni din oraşe- 
le unde ai comis crimele care te pot identifica. 

— Nu mai spune! Cromwell se lăsă pe spate pe canapea, ca și 
cum nu ar fi avut nici cea mai mică grijă din lume. Din ce am citit 
despre Banditul-Măcelar, întotdeauna a folosit deghizări în timpul 
infracțiunilor sale. Cum ar putea să fie identificat? 

— Va trebui să aștepți, și vei vedea. 

— Sunt un om foarte influent în San Francisco, continuă Cromwell 
cu convingere. Am contribuit masiv la alegerea tuturor judecători- 
lor curții superioare și federale. Îmi sunt datori. Același lucru l-aş 
putea spune despre cetățenii onorabili din San Francisco. Chiar 
dacă ai reuși să mă aduci în fața unui complet de judecată, nici un 
juriu format din oameni din orașul meu nu mă va condamna, în 
nici un caz dacă vor lua în considerație miile de dolari pe care 
le-am cheltuit pentru ei. 

— Îşi joci cartea înainte să te uiţi la ea, spuse Bell. Un judecător 
federal va fi trimis de la Washington pentru a-ţi audia cazul, iar 
procesul va fi mutat în altă parte, într-un loc unde să nu fii iubit de 
toată lumea. 

— Îmi permit cei mai buni avocaţi din toată țara, continuă 
Cromwell cu aroganță. Nici un juriu, indiferent de judecătorul care 
va prezida cazul, nu mă va condamna pentru infracțiuni cu atât de 
puţine dovezi, unde mai pui că mă bucur de reputația de om îndră- 
git de sărmanii din San Francisco. 

Bronson se înnegurase la chip de dezgust. Avu nevoie să-și 
adune toată voința ca să nu-i tragă un pumn lui Cromwell. 

— Să spui asta familiilor victimelor pe care le-ai ucis cu 
sânge-rece. Să le spui lor cum banii pe care i-ai furat s-au cheltuit ca 
să duci o viață luxoasă de bancher într-un conac din Nob Hill. 

Cromwell zâmbi cu insolenţă şi nu replică. Trenul începu să 
încetinească, Bronson se duse la una dintre ferestre şi se uită afară. 

— Ajungem la Santa Barbara. Mecanicul va opri probabil să 
ia apă. 

— Aş vrea să cobor la depou, spuse Bell. Este o chestiune minoră 
de care aș vrea să mă ocup. 

În clipa când trenul opri, Bell sări de pe scări pe peron și dispă- 
ru repede în depou. După zece minute, când mecanicul acționă flu- 
ierul locomotivei, atenționând că urma să pornească, Bell veni în 
fugă şi se urcă înapoi în vagonul Pullman. 

— Ce-a fost asta? întrebă Bronson. 

Cromwell suspectă imediat că se întâmplase ceva care nu era 
tocmai în interesul său. Se foi pe locul lui şi se aplecă în faţă să 
audă mai bine. 

— Liniile telefonice au fost reparate, îi răspunse Bell lui Bronson, 
după care își cobori privirile înspre Cromwell, cu un zâmbet sardo- 
nic. Am sunat la biroul Agenției Van Dorn, și le-am dat instrucțiuni 
colegilor noştri să o ia în custodie pe sora dumitale, drept complice. 

— Eşti nebun! strigă Cromwell. 

— Cred că am putea dovedi că este implicată şi ea în infracțiunile 
comise de Banditul-Măcelar. 

Cromwell dădu să se ridice de pe canapea, cu chipul răvăşit de 
ură, însă fu oprit pe loc de lanţurile de care era legat. 

— Porc mizerabil ce eşti! șuieră el printre dinţi. Margaret nu a 
avut nici o legătură cu toate aceste lucruri. Ea nu a ştiut nimic din 
ce am... Ezită înainte să spună ceva care să-l incrimineze. Se lăsă 
ușurel înapoi pe canapea, recăpătându-şi stăpânirea de sine şi aro- 
ganța. Ai să plătești scump pentru faptul că implici o femeie nevi- 
novată în acuzaţiile astea ridicole. Margaret se va reîntoarce în 

salonul ei în mai puţin de o oră după ce va fi acuzată pe nedrept de 
nişte infracțiuni despre care nu știe absolut nimic. 

Bell îl privi lung în ochi pe Cromwell, cu calmul unei pantere pe 
punctul de a devora o antilopă. 

— Margaret va vorbi, rosti Bell cu fermitate. Va spune tot ce știe 
în efortul ei de a-și salva fratele. Va minţi, bineînțeles, însă se va 
împotmoli în o mie de detalii la care nu va ști cum să răspundă. 
Margaret va fi martora care te va conduce fără să-şi dea seama 
către spânzurătoare, 

— Chiar dacă aş fi vinovat, Margaret nu ar rosti niciodată nici 
măcar un cuvânt împotriva mea, ripostă Cromwell cu convingere. 

— Ba o va face, dacă va şti că își va petrece în închisoare tot 
restul zilelor sale. Asta, și, în plus, pierderea unui stil de viață 
luxos, Să depună mărturie la proces va fi destul de simplu dacă 
va trebui să plătească un preţ foarte mare în cazul în care nu o va 
face. 

— O subestimezi foarte mult pe Margaret. 

— Nu prea cred, zise Bell calm. 

Cromwell zâmbi încordat. 

— Nu ai să poți niciodată să faci legătura dintre Margaret și 
infracțiuni, nu mai mult decât ai să poți convinge vreodată un juriu 
că sunt vinovat. 

Bell se uită la bancher. 

— Eşti vinovat? 

Cromwell râse şi arătă printr-un gest al capului înspre cei 
din vagon. 

— Să recunosc de față cu martori că eu sunt Banditul-Măcelar 
pe care-l căutaţi? Fii serios, Bell! șuieră el, omițând de data aceasta 
să i se mai adreseze cu „domnule“. Nu faci decât să mergi pe bâj- 
bâite şi ştii prea bine acest lucru. 

În clipa următoare, Bell trase mănușa de pe mâna stângă a lui 
Cromwell, şi scoase la iveală un tub de metal din locul unde fusese 
cândva degetul mic al acestuia. 

„—O'săvedem, spuse Bell gânditor. Om trăi și om vedea. 

Bell nu își asumă nici un risc. Când ajunseră în San Francisco, 
dădu ordin mecanicului să treacă de depoul principal și să se în- 
drepte către o linie secundară. Bronson avea pregătită o 
mică armată de agenţi care să-l escorteze pe Jacob Cromwell la o 
ambulanţă, unde acesta fu legat de o targă pe durata transportului 
prin oraș. 

— Nu ne putem asuma riscul să-l ducem pe Cromwell în închi- 
soarea de stat, fu de părere Bell. Are dreptate când spune că priete- 
nii lui l-ar scoate de acolo în mai puţin de o oră. Duceţi-l de partea 
cealaltă a golfului, la închisoarea de stat din San Quentin. ÎI ţinem 
la răcoare până când vom fi gata să îi aducem acuzarea oficială. 

— Toți reporterii de la toate ziarele din oraș vor fi gata să relate- 
ze acest eveniment, zise Bronson. 

— Vor trimite ştirea prin telegraf în toată țara, la fiecare ziar de 
aici şi până în Bangor, în Maine, completă Bell cu un zâmbet răută- 
| cios, Acum tot ce trebuie să facem este să avem grijă să nu ne scape 
printre degete. Cromwell va încerca să mituiască orice gardian care 
se va afla în preajma lui. 

— ÎL cunosc pe directorul închisorii San Quentin, spuse Bronson. 


Este un tip corect și de neînduplecat. Cromwell își va pierde vre- 
mea dacă își închipuie că l-ar putea mitui să-l lase să scape. 

— Să nu crezi că n-o să încerce, spuse Bell, privindu-l pe 
Cromwell în vreme ce acesta era transferat fără menajamente în 
ambulanță. Acoperiţi-i capul, astfel încât să nu-l recunoască 
nimeni. Pune-l pe director să jure că va păstra secretul şi spune-i să- 
l trimită la carceră, departe de ceilalţi prizonieri. Îi vom da directo- 
rului dimineaţă toate actele necesare. 

— Și Margaret? Mă îndoiesc că vreun judecător care a fost spon- 
sorizat de Cromwell va completa actele pentru arestarea ci. 

— Va trebui să acționezi cum se cuvine, îl instrui Bell. Pune pre- 
siune asupra ei. În clipa când va ști că fratele ei se află în custodia 
noastră, și că ar putea să se prăbușească și ea odată cu el, pun 
rămășag că Margaret își va aduna toți banii de care dispune şi îşi va 
lua picioarele la spinare. Și apoi va cădea exact în mâinile noastre, 

Înainte să se îndrepte către biroul lui Bronson, Bell se opri la un 
ghișeu de telegraf și îi trimise un mesaj detaliat lui Van Dorn, 
raportând capturarea cunoscutului Bandit-Măcelar. Mai ceru, de 
asemenea, şi tot ajutorul pe care i-l putea oferi colonelul Danzler de 
la guvernul federal. 


Cromwell avusese dreptate într-o privință. Margaret plecă de la 
departamentul de poliţie în mai puţin de treizeci de minute după ce 
fusese escortată acolo de către doi oameni de la agenția Van Dorn. 
Avocaţii lui Cromwell se aflau deja acolo aranjând cauțiunea în 
clipa în care sosise ea. Chiar și șoferul personal era prin apropiere 
ca s-o conducă acasă, așteptând în față în Rolls-Royce, staționat 
într-o zonă unde parcarea era interzisă. Un magistrat al curții 
apăruse în mod miraculos pentru a semna actele necesare pentru 
eliberare. Unui reporter care se întâmplase să se afle pe acolo pen- 
tru a scrie despre un caz de furt îi făcuse impresia că arestarea lui 
Margaret şi eliberarea ei aproape imediată nu fuseseră decât o for- 
malitate aranjată dinainte. 

Între timp, Bronson și agenții lui conduseră ambulanţa, trans- 
portându-l pe Cromwell pe feribotul care îi duse de partea cealaltă 
a golfului, în Marin County, iar de acolo până la închisoarea de stat 
din San Quentin. Așa cum afirmase Bronson, directorul se dovedi 
foarte cooperant şi chiar mândru să-l ţină în închisoarea lui pe fai- 
mosul Bandit-Măcelar, până când Bell și Bronson puteau să aranje- 
ze chemarea acestuia în fața instanţei. 

După ce părăsi biroul telegrafului, Bell se duse la banca lui 
Cromwell. Luă ascensorul până la biroul principal și se apropie de 
biroul lui Marion. 

— Ia-ți pălăria, îi zise el fără nici un preambul, pe un ton neutru. 
Îţi iei liber pentru restul zilei. 

Ea se clătină, fiind luată complet prin surprindere de apariţia 
lui bruscă după trei zile în care nu mai știuse nimic de el. Se simți 
copleșită de afecțiunea pe care i-o purta. Își dădu seama că nu avea 
nici o șansă să i se împotrivească, și totuși îi răspunse: 

— Nu pot să plec oricând îmi vine mie să fac asta. Aș putea 
să-mi pierd slujba. 

— Slujba ta e deja pierdută. Șeful tău se află după gratii, o anun- 
tă el, după care se duse în spatele ei și îi trase scaunul, ca să o ajute 
să se ridice în picioare. 

Ea se urni încet uitându-se nedumerită la el. 

— Ce vrei să spui? 

- Spectacolul s-a terminat. ÎI rețin pe Cromwell până în mo- 
mentul în care obțin mandatul necesar pentru arestarea lui şi docu- 
mentele pentru a-l acuza. 

Aproape ca și cum s-ar fi mișcat prin ceaţă, ea își luă pălăria și 
poşeta dintr-un dulap din spatele biroului, după care rămase acolo 
în picioare, nefiind sigură ce altceva ar fi putut să facă. Privirea îi 
alunecă într-o parte și își cobori ezitant ochii în podea, nevenindu-i 
să creadă. Niciodată nu îi trecuse prin cap că ar fi fost posibil ca 
Jacob Cromwell, în ciuda infracțiunilor sale, să fie cu toate acestea 
o persoană vulnerabilă. 

Bell o mai văzuse pe Marion îmbujorându-se şi mai înainte, și 
întotdeauna era impresionat de reacția ei timidă. Îi luă pălăria 
dintre degete și i-o așeză pe cap într-un unghi care îi dădea un aer 
ștrengăresc. 

— Îmi place cum îţi stă așa, spuse el râzând. 

— Ei bine, mie nu, zise ca cu o iritare tipic feminină în voce, în 
vreme ce își aranja pălăria în poziția potrivită pe părul ei minunat. 
Unde mă duci acum? 

— Jos pe plajă, unde putem să ne plimbăm pe nisip şi să discu- 
tăm despre evenimentele care s-au petrecut recent. 

— Mergem cu frumosul tău automobil? întrebă ea, și fu surprin- 
să să vadă expresia îndurerată care apăru pe chipul acestuia. 

— Mă tem că nu vom mai putea merge cu el nicăieri prea 
curând, răspunse Bell. 


Capitolul 35 


Construcţia închisorii din San Quentin începuse în mod promi- 
țător de Ziua căderii Bastiliei, pe 14 iulie 1852. De ce mai târziu își 
primise numele după un deținut faimos care fusese închis acolo 
pentru crimă, Miguel Quentin, nimeni nu ştia precis. Cuvântul 
„San“ înseamnă „sfânt“ în limba spaniolă. Quentin nu fusese nici 
pe departe un sfânt, însă numele lui rămăsese împământenit, iar 
închisoarea devenise cunoscută drept San Quentin. 

Cea mai veche închisoare de stat din California avusese parte 
de prima ei execuţie în 1893, când fusese spânzurat acolo Jose 
Gabriel pentru uciderea unui cuplu în vârstă pentru care lucra. Și 
femeile erau închise acolo, într-o clădire separată. Până în 1906, 
peste o sută de prizonieri muriseră între zidurilor închisorii, fie în 
urma crimelor comise între condamnaţi, fie a sinuciderilor sau a 
unor cauze naturale. Morţii erau îngropaţi în cimitirul situat în 
exteriorul zidurilor închisorii. 

Richard Weber, directorul închisorii, era un bărbat înalt, agil ca 
un gimnast, și plin de energie, un individ pasionat de muncă și 
dedicat serviciului său, Bine făcut, solid ca o stâncă, acesta afișa un 
zâmbet permanent, care îi curba ușor colțurile gurii. O persoană 
care ţinea strict la disciplină, dar în favoarea reeducării, el îşi punea 
deţinuţii să muncească la fabricarea de diverse produse, să lucreze 
în grădină şi să participe la o mulțime de programe educaționale. 
Faptul că-i retribuia cu sume mici de bani pe deținuți, împreună cu 

recompensarea lor prin reducerea sentințelor, îi crease reputația de 
director de închisoare dur, însă corect. 

Bronson avusese mare dreptate când susținuse că Weber nu 
putea fi mituit. Acesta era cunoscut ca o persoană care nu se deda 
la acte de corupție sau luare de mită. Catolic practicant, Weber şi 
soţia aveau opt copii. Salariul său de director al celei mai mari 
închisori de stat era destul de mare, însă rămânea prea puțin pentru 
vreo extravaganță. Visul său de a se retrage la pensie undeva la o 
fermă din valea San Joaquin nu rămăsese decât atât, un simplu vis. 
Deși se spune deseori că fiecare om are un preț, toți cei care îl 
cunoșteau pe directorul Weber îl considerau incoruptibil. Însă, 
după cum se dovedi în cele ce vor urma, sub învelișul acela dur de 
integritate era și el doar un simplu om. 

Curând după ce Cromwell fu trimis la carceră, Weber îl vizită 
pe banditul-bancher în celula lui minusculă care se afla cu două 
etaje sub clădirea principală a închisorii. După ce îi dădu ordin gar- 
dianului să descuie ușa de oţel, Weber pătrunse în celulă și se aşeză 
pe un scăunel pliant pe care-l adusese cu el. 

— Domnule Cromwell, i se adresă el politicos, bine ați venit la 
San Quentin! 

Cromwell se ridică de pe pat şi îl salută printr-un gest al capului. 

— Poate ar trebui să spun că vă sunt recunoscător pentru ospita- 
litate, însă acest lucru ar fi o minciună. 

— Din câte am înţeles, nu veți rămâne la noi decât pentru o 
scurtă perioadă de timp. 

— Până când voi fi dus în faţa instanței federale, zise Cromwell. 
Aşa v-a spus Bronson, de la Agenţia de Detectivi Van Dorn? 

Weber dădu din cap în semn de încuviințare. 

— A spus că așteaptă instrucțiuni de la Departamentul de Inves- 
tigaţii Criminalistice din Washington. 

— Ştiţi motivul pentru care am fost arestat? 

— Mi s-a spus că sunteți faimosul Bandit-Măcelar. 

— Sunteţi la curent cu statutul meu în cadrul comunității? între- 
bă Cromwell. 

— Da, sunt, răspunse Weber. Sunteţi proprietarul Băncii 
Cromwell și un filantrop apreciat. 

— Şi credeți că un astfel de om ar putea să jefuiască bănci și să 
ucidă zeci de oameni? 

Weber se foi în scaun. 

— Trebuie să recunosc că această idee mi se pare puțin cam 
exagerată. 

Cromwell se pregătea să îi dea lovitura. 

— Dacă v-aș da cuvântul meu că nu am comis nici o infracțiune 
și că acestea sunt niște acuzaţii false ale guvernului Statelor Unite 
pentru a-mi prelua banca, mi-ați da drumul de aici? 

Weber reflectă pentru o clipă, apoi clătină din cap. 

-Îmi pare rău, domnule Cromwell, însă nu am autoritatea de a 
vă elibera. 

— Chiar dacă acuzațiile oficiale nu au fost încă formulate? 

— Am fost asigurat că acuzaţiile sunt formulate chiar în aceas- 
tă clipă. 

— Dacă eu vă garantez că nu intenţionez să evadez, însă trebuie 
să mă duc direct la avocaţii mei din oraș și să obțin actele de elibe- 
rare necesare de la un magistrat al curții, atunci mi-aţi permite să 
părăsesc închisoarea? 

— Aș permite, dacă aș avea posibilitatea, spuse Weber. Însă ca di- 
rector al închisorii, nu pot permite ca dumneata să părăsești această 
închisoare înainte ca actele de eliberare să se afle în mâinile mele. În 
afară de asta, agenții de la Agenţia Van Dorn patrulează afară, din- 
colo de zidurile închisorii, pentru a vă împiedica să evadați. 

Cromwell se uită de jur împrejurul său la celula din beton, lipsi- 
tă de ferestre, cu ușa de oţel. 

— S-a întâmplat vreodată ca vreun deținut să scape de la carceră? 

— Nu şi la San Quentin. 

Cromwell făcu o pauză pentru a-și întinde capcana. 

— Să presupunem — doar ca presupunere, domnule director — că 
m-ai duce dumneavoastră personal la San Francisco? 

Weber îl privi cu interes. 

— Ce anume vă gândiţi să faceți? 

— Mă predați la biroul procurorului ținutului Horvath, şi cinci- 
zeci de mii de dolari bani gheaţă vor fi livraţi la casa dumitale din 
perimetrul închisorii printr-un mesager particular exact la o oră 
după aceea. 

Directorul cântări oferta lui Cromwell preţ de câteva momente. 
Ştia că nu era o ofertă făcută la întâmplare. Bancherul deținea 
multe milioane de dolari, iar oferta era în bani gheaţă, ceea ce nu 
lăsa nici o posibilitate de a fi depistaţi în situaţia în care anchetato- 
rii din poliție ar fi venit să-și bage nasul. Cincizeci de mii de dolari 
era o sumă imensă. Ar fi putut să ţină banii ascunși până la pensio- 
narea sa. Weber îşi făcu niște calcule și își dădu seama că era mai 
mult decât suficient să-și cumpere o fermă de prima mână în acel 
stat. Era o ofertă pe care nici măcar un bărbat onest şi integru nu o 
putea refuza. 

În cele din urmă, Weber se ridică de pe scaun, se îndreptă către 
uşa de oțel și bătu de trei ori în ea. Ușa se deschise și gardianul în 
uniformă intră. 

— Acoperă fața prizonierului cu o glugă și du-l în biroul din spate- 
le casei mele. Eu o să aștept acolo, spuse el, după care părăsi celula. 

Zece minute mai târziu, gardianul îl împinse pe Cromwell în 
biroul lui Weber. 

— Scoate-i gluga și cătușele! ordonă Weber. 

În clipa în care gluga fu îndepărtată și-i fură scoase cătuşele de 
la mâinile și picioarele lui Cromwell, gardianului i se ordonă să iasă 
din încăpere. 

— Cred că pot să mă bazez pe cuvântul dumitale de gentleman 
că voi primi compensaţia de care pomeneai la o oră după ce te voi 
lăsa în siguranță în incinta primăriei. 

Cromwell încuviință solemn din cap. 

— Puteţi să fiți sigur de acest lucru, veți avea banii în această 
după-amiază. 

— E destul de bine aşa, spuse Weber, după care se ridică și se 
îndreptă către un dulap. Reveni cu o rochie de damă, o pălărie, o 


URMĂRIREA 293 


poșetă şi un şal. Îmbrăcaţi-vă cu astea. Sunteţi un bărbat mic de 
statură şi cam de aceeași înălțime cu soția mea. Vă veţi deghiza 
până când vom trece de poarta interioară și de cea principală. Să 
ţineţi capul în jos, iar gardienii nu vor băga de seamă. Ea mă înso- 
țeşte deseori cu maşina prin zonă sau până în oraș. 

— Și cum rămâne cu agenţii de la Agenţia Van Dorn care patru- 
lează în fața zidurilor exterioare? 

— Eu sunt ultimul om pe care l-ar suspecta de trădare, explică 
Weber zâmbind ironic. 

Cromwell se uită la haine și râse. 

— Ce vă amuză așa? întrebă Weber. 

— A, nimic, răspunse Cromwell. Doar că am mai făcut acest 
lucru și altă dată. 

După ce Cromwell se îmbrăcă cu hainele soției directorului, își 
înfășură șalul în jurul gâtului și își trase pălăria în jos, astfel încât să 
îi acopere barba care începuse să-i crească pe obraji. 

— Sunt gata, anunţă el, 

Weber îl scoase din birou și îl duse prin curte la garajul în care 
se afla automobilul său Ford, model T. Cromwell învârti manivela 
fără nici o greutate și se așeză pe locul din dreapta. Maşina porni 
pe drumul cu pietriș înspre poarta interioară şi trecu de ea, în timp 
ce directorul făcu semn cu mâna. La poarta principală fu cu totul 
altă treabă. Acolo, doi gardieni se apropiară de director pentru a 
obţine autorizația lui specială pentru a deschide poarta. 

— Eu și Shari ne ducem în oraş să cumpărăm un cadou pentru 
ziua de naștere a surorii ei, explică el fără intonaţie. 

Gardianul din partea stângă a mașinii îl salută pe director după 
cum îi cerea datoria și îi făcu semn să treacă. Gardianul din partea 
dreaptă se uită lung la Cromwell, care se prefăcu preocupat să 
găsească ceva în poșetă. Gardianul își îndoi picioarele ca să se uite 
pe sub pălăria ei, însă Weber prinse mișcarea și se răsti la el: 

— Nu te mai zgâi atâta și deschide poarta! 

Gardianul se îndreptă și îi făcu semn mecanicului din turn care 
controla mecanismul, iar acesta deschise ușile masive din oţel. 

Imediat ce acestea se deschiseră suficient cât să treacă printre ele cu 
Fordul, Weber împinse șocul și își ridică piciorul de pe pedala 
ambreiajului. Automobilul țâşni din loc și curând începu să scoată 
sunete explozive pe drumul către zona de îmbarcare pentru feribo- 
tul de San Francisco. 


Capitolul 36 


— Ce-a făcut?! urlă Bell în telefon. 

— Ce s-a întâmplat? întrebă Bronson, intrând în birou în mo- 
mentul în care Bell închidea telefonul. 

Bell se uită la el, cu chipul schimonosit de furie. 

— Prietenul tău, corectul şi incoruptibilul director de la San 
Quentin, i-a dat drumul lui Cromwell. 

— Nu pot să cred! izbucni Bronson ncîncrezător. 

— Ba poți foarte bine să crezi! sări Bell. Tocmai am vorbit cu 
Marion Morgan, secretara personală a lui Cromwell. Mi-a spus că 
acesta a intrat în biroul lui acum cinci minute. 

— Trebuie să se fi înșelat! 

— Ba are perfectă dreptate, spuse Curtis din ușă. Pe urmă i se 
adresă lui Bronson: Unul dintre agenții dumitale care o urmărea pe 
sora lui, Margaret, l-a văzut cum a coborât treptele de la primărie 
şi s-a urcat în automobilul ei. 

— Directorul Weber să ia mită, murmură Bronson. Nu m-aș fi 
gândit niciodată la asta! 

— Cromwell i-a oferit probabil răscumpărarea unui rege, 
spuse Bell. 

— Agenţii mei de la închisoare mi-au raportat că Weber a plecat 
în automobilul său împreună cu soția sa ca să facă niște cumpără- 
turi în oraș. 

— Nu ar fi pentru prima dată când Cromwell se deghizează în 
femeie, murmură Bell furios. Fără îndoială că și-a aruncat apoi 
rochia cât colo în momentul în care nu au mai fost în raza vizuală 
de la San Quentin, înainte să se urce pe feribot. 

— Și acum ce facem? întrebă Curtis. 

— I-am telegrafiat colonelului Danzler, şeful Departamentului de 
Investigaţii Criminalistice al Statelor Unite. El va aranja ca un 
judecător federal să emită un mandat de arestare pentru Cromwell, 
care să nu poată fi respins de sistemul orăşenesc sau de stat. În clipa 
în care vom avea în mână acest mandat, vom putea să-l scoatem pe 
Cromwell din circulaţie de-a binelea. 

— Asta o să dureze cel puţin patru zile pe calea ferată, observă 
Bronson. Și dacă va încerca să fugă din țară? Nu avem nici un mij- 
loc legal de a-l opri. 

— Nu aveam nici un mijloc legal să-l arestăm nici în San Diego, 
replică Bell. O să-l înșfăcăm din nou și o să-l ţinem la răcoare 
într-un loc secret până când vor sosi actele. 

Bronson păru neîncrezător. 

— Înainte să putem pune mâna din nou pe Cromwell, amicii lui, 
primarul, şeful poliţiei şi șeriful statului îl vor proteja cu o armată 
de polițiști și oameni ai legii înarmaţi până în dinți. Cei șapte agenți 
ai mei vor fi în număr prea mic, într-un raport de unu la douăzeci, 
dacă vor încerca să-l prindă. 

— Cromwell are o influenţă atât de mare? întrebă Curtis. 

— Gradul de corupție din San Francisco face ca Tammany Hall, 
mașinăria politică a oraşului New York, să arate ca o mănăstire de 
măicuţe, spuse Bronson. Cromwell s-a întrecut pe sine însuși pentru 
a menţine oficialităţile orașului bogate și cu osânza groasă. 

Bell zâmbi cu şiretenie. 

— Și noi vom avea propria armată, spuse el încet. Colonelul 
Danzler va chema regimentul armatei care e staționat la Presidio, 
dacă îi voi cere acest lucru. 


URMĂRIREA 297 


— S-ar putea să avem nevoie de ei mai repede decât crezi, zise 
Bronson. Dacă Cromwell își scoate toate lichiditățile din bancă și 
mai închiriază un tren, se va afla dincolo de granița cu Mexicul, 
liber ca pasărea cerului, înainte ca noi să putem mișca un 
deget măcar. 

— Are dreptate, încuviință Curtis. După cum stau lucrurile, sun- 
tem neajutoraţi. Nu avem cum să-l atingem. Până când Danzler 
poate lua legătura cu comandantul de la Presidio şi să dea ordin 
trupelor să vină mărșăluind în oraș, va fi deja prea târziu. Banii de 
mită ai lui Cromwell îi vor unge drumul afară din oraș. 

Bell se lăsă pe spate în scaun și își fixă privirile în tavan. 

— Nu neapărat, spuse el tărăgănat. 

— Ce i-o mai fi trecând prin mintea aceea întortocheată? între- 
bă Curtis. 

— Să presupunem că președintele Statelor Unite i-ar cere preşe- 
dintelui de la Căile Ferate Southern Pacific să nu îi închirieze lui 
Cromwell nici un tren? 

Bronson se uită la el. 

— Este posibil așa ceva? 

— Colonelul Danzler are o mare influență în Washington, rosti 
Bell dând din cap. Van Dorn mi-a spus că el și președintele Roose- 
velt sunt foarte apropiaţi. Au luptat cot la cot la San Juan Hill, în 
război. Cred că pot afirma cu certitudine că l-ar putea convinge pe 
președinte să facă acest lucru. 

— Și dacă Cromwell închiriază un vapor? îi veni lui Bronson 
ideea. 

— Atunci o navă de război a Statelor Unite va fi trimisă să 
oprească vaporul pe mare, îl va lua pe Cromwell și îl va aduce la 
San Francisco. Până atunci, vom fi în posesia mandatelor necesare 
pentru arestarea și trimiterea lui în faţa curții. 

— Sună ca și cum ai avea acoperite toate posibilitățile, îi spuse 
Bronson admirativ. 

— Cromwell este un mușteriu alunecos, constată Bell. Dacă exis- 
tă vreo posibilitate de a scăpa din plasa noastră, se va gândi cu sigu- 
ranță la ea. Făcu o pauză să se uite la ceasul de pe perete. Patru și 
treizeci și cinci, Am o întâlnire la cină la ora șase. 

— Cu Marion Morgan? întrebă Curtis cu un zâmbet șiret. Am 
impresia că în afară de faptul că stă cu ochii pe Cromwell, între voi 
doi s-a înfiripat ceva. 

— Este o domnişoară extraordinară, încuviință Bell printr-o miş- 
care a capului, după care se ridică în picioare și își trase haina pe el. 
A aranjat să luăm cina la ea acasă. 

— Prietenul nostru e un tip norocos, fu de părere Bronson, 
făcându-i din ochi lui Curtis. 

— Am pierdut noţiunea timpului, spuse Bell. În ce zi suntem? 

— Marţi, 17 aprilie, răspunse Curtis. Pe urmă adăugă cu umor: 
Iar anul e 1906. 

— Anul îl știam, spuse Bell în vreme ce ieșea pe ușă. Ne vedem 
cu toții dimineaţă. 

Din nefericire, unul dintre cei trei bărbaţi din încăpere nu avea 
să mai prindă ziua următoare. 


Margaret opri Mercedesul sub o arcadă care adăpostea vehicu- 
lele de la ușa principală a conacului, înainte să treacă în curtea din 
spate. De când îl luase pe fratele ei din fața primăriei, îl condusese 
la bancă, unde acesta petrecuse două ore închis în birou. După ce 
ieşise, se îndreptară direct spre Nob Hill, fără să discute. Şoferul lor 
apăru din garajul care adăpostea caleștile și băgă mașina înăuntru. 
De îndată ce păşiră în holul de la intrare, Margaret își scoase 
pălăria și o trânti pe pardoseală, uitându-se la fratele ei cu flăcări 
în priviri. 

— Sper că eşti satisfăcut că ai aruncat pe apa sâmbetei toată ago- 
niseala noastră de până acum. 

Cromwell se îndreptă cu pasul unui om bătrân către camera de 
zi şi se lăsă extenuat într-un scaun. 

— Am făcut greșeala de a-l subestima pe Bell, explică el. M-a 
prins înainte să pot da lovitura la banca din San Diego. 

Margaret simți cum îi fuge pământul de sub picioare, şi întreaga 
ei dispoziţie se schimbă deodată. 

— Isaac este în viață? L-ai văzut? 

El o fixă cu privirea și îi spuse cu un umor sec: 

— Pari să manifești un interes neobişnuit față de el. Te bucuri că 
duşmanul nostru încă mai face umbră pământului? 

— Dar spuneai că l-ai omorât în Telluride. 

Cromwell vorbi ca și cum ar fi descris o încărcătură de cărbune, 

— Aşa am crezut, însă se pare că a supravieţuit. Este singura gre- 
şeală pe care am făcut-o în douăzeci de ani. 

— Atunci el este cel care te-a adus înapoi de la San Diego și te-a 
băgat la San Quentin. 

Cromwell dădu din cap în semn de încuviințare. 

— Nu avea nici un drept să facă acest lucru. A încălcat legea. Iar 
acum Bell se va da peste cap să mă proclame drept Banditul-Măce- 
lar şi să mă trimită la spânzurătoare. 

— Nu va fi ușor să plecăm din oraș. Detectivii de la Agenţia Van 
Dorn ne urmăresc fiecare mișcare. 

— Nu am nici cea mai mică intenție să îmi iau tălpășița ca un 
hoţ în noapte. A sosit vremea ca toți cei cărora le-am oferit favoruri 
și finanţări să îmi întoarcă serviciile, împiedicându-i pe cei de la 
Agenţia Van Dorn să pună mâna pe noi până când vom fi gata să 
plecăm în liniște către zone mai însorite. 

Ea se uită la el cu hotărâre, gândindu-se la ce aveau de făcut. 

- Îi vom angaja pe cei mai buni avocați din New York. Va fi im- 
posibil să te condamne. Îi vom face pe Isaac Bell și Agenţia de 
Detectivi Van Dorn de râsul națiunii. 

— Nu am nici cea mai mică îndoială că vom învinge la proces, 
spuse el liniștit, uitându-se la sora lui cu o expresie serioasă pe chip. 
Însă se va termina cu admirata noastră instituție din San Francisco. 
Banca va suferi un dezastru financiar, fiindcă e de așteptat ca 

majoritatea clienţilor noștri să plece la băncile concurente de teama 
unui scandal. Banca Naţională Cromwell își va închide ușile, con- 
cluzionă el, după care făcu o pauză de efect. Doar dacă nu... 

— Doar dacă nu? întrebă ea, întâlnindu-i privirea neînduplecată. 

— Ne transferăm în mare secret valorile într-un alt oraș, din altă 
ţară, unde vom putea să lansăm un nou imperiu financiar, sub un 
alt nume. 

Margaret se relaxă în mod vizibil în momentul în care începu 
să-și dea seama că nu era chiar totul pierdut și că stilul ei de viață 
nu se va duce pe apa sâmbetei în cele din urmă. 

— La ce oraș și la ce țară te-ai gândit? Mexic? Brazilia, poate? 

Cromwell zâmbi cu viclenie. 

— Draga mea surioară, nu pot decât să sper că şi domnul Bell 
gândește la fel ca și tine. 

Se simţea pe deplin satisfăcut, considerând că nu avea nevoie 
decât de trei ore în dimineața următoare pentru a se ocupa de 
transportul rezervelor de bani lichizi din banca sa. Cât timp stătuse 
la birou, aranjase ca titlurile bancare să fie deja trimise din țară 
prin telegraf. Iar el şi cu Margaret nu mai aveau altceva de făcut 
decât să-și împacheteze câteva lucruri și să încuie casa, lăsând-o pe 
seama unui agent imobiliar să o vândă. Iar apoi nu va mai fi decât 
o nimica toată, odată ce vor trece granița și vor lăsa Statele Unite 
în urma lor. 


Bell stătea uitându-se gânditor la focul care ardea în şemineul 
din apartamentul lui Marion, în vreme ce ea trebăluia prin bucătă- 
rie. El adusese o sticlă de Cabernet Sauvignon, California Beringer 
1900, şi băuse deja jumătate de pahar când Marion intră în încăpe- 
re și începu să așeze masa. El își ridică privirea și simţi o dorință 
puternică de a se duce la ea şi de a o săruta pe buze. 

Arăta fermecător, cu silueta ei elegantă în formă de clepsidră, 
cu rotunjimi ample și sânii plini. Era îmbrăcată cu o bluză din satin 
roz cu dantelărie care cădea în cascade, și care îi ajungea până sub 

bărbie, făcând să pară şi mai lung gâtul său grațios. Fusta lungă era 
de asemenea de culoare roz și cădea ca o cupă de crin întoarsă. 
Chiar și așa, cu un șorț mare în față, care îi acoperea jumătate din 
partea de sus, tot arăta elegantă. Părul blond de culoarea grâului 
strălucea la lumina lumânărilor de pe masă. Era pieptănat pe spate 
şi prins cu o fundă de mătase, dezvăluindu-i urechile delicate. Bell 
îşi stăpâni dorința de a o săruta și se mulțumi s-o privească. 

= Nu e nici o specialitate, spuse ea, venind lângă el și așezându-se 
pe braţul fotoliului în care stătea el. Sper că îţi place friptura la cuptor. 

— Am o pasiune pentru friptura la cuptor, susținu el, pierzându-și 
complet controlul, trăgând-o pe genunchii lui și sărutând-o lung și 
pătimaș. Ea se încordă, apoi tremură, iar ochii îi deveniră imenși și 
îi fură străbătuţi de un val verde ca adâncul mării. Când se desprin- 
seră din îmbrăţișare, se clătină puţin. Ochii îi deveniră îndrăzneți, 
şi expresia galeşă. Respirația i se înteți şi se lăsă pradă senzualități 
o senzație profundă pe care nu o mai trăise cu nici un alt bărbat. 
Încet, se ridică de pe genunchii lui și se îndreptă, nesigură pe 
picioare, dându-și pe spate o șuviță de păr care îi alunecase de 
la tâmplă. 

— Ajunge cu asta, mai ales dacă nu vrei să mănânci o friptură la 
cuptor arsă de-a binelea. 

— Şi cât trebuie să mai sufăr așa, cu stomacul gol? 

Ea râse şi spuse: 

— Încă zece minute. Aştept să se mai înmoaie puţin cartofii. 

El o privi întorcându-se în bucătărie, cu mersul la fel de grațios 
ca al unei gazele. În timp ce ca așeza farfuriile pe masă, el umplu 
încă o dată paharele, apoi se așezară. Mâncară în liniște timp de 
câteva momente, după care Bell spuse: 

— Totul este delicios. Într-o zi, vei fi soţia minunată a unui băr- 
bat norocos. 

Cuvintele o învăluiră ca o adiere caldă care îi mângâie ceafa și 
un val de roșeaţă îi acoperi sânii, întărindu-i sfârcurile. În străfun- 
durile fiinţei, ea spera că sentimentele lui se îndreptau în direcția 

respectivă, însă se şi temea ca nu cumva afecțiunea pe care i-o 
purta să dispară, iar el să plece într-o seară, pierzându-se în întune- 
ric, fără să se mai reîntoarcă vreodată. 

Bell îşi dădu seama de confuzia lui Marion, însă îi fu teamă să 
abordeze acest subiect. Prin urmare, schimbă subiectul de conversație. 

— Cât timp a rămas Cromwell în bancă astăzi? 

— Cea mai mare parte a timpului și-a petrecut-o în birou, şi 
părea foarte secretos. A mai făcut şi trei drumuri până jos, la seif, 
povesti ea, iar emoția i se transformă rapid în mânie. 

Era furioasă pe ea însăși pentru că îi răspundea cu vorbele 
potrivite, în loc să își exprime calm sentimentele față de el. 

— Ai vreo idee ce are de gând să facă? 

— Părea foarte misterios, zise ea scuturând din cap, după care își 
ridică privirea înspre el şi un zâmbet firav îi apăru pe buze, Însă cât 
timp a stat în seif, m-am strecurat în biroul lui şi am aruncat o pri- 
vire peste hârtiile care erau împrăștiate pe masa de lucru. 

El aşteptă ca ea să continue, însă ea îl lăsă câteva momente să se 
perpelească, ca și cum s-ar fi răzbunat că îi ignorase sentimentele 
faţă de el. 

— Completa niște formulare bancare și transferuri de bani. 

— Normal. Ne-am gândit deja că el şi cu Margaret au de gând 
să fugă din ţară şi să transfere fondurile băncii la o destinaţie 
anume. Sub nici o formă Cromwell nu va rămâne în oraș să se 
lupte cu noi în fața curţii federale. 

— Cam aşa se pare, spuse Marion încetișor, dorind să-și petrea- 
că timpul în care erau împreună într-un mod mai apropiat și mai 
personal. 

— Ai putea să-mi spui unde trimitea fondurile băncii? 

— Nu erau completate decât sumele, spuse ea clătinând din cap, 
nu și băncile care urmau să le primească. 

— Şi ce crezi că făcea în seif? 

— Nu pot decât să bănuiesc că împacheta în lăzi rezervele de 
bani lichizi, pregătindu-se să-i transporte la o altă bancă, în orașul 
unde şi-au propus să se ducă. 

— Eşti o femeie foarte inteligentă, spuse el, zâmbind. Și dacă ai 
fi în locul lui Jacob și al lui Margaret, unde te-ai duce? 

— Nu ar fi în siguranță nicăieri în Europa, răspunse Marion fără 
nici o ezitare. Băncile de pe continent colaborează cu guvernul Sta- 
telor Unite pentru înghețarea fondurilor ilegale. Sunt mult prea 
multe alte țări unde și-ar putea ascunde banii și unde să înceapă 
să-și construiască un nou imperiu. 

— Ce părere ai de Mexic? întrebă Bell, impresionat de intuiţia 
lui Marion. 

— Margaret nu ar putea niciodată să trăiască în Mexic, replică 
ea scuturând din cap. Locul acela e prea primitiv pentru gusturile 
ei. Buenos Aires din Argentina ar putea fi o posibilitate. Orașul este 
foarte cosmopolit, însă nici unul din ci nu ştie o boabă de spaniolă. 

— Singapore, Hong Kong, Shanghai? sugeră Bell. Crezi că vreu- 
nul dintre aceste orașe ar prezenta vreun interes pentru ei? 

— Poate Australia sau Noua Zeelandă, spuse ea gânditoare. Însă 
în decursul timpului în care am lucrat pentru el am învăţat un 
lucru: Jacob nu gândește la fel ca majoritatea oamenilor. 

— Și experiența mea cu el m-a condus la aceeași concluzie, con- 
firmă Bell. 

Marion tăcu, în acest timp servindu-l cu încă o porție de friptu- 
ră, cartofi și legume. 

— Ce-ar fi să-ţi lași mintea să se odihnească puţin și să te bucuri 
de rezultatul muncii mele? îi propuse ea zâmbind. 

— Iartă-mă, spuse el cu sinceritate. Am fost o companie plicti- 
coasă la această cină. 

— Sper că îţi place tarta cu lămâie și bezea ca desert. 

-Îmi place la nebunie tarta cu lămâie și bezea, spuse el râzând. 

— Aşa ar fi şi de aşteptat. Am făcut cât să ajungă la o mică 
armată. 

"Terminară felul principal de mâncare şi Isaac se ridică să o 
ajute la strânsul mesei. Ea îl împinse înapoi pe scaun. 

— Unde crezi că te duci? îl întrebă ea. 

El se uită la ca ca un băiețaș certat de mama lui. 

— Voiam să te ajut. 

— Stai jos şi termină-ţi vinul, rosti Marion cu hotărâre. Musafirii 
nu muncesc la mine în casă, în special musafirii de sex masculin. 

El o privi cu şiretenie. 

— Şi dacă nu aș fi un musafir? 

Ea se întoarse cu spatele, de teamă să nu se vadă cât era de 
tulburată. 

— Păi atunci, te-aş pune să repari o țeavă spartă, o balama de o 
ușă care scârțâie și un picior rupt de la masă. 

— Să ştii că aș putea face asta, spuse el cu convingere. Întâmpla- 
rea face că sunt foarte îndemânatic. 

Ea îl privi neîncrezătoare. 

— Un fiu de bancher care să fie îndemânatic? 

El se prefăcu jignit. 

— Nu am lucrat numai în banca tatălui meu. La paisprezece ani 
am fugit de acasă și m-am alăturat circului Barnum și Bailey. Am 
ajutat la ridicarea și strângerea corturilor, am hrănit elefanții și am 
făcut tot felul de reparații la circ, povesti el, după care făcu o pauză 
și o expresie de tristeţe i se așternu pe chip. După opt luni, m-a găsit 
tatăl meu, m-a dus acasă cu forța și m-a trimis înapoi la școală. 

— Asta înseamnă că ai absolvit colegiul. 

— Harvard. Phi Beta Kappa!, în economie. 

— Şi un tip deştept pe deasupra, adăugă ea, de-a dreptul 
impresionată. 

— Dar tu? se interesă el. Unde ai făcut școala? 

— Am făcut parte din prima promoție care a absolvit la Univer- 
sitatea Stanford. Mi-am luat licența în drept, însă imediat după 


1 Magna cum laude (n.tr:) 

aceea am descoperit că firmele de avocați nu aveau obiceiul să 
angajeze femei, aşa că am intrat în sistemul bancar. 

— Acum e rândul meu să fiu impresionat, spuse Bell cu sincerita- 
te. S-ar părea că mi-am întâlnit perechea. 

Deodată, Marion nu mai spuse nimic și pe chip i se aşternu o 
expresie stranie. Bell se gândi că se întâmplase ceva. Se grăbi la ca 
și îşi petrecu braţul în jurul ei. 

— Ți-e rău? 

Ea se uită la el cu ochii ei verzi ca o mare de corali. Păreau mai 
întunecați din cauza concentrării. Pe urmă reuși să îngaime: 

— Montreal! 

— Ce ai spus? o întrebă, aplecându-se înspre ea. 

— Montreal... Jacob şi Margaret au de gând să fugă dincolo 
de granița cu Canada, la Montreal, unde el ar putea să deschidă o 
altă bancă. 

— De unde ştii acest lucru? o întrebă Bell, surprins de atitudinea 
ciudată a lui Marion. 

— Tocmai mi-am amintit că am văzut mâzgălit numele oraşului 
Montreal pe o bucată de hârtie, lângă telefonul lui, explică ea. Nu 
m-am gândit că e ceva cu adevărat important și am alungat ideea 
din minte. Acum însă totul are sens. Ultimul loc unde autoritățile 
i-ar căuta pe cei doi Cromwell ar fi în Canada. Ei ar putea să-şi 
asume cu ușurință alte identități şi să plătească oamenii potriviți 
pentru a deveni niște cetățeni respectabili și să pună bazele unei 
instituţii financiare solvente. 

Expresia de confuzie dispăru de pe chipul lui Bell. 

— Se potrivește foarte bine, şopti el. Canada este probabil ulti- 
mul loc unde ne-am gândi să căutăm. Drumul cel mai comun pe 
care infractorii l-au folosit ca să scape de-a lungul anilor este pe la 
granița de sud cu Mexicul, de unde de obicei se îndreptă și mai 
spre sud. Pe urmă, încet, uită de cei doi Cromwell și deveni tăcut, 
blând şi drăgăstos și o luă în braţe. Ştiam eu că era un motiv pentru 

care m-am îndrăgostit de tine, spuse el cu vocea coborâtă şi gutura- 
lă. Eşti mai deşteaptă decât mine. 

Ea tremură din tot corpul și îşi încolăci braţele în jurul gâtului său. 

— O, Doamne, Isaac, și eu te iubesc. 

El îi sărută uşor buzele și o duse în braţe din camera de zi în 
dormitor. Ea se dădu puțin înapoi și își ridică privirea înspre el, cu 
o expresie ștrengărească în ochi. 

— Și cum rămâne cu tarta cu lămâie şi bezea? întrebă ea. 

El îşi cobori privirea spre chipul ei încântător și râse, 

— Putem s-o mâncăm și la micul dejun. 

Bell nu ar fi putut să prevadă, și cu atât mai puţin să știe, că în 
câteva ore tarta nu va deveni decât o amintire încețoșată. 


Capitolul 37 


Considerat o emblemă a Vestului, în 1906, San Francisco era un 
oraș al contradicțiilor. Un scriitor îl descria ca pe un Babilon al gran- 
dilocvenţei, un Paris al romantismului, și un Hong Kong al aventurii, 
Altul a mers și mai departe, numindu-l „poarta către paradis“, 

Poate că era dinamic și interesant, însă, în realitate, San Fran- 
cisco era un oraș în dezvoltare, murdar, plin de funingine, urât 
mirositor, zgomotos, corupt şi vulgar, cu mai puţin farmec decât 
Londra anilor 1700, În acest loc, bogăția incredibilă se împletea cu 
cea mai sordidă sărăcie. Fumul de cărbune provenind de la vapoa- 
rele cu aburi, locomotive, topitorii, sobele și hornurile caselor învă- 
luia străzile deja pavate cu bălegarul a mii de cai. Nu exista nici o 
stație de tratare a apelor uzate, iar cerul înnegurat deborda de 
mirosuri fetide. 

Majoritatea clădirilor erau construite din lemn. Comandantul 
pompierilor din oraș descria totul, începând de la casele îngrijite din 
Telegraph Hill, la vilele elegante din Nob Hill și terminând cu 
magherniţele și cocioabele din cartierele mărginaşe, ca pe o mare de 
butoaie cu pulbere care aşteptau să li se dea foc. Această imagine și 
acest mit aveau să se schimbe dramatic în două minute și jumătate. 

La ora 5.12, în dimineaţa zilei de 18 aprilie, soarele începuse să 
lumineze cerul dinspre răsărit. Felinarele cu gaz de pe străzi fusese- 
ră stinse, iar tramvaiele începură să iasă din depou huruind și pre- 
gătindu-se pentru obișnuitul du-te-vino în susul și în josul 
numeroaselor dealuri din oraș. Muncitorii matinali se îndreptau 

spre slujbele lor, în vreme ce alţii, care lucraseră în orele târzii ale 
nopții, se întorceau spre casă. Brutarii se aflau deja în fața cuptoa- 
relor. Poliţiştii din tura de dimineața devreme încă își făceau rondul, 
așteptându-se la o altă zi fără incidente, în timp ce un vânt uşor, 


care nu mai purta cu el ceața obișnuită, bătea dinspre vest. Însă la 
ora 5,12, viaţa liniștită din San Francisco și din împrejurimile sale 
fu zguduită de un muget puternic și înfricoșător care venea din 
adâncimile pământului, la câțiva kilometri sub nivelul mării, dinco- 
lo de podul Golden Gate. Infernul se pogorâse asupra orașului 
San Francisco, 

Primul șoc zgudui satele din împrejurimi și fu simțit în toată 
zona golfului. Douăzeci şi cinci de secunde mai târziu, undele de 
şoc înspăimântătoare ale cumplitului seism loviră orașul ca o mână 
monstruoasă care mătură teancurile de cărți de pe o masă. 

Stânca faliei San Andreas, ai cărei pereţi se frecau unii de alții 
de milioane de ani, se fisură brusc, în vreme ce placa tectonică 
nord-americană de sub pământ, și cea a Oceanului Pacific, de sub 
ape, se desprinseră din strânsoare și își schimbară poziţia în direcții 
opuse, una spre nord, iar cealaltă înspre sud. Forţa de neimaginat a 
cutremurului se îndreptă către orașul lipsit de apărare cu o viteză 
mai mare de zece mii de kilometri la oră, într-o dezlănțuire dezas- 
truoasă, care avea să lase în urmă un număr de morți și de distru- 
geri nemaiîntâlnit până atunci. 

Unda de şoc lovi cu o repeziciune sălbatică. Pavajul străzilor 
dinspre părțile de est și de vest începu să se ridice, pentru ca ime- 
diat după aceca să cadă în fisurile formate, în timp ce unda cutre- 
murului se rostogolea în continuare necruțătoare, făcând clădirile 
din calea sa să vibreze și să se clatine ca niște sălcii în timpul unui 
uragan. Lemnul, mortarul și cărămizile nu fuseseră menite să rezis- 
te unui atac atât de violent. Una câte una, clădirile începură să se 
prăbușească, iar zidurile acestora se surpau în stradă într-o avalan- 
șă de praf și dărâmături. Toate ferestrele magazinelor de pe bule- 
vardele principale pocniră și se sfărâmară pe trotuare, într-o 
explozie de cioburi ascuțite. 

Clădirile înalte de cinci sau de zece etaje din centrul de afaceri 
al orașului se prăbușiră într-un bubuit înfiorător, care se auzi ca o 
detunătură de tun. Crăpături se căscau și pe urmă se închideau la 
loc pe străzi, unele umplându-se cu apa de dedesubt, care se revăr- 
sa în rigole. Şinele tramvaielor era contorsionate și îndoite ca nişte 
spaghete. Șocurile cele mai violente durară ceva mai mult de un 


minut înainte s 
mici ale seismului continuară să fie simțite timp de câteva zile. 

Când lumina zilei pătrunse prin tot acel haos, tot ce mai rămă- 
sese din orașul imens cu clădiri înalte, cu un număr enorm de 
magazine, birouri, bănci, teatre, hoteluri, restaurante, cârciumi și 
bordeluri, case și apartamente, era doar o suprafață de aproape 
două sute de kilometri pătrați de mormane de zidărie distrusă, lem- 
nărie crăpată și metal contorsionat. Deși păruseră rezistente, majo- 
ritatea clădirilor nu fuseseră întărite cu beton armat și se 
prăbușiseră în primele treizeci de secunde ale cutremurului. 

Clădirea primăriei, cel mai impresionant edificiu la vest de Chi- 
cago, era căzută la pământ, distrusă complet, și bucăţi întregi din 
coloanele sale turnate în fier zăceau în stradă. Palatul Justiţiei era 
un schelet de grinzi din oțel mutilate. Academia de Științe dispăru- 
se ca și cum nu ar fi existat vreodată. Clădirea Poștei mai era încă 
în picioare, însă fusese și ea foarte afectată. Teatrul Majestic nu 
avea să mai găzduiască niciodată vreo reprezentaţie. Numai reduta- 
bila clădire Wells Fargo cu șase etaje refuzase să se prăbușească, în 
ciuda interiorului care era distrus. 

Mii de hornuri căzuseră printre primele, Nici unul nu fusese 
prevăzut cu întărituri în caz de cutremur. Fiind atât de înalte deasu- 
pra acoperișurilor, neavând nici un pic de flexibilitate și fără fortifi- 
caţii, se cutremuraseră şi pe urmă se frânseseră, căzând peste case 
și pe străzile care erau deja ticsite de moloz. Mai târziu se dovedi că 
mai mult de o sută de persoane muriseră în propriile paturi din 
cauza hornurilor care îi striviseră. 

Casele din lemn de două sau trei etaje se clătinaseră ca niște 
beţivi în toate direcţiile, contorsionate din temelii și strâmbate în 


scadă în intensitate, deşi replici intermitente mai 

unghiuri groteşti. Surprinzător, rămăseseră intacte, însă se mișcase- 
ră din temelii chiar mai mult de șase metri, unele dintre ele traver- 
sând trotuarul până în mijlocul străzii. Deși pereții exteriori erau 
intacți, interioarele erau distruse în totalitate, podelele se prăbușise- 
ră, grinzile se rupseseră, iar mobila şi oamenii din interior fuseseră 
striviți pur și simplu și îngropați sub moloz. Casele mai modeste din 
partea săracă a orașului se năruiseră într-o grămadă de grinzi și de 
bârne de susținere crăpate. 

Cei care supraviețuiseră cutremurului erau împietriți din cauza 
șocului, neputând să dea glas traumei nici măcar în șoaptă. În 
vreme ce norii uriași de praf începuseră să se așeze, țipetele răniți- 
lor sau ale celor blocaţi între structurile căzute se auzeau ca niște 
tânguiri înăbușite. Chiar și după ce trecuse prima undă puternică a 
seismului, pământul încă mai era zguduit de replicile care conti- 
nuau să arunce ziduri de cărămidă în stradă și care, la rândul lor, 
provocau alte vibrații şi huruituri ciudate. 

Puţine orașe din istoria civilizației omenești suferiseră distrugeri la 
o scală atât de mare ca San Francisco. Și totuși, era doar primul act 
dintr-o serie de cataclisme și mai terifiante care de-abia începuseră. 


Șocul cutremurului aruncă patul pe care-l ocupau Isaac și 
Marion în partea cealaltă a camerei lor. Apartamentul în care se 
aflau huruia și se zgâlțâia într-o serie de convulsii. Zgomotul era 
asurzitor din cauza farfuriilor care se spărgeau de podea, a rafturi- 
lor bibliotecii care cădeau şi împrăştiau cărţile pe jos și a ramelor 
de fotografii care erau smulse de pe pereți. Pianina se rostogoli ca 
un bolovan de pe un munte pe podeaua în pantă și alunecă în stra- 
dă, pentru că zidul frontal al casei se desprinsese în întregime de 
restul clădirii și se prăbușise într-o avalanșă de dărâmături pe strada 
din față. 

Bell o apucă pe Marion de braţ, când cărând-o, când târând-o 
după el pe sub ploaia de moloz până la tocul ușii, sub care se opriră 
pentru următoarele treizeci de secunde, în vreme ce zgomotul 
asurzitor deveni din ce în ce mai puternic. Podeaua se mișca sub 

picioarele lor precum o mare pe furtună. De-abia avuseseră timp să 
se adăpostească sub tocul ușii, când hornul uriaș de deasupra clădi- 
rii se rostogoli şi se prăbuși prin cele două apartamente de deasu- 
pra, făcându-se fărâme pe podea la nu mai puţin de câțiva metri 
distanţă de ei. 

Bell își dădu seama că tot balamucul din jurul lor se datora unui 
cutremur. În copilărie, mai trecuse printr-unul aproape la fel de 
puternic ca acesta din San Francisco în timp ce călătorea cu părin- 
ţii săi în China. Se uită în jos la chipul palid al lui Marion, care îi 
întoarse privirea, năucită și paralizată din cauza şocului. Încercă să-i 
zâmbească pentru a-i da curaj, în timp ce forța cutremurului smul- 
se podeaua salonului din grinzile în care era prinsă şi o făcu să se 
prăbuşească peste apartamentul de dedesubt. Bell nu putu decât să 
se gândească la bieţii locatari, care fie fuseseră omorâţi, fie încercau 
să supraviețuiască într-un fel sau altul. 

Timp de aproape un minut întreg, rămaseră în picioare, ținân- 
du-se strâns de tocul ușii, în vreme ce lumea lor se preschimbă într-un 
coşmar care întrecea orice imaginaţie, 

Apoi, treptat, vibraţiile își pierdură din intensitate și o liniște 
sinistră cuprinse ruinele apartamentului. Norul de praf care prove- 
nea de la tencuiala tavanului le umplea nările, făcându-i să respire 
cu dificultate. Doar în acel moment își dădu seama Bell că mai erau 
încă în picioare, strângând cu putere tocul ușii, Marion îmbrăcată 
cu o cămașă de noapte subțire, iar el cu o bluză de pijama. Bell 
văzu că părul ei lung și strălucitor devenise alb de la pulberea fină a 
tencuielii, care încă mai plutea în aer ca o ceață. Se uită prin dor- 
mitor. Arăta ca şi cum cineva ar fi aruncat pe jos conţinutul unui 
coş de gunoi. Îşi puse braţul în jurul taliei lui Marion și o trase 
înspre dulap, unde hainele lor încă mai atârnau pe umerașe, 
neatinse de praf. 

— Îmbracă-te cât mai repede, spuse el cu fermitate, Clădirea nu 
e stabilă și s-ar putea prăbuși în orice moment. 

— Ce s-a întâmplat? întrebă ea, complet confuză. A fost o explozie? 

— Nu, cred că a fost un cutremur. 

Marion privi dezastrul din camera ei şi clădirile dărâmate de pe 
cealaltă parte a străzii. 

— Doamne, Dumnezeule! rosti ea cu respirația întretăiată. Pere- 
tele a căzut! Pe urmă descoperi că dispăruse pianina. Ah, nu, piani- 
na bunicii! Unde a dispărut? 

— Cred că tot ce a mai rămas din ea se află în stradă, îi răspunse 
Bell cu compasiune. Hai să nu mai pierdem timpul vorbind. Gră- 
bește-te și pune pe tine nişte haine. Trebuie să ieșim de aici. 

Marion fugi înspre dulap, părând să-şi fi revenit din șocul iniţial, 
iar Bell își putu da seama că era la fel de puternică precum cărămi- 
zile care căzuseră în jurul lor. În timp ce el își punea costumul pe 
care-l purtase cu o seară în urmă, Marion îşi trase pe ea o bluză din 
bumbac, peste care își puse o vestă aspră din lână și o fustă, pentru 
a o proteja de briza rece care bătea dinspre mare. Nu era numai o 
femeie frumoasă, gândi Bell, ci și chibzuită și practică. 

— Ce facem cu bijuteriile mele, cu pozele de familie, cu lucrurile 
de valoare? întrebă ea. N-ar trebui să le iau cu mine? 

— Ne vom întoarce mai târziu după ele, asta dacă nu se prăbu- 
șeşte clădirea. 

Se îmbrăcară în mai puţin de două minute, și el o conduse pe 
lângă gaura căscată în podea de hornul în cădere și pe lângă mobi- 
la care zăcea cu fundul în sus, până la uşa de la intrare a aparta- 
mentului. Marion avu impresia că se afla într-o altă lume când 
privi afară prin locul unde fusese cândva peretele căzut și când își 
văzu vecinii care începuseră să rătăcească derutaţi pe stradă. 

Uşa era înțepenită complet. Cutremurul mișcase clădirea și blo- 
case ușa în toc. Bell știa că ar fi fost inutil să încerce să împingă ușa 
cu umărul. Se balansă pe un picior și își făcu vânt cu celălalt. Ușa 
nu dădu nici cel mai mic semn că ar ceda. Bell aruncă o privire în 
jur prin încăpere, iar Marion fu surprinsă de puterea cu care acesta 
ridică în brațe canapeaua masivă şi o lansă înspre uşă, ca pe un 
berbec. La a treia lovitură ușa se despică și se balansă violent, prin- 
să doar într-o balama. 

Spre bucuria lor, casa scărilor rămăsese intactă și cobora în spi- 
rală până la etajul de jos. Bell și Marion reușiră să iasă afară; în fața 
clădirii dădură peste un munte de dărâmături, format după ce 
peretele din față se prăbușise și acoperise toată strada. Partea fron- 
tală a clădirii arăta de parcă ar fi fost secționată cu un topor uriaș. 

Marion se opri brusc, iar ochii i se umplură de lacrimi la vede- 
rea pianinei bunicii sale, care zăcea zdrobită în vârful movilei de 
moloz. Bell observă doi bărbaţi care îşi croiau drum printre dărâ- 
mături, într-o căruță trasă de doi cai. O lăsă singură pe Marion 
pentru câteva clipe, se îndreptă către cei doi bărbaţi și vorbi cu ei, 
părând să negocieze ceva. Cei doi încuviințară din cap, iar Bell 
se întoarse. 

— Ce-a fost asta? întrebă Marion. 

— Le-am oferit cinci sute de dolari ca să ia pianina și să o trans- 
porte până la depozitul lui Cromwell de lângă depou. Când lucru- 
rile vor reintra în normal, voi avea grijă să fie reparată. 

— Mulţumesc, Isaac. 

Marion se ridică pe vârfuri ca să-l sărute pe Bell pe obraz, uimi- 
tă că un bărbat putea să fie atât de grijuliu cu un lucru atât de lipsit 
de importanţă în mijlocul unui asemenea dezastru. 

Armata de oameni care se adunase în mijlocul străzii părea ciu- 
dat de liniştită, Nu se auzeau bocete sau țipete, nimeni nu era iste- 
ric. Toţi vorbeau în șoaptă, bucuroși că erau în viață, însă neștiind 
ce să facă în continuare, sau unde să se ducă, și nici dacă nu avea să 
urmeze o nouă replică a cutremurului. Mulţi dintre oameni erau 
încă în pijamale. Mamele își țineau strâns la piept copiii sau bebe- 
lușii speriați, în vreme ce bărbaţii vorbeau între ei, evaluând strică- 
ciunile pe care le suferiseră casele lor. 

Liniştea cuprinse orașul în ruine. Răul cel mai mare trecuse, așa 
gândeau toți. Și totuşi, cea mai mare tragedie încă nu avusese loc. 

Bell şi Marion se îndreptară către intersecția străzilor Hyde și 
Lombard şi văzură șinele tramvaielor care acum şerpuiau ca un râu 
argintiu sub cartierul Russian Hill. Norul de praf se încăpățâna să 
planeze deasupra dărâmăturilor, împrăștiindu-se încet şi purtat 

înspre est de briza de la malul mării. Începând cu pontoanele din 
jurul staţiei de feriboturi de la vest de Fillmore Street și de la golful 
din nord până departe în zona de sud, fostul oraș impunător nu 
mai era acum decât o mare imensă de ruine și dărâmături. 

Numeroase hoteluri și pensiuni se prăbuşiseră, omorând sute de 
oameni care dormeau profund în momentul în care lovise cutremu- 
rul. Țipetele și plânsetele celor prinși între ruine şi ale celor răniți 
grav se auzeau până în vârful dealului. 

Sute de stâlpi de electricitate se răsturnaseră, iar firele de înaltă 
tensiune plesniseră, răsucindu-se în toate părțile ca niște șerpi cu 
clopoței, şi aruncând scântei din vârfurile secționate. În același 
timp, conductele de gaz ale orașului crăpaseră și răspândeau acum 
vaporii ucigători. Cisternele de kerosen sau benzină depozitate în 
subsolul fabricilor se rostogoleau înspre firele electrice şi, în mo- 
mentul în care le atingeau, izbucneau în explozii de flăcări portoca- 
lii. În casele distruse, cărbunii din hornurile dărâmate aprindeau 
mobila și lemnăria. În scurt timp, din pricina vântului, incendiile 
mari și mici se uniră într-un holocaust de proporții uriaşe. În doar 
câteva minute, atmosfera oraşului fu acoperită de o pătură de fum 
de la incendiile izbucnite pretutindeni în San Francisco, care aveau 
să dureze trei zile şi să răpească sute de vieți până aveau să fie stin- 
se în cele din urmă. Mulţi dintre cei răniţi sau blocați între dărâmă- 
turi, care nu putuseră să fie salvaţi la timp, aveau să rămână 
neidentificați, cu trupurile incinerate şi transformate în cenuşă de 
flăcările imense. 

— Va fi şi mai rău, mult mai rău decât acum, spuse Bell. Se 
întoarse înspre Marion. Vreau să mergi în parcul Golden Gate. 
Acolo vei fi în siguranță. Eu voi veni mai târziu să te iau. 

— Tu unde te duci? şopti ea și se înfioră la gândul că va rămâ- 
ne singură. 

— La biroul Van Dorn. Orașul va avea nevoie de toți oamenii de 
ordine disponibili pentru a ajuta ca acest haos să nu scape de 
sub control. 

— De ce nu pot rămâne aici, lângă apartament? 

Bell se uită din nou la incendiul care se extindea din ce în ce 
mai mult. 
— E doar o chestiune de câteva ore până ce focul va ajunge în 


" Russian Hill. Nu poţi rămâne aici. Crezi că poți merge pe jos până 


în parc? 

— Mă descurc eu, spuse ea, dând curajoasă din cap. Apoi se ridi- 
că pe vârfuri şi îi cuprinse gâtul cu braţele. Te iubesc, Isaac Bell. Te 
iubesc atât de mult, încât mă doare. 

Bell îşi puse braţele în jurul taliei ei subțiri și o sărută. 

— Și eu te iubesc, Marion Morgan, îi șopti el. Avu o scurtă ezita- 
re, după care reuși să se desprindă de ea. Hai, fii fată bună și du-te! 

— Te voi aștepta la podul de la iaz. 

Bell o pinu de mână încă un moment înainte să se întoarcă cu 
spatele şi să-și croiască drum prin masa de oameni care se îngrămă- 
deau în mijlocul străzii, la distanță cât mai mare de clădiri, fiindcă 
o serie de replici ușoare se făceau simțite în oraş. 

Bell o luă pe unul dintre şirurile lungi de trepte care coborau de 
pe Russian Hill. Erau despicate în multe locuri, însă drumul spre 
Union Street nu era blocat. Apoi o apucă pe o scurtătură către Stoc- 
kton și se îndreptă spre Market Street. Scena distrugerii luase pro- 
porții cu mult mai mari decât orice și-ar fi putut imagina vreodată. 

Nici un tramvai nu circula, și toate automobilele, dintre care 
multe modele noi erau rechiziționate de la reprezentații auto, pre- 
cum și vehiculele trase de cai, erau folosite pe post de ambulanțe 
pentru a transporta răniții la spitalele improvizate care apăruseră în 
pieţele principale ale orașului. Corpurile celor morţi, cele care 
putuseră să fie recuperate, erau transportate în depozitele care fuse- 
seră și ele transformate în morgi temporare. 

Zidurile care se surpaseră nu striviseră doar oamenii lipsiţi de 
noroc care mergeau pe trotuare, ci și caii care trăgeau impresionan- 
ta flotă de vagoane de marfă a orașului. Fuseseră doborâți la pă- 
mânt cu zecile și îngropaţi sub tone de cărămidă. Bell văzu un 
căruțaș și un cal striviți de un stâlp de electricitate care se prăbușise 
peste cisterna lor de lapte. 

Ajuns în Market Street, Bell se strecură printre rămășițele unui 
cadru de ușă care rămăsese în picioare și care fusese odată intrarea 
în clădirea ziarului Hearst Examiner, Îşi căută refugiu din calea unei 
cirezi de vite care scăpase din staulele de pe pontoanele din port. 
Înnebunite de spaimă, animalele se îmbulziră pe stradă și dispărură 
aproape imediat după aceea, înghițite de unul dintre hăurile des- 
chise de unda violentă a cutremurului care spintecase străzile. 

Lui Bell nu-i venea să creadă că strada principală a orașului, 
impunătoare, cu clădirile sale măreţe, se schimbase peste noapte. 
Nu se mai vedea furnicarul de vehicule, îmbulzeala oamenilor feri- 
ciţi şi mulțumiți care munceau sau care îşi făceau cumpărăturile în 
inima zonei de afaceri a orașului. Acum bulevardul era aproape de 
nerecunoscut. Clădirile înalte zăceau în ruine, coloanele înalte cu 
streșini decorative și ornamentaţii fuseseră smulse de pe fațade și 
aruncate talmeș-balmeș pe trotuar și pe carosabil. Birourile enorme 
şi vitrinele magazinelor erau sparte. Firmele luminoase care înainte 
de seism făceau reclamă magazinelor din interior zăceau acum 
împrăștiate printre ruine. 

Pe măsură ce îşi croia drum printre dărâmături, Bell văzu că 
străzile dinspre partea de sud erau cuprinse de flăcări. Știa că era 
doar o chestiune de timp până când aveau să rămână doar niște 
schelete fumegânde din marile hoteluri, clădirile guvernamentale, 
zgârie-nori cu birouri, imensele centre comerciale și teatre. În oraș 
nu existau decât mult prea puțini pompieri, și aproape toate con- 
ductele subterane de apă se spărseseră în timpul cutremurului. Apa 
se scursese din sutele de hidranți şi guri de evacuare ale orașului, 
pentru ca după aceea acestea să sece complet. Pompierii, neajuto- 
raţi în lupta cu incendiile care izbucneau la fiecare pas, începură o 
luptă eroică, încercând să repare conductele de apă. 

După ce se feri de automobilele care transportau răniții, strecu- 
rându-se printre movilele de cărămizi, Bell zări clădirea Call. La 
prima vedere, acest zgârie-nori de douăsprezece etaje părea să fie 
într-o stare bună, însă când se apropie mai mult, Bell observă că 
una din bazele laterale ale clădirii se deplasase mai bine de o jumătate 

de metru înspre trotuar. Nici unul dintre lifturi nu mai funcționa. 
Urcă scările până la etajul cinci, unde se aflau biroul Agenţiei Van 
Dorn, şi păși peste grămezile de moloz care căzuseră din tavan. 
După urmele de pași din molozul de pe jos, Bell își dădu seama că 
şi alte persoane mai trecuseră pe acolo. Mobila împrăștiată 
peste tot în timpul cutremurului fusese așezată la loc, acolo unde se 
aflase înainte. 

Bell intră în sala de conferinţe şi îi găsi pe patru dintre agenții 
lui Van Dorn, printre care şi pe Bronson, care se năpusti spre el și-i 
strânse mâna cu putere. 

— Nici nu știi cât mă bucur să te văd în viață! Mi-era teamă să 
nu fii pe undeva, zăcând pe sub o tonă de dărâmături. 

Bell reuși să schițeze un zâmbet. 

— Zidul din faţă de la clădirea în care stătea Marion s-a prăbu- 
șit, iar apartamentul ei e un dezastru. Făcu o pauză și se uită în jur. 
Nevăzându-l pe Curtis, întrebă: 

— Ai vreo veste de la Art? 

Schimbul de priviri dintre cei patru nu-i lăsă loc de vreo îndoială. 

— Art a dispărut, se presupune că a fost strivit sub tone de cără- 
midă în vreme ce venea de la hotelul Palace spre birou, răspunse 
Bronson cu gravitate. Din informațiile pe care am reușit să le obți- 
nem până acum, s-ar părea că doi dintre agenţii mei sunt fie răniți, 
fie deja morţi. Nu ştim încă sigur. Cei pe care îi vezi aici sunt singu- 
rii care au scăpat nevătămaţi. 

Bell simţi cum i se strânge inima în piept. Văzuse și cunoscuse 
moartea, însă pierderea cuiva drag era o durere care nu trecea ușor. 

— Curtis mort, îngăimă Bell. Era un bărbat cumsecade, un prie- 
ten de nădejde și unul dintre cei mai buni detectivi cu care am 
lucrat vreodată... 

— Și eu am pierdut oameni buni, spuse Bronson încet. Însă 
acum trebuie să încercăm să trecem peste suferința asta. 

Bell se uită la el. 

— Ai vreun plan la care te-ai gândit? 

— M-am întâlnit cu şeful poliției și i-am oferit serviciile agenției 
noastre. În ciuda divergenţelor pe care le-am avut în trecut, s-a bu- 
curat mult de ajutorul nostru. Vom face tot ce ne stă în putință pen- 
tru a combate jafurile și a-i băga după gratii pe cei care vor încerca 
să jefuiască morţii şi casele dărâmate. Din fericire, închisoarea a 
fost construită ca o fortăreață și e încă în picioare. 

— Îmi pare rău că nu mă pot alătura ție și celorlalți, Horace, 
însă am o altă treabă de rezolvat. 

— Da, înţeleg, spuse Bronson încet. Jacob Cromwell. 

Bell dădu din cap aprobator. 

— Cutremurul și toată nebunia de după aceea îi oferă oportuni- 
tatea ideală de a fugi din țară. Intenţionez să-l opresc. 

— Mult noroc, Isaac, îi ură Bronson, dând mâna cu el și rotind-o 
pe cealaltă în jurul lui, arătând încăperea în care se aflau. Clădirea 
aceasta nu e sigură. Și dacă nu se va prăbuși singură, va fi distrusă 
cu siguranță de incendiul care se apropie. Va trebuie să luăm dosa- 
rele și să o abandonăm. 

— Unde vă voi putea găsi? 

— Ne vom stabili sediul central la Casa Vămii, care nu a fost decât 
foarte puţin avariată. Unităţile armate care vin să restabilească ordi- 
nea și să ajute la stingerea incendiilor își vor stabili sediul tot acolo. 

— Unul dintre noi trebuie să-i raporteze domnului Van Dorn 
despre ce s-a întâmplat. 

— E imposibil, spuse Bronson clătinând din cap. Toate liniile de 
telegraf sunt căzute. 

Bell dădu încă o dată mâna cu Bronson. 

— Şi ție mult noroc, Horace. Vă voi contacta de îndată ce aflu 
ceva despre Cromwell. 

Bronson zâmbi. 

— Pun pariu că în Chicago, unde locuiești tu, nu se întâmplă 
asemenea grozăvii. 

— Ai uitat de marele incendiu din Chicago din 1871? râse Bell. 
Cel puţin dezastrul de aici a venit de la Dumnezeu. Incendiul din 
Chicago a fost provocat de o vită care a răsturnat un felinar. 

După ce îşi luă rămas-bun, Bell refăcu drumul înapoi pe scările 
întortocheate care duceau înspre dezastrul din Market Street. Își 
făcu loc rapid, trecând printre dărâmături și pe lângă mulțimea de 
oameni care se adunaseră să privească focul care ardea acum în 
cartierul chinezesc și înainta necruţător spre principalul cartier de 
afaceri al orașului. 

Ajunse la hotelul Palace, care rezistase mai bine decât clădirea 
Call. Chiar la intrare se afla un bărbat pe care Bell îl recunoscu 
imediat: Enrico Caruso, cel care jucase rolul lui Don José în Carmen 
cu o noapte înainte la Grand Opera House și care aștepta în timp 
ce valetul său îi scotea bagajele pe trotuar. Era îmbrăcat cu o haină 
de blană lungă și largă direct peste pijamale și fuma un trabuc. 
Când trecu pe lângă el, Bell îl auzi pe marele tenor bombănind: 

— Ce loc nenorocit! Ce loc nenorocit! Nu mai vin niciodată aici! 

Lifturile nu funcționau din cauza lipsei de curent, însă scările nu 
erau prea pline de moloz. După ce intră în camera lui, Bell nu își 
mai bătu capul să-şi strângă hainele. Nu vedea nici un motiv pentru 
care s-ar fi încurcat cu bagaje. Aruncă doar câteva obiecte persona- 
le într-o valiză mică. Cum nu luase în consideraţie eventualitatea 
vreunui pericol care să-i amenințe viața în San Francisco, Bell își 
lăsase în cameră revolverul Colt de calibrul 45 şi pistolul Derringer. 
Puse Coltul în valiză, iar pistolul Derringer în locul său special din 
pălăria sa. 

În timp ce străbătea Powell Street și se îndrepta către vila lui 
Cromwell din Nob Hill, Bell văzu un grup de bărbaţi care se stră- 
duiau din răsputeri să ridice o grindă uriașă dintr-un morman de 
dărâmături care înainte fusese un hotel. Unul dintre ei îi făcu semn, 
strigându-i: 

— Vino să ne ajuţi! 

Bărbaţii se chinuiau cu disperare să elibereze o femeie care era 
prinsă între dărâmături, în vreme ce rămășițele din jur începuseră 
să ardă cu putere, Era încă îmbrăcată în cămaşă de noapte, iar Bell 
observă că avea părul castaniu și lung. Îi strânse mâna o clipă și îi 
spuse cu blândeţe: 

— Curaj! Te vom scoate de aici! 

— Soțul meu și fetița — sunt bine? 

Bell se uită întrebător la fețele mohorâte ale salvatorilor. Unul 
dintre ei scutură ușor din cap. 

— Îi vei vedea curând, spuse el, simțind căldura intensă a focului 
apropiindu-se. 

Bell își reuni forțele cu ceilalți, încercând în van să-i ajute să 
ridice grinda care bloca picioarele femeii. Era o acțiune zadarnică. 
Grinda cântărea tone și nu putea fi clintită de şase bărbați. Femeia 
dădea dovadă de curaj și îi privea tăcută cum se chinuiau să o sal- 
veze, până când flăcările începură să-i ardă cămașa de noapte. 

= Vă rog! Nu mă lăsaţi să ard! imploră ea. 

Unul dintre bărbați, un pompier, o întrebă cum o chema și îi 
scrise numele pe o bucată de hârtie pe care o avea în buzunar, Cei- 
lalţi bărbaţi se retraseră din față căldurii puternice și a flăcărilor 
amenințătoare, ncîmpăcaţi cu faptul că pierduseră lupta pentru sal- 
varea femeii. Cămașa de noapte îi luă foc și femeia începu să pipe. 
Fără nici o ezitare, Bell ridică pistolul și o împușcă în frunte, chiar 
între ochi. Pe urmă, fără să mai arunce o privire înapoi, el și pom- 
pierul fugiră în stradă. 

— A trebuit să o faci, îl consolă pompierul pe Bell, punându-i 
mâna pe umăr. Să arzi de viu este cea mai urâtă moarte. Nu puteai 
să o lași să sufere, 

— Nu, nu puteam să fac asta, spuse Bell cu ochii în lacrimi. Nu- 
mai că e o amintire îngrozitoare pe care nu o voi uita cât voi trăi! 

Cromwell se trezi în patul său și zări candelabrul din mijlocul 
camerei legănându-se ca un pendul, cu ornamentele sale de cristal 
lovindu-se zgomotos între ele. Mobila se mișca în jurul lui de parcă 
era posedată de demoni. Un tablou voluminos înfățișând o vulpe 
căzu de pe perete, făcând un zgomot puternic în momentul în care 
atinse pardoseala lustruită din lemn de tec. Toată casa scârțâia din 
încheieturi, în vreme ce blocurile de piatră ale pereților se frecau 
unul de celălalt. 

Margaret intră clătinându-se în camera lui, chinuindu-se să 
rămână în picioare în timp ce cutremurul continua. Nu avea nimic 
pe ea în afară de cămașa de noapte, fiind prea șocată să mai aibă 
timp să-și ia un capot. Faţa îi era albă ca hârtia, ochii căprui-aurii i 
se măriseră de spaimă, iar buzele îi tremurau. 

— Ce se întâmplă? îngăimă ea. 

El se întinse înspre ea și o trase lângă el. 

— Un cutremur, surioară dragă. Nu trebuie să te înspăimânţi 
așa. O să treacă. Ce a fost mai rău a trecut deja. 

Cuvintele îi erau liniștite şi calme, însă ea îi zări încordarea ner- 
voasă din privire. 

— O să cadă casa pe noi? întrebă ea temătoare. 

— Casa asta în nici un caz, spuse el cu convingere. Este construi- 
tă ca Stânca Gibraltarului. 

Nici nu apucă să termine de rostit aceste cuvinte, că hornurile 
mari de deasupra începură să se clatine, și în final să alunece la 

vale. Din fericire, acestea erau construite pe zidurile exterioare ale 
casei, şi se prăbușiră în afară, fără să pătrundă prin acoperiș. Cea 
mai mare parte a stricăciunilor apăru în câteva secțiuni din perete- 
le exterior care înconjura casa, care crăpară şi se prăbușiră la 
pământ cu un zgomot asurzitor, În cele din urmă, cutremurul înce- 
pu să scadă din intensitate. 

Casa rezistase pe parcursul celui mai cumplit cutremur și își 
păstrase integritatea structurală, arătând ca și înainte, cu excepţia 
zidului exterior şi a celor trei hornuri căzute. Cum casa era con- 
struită din piatră, căptușită în interior cu o placă de carton vopsit 
sau cu tapet, şi pentru că tavanul era din mahon, nu apărură nori 
de praf de la tencuiala căzută. 

— O, Doamne, murmură Margaret. Ce-o să ne facem? 

— Ai grijă de casă. Cheamă servitorii și vezi dacă au păţit ceva. 
Pe urmă pune-i la treabă să curețe mizeria. Pentru cei din afară vezi 
să pară ca și cum restaurarea casei ar fi cea mai mare prioritate a ta. 
Însă începe să împachetezi numai lucrurile de valoare și hainele care 
consideri că sunt esențiale pentru plecarea noastră din țară. 

— Ai uitat de detectivii de la Agenţia Van Dorn, spuse ea, ridi- 
cându-și iute privirea. 

— Cutremurul se va dovedi o adevărată binecuvântare pentru 
noi. Orașul este într-un haos total. Bell și cu colegii lui detectivi de 
la Agenţia Van Dorn au acum de rezolvat probleme mai presante 
decât să ne supravegheze pe noi. 

— Dar tu? întrebă Margaret, strângându-și cămașa de noapte în 
jurul trupului. 

— Eu mă duc la bancă să termin golirea seifului de toate lichidi- 
tățile. Am pus în cufere cea mai mare parte a valutei încă de ieri. 
Când totul va fi împachetat, eu şi Abner vom transporta cuferele cu 
Rolls-ul până la depozit și le voi încărca în vagonul meu pentru 
călătoria noastră către granița cu Canada. 

— Spui asta de parcă va fi foarte simplu, zise ea sec. 

— Cu cât mai simplu, cu atât mai bine, replică el, după care se 
dădu jos din pat și se îndreptă către baie. Mâine pe timpul ăsta vom 

trage pentru totdeauna cortina peste San Francisco, iar în câteva 
luni vom lansa un nou imperiu bancar în Montreal. 

— Cam cât te-ai gândit că o să avem? 

— Am transferat deja cincisprezece milioane prin telegraf către 
patru bănci canadiene diferite, în patru provincii diferite, sublinie 
el. O să mai transportăm încă patru milioane cu noi în bancnote. 

Un zâmbet larg se întinse pe chipul lui Margaret, lăsând brusc 
deoparte teama de cutremur. 

— E mai mult decât aveam când am sosit în San Francisco acum 
doisprezece ani. 

— Mult mai mult, spuse Cromwell încrezător. Cu nouăsprezece 
milioane mai mult, ca să fim mai preciși. 


Bell ajunse la douăzeci de minute după ce Cromwell își părăsise 
conacul de pe Cushman Street. Examină casa și fu surprins să vadă 
doar nişte stricăciuni superficiale, după ce tocmai fusese martorul 
distrugerilor masive ale clădirilor din partea centrală a orașului. Se 
cățără pe grămada de cărămizi căzute care fuseseră cândva un zid 
înalt de doi metri și jumătate și merse pe alee, îndreptându-se către 
ușa de la intrare. Trase de cordonul soneriei, se dădu mai în spate și 
aşteptă. După un minut care părea că nu se mai termină, ușa se 
deschise și o menajeră se uită întrebător la Bell. 

— Ce doriţi? întrebă ea, lăsând deoparte toată politețea oficială 
după spaima trasă în timpul cutremurului. 

— Sunt de la Agenţia de Detectivi Van Dorn și am venit să vor- 
besc cu domnul Cromwell. 

— Domnul Cromwell nu este acasă. A plecat curând după cutre- 
murul acesta îngrozitor. 

El zări o siluetă care se apropia prin perdelele care acopereau 
geamul de la ușă. 

— Ştii cumva dacă s-a dus la bancă? 

Menajera se retrase, făcându-i loc lui Margaret, care apăru în 
prag. Ea îl studie cu atenţie pe bărbatul din fața ușii, îmbrăcat cu 
un costum acoperit de praf, noroi şi funingine. Chipul îi era înnegrit 

de funingine, iar ochii purtau povara nenorocirilor prea mari pe 
care le văzuse. ÎL recunoscu cu dificultate. 

— Isaac, tu eşti? 

— Nu chiar în cea mai bună stare, mă tem. Însă da, eu sunt, 
confirmă el, și își scoase pălăria. Mă bucur să te văd, Margaret. Mă 
bucur că ai supraviețuit cutremurului fără nici o zgârietură. 

Ochii ei întunecați erau mari şi blânzi, ca și cum l-ar fi văzut 
pentru prima dată. Se dădu la o parte din ușă. 

— Intră, te rog. 

El intră şi văzu că ea era ocupată să curețe mizeria care se 
așternuse pe pardoselile conacului, în cea mai mare parte farfurii 
sparte, bibelouri de porțelan și abajururi Tiffany. Era îmbrăcată cu 
o fustă comodă din bumbac de culoare roşie și un pulover de lână, 
peste care își pusese un șorț lung. Avea părul strâns într-o coadă în 
creștetul capului, cu şuvițe care îi cădeau de-a lungul obrajilor. În 
ciuda hainelor obișnuite, atmosfera din jurul ei era plină de un far- 
mec dulce. Fie că purta o rochie scumpă de mătase, fie o rochie 
obişnuită de lucru, Margaret era oricum o femeie încântătoare. îi 
conduse în salonul de zi și îl pofti să se așeze pe un scaun din apro- 
pierea şemineului, a cărui cenușă se împânzise peste covor în 
momentul în care se prăbușise hornul. 

— Dorești o ceaşcă de ceai? 

— Mi-aş da şi sufletul pentru o ceaşcă de cafea. 

Ea se întoarse către menajeră, care îl auzise şi nu făcu decât să 
încuviințeze din cap, apoi se îndreptă grăbită către bucătărie. Lui 
Margaret îi fu greu să se uite direct în ochii hipnotizanţi ai lui Bell. 
Îşi dădu seama că dorința pe care o simțise și mai înainte în prezen- 
ţa lui devenea din ce în ce mai puternică. 

— Ce treabă ai cu Jacob? îl întrebă ea fără nici un preambul. 

— Cred că ştii foarte bine răspunsul la această întrebare, zise el 
pe un ton neutru. 

— Nu ai cum să-l iei din nou cu forța. Nu şi în San Francisco. 
Cred că ştii deja acest lucru. 

— Tu şi cu el ați mituit prea mulți politicieni corupți în acest oraș 
ca să puteți fi vreodată trași la răspundere pentru infracțiunile voas- 
tre, rosti Bell cu amărăciune, apoi făcu o pauză și se uită în jur la 
servitorii care făceau curăţenie prin casă și care așezau mobilele și 
obiectele de decor la locul lor. S-ar părea că aveţi de gând să rămâ- 
neți în oraș. 

— De ce nu? spuse ea, prefăcându-se indignată. Acesta este ora- 
şul nostru. Avem aici o afacere înfloritoare și prieteni apropiați. 
Avem inimile deschise faţă de sărmanii care trăiesc aici. Și atunci, 
ce motiv am putea avea să plecăm? 

Bell aproape că era tentat să o creadă pe Margaret. Era price- 
pută, se gândi el, amintindu-și de noaptea în care dansaseră 
împreună la hotelul Brown Palace. Foarte pricepută. 

-Jacob s-a dus la bancă? 

— S-a dus să vadă ce stricăciuni s-au produs. 

— Am văzut ce a mai rămas din Market Street. Aproape toate 
clădirile sunt în ruină, doar câteva au mai rămas în picioare, iar 
Banca Cromwell se află chiar în mijlocul infernului care crește 
văzând cu ochii 

Margaret nu păru să fie afectată de acest lucru. 

-Jacob a construit banca astfel încât să reziste o mie de ani, așa 
cum a făcut și cu această casă, care, după cum vezi, a supravieţuit 
cutremurului, în timp ce conacele mai pretenţioase din Nob Hill au 
fost puternic afectate sau chiar distruse. Casa Cromwell a fost con- 
struită să reziste. 

— Fie cum spui, Margaret, zise Bell cu gravitate, însă vă previn, 
pe tine și pe Jacob, să nu vă treacă prin cap să părăsiți oraşul. 

Pe Margaret o cuprinse mânia și îi replică îmbățoșată: 

— Să nu mă ameninți și să nu crezi nici o clipă că poţi să-l sperii 
pe fratele meu! Nu faci decât să joci la cacealma, Isaac. Nu ai nici o 
autoritate, nici o influență în acest oraș. Eu și fratele meu vom 
rămâne aici mult timp după ce vei pleca tu. 

Se îmbăţoșă și el la rândul lui. 

= Mă declar învins în această privință. Nu am nici o influență în 
acest oraș sau în ce privește maşinăria politică de aici. Însă în 
momentul în care veți trece dincolo de graniţele lui, voi doi îmi veți 
aparţine mie. Poţi să te bazezi pe acest lucru. 

— leşi afară! îi strigă ea pe un ton violent. Ieși afară în clipa 
aceasta! 

Pentru o clipă care parcă nu se mai termina, se uitară unul la 
celălalt cu priviri fioroase, plini de o ostilitate subită. Pe urmă Bell 
se ridică încet şi își puse pălăria pe cap, îndreptându-se către ușa de 
la intrare. Margaret sări în picioare și îi strigă: 

— Nu o să mai pui niciodată mâna pe fratele meu! Nici măcar 
într-o mie de ani! Doar peste cadavrul meu! 

El se opri ca să îi mai arunce o ultimă privire. 

— Preferam să nu fi spus acest lucru, îi zise el, după care dispăru 
pe ușă. 


Abner strecură cu pricepere Rolls-Royce-ul pe drumul acciden- 
tal până la Banca Naţională Cromwell de la intersecţia Sutter și 
Hyde Street, ocolind grămezile de cărămizi și grupurile de oameni 
care umpleau străzile. La un colț, un polițist opri mașina şi îi dădu 
ordin lui Abner să se ducă la Pavilionul Mecanicilor, clădirea imen- 
să cu arenă care adăpostea o arhivă gigantică și unde se țineau târ- 
guri, evenimente sportive și concerte. Din nevoia disperată a unei 
clădiri pentru urgenţe, orașul transformase pavilionul în spital și 
morgă. Polițistul insistă ca Rollsul lui Cromwell să fie pus în serviciu 
ca ambulanță pentru oamenii răniți. 

— Am o altă întrebuințare pentru mașina mea, ripostă Cromwell 
cu aroganță, după care se adresă șoferului prin tub: Continuă dru- 
mul către bancă, Abner. 

Polițistul își scoase revolverul şi îl îndreptă către Abner. 

— Solicit în mod personal această mașină și mă voi asigura că vă 
duceți direct la pavilion, altfel îl voi împușca în cap pe șofer și voi 
da mașina cuiva cu mai multă decență. 

Cromwell nu se arătă impresionat. 

— E un discurs frumos, domnule ofiţer, însă mașina rămâne în 
posesia mea. 

Chipul polițistului se înroși de mânie și gesticulă cu revolverul. 

— Nu am de gând să vă mai avertizez încă o dată... rosti poliţis- 
tul, pe urmă se dădu pe spate din cauza șocului, cu ochii mari, în 
timp ce pieptul îi era străpuns de un glonț de la pistolul Colt de 
calibrul 38 al lui Cromwell. Rămase în picioare preţ de câteva 
clipe, nedumerit, până când i se opri inima, și atunci se prăbuși 
pe caldarâm. 

Nu apăru nici o ezitare, nici o grijă, nici o remușcare. Abner ieși 
repede din spatele volanului, înșfăcă trupul neînsuflețit de parcă nu 
ar fi fost decât un manechin și îl așeză pe locul din față. Apoi își 
reluă poziţia în spatele volanului, trecu maneta în viteza întâi și 
porni maşina. 

Pe străzi era o agitaţie cumplită — oameni care ţipau, tunetul 
câte unei clădiri care se năruia și zgomotele strident ale echipamen- 
telor de stingere a incendiilor, astfel încât nimeni nu băgă de seamă 
uciderea polițistului. Cei câțiva oameni care îl văzură căzând la 
pământ se gândiră că era rănit și că fusese luat de un şofer care îşi 
folosea automobilul pe post de ambulanță. 

— Te ocupi tu de el, da? întrebă Cromwell pe tonul cu care s-ar 
fi adresat unui servitor ca să arunce un gândac mort la gunoi. 

— Am să am grijă de acest lucru, răspunse Abner prin tub. 

— Când termini, vino cu mașina la intrarea pentru marfă din 
spatele băncii. Intră pe ușa din spate — ai cheia de acolo. O să am 
nevoie să mă ajuţi să car mai multe cufere până la automobil. 

— Da, domnule. 

În momentul în care Rolls-Royce-ul ajunse la colțul dintre Sutter 
şi Market Street, şi când Cromwell văzu apropierea infernului și 
amploarea distrugerilor, începu să se teamă de ceea ce va găsi când 
vor ajunge la bancă. Teama lui crescândă se transformă rapid în 
uşurare în momentul în care clădirea apăru în raza lui vizuală. 

Banca Naţională Cromwell supraviețuise cutremurului aproape 
fără nici o urmă. Structura de piatră de neclintit fusese la înălțimea 

asigurărilor lui Cromwell că va ţine o mie de ani. Nu se dărâmase 
nici unul dintre pereți, sau dintre coloanele voluminoase. Singura 
deteriorare vizibilă erau ferestrele cu vitralii care se spărseseră şi ale 
căror cioburi transformau trotuarul din jurul băncii într-un calei- 
doscop de culori. 

Abner opri Rollsul și deschise portiera din spate. Mai mulți 
funcţionari de la bancă se agitau în fața intrării principale. Veniseră 
la lucru mai mult din obișnuință, fără să ştie cum să abordeze altfel 
tragicul eveniment din viața lor. Cromwell cobori din maşină şi nici 
nu apucă bine să urce treptele, că aceștia îl înconjurară, vorbind cu 
toții deodată, bombardându-l cu întrebări. El îşi ridică mâinile să 
facă linişte și le vorbi calm: 

— Vă rog, vă rog, duceți-vă acasă și staţi cu familiile voastre. Nu 
aveți ce să faceți aici. Vă promit că vi se vor plăti salariile până 
când această calamitate îngrozitoare va lua sfârșit și afacerile vor 
reveni la normal. 

Era o promisiune mincinoasă. Nu numai că nu avea nici cea 
mai mică intenție să continue să le plătească salariile în timp ce 
banca era închisă, însă putea să vadă că flăcările care ardeau prin 
cartierul de afaceri al orașului se aflau la o distanță de numai câte- 
va ore de a ajunge și la clădirea băncii. Deși pereţii erau din piatră 
și de nezdruncinat, grinzile din lemn de pe acoperiș erau extrem de 
predispuse la ardere, ceea ce ar fi făcut rapid ca din toată clădirea 
să nu mai rămână decât o carcasă goală. 

De îndată ce angajații se îndepărtară de bancă, Cromwell scoa- 
se un set de chei mari de alamă din buzunarul hainei și descuie ușa 
masivă de bronz de la intrare. Nu își mai bătu capul să o încuie 
după el, ştiind că focul va consuma în curând toate dovezile din 
interior. Se îndreptă direct către seif. Lacătul cu temporizator fuse- 
se setat să pornească combinaţia la ora opt. Era şapte și patruzeci și 
cinci. Cromwell se îndreptă calm spre un fotoliu din piele aflat la 
biroul funcţionarului de la împrumuturi, șterse praful, se așeză și îşi 
scoase un trabuc dintr-o tabacheră pe care o ţinea în buzunarul de 
la piept. Simţindu-se perfect stăpân pe situație, se lăsă pe spate, își 


URMĂRIREA 329 


aprinse trabucul și suflă un nor de fum albăstrui spre tavanul orna- 
mentat al holului principal. Cutremurul, se gândi el, nu putea să 
vină într-un moment mai potrivit. Era posibil să piardă câteva 
milioane, însă asigurarea avea să acopere orice stricăciune provoca- 
tă clădirii băncii. Competitorii lui își blocaseră veniturile în împru- 
muturi, însă Cromwell își ținea întotdeauna veniturile în bani lichizi 
şi investite pe hârtie. În clipa în care se va afla că părăsise orașul, 
examinatorii bancari vor tăbări asupra Băncii Naţionale Cromwell 
ca nişte vulturi. Cu puţin noroc, clienții lui puteau să mai obțină 
zece cenți la fiecare dolar investit. 

La ora opt fix, mecanismul seifului scoase un sunet, în vreme ce 
zăvoarele se deschideau unul câte unul. Cromwell se duse la seif şi 
răsuci roata imensă, care semăna cu timona unui vapor, o mai 
răsuci o dată și eliberă barele din locașurile lor. Apoi trase de ușa cu 
balamalele gigantice bine unse și o deschise la fel de ușor ca și cum 
ar fi fost atașată la un dulap de bucătărie, după care intră. 

Trecură două ore până termină de încărcat în cinci cufere mari 
din piele patru milioane de dolari în bonuri de tezaur cu valoare 
mare, convertibile în aur. Sosi și Abner, după ce ascunsese cadavrul 
poliţistului sub podeaua prăbușită a unui magazin de unelte și duse 
cuferele în Rolls. Cromwell era întotdeauna impresionat de forța 
brută a irlandezului. El însuși de-abia putea urni de pe podea un 
capăt al unui cufăr plin, pe când Abner îl sălta cu totul pe un umăr 
și abia dacă scotea vreun icnet. 

Rollsul era parcat la subsol, la intrarea de serviciu folosită de 
camioanele și vagoanele blindate care aduceau valuta sau monede- 
le de la Monetăria din San Francisco, aflată în apropiere. Cromwell 
îl ajută pe Abner să încarce compartimentul spaţios din spate, după 
care le acoperi cu niște pături pe care le adusese de acasă. Sub ele 
puse mai multe pernuţe luate de pe scaunele din holul băncii, așe- 
zându-le astfel încât să pară că erau niște cadavre. 

Cromwell reveni în interiorul băncii și lăsă deschis seiful, astfel 
încât conținutul acestuia să fie distrus. Pe urmă icși afară și se urcă 
în faţă, în secţiunea decapotabilă a Rollsului, alături de Abner. 

— Du-te la depozitul nostru de lângă calea ferată, îl instrui el 
pe acesta. 

— Va trebui să facem un ocol pe la pontoanele din nord ca să 
evităm incendiile, dacă vreţi să ajungem la calea ferată, spuse 
Abner, punând mașina în viteza întâi. Trecu pe la periferia cartie- 
rului chinezesc care era mistuit de flăcări și se îndreptă către nord, 
spre Black Point. 

Deja clădirile din lemn se dezintegrau în grămezi de cenușă 
care ardeau mocnit, iar hornurile sparte arătau ca nişte pietre de 
mormânt înnegrite. Unele străzi erau destul de libere ca să poată 
conduce pe ele, iar Abner le evită pe cele pe care nu se putea trece 
din cauză că erau blocate de moloz. Rollsul fu oprit de două ori de 
către poliţie, cu intenţia de a-l rechiziţiona pentru a fi folosit ca 
ambulanță, însă Cromwell nu făcu decât să arate înspre grămezile 
din spate acoperite de pături, care păreau niște cadavre, și spuse că 
se îndreptau către morgă. Poliţiştii se dădură atunci înapoi și le 
făcură semn să treacă mai departe. 

Abner fu nevoit să-și croiască drum printre mulțimile de oameni 
sau sinistraţii ale căror case arseseră, și care își duceau cu ei puţinul 
avut. Nu mai era nici un semn de panică. Oamenii se mişcau încet, 
ca și cum ar fi ieşit duminica la plimbare. Nu discutau decât prea 
puţin între ei și doar câţiva se mai uitau înapoi înspre locurile unde 
fuseseră locuinţele lor înainte de calamitate, 

Cromwell fu uimit de intensitatea și iuțeala cu care focul mistu- 
ia o clădire din apropiere. Coloana înaltă de foc trimise o ploaie de 
scântei şi de resturi către acoperiș, care în două sau trei minute 
deveni o torță aprinsă, Apoi o pălălaie de flăcări cuprinse întreaga 
clădire şi o arse în întregime în mai puțin timp decât îți lua să fierbi 
nişte apă. 

Începură să sosească trupe armate de la obiectivele militare care 
înconjurau zona, pentru a menţine ordinea și pentru a-i ajuta pe 
pompieri în lupta cu flăcările. Zece companii de artilerie, infante- 
rie, cavalerie și corpul medical — o mie șapte sute de oameni cu 
totul — mărșăluiau prin oraş cu arme şi cu centuri de cartuşe, 

pregătiți să păzească de la vandalizare ruinele, băncile și seifurile de 
depozitare, oficiile poștale și Monetăria. Aceștia primiseră ordin să 
împuşte pe oricine era prins furând. 

Trecură de o caravană de soldați în patru automobile ale căror 
locuri din spate erau încărcate cu cutii de dinamită aduse de la ate- 
lierele de praf de pușcă din California. În câteva minute, exploziile 
zdruncinară orașul deja devastat, pe măsură ce casele și magazine- 
le erau detonate și aduse la același nivel pentru a domoli furia focu- 
lui. Pierzând bătălia, armata începu rapid să dinamiteze străzi 
întregi într-o ultimă încercare de a stăvili înaintarea catastrofală 
a focului. 

O lumină de un galben palid, bolnăvicios îşi făcu loc prin stratul 
din ce în ce mai gros de fum. Razele soarelui nu ajungeau deasupra 
ruinelor, cu excepția zonelor de la periferia orașului. Mingea lipsită 
de strălucire a soarelui părea roșie și mai mică decât de obicei. Tru- 
pele armate, pompierii și polițiștii se retraseră din flăcări, mânân- 
du-i pe sinistraţi spre vest, la distanță de holocaustul iminent. 

Abner răsucea volanul Rollsului în timp ce evita molozul de pe 
străzi și mulțimea de oameni care se luptau să ajungă la terminalul 
feribotului, cu speranţa de a traversa golful către Oakland. În cele 
din urmă, ajunse la niște şine de cale ferată și merse pe drumul 
paralel până la depoul principal al Companiei Southern Pacific, iar 
de acolo la depozitul lui Cromwell. Urcă cu mașina pe o rampă și 
opri lângă vagonul de marfă care era aşezat pe platforma de încăr- 
care. Observă numărul de serie pictat pe o latură: 16455. 

Cromwell nu știa că Bell aflase că vagonul de marfă nu era ceea ce 
părea. Numai că agentul care avea misiunea să îl supravegheze fusese 
chemat de către Bronson pentru alte însărcinări ca urmare a cutremu- 
rului. Totul părea să fie în siguranță. Cromwell examină lacătul de la 
ușa mare glisantă a vagonului de marfă, pentru a se asigura că nu 
fusese spart. Satisfăcut, introduse o cheie și îndepărtă lacătul, care era 
mai mult de formă decât pentru protecţie. Pe urmă se aplecă sub 
vagon şi se strecură printr-o trapă în vagon. Ajuns înăuntru, trase 


zăvoarele grele care sigilau ușa din interior și o deschise. 

Fără să primească vreo instrucțiune, Abner începu să care din 
Rolls cuferele grele pline cu bancnote, ridicându-le până la nivelul 
vagonului, de unde Cromwell le trăgea înăuntru. Când ultimul 
milion de dolari din cele patru fu scos din limuzină, Cromwell îşi 
cobori privirea spre Abner și îi spuse: 

— Du-te înapoi acasă, ia-o pe sora mea și bagajele pe care le are, 
pe urmă întoarce-te aici. 

— Dumneavoastră rămâneți, domnule Cromwell? întrebă Abner. 

Cromwell încuviință cu o mișcare a capului. 

— Am niște afaceri de încheiat la biroul impiegatului de mișcare. 

Abner știa că era o sarcină aproape imposibilă să facă drumul 
dus-întors de la depozit până la conacul din Nob Hill, însă îl salută 
pe Cromwell ca de obicei și îi spuse: 

— O să fac tot posibilul să o aduc în siguranță aici pe sora 
dumneavoastră. 

— Dacă este cineva care să poată face acest lucru, tu ești acela, 
Abner, spuse Cromwell. Am încredere deplină în tine, adăugă 
Cromwell, după care închise ușa glisantă a vagonului de marfă și 
cobori prin trapă. În vreme ce Abner conducea Rollsul în jos pe 
rampă, îl văzu pe Cromwell croindu-și drum printre şine, către 
ghereta impiegatului. 


Capitolul 39 


Bell cobori pe jos din Nob Hill și se opri să ajute o echipă de 
oameni care îndepărtau niște grinzi de lemn și cărămizi sfărâmate ale 
unui mic hotel prăbușit. De sub dărâmături, se puteau auzi suspinele 
unui băieţel. Bell și ceilalți bărbaţi lucrară cu ardoare, aruncând 
molozul într-o parte ca să ajungă la plânsetele care îţi rupeau inima. 

După aproximativ o oră, dădură în cele din urmă de un mic 
spaţiu care se crease şi care-l protejase pe băiat să nu fie zdrobit, 
După încă douăzeci de minute, reușiră să-l elibereze și îl transpor- 
tară la o mașină care avea să-l ducă în grabă la unul dintre punctele 
de prim ajutor. Cu excepția gleznelor, care păreau să fie fracturate, 
băiatul nu mai suferise alte vătămări, în afară de niște contuzii. 

Bell bănui că băieţelul nu avea mai mult de cinci ani. În timp ce 
copilul plângea după mama și tatăl lui, salvatorii se uitară cu regret 
unul la celălalt, știind că părinții acestuia și, foarte posibil, frații şi 
surorile lui zăceau zdrobiţi sub hotelul prăbușit. Fără un cuvânt, 
plecară cu toții la treburile lor, întristați, bucuroși însă că reușiseră 
să-l salveze măcar pe el. 

După încă două străzi, Bell trecu pe lângă un soldat care supra- 
veghea un grup de oameni care se grăbeau să îndepărteze cărămi- 
zile de pe stradă și să le depoziteze pe trotuar. Lui Bell i se păru că 
unul dintre bărbaţi, cu un profil frumos conturat, avea un chip 
familiar, Se opri din curiozitate şi întrebă un om mai în vârstă, care 
supraveghea operaţiunea, dacă nu ştia cine era acel bărbat care „se 
oferise“ voluntar să curețe strada. 

— Este nepotul meu, spuse bărbatul mai în vârstă, râzând. Se 
numește John Barrymore. Este actor și joacă într-o piesă care se 
numește Dictatorul. Sau ar fi mai bine dacă aș spune că juca, pentru 
că teatrul a fost distrus. 

— Mi s-a părut mie că-l recunosc, spuse Bell. L-am văzut în 
Macbeth, la Chicago. 

Străinul scutură din cap și zâmbi sarcastic. 

— A fost nevoie de un act divin să-l scoale pe Jack din patul lui și 
de Armata Statelor Unite pentru a-l pune la treabă. 

Soldatul încercă să-l pună și pe Bell la muncă, să adune cărămi- 
zile de pe stradă, însă Bell îi arătă legitimaţia de la Agenția Van 
Dorn și plecă mai departe. Mulţimile se mai împrăștiaseră, iar stră- 
zile erau aproape goale, cu excepția soldaților călare pe cai și a 
câtorva persoane care se plimbau pe străzi ca să se uite la incendii. 

În timpul care îi fu necesar lui Bell să străbată cele opt străzi 
până la banca lui Cromwell, centrul orașului, pe ambele părți ale 
Market Street, ardea sălbatic. Zidul de flăcări se afla la o distanță 
de doar șase străzi de bancă în momentul când ajunse la treptele 
care duceau la ușile masive din bronz. Un tânăr soldat, care nu 
avea mai mult de optsprezece ani, îl opri pe Bell și îl ameninţă cu 
baioneta de la capătul puștii. 

— Dacă ai de gând să jefuieşti banca, eşti un om mort, îi spuse 
acesta pe o voce foarte serioasă. 

Bell îi arătă legitimaţia de la Agenţia Van Dorn și îl minți, 
spunându-i: 

— Am venit aici ca să verific banca, să văd dacă nu există dosare 
sau bancnote care ar mai putea fi salvate. 

Soldatul îşi lăsă pușca în jos. 

— Bine, domnule, puteţi trece. 

— Ce-ar fi să mă însoțești? S-ar putea să am nevoie de niște 
mușchi în plus pentru a ridica ceva de valoare. 

— Îmi pare rău, domnule, spuse soldatul, am primit ordin să 
patrulez pe strada din faţa incendiului pentru a preveni furtişagurile. 

Vă sugerez să nu petreceți prea mult timp înăuntru. Nu va dura 
mai mult de o oră până când focul va ajunge în această zonă. 

— Voi avea grijă, îl asigură Bell, după care urcă treptele și împin- 
se una din uşi, pe care din fericire Cromwell o lăsase neîncuiată. În 
interior, banca arăta ca într-o zi de duminică. Ghișeele funcționari- 
lor, birourile, mobilierul păreau să aștepte reînceperea activităţii de 
luni dimineața. Singura stricăciune vizibilă erau ferestrele cu vitralii. 

Bell fu surprins să găsească deschisă ușa de la casa de bani. 
Intră şi băgă numaidecât de seamă că majoritatea bancnotelor lip- 
seau de acolo, Nu rămăseseră decât monedele de argint și de aur şi 
bancnotele cu valoare mai mică de cinci dolari în sertarele funcțio- 
narilor şi în recipientele și containerele lor separate. Jacob Cromwell 
venise și plecase. Timpul pe care Bell îl petrecuse ajutând la salva- 
rea vieţii băieţelului îl împiedicase să îl prindă pe Cromwell când 
sustrăgea lichiditățile din bancă. 

În mintea lui Bell nu mai exista nici un dubiu că Jacob Cromwell 
intenţiona să se folosească de dezastru pentru a fugi din oraș și să 
treacă graniţa. Blestemă faptul că Locomobilul său nu funcţiona. 
Faptul că trebuise să-și croiască drum pe jos printre ruine îl costa 
timp și îl storcea de puteri. Părăsi banca şi se îndreptă către Casa 
Vămii, care se afla, de asemenea, pe traseul incendiului. 


Marion nu ascultă în întregime instrucţiunile lui Bell, În ciuda 
sfatului acestuia, ea se urcă înapoi în apartament pe treptele şubre- 
zite. Îşi împachetă într-un geamantan mare fotografiile de familie, 
obiectele personale și bijuteriile, punând deasupra câteva dintre 
hainele ei cele mai scumpe. Zâmbi în vreme ce împături două 
rochii și o capă de mătase. Numai o femeie şi-ar salva lucrurile fru- 
moase, se gândi ea. Unui bărbat nici că ar putea să-i pese mai puțin 
să-și salveze costumele de ocazie. 

Marion cără geamantanul pe scări în jos și se alătură celorlalți 
oameni de pe stradă care rămăseseră fără locuinţe și care-și târau 
după ei cuferele pline cu câteva obiecte personale, lenjerie de pat şi 
obiecte de preţ. Pe măsură ce urcau greoi dealurile din oraș, nici 

unul nu se mai uită înapoi la casele și la apartamentele lor, nedo- 
rind să se mai gândească la ruinele caselor în care trăiseră în pace și 
în confort până în ziua aceea. 

Zeci de mii de oameni se îndepărtau în noapte de incendiile 
necruțătoare. În mod ciudat, nu era nici panică, nici dezordine. 
Nici una dintre femei nu plângea, nici unul dintre bărbați nu părea 
mânios din pricina nenorocirii care se abătuse asupra lor. În spatele 
lor, şiruri de soldați se retrăgeau din fața flăcărilor, îndemnând mul- 
ţimea să meargă în continuare şi presându-i pe cei care obosiseră și 
se opriseră să se odihnească. 

Căratul cuferelor grele în susul și în josul colinelor abrupte, stra- 
dă după stradă, kilometru după kilometru, deveni în cele din urmă 
o povară prea grea. Mii de cufere și conţinutul lor fură abandonate, 
posesorii acestora fiind complet extenuați. Unii oameni găsiră 
lopeți și își îngropară cuferele în locuri pustii, sperând să le recupe- 
reze după stingerea incendiilor. 

Marion își descoperi o forță şi o voinţă de care nu fusese con- 
ştientă până atunci. Îşi căra sau târa după ea geamantanul ca și 
cum ar fi fost pierdută într-un fel de letargie. Se chinui așa ore 
întregi, fără ca vreun bărbat să își ofere ajutorul. Bărbaţii și familii- 
le lor erau ocupați cu toții în încercarea eroică de a-și salva propriul 
avut. În cele din urmă, când Marion nu mai putu să-și care gea- 
mantanul mai departe, un adolescent o întrebă dacă putea să o 
ajute. Marion izbucni în plâns și îi mulțumi pentru că îi sărise 
în ajutor. 

Încă nu era ora cinci dimineața când ea și băiatul ajunseră la 
parcul Golden Gate şi întâlniră un soldat care îi direcționă către 
corturile pentru sinistraţi. Ea intră în unul dintre acestea, mulțu- 
mindu-i adolescentului, care refuză oferta ei de bani şi se lăsă să 
cadă pe un pat de campanie, unde adormi profund în mai puţin de 
zece secunde. 


Când Bell ajunse la Casa Vămii, era ca și cum ar fi mers printr-un 
zid de foc. Deși noaptea târziu orașul era luminat de lucirea 

portocalie fantasmatică și oscilantă. Mulțimea fugea de flăcări, însă 
nu înainte să încarce în grabă în căruțe bunuri luate din case şi 
magazine, grăbindu-se să se pună în siguranță în ultima clipă. Focul 
se apropia de Casa Vămii din trei părți şi amenința toată strada, 
Soldaţii de pe acoperișurile clădirilor din vecinătate duceau o luptă 
permanentă să stingă flăcările și să salveze Casa Vămii, al cărei 
nivel superior fusese afectat foarte puternic de seism. Etajele infe- 
rioare erau totuși întregi și erau utilizate drept centru operațional 
de armată și de un detașament de soldaţi şi de marinari cărora li se 
dăduse misiunea să furnizeze și să menţină furtunurile de apă pen- 
tru stingerea incendiilor. 

Bell trecu printre gărzile armatei care erau postate de jur împre- 
jurul clădirii și păși înăuntru. Într-o încăpere în care se ajungea din 
holul principal îl găsi pe Bronson consultându-se cu încă doi poli- 
țişti și cu un ofiţer de armată deasupra unei hărți la scară mare care 
era întinsă pe o masă de conferințe. 

Bronson văzu oprindu-se în ușă un bărbat acoperit de cenușă, 
cu fața înnegrită de funingine şi preţ de câteva secunde nu îl recu- 
noscu. Pe urmă un zâmbet i se întinse pe faţă și veni să-l îmbrățișe- 
ze pe Bell. 

— Isaac, cât mă bucur să te văd! 

— Îmi dai voie să mă aşez puţin, Horace? întrebă Bell la capătul 
puterilor. Am mers foarte mult pe jos. 

— Sigur că da, spuse Bronson și îl conduse până la un scaun care 
se afla în fața unui birou. Dă-mi voie să-ţi aduc o ceașcă de cafea! 
Cu tot infernul care ne înconjoară, nu avem nici o posibilitate să o 
reîncălzim, însă nimeni nu pare să acorde importanţă acestui lucru! 

— Mi-ar face mare plăcere, mulțumesc. 

Bronson turnă o ceașcă de cafea dintr-un vas emailat și o aşeză 
pe biroul din fața lui Bell. Un bărbat înalt, cu ochii de culoare cafe- 
nie-aurie ca topazul, cu părul castaniu-închis, dezordonat, îmbrăcat 
cu o cămașă albă imaculată și cu cravată veni spre ei şi se opri 
lângă Bronson. 

— S-ar părea că nu e una dintre cele mai bune zile ale dumitale, 
i se adresă el lui Bell. 

— Cam așa ceva, răspunse Bell. 

Bronson se întoarse către străin. 

— Isaac, acesta este scriitorul Jack London. Scrie un articol des- 
pre cutremur, 

Bell înclină din cap și dădu mâna cu acesta fără să se ridice 
în picioare. 

— Mi se pare că veți avea suficient material pentru zece cărți. 

— Una ar fi suficientă, spuse London zâmbind. Aţi putea să-mi 
povesteşti câte ceva din ce aţi văzut? 

Bell îi oferi lui London o scurtă descriere a ceea ce văzuse prin 
oraș, lăsând la o parte povestea ororii de a o împușca pe femeia 
care luase foc între dărâmături. Când Bell se opri, London îi mul- 
țumi şi se duse la o masă, unde se așeză şi începu să-și organizeze 
însemnările, 

- Cum te-ai descurcat cu Cromwell? El şi cu sora lui au 
supraviețuit? 

— Sunt în viaţă, bine mersi, și se îndreaptă către graniţă, să iasă 
din țară. 

— Eşti sigur? întrebă Bronson. 

— Am ajuns prea târziu la banca lui Cromwell. Seiful era curățat 
de toate bancnotele mai mari de cinci dolari. Cred că a strâns cam 
trei, poate patru milioane. 

— Nu va putea să părăsească orașul. Nu cu harababura care este 
acum. Cheiul este supraaglomerat cu mii de refugiaţi care încearcă 
să treacă înspre Oakland. Sub nici o formă nu ar avea cum să ia cu 
el atâţia bani în doar două valize. 

— Găseşte el o cale, spuse Bell, savurând cafeaua rece și simţin- 
du-se din nou aproape uman. 

— Dar Margaret? A plecat și ea cu el? 

— Nu ştiu, spuse Bell clătinând din cap. Am trecut pe la ei pe 
acasă înainte de prânz, iar Margaret se comporta de parcă ea și 
„Jacob aveau de gând să rămână în oraş și să se lupte cu noi la tribunal. 

După ce am aflat că el a plecat cu toate bancnotele pe care le avea 
în bancă, nu am putut să mă mai întorc la Nob Hill, din cauza 
valului de foc care înainta. Și așa, de-abia am ajuns până aici. 

— Și Marion? întrebă Bronson cu luare-aminte. 

— Am trimis-o la parcul Golden Gate. Ar trebui ca acolo să fie 
în siguranță. 

Bronson se pregăti să-i răspundă, însă fu întrerupt de un băiat 
nu mai mare de doisprezece ani, care năvăli în încăpere. Purta o 
șapcă mare pentru capul lui, un pulover gros și teniși, iar pantalonii 
scurți îi ajungeau până la genunchi. Era evident faptul că alergase o 
distanță destul de mare, pentru că nu mai avea suflu și abia mai 
putea să vorbească. 

— ÎL... îl caut pe... domnul Bronson, reuși el să îngaime după ce 
se opri de mai multe ori. 

Bronson își ridică privirea, interesat. 

— Eu sunt Bronson, răspunse el. Ce treabă ai cu mine? 

— Domnul Lasch... 

Bronson se uită la Bell. 

— Lasch este unul dintre agenții mei. A venit și el la întâlnirea 
noastră la scurtă vreme după cutremur. Stă de pază la un depozit 
guvernamental de la calea ferată. Continuă, băiete! 

— Domnul Lasch a spus că îmi veți da cinci dolari dacă vin aici 
și vă spun ce a spus el. 

— Cinci dolari? se miră Bronson, uitându-se suspicios la băiat. O 
grămadă de bani pentru un băiat de vârsta ta! 

Bell zâmbi, scoase o bancnotă de zece dolari din portofel și i-o 
întinse băiatului. 

— Cum te cheamă, băiete? 

— Stuart Leuthner. 

— Ai venit de departe, tocmai de la calea ferată, prin foc și 
prin harababura asta, spuse Bell. Ia zece dolari și spune-ne ce ţi-a 
zis Lasch. 

— Domnul Lasch a spus să îi zic domnului Bronson că vagonul 
de marfă parcat în fața depozitului domnului Cromwell a dispărut. 

Bell se aplecă înspre băiat, cu chipul brusc înnegurat. 

— Mai spune o dată, îl îndemnă el. 

Băiatul se uită la Bell, cu teamă în privire. 

— A spus că vagonul de marfă al domnului Cromwell a dispărut. 

Bell se uită la Bronson. 

— La naiba! bombăni el. Chiar a plecat din oraș! Apoi îi mai dădu 
băiatului încă o bancnotă de zece dolari. Unde sunt părinții tăi? 

— Ajută la distribuirea raţiilor alimentare în piaţa Jefferson. 

— Ar fi mai bine să te duci să-i cauţi. Cred că sunt îngrijorați din 
pricina ta. Şi ai grijă, stai la distanţă de foc! 

Ochii lui Stuart se măriră în clipa în care văzu cele două 
bancnote de câte zece dolari. 

— O, Doamne, Dumnezeule, douăzeci de dolari! O, mulțumesc 
mult, domnule, spuse el, după care se întoarse şi o rupse la fugă 
din clădire. 

Bell se lăsă să cadă înapoi în scaunul din faţa biroului. 

— Un tren? murmură el. De unde până unde a făcut rost de 
o locomotivă? 

— Tot ce ştiu este că fiecare feribot este supraîncărcat cu refu- 
giați care pleacă înspre Oakland, traversând golful. De acolo, Sout- 
hern Pacific adună fiecare tren de pasageri pe o arie de o sută 
șaizeci de kilometri, pentru a-i duce departe de această zonă. Sub 
nici o formă nu avea cum să închirieze o locomotivă, un echipaj şi 
un tender. 

— Și totuşi, vagonul lui de marfă nu a plecat de acolo de 
unul singur. 

— Crede-mă, spuse Bronson, nici un vagon de marfă nu este 
transportat cu feribotul către Oakland. Numai oameni. Singurele tre- 
nuri care funcționează sunt cele care sosesc cu ajutoare dinspre est. 

Bell se ridică din nou în picioare, cu ochii reci, țintuindu-l pe 
Bronson cu privirea. 

— Horace, am nevoie de un automobil. Nu pot să pierd ore în 
şir parcurgând pe jos porțiunea din oraș care nu este în flăcări. 

— Încotro ai de gând să te duci? 

— Mai întâi, trebuie s-o găsesc pe Marion și să mă asigur că este 
bine, răspunse Bell. Pe urmă mă duc la calea ferată şi la impiegatul 
de mişcare. Dacă Cromwell a închiriat sau a furat un tren pentru 
a-l transporta în afara orașului, trebuie să existe o însemnare în 
acest sens la biroul impiegatului. 

Bronson zâmbi cu șiretenie: 

— Un Ford Model K ar merge? 

Bell îl privi surprins. 

— Noul Model K are un motor în șase cilindri și patruzeci de cai 
putere. Ai așa ceva? 

— L-am împrumutat de la proprietarul bogat al unui magazin 
universal. Este al tău dacă promiţi să-l aduci înapoi până mâine 
la prânz. 

= Îşi rămân dator, Horace! 

Bronson își puse palmele pe umerii lui Bell. 

— Poţi să te răscumperi față de mine dacă îi prinzi pe Cromwell 
şi pe diabolica lui soră, 

Marion dormi şase ore. Când se trezi, văzu că în cort mai apă- 
ruseră alte cinci femei. Una stătea şi plângea pe patul ei. Două ară- 
tau confuze și pierdute, în vreme ce celelalte, mai puternice, se 
oferiră voluntare să ajute la hrănirea suferinzilor în spaţiile din parc 
care fuseseră amenajate ca bucătării. Marion se ridică de pe patul 
ei, își netezi hainele şi se îndreptă împreună cu noile sale prietene 
către cele câteva corturi mari ridicate de către armată ca spitale 
de urgență. 

Imediat fu instruită de către un doctor să trateze și să bandajeze 
răni mai simple, deoarece medicii erau ocupați cu operațiile, aju- 
tând la salvarea vieților celor grav răniți. Marion pierdu noțiunea 
timpului. Alungă somnul şi extenuarea lucrând de zor într-un adă- 
post pentru copii. Mulţi dintre aceștia erau atât de curajoşi, că i se 
ani care își pierduse familia, îşi întoarse capul cu ochii în lacrimi 
când micuța îi mulțumi cu o voce firavă. Se duse la patul următor şi 
îngenunche lângă un băiețel care fusese adus de la sala de operații 
după ce îi fusese fixat piciorul rupt. În timp ce îl învelea cu pătura, 
simți o prezență în spatele ei. Pe urmă auzi o voce familiară: 

— Scuză-mă, soră, însă mi-a căzut brațul. Crezi că l-ai putea 
repara? 

Marion se răsuci pe călcâie și se aruncă în brațele deschise ale 
lui Isaac Bell. 

— O, Isaac, mulțumesc lui Dumnezeu că eşti bine! Am fost îngri- 
jorată pentru tine. 

Bell zâmbi larg prin murdăria de pe faţă. 

— Nu sunt chiar în cea mai bună formă, însă încă mă mai țin 
pe picioare. 

— Cum ai reușit să mă găseşti? 

— Sunt detectiv, ai uitat? Spitalul de urgență a fost primul lucru 
unde am venit să caut. Ştiam că mergi pe urmele lui Florence 
Nightingale și că ai o inimă prea mare ca să nu sari în ajutorul celor 
care au nevoie, în special al copiilor, spuse el, după care o strânse în 
braţe și îi șopti la ureche: Sunt mândru te tine, doamnă Bell. 

Ea se dădu înapoi și se uită nedumerită în ochii lui. 

— Doamna Bell? 

Bell continuă să zâmbească. 

— Nu e tocmai un moment sau un loc romantic, așa cum s-ar 
potrivi pentru o cerere în căsătorie, însă vrei să fii soţia mea? 

— Isaac Bell, cum îndrăznești să-mi faci una ca asta? strigă ea, 
după care se înmuie, îi trase capul înspre ea și îl sărută. Când îi 
dădu drumul, îi spuse cu timiditate: Sigur că vreau. E cea mai bună 
ofertă pe care am avut-o de dimineaţă. 

Lui Bell îi pieri zâmbetul, i se strânseră buzele, iar vocea îi 
deveni mai aspră. 

— Nu pot să stau decât un minut. Cromwell și Margaret şi-au 
luat tălpăşița din San Francisco. Atâta vreme cât mai pot să respir, 
nu pot să las un ucigaș ticălos așa cum e Cromwell să rămână 
în libertate. 

Fervoarea lui o înspăimântă pe Margaret, însă îl îmbrăţişă 
cu putere. 

— Nu se întâmplă în fiecare zi ca o fată să fie cerută în căsătorie 
de către iubitul ei, care apoi o ia la fugă. ÎI mai sărută o dată, după 
care îi spuse: Să vii înapoi, ai auzit? 

— De îndată ce-mi stă în putință. 

— Am să te aştept aici. Nu cred că vreunul dintre noi va pleca 
prea curând din orășelul înjghebat aici. 

Bell îi ridică mâinile şi i le sărută pe amândouă. Pe urmă se 
întoarse și ieși din cort. 


Nu avea rost ca Bell să se reîntoarcă la conacul lui Cromwell 
din Nob Hill pentru a vedea dacă dispăruse și Margaret. Era con- 
vins că plecase și ea împreună cu fratele ei. 

Casele ca nişte palate ale celor bogaţi și influenți nu mai erau 
acum decât niște ruguri imense. Din fiecare parte a orașului se au- 
zeau flăcările vuind, zgomotele zidurilor care se prăbuşeau și explo- 
ziile de dinamită. 

Fordul Model K era ușor, rapid şi rezistent pe deasupra. Se că- 
țăra pe grămezile de moloz de pe străzi ca o capră de munte. Fără 
să ştie, Bell parcurse aproape același traseu pe care îl parcurseseră 
Cromwell și Abner, trecând prin zona de nord delimitată de apă, 
departe de incendiu. De-abia dacă trecuse o jumătate de oră de 
când plecase de la Marion, când opri mașina pe rampa de la depo- 
zitul lui Cromwell, convingându-se și singur că vagonul de marfă 
lipsea într-adevăr. 

Locomotivele de schimb cuplau vagoane la trenurile de pasageri 
pentru a-i evacua pe refugiaţi înspre partea de sud a statului, care 
încă mai avea drumuri deschise, în vreme ce vagoanele de marfă 
erau trimise să transporte rezerve de hrană și medicamente de la 
Los Angeles. Conduse Fordul în depou, pe lângă șine, până ajunse 
la o clădire din lemn cu un indicator deasupra acoperișului, pe care 
scria BIROUL IMPIEGATULUI DE MIȘCARE. Bell opri mașina, 
sări din ea direct pe pământ și intră înăuntru. 

Mai mulți funcționari erau ocupați cu pregătirea actelor necesa- 
re pentru mersul trenurilor și nimeni nu își ridică privirea în 
momentul în care intră Bell. 

— Unde aș putea să-l găsesc pe impiegatul-șef? îl întrebă el pe 
un funcționar îngropat în muncă. 

Bărbatul arătă o ușă printr-un gest al capului. 

— Acolo, 

Bell îl găsi pe impiegatul de mișcare scriind nişte numere pe o 
tablă uriașă unde erau afișate trenurile care veneau și plecau din 
depou. Pe birou văzu o plăcuţă pe care scria: MORTON GOULD. 
Era un bărbat mic de statură, cu bărbia trasă înapoi și cu nasul pre- 
cum ciocul unei păsări de pradă. Pe tablă se vedeau peste treizeci 
de trenuri diferite împărţite pe liniile care se întindeau ca o pânză 
de păianjen. Bell nu se putu abţine să nu se întrebe care dintre ele 
includea și vagonul de marfă al lui Cromwell. 

— Domnul Gould? 

Gould se întoarse și se trezi în fața unui bărbat care arăta ca și 
cum ar fi parcurs iadul dintr-o parte în cealaltă. 

— Nu vezi că sunt ocupat? Dacă vrei să prinzi un tren să pleci 
din oraș, va trebui să te duci la depoul de la Southern Pacific — sau 
la ce a mai rămas din acesta. 

— Mă numesc Bell. Lucrez la Agenţia de Detectivi Van Dorn. 
Caut un vagon de marfă cu numărul de serie 16 455. 

Gould făcu un semn înspre tablă. 

— Southern Pacific s-a făcut luntre şi punte ca să transporte în 
afara oraşului mii de oameni rămași fără casă, cu flota noastră de 
feriboturi şi remorchere, până la Oakland, unde am adunat trenuri 
de pasageri care aşteaptă să îi evacueze din zonă. Peste o mie patru 
sute de vagoane vin aici din toată țara. Vagoanele — de pasageri sau 
de marfă — de partea aceasta a golfului, toate cele trei sute, sunt tri- 
mise în alte zone ale statului. Cum te gândeşti că aș putea să țin evi- 
dență unui singur vagon? 

Bell se uită ţintă în ochii lui Gould. 

— Acest vagon despre care spuneam îi aparţinea lui Jacob 
Cromwell. 

Văzu ceea ce căuta, un indiciu abia perceptibil. 

— Nu cunosc nici un Jacob Cromwell, spuse Gould, după care 
făcu o pauză pentru a se uita temător înspre Bell. Despre ce e vorba? 

— Ai trimis o locomotivă să tracteze vagonul lui personal de marfă. 

— Eşti nebun! Nu aș trimite locomotive să tracteze trenuri parti- 
culare în timpul unei situații de urgență. 

— Cu cât te-a plătit? 

Impiegatul își ridică mâinile. 

— Nu aș putea să fiu plătit de un om pe care nu-l cunosc. E ridicol! 

— Care era destinaţia trenului lui Cromwell? întrebă Bell, igno- 
rând minciuna lui Gould. 

— Uite ce e, spuse Gould, cu privirea tot mai temătoare, vreau 
să pleci de aici, agent Van Dorn sau nu. 

Bell își scoase pălăria și făcu o mișcare ca și cum și-ar fi curățat 
banda din interior. Următorul lucru pe care îl văzu impiegatul fu 
țeava unui pistol îndreptată către el. Bell presă țeava dublă într-o 
parte a orbitei ochiului stâng al lui Gould. 

— Dacă nu-mi spui adevărul în următoarele șaizeci de secunde, 
voi trage, iar glonţul îți va desfigura chipul în mod oribil, asta pe 
lângă faptul că îți va distruge ambii ochi. Vrei să-ți petreci restul 
vieţii ca un orb mutilat? 

Chipul lui Gould se schimonosi de groază. 

— Eşti nebun! 

— Ai cincizeci de secunde până nu ai să mai vezi deloc! 

— Nu poți să faci asta! 

— Ba pot, şi am s-o și fac dacă nu-mi spui ceea ce doresc să aflu. 

Expresia rece, împreună cu vocea înghețată, fu suficientă ca să-l 
convingă pe Gould că detectivul de la Agenţia Van Dorn nu glu- 
mea deloc. Privi în jur cu disperare, ca şi cum ar fi căutat o cale de 
scăpare, însă Bell continuă fără milă. 

— Treizeci de secunde, spuse el, trăgând cocoșul de la pistol. 

Umerii lui Gould se prăbușiră, iar privirea i se umplu de groază. 

— Nu, te rog, murmură el. 

— Vobeşte! 

— Bine, făcu Gould, coborându-și vocea. Cromwell a venit aici. 
Mi-a plătit zece mii de dolari bani lichizi pentru a-i tracta vagonul 
cu o locomotivă rapidă și a-l ghida spre sud. 

Bell miji ochii încercând să priceapă. 

— Spre sud? 

— Este singura direcţie prin care se poate ieși din oraş, răspunse 
Gould. Toate feriboturile sunt utilizate pentru a-i evacua pe oameni 
către Oakland și ca să aducă înapoi trenurile cu ajutoare. Nu exista 
nici o altă cale pe unde să poată pleca. 

— În ce direcţie? 

— Către San José, după care pe lângă golf către nord, până 
când trenul lui o va lua către est pe linia principală, peste munți, 
traversând Nevada până ajunge la Salt Lake City. 

— Când a plecat din depou? întrebă Bell. 

— De vreo patru ore. 

Bell continuă să-l preseze. 

— Când e programat să ajungă la Salt Lake City? 

Gould clătină din cap cu niște gesturi rapide. 

— Nu aș putea spune. Mecanicul va trebui să petreacă o grăma- 
dă de timp pe liniile secundare, ca să treacă de trenurile cu ajutoa- 
re, care au prioritate. Dacă are noroc, trenul lui va ajunge în Salt 
Lake City cel mai târziu mâine după-amiază. 

— Ce tip de locomotivă ai repartizat să tracteze vagonul particu- 
lar al lui Cromwell? 

Gould se aplecă deasupra unui birou și-și consultă însemnările 
făcute cu majuscule. 

— I-am repartizat numărul 3 025, o locomotivă Pacific 4-6-2, 
fabricată de Baldwin. 

— O locomotivă rapidă? 

Gould încuviință din cap. 

— Avem puţine care să fie mai rapide. 

— Şi când vei mai avea una disponibilă? 

— De ce întrebi? 

— Vreau să-mi dai cea mai rapidă locomotivă pe care o ai, răs- 
punse Bell, amenințându-l pe Gould cu pistolul. Aceasta este o 
situaţie de urgență. Trebuie să prind trenul lui Cromwell. 

Gould consultă tabla cea mare. 

— Am numărul 3 455, o locomotivă Atlantic 4-4-2 fabricată la 
Baldwin. E mai rapidă decât Pacificul. Numai că e în depoul din 
Oakland pentru reparații. 

— Cât mai durează până va fi gata? 

— Atelierul de reparații ar trebui s-o aibă gata de drum în vreo 
trei ore. 

— O iau, spuse Bell fără ezitare. Să treci cheltuielile în contul 
Van Dorn. 

Gould arăta ca și cum avea de gând să protesteze şi să se certe 
cu Bell, însă, după ce se uită lung la pistol, se răzgândi. 

— Dacă mă denunți, aș putea să-mi pierd funcția și să mă bage 
la închisoare. 

— Dă-mi locomotiva și fă-mi legătura către San José prin Salt 
Lake City și n-am să scot o vorbă. 

Gould oftă recunoscător și începu să pregătească documentele 
pentru a elibera o rută pentru locomotiva solicitată de Agenţia de 
Detectivi Van Dorn. Când termină, Bell luă actele și le examină 
preţ de o clipă. Satisfăcut, părăsi biroul fără să mai rostească nici o 
vorbă, se urcă în Ford și conduse către stația de feriboturi. 

Apropiindu-se de stația de feriboturi, Bell își aruncă o pătură 
peste cap în timp ce trecu printr-o ploaie de scântei. Își dădu seama 
că nu mai exista cartierul chinezesc, în urma lui rămânând doar 
sute de grămezi de ruine carbonizate, care ardeau mocnit. Staţia de 
feriboturi supravieţuise doar cu niște stricăciuni minore la turnul cu 
ceas. Bell observă că ceasul se oprise la ora 5.12, adică ora la care 
avusese loc cutremurul. 

Străzile și trotuarele din jurul stației de feriboturi erau ticsite de 
oameni. Mii de persoane plecau, temându-se că orașul va fi distrus 
în întregime. Era o adevărată nebunie și foarte mult zgomot în mul- 
ţimea confuză de oameni, unii înfășurați în pături şi încărcaţi cu 
toate obiectele personale pe care fuseseră în stare să le care pe feri- 
bot. Unii împingeau landouri sau cărucioare de copii şi, cu toate 
acestea, chiar şi în mijlocul acestui coşmar, toți erau politicoşi, 
curtenitori și grijulii față de cei din jurul lor. 

Bell se opri alături de un tânăr care părea doar să stea și să pri- 
vească de pe chei focul care se vedea peste stradă. Îi arătă o banc- 
notă de douăzeci de dolari. 

— Dacă știi cum să conduci o mașină, du acest automobil la 
Casa Vămii, unde i-o vrei preda lui Horace Bronson de la Agenţia 
de Detectivi Van Dorn, și aceştia vor fi ai tăi. 

Ochii tânărului se măriră de nerăbdare, nu atât pentru a primi 
banii, cât pentru șansa de a conduce un automobil. 

— Da, domnule, spuse el bucuros. Știu cum să conduc mașina 
Maxwell a unchiului meu. 

Bell privi amuzat cum băiatul schimbă vitezele şi porni pe stra- 
da aglomerată. Pe urmă întoarse și se alătură mulțimii care se retră- 
gea din faţa ruinării orașului. 

În trei zile, peste două sute douăzeci și cinci de mii de oameni 
părăsiseră peninsula pe care era situat San Francisco, toți fiind 
transportaţi gratuit de Compania de Căi Ferate Southern Pacific 
înspre zona către care doreau să se îndrepte. Timp de douăzeci și 
patru de ore de la cutremur, feriboturi supraîncărcate plecaseră din 
San Francisco către Oakland din oră în oră. 

Bell arătă legitimaţia de la Agenţia Van Dorn și se urcă pe un 
feribot numit Buena Vista. Găsi un loc afară, deasupra roților cu 
zbaturi și se întoarse să se uite la flăcările care se ridicau la aproape 
o sută de metri în aer, iar fumul la peste trei sute. Arăta ca și cum 
întregul oraş ar fi fost un foc de tabără uriaș. 

După ce cobori pe cheiul din Oakland, un funcționar de la căile 
ferate îl îndrumă către atelierul de reparaţii în care se afla locomo- 
tiva lui. Monstrul, ca un mamut din oțel, era impresionant privit de 
aproape. Era vopsit în negru de la grătarul situat în față și până în 
spate, la tenderul de cărbuni. Bell observă că acoperișul cabinei era 
situat la o înălțime de cel puțin cinci metri de la şine. Imensele roți 
de tracțiune aveau un diametru de doi metri. La vremea ei, loco- 
motiva de tip Atlantic era o operă de artă în domeniul mecanicii. 

Lui Bell i se păru urâtă şi cu aspect banal. Numărul 3 455 era 
pictat cu litere mici, albe pe o latură a cabinei; SOUTHERN 
PACIFIC, cu majuscule, trecea dintr-o parte în alta a tenderului, 
care furniza cărbunele și apa pentru cazanul sub presiune. Bell se 
duse la un bărbat îmbrăcat în salopetă de mecanic și care purta o 
şapcă vărgată cu cozoroc. Bărbatul ţinea în mână o canistră mare 
cu gâtul lung plină cu ulei și se îngrijea de ungerea articulaţiilor 
bielelor de cuplare care făceau legătura dintre cilindrul pistonului şi 
roţile de tractare. 

— E o locomotivă foarte bună, spuse Bell admirativ, 

Mecanicul își ridică privirea. Era mai scund decât Bell și avea 
şuvițe de păr cărunt care îi ieșeau pe sub șapcă. Faţa îi era aspră și 
ridată de la anii de activitate în care îşi scosese capul pe fereastra 
locomotivei în bătaia vântului și a curentului creat de viteza 
de deplasare. Sprâncenele stufoase i se curbau deasupra unei pe- 
rechi de ochi albaștri precum cerul. Bell estimă că era mai tânăr 
decât părea. 

— Nici una nu e mai bună ca Adeline, răspunse mecanicul. 

— Adeline? 

— E mai ușor de ținut minte decât cele patru cifre ale sale, Majo- 
ritatea locomotivelor poartă un nume de femeie. 

— Adeline pare a fi foarte puternică, spuse Bell cu admiraţie. 

— A fost construită pentru transport masiv de pasageri. A ieşit de 
la Compania de Locomotive Baldwin cu doar cinci luni în urmă, 

— Ce viteză poate atinge? întrebă Bell. 

— Depinde câte vagoane tractează. 

— Să spunem că nici unul. 

Mecanicul se gândi preţ de o clipă. 

— Pe un drum lung, drept, şi pe o rută deschisă, fără nimic în 
faţă, ar ajunge până la o sută șaizeci de kilometri la oră. 

— Eu mă numesc Bell, se prezentă el și îi întinse mecanicului acte- 
le. Am închiriat locomotiva dumitale pentru o însărcinare specială. 

Mecanicul examină hârtiile. 

— Echipament pentru un detectiv de la Agenţia Van Dorn, hm... 
Și ce-i așa de special? 

— Ai auzit vreodată de Banditul-Măcelar? 

— Cine n-a auzit? Am citit în ziare că e un ucigaș foarte periculos, 

Bell nu se mai pierdu în explicaţii detaliate. 

— Mergem după el. A închiriat o locomotivă de tip Pacific pen- 
tru a-i tracta vagonul personal. Se îndreaptă către Salt Lake City, 
înainte s-o ia înspre granița cu Canada. Presupun că are un avans 
de vreo cinci ore. 

— Mai degrabă șase, până când luăm cărbunele și facem o șarjă 
de vapori. 

— Mi s-a spus că au fost necesare nişte reparaţii. Sunt finalizate? 

Mecanicul dădu din cap în semn de încuviințare. 

— Atelierul a înlocuit o articulație defectă la una dintre roțile 
de direcție, 

— Cu cât pornim mai repede, cu atât mai bine, spuse Bell, după 
care făcu o pauză și întinse mâna către mecanic. Apropo, pe mine 
mă cheamă Isaac Bell. 

Mecanicul îi strânse mâna viguros. 

— Nils Lofgren, spuse el. Iar pe fochistul meu îl cheamă 
Marvin Long. 

Bell își scoase ceasul din buzunar și verifică ora. 

— Ne vedem în patruzeci şi cinci de minute. 

— O să fim la platforma de încărcare cu cărbune chiar în drep- 
tul liniei ferate. 

Bell se grăbi către terminalul din Oakland, până ajunse la o clă- 
dire din lemn, unde se afla sediul de la Western Union. Telegrafis- 
tul îi spuse că nu era disponibilă decât o singură linie cu Salt Lake 
City și că va dura mai multe ore până când mesajele vor fi transmi- 
se. Bell îi prezentă misiunea pe care o avea, iar telegrafistul fu foar- 
te cooperant. 

— Ce mesaj aveţi? întrebă el. O să am grijă să fie trimis imediat 
la biroul nostru din Salt Lake. 

Mesajul lui Bell fu următorul: 


Către directorul biroului Van Dorn din Salt Lake City. Este 
imperativ să opriți locomotiva care tractează vagonul de marfă 
cu numărul 16 455. În acesta se află Banditul-Măcelar. Fiţi 
foarte precauţi. Este extrem de periculos. Opriţi-l şi rețineţi-l 
până sosesc. 

Isaac Bell, agent special 

Aşteptă până când telegraful înregistră mesajul, după care 
părăsi biroul şi se îndreptă către locul unde Lofgren și Long ali- 
mentau locomotiva cu apă și cărbune. Se urcă în cabină și făcu 
cunoştinţă cu Long, un bărbat greoi, cu umerii largi și cu muşchi 
voluminoși care Îi 
Nu purta chipiu, iar părul său roșu aproape că avea aceeași culoare 
cu flăcările care se vedeau în spatele ușii de la focar. Acesta îşi scoa- 
se o mănuşă de piele și îi întinse lui Bell o mână aspră și bătătorită 
de la nenumăratele ore în care mânuise lopata pentru cărbuni. 

— Suntem gata când doriți, anunţă Lofgren. 


i ieșeau în relief prin mânecile cămășii de blugi. 


— Atunci să pornim! răspunse Bell. 

În vreme ce Long întreținea focul, Lofgren se așeză în partea 
dreaptă a cabinei, trase maneta Johnson la locul ei, deschise cilin- 
drii şi trase de două ori de sfoara de deasupra capului său, făcând 
aburul să șuiere, pentru a semnaliza că trenul era pe punctul de a 
porni. Pe urmă apucă mânerul lung al controlerului de mers și îl 
trase înapoi. Adeline începu să se deplaseze și prinse treptat viteză. 

Zece minute mai târziu, Lofgren primi semnalul de a se muta 
pe linia principală către est. Trase înapoi mânerul controlerului de 
mers, iar locomotiva Atlantic masivă începu să se deplaseze în faţă. 
Încet, trenul se strecură afară din depou. Long începu să întreţină 
focul, ușor, constant și suficient de puternic. În cei cinci ani de când 
se ocupa de menținerea focului la locomotive, își dezvoltase o tehni- 
că prin care focul nu era nici prea slab, nici prea puternic. Lofgren 
trase cu putere de controlerul de mers, roțile de tracțiune se fră- 
mântară în mijlocul unei emisii zgomotoase de abur şi un fum 
negru ieși din partea de sus a cutiei de fum. 

Bell se așeză ușurat pe locul din stânga cabinei, convins că după 
această urmărire avea să-l prindă pe Cromwell și să-l predea auto- 
rităților din Chicago, viu sau mort. Vibraţia locomotivei pe șine i se 
părea la fel de lină, făcându-l să se simtă ca și cum ar fi plutit într-un 
balon deasupra unui lac de munte, iar aburul care propulsa roțile 

de tracțiune şi căldura plăcută care venea de la focar păreau să aibă 
un efect liniştitor asupra bărbatului în misiune. 

Înainte să ajungă la Sacramento și s-o ia înspre est prin munții 
Sierra Nevada, Bell alunecă în scaun, căscă şi închise ochii. În mai 
puţin de un minut dormea profund, cu tot țăcănitul roților locomo- 
tivei care se deplasa cu viteză, spre Sierra Nevada și Trecătoarea 
Donner. 

Pieptul puternic al lui Abner Weed și umerii lui de taur transpi- 
rau puternic în vreme ce arunca în focar cărbunii cu lopata. Era o 
artă pentru a crea un foc eficient, însă el nu avea nici cea mai mică 
idee cum. El nu făcea decât să arunce cărbunii în foc prin ușa des- 
chisă, ignorând comentariile mecanicului, care striga la el că prea 
mult cărbune nu avea decât să scadă temperatura focului. 

Abner preluase această activitate numai ca să-i mai dea o pauză 
fochistului, Ralph Wilbanks, un bărbat mare, solid, care obosise cu- 
rând după cele câteva ore de susținere a temperaturii necesare 
vaporilor pentru a menţine viteza uriașei locomotive Pacific pe cul- 
mile abrupte ale munților Sierra Nevada. Se înţeleseseră ca o oră să 
alimenteze cu cărbuni și o oră să se odihnească, 

Abner rămase vigilent în timpul activităţii sale, cu revolverul 
Smith & Wesson prins la cingătoare. Îl supraveghea pe mecanic, 
care era ocupat în permanență să mențină o viteză mare, dar sigu- 
ră în zona cu numeroase curbe montane, în vreme ce supraveghea 
linia ferată din față să nu apară vreun obstacol neprevăzut, cum ar 
fi un tren neprogramat care să vină din direcția opusă. În cele din 
urmă, ajunseră în vârf, după care drumul cobora la vale, până când 
aveau să ajungă la terenul plat al deşertului. 

— Intrăm în Reno, strigă Wes Hall, mecanicul, acoperind trosne- 
tul cărbunilor din focar. 

Un bărbat activ care avea trăsăturile îmbătrânite ale unui cowboy, 
el ar fi oprit trenul în semn de protest în fața solicitării pasagerilor 
săi de a merge cu viteza maximă de-a lungul traseului muntos, însă 
dăduse înapoi în momentul în care Abner își îndreptase către capul 
său pistolul Smith & Wesson și îl amenințase că îi omoară și pe el, şi 
pe fochist dacă nu se conformau. O mie de dolari bani gheaţă din 
partea lui Cromwell se adăugaseră pentru mai multă convingere, 
iar Hall și Wilbanks împingeau acum locomotiva Pacific prin munţi 
cât de repede puteau. 

— Sematorul din faţă este roșu, spuse Wilbanks. 

Hall făcu semn cu mâna că văzuse și el. 

— Va trebui să ne oprim și să așteptăm pe o linie secundară. 

Abner îşi îndreptă pistolul către capul mecanicului. 

— Trage un semnal cu fluierul. Mergem mai departe. 

— Nu avem cum, spuse Hall privindu-l în ochi pe Abner. Trebu- 
ie să fie vreun expres care transportă provizii către San Francisco și 
care vine spre noi pe aceeași linie. Mai degrabă mă împuști decât 
să produc o coliziune cu un alt tren, în urma căreia nu numai că 
am muri cu toţii, dar va mai opri şi traficul în ambele direcţii în jur 
de o săptămână. 

Abner își strecură încet revolverul înapoi la cingătoare. 

— Bine. Dar să ne aduci înapoi pe linia principală de îndată ce 
trece expresul cu ajutoare. 

Hall începu să închidă braţul controlerului de mers. 

— Am putea să ne folosim de întârziere ca să alimentăm cu apă 
şi cu cărbune. 

— Bine. Numai că aveţi grijă ce faceţi, pentru că altfel o să vă fac 
câte o gaură în cap fiecăruia din voi. 

— Eu și Ralph nu mai rezistăm prea mult. Suntem terminați. 

— O să vă meritaţi banii — și o să rămâneți și în viață — numai 
dacă mergeţi mai departe, spuse Abner amenințător. 

Aplecându-se în afară în partea stângă a cabinei, Abner reuși să 
vadă depoul şi orăşelul Reno din Nevada, apărând la distanță. 

Pe măsură ce se apropiau, Abner zări o siluetă care flutura un steguleț 
roșu, stând în picioare pe un suport. Hall acţionă fluierul pentru a 
anunţa sosirea și pentru a-i arăta omului cu steagul că a înțeles semna- 
lul de a încetini și că era pregătit să fie transferat pe o linie secundară. 

Hall opri cu precizie tenderul locomotivei Pacific sub un rezer- 
vor înalt din lemn care conţinea apă, situat pe o parte a liniei fera- 
te, și în dreptul unui recipient cu cărbune pe partea cealaltă. Wilbanks 
se cățără pe tender, înșfăcă o frânghie și trase în jos gura rezervoru- 
lui prinsă în balamale, până când apa începu să curgă, datorită gra- 
vităţii. Hall se dădu jos din cabină cu o canistră de ulei în mână, 
apoi începu să verifice toate articulațiile de cuplare și niturile loco- 
motivei și, cum Cromwell refuzase să aștepte sosirea unui lăcătuș de 
revizie, fu nevoit să verifice și articulațiile de la roțile tenderului și 
ale vagonului de marfă. 

Nescăpându-i din ochi pe Hall și pe Wilbanks, Abner se duse 
dincolo de tender, la ușa de la vagonul de marfă. Bătu de două ori 
cu tocul pistolului său Smith & Wesson, aşteptă preț de o clipă, 
după care mai bătu o dată. Se auzi trăgându-se zăvorul din interior 
şi ușa se deschise. Jacob și Margaret Cromwell stăteau acolo, uitân- 
du-se la Abner. 

— Care e motivul întârzierii? întrebă Cromwell. 

Abner făcu un semn din cap înspre locomotivă. 

— Am trecut pe o linie secundară pentru a lăsa să treacă un tren 
expres cu ajutoare, În vreme ce așteptăm, echipajul face alimenta- 
rea cu apă și cărbune. 

— Unde ne aflăm? întrebă Margaret. Era îmbrăcată cu panta- 
loni bărbătești și cu un pulover albastru, iar în picioare purta o 
pereche de ghete. Părul îi era strâns cu o eșarfă colorată. 

— În oraşul Reno, răspunse Abner. Am ieșit din munții Sierra. 
De acum încolo, peisajul se va transforma în deșert. 

— Și drumul din față cum e? se interesă Cromwell. Vor mai fi şi 
alte trenuri cu ajutoare care să ne întârzie trecerea? 

— Am să-l întreb pe acar dacă mai sunt trenuri programate să 
vină dinspre vest. Însă va trebui să ne dăm deoparte în momentul 
în care vor apărea. 

Cromwell sări din vagon și întinse o hartă pe pământ. Liniile dese- 
nate pe aceasta înfățișau rețeaua de căi ferate din Statele Unite la vest 
de Mississippi. Arătă cu degetul punctul în care se găsea Reno. 

— Bine, acum ne aflăm aici. Următorul nod de cale ferată cu 
linii care merg spre nord va fi la Ogden, în Utah. 

— Nu la Salt Lake City? întrebă Margaret. 

Cromwell negă printr-un gest al capului. 

— Linia principală de la Southern Pacific se unește cu liniile de 
la Union Pacific la nord de Salt Lake. De la Ogden vom lua spre 
nord și ne vom îndrepta către Missoula, în Montana, De acolo, 
vom urma linia Northern Pacific către Canada. 

Abner nu scăpa echipajul din ochi. Îi văzu pe fochist cum se 
lupta cu cărbunele care curgea din recipient în tender și pe mecanic 
mişcându-se de parcă era în transă. 

- Oamenii din echipaj sunt morţi de oboseală. Putem spune că 
avem noroc dacă mai pot conduce locomotiva încă patru ore. 

Cromwell consultă harta. 

— Este un depou în Winnemucca, în Nevada, la vreo două sute 
șaptezeci și cinci de kilometri. O să schimbăm acolo echipajul, 

— Și ce facem cu ăștia doi? întrebă Abner. Nu putem să-i lăsăm 
să se ducă întins la primul birou de telegraf și să alerteze poliția 
încotro ne îndreptăm. 

Cromwell se gândi preț de o clipă. 

— O să-i ţinem cu noi, după care îi aruncăm din tren într-o zonă 
pustie din deșert. Nu ne asumăm nici un risc ca agenții de la Agen- 
ţia Van Dorn să afle că am părăsit San Francisco și să dea telefoane 
pe la funcţionarii de-a lungul liniei să oprească trenul, așa că vom 
tăia și liniile de telegraf pe măsură ce înaintăm. 

Margaret aruncă o privire spre munții Sierra şi linia de cale 
ferată pe care veniseră. 

— Crezi că Isaac ne urmărește? 

— Este doar o chestiune de timp, draga mea, spuse el cu arogan- 
ţa sa obișnuită. Însă în momentul în care își va da seama că am ple- 
cat din San Francisco și va găsi o locomotivă să ne urmărească, noi 
ne vom afla la jumătatea drumului către Canada, iar el nu va avea 
nici o șansă să ne oprească. 

Adeline era mândria şi iubirea lui Lofgren și i se adresa de parcă 
locomotiva ar fi fost o femeie frumoasă, și nu un monstru din oțel, 
care sufla foc și care se deplasa energic pe serpentinele înalte din 
munţii Sierra și prin trecătoarea Donner. Fără să trebuiască să trac- 
teze două sute de tone de vagoane, la care se adăugau și pasagerii, 
şi bagajele acestora, locomotiva se deplasa fără efort. 

Aerul de primăvară era proaspăt și răcoros, iar zăpada încă mai 
acoperea pământul. Trecătoarea Donner era porțiunea arhicunos- 
cută a munților în care avusese loc evenimentul cel mai marcant 
din istoria Vestului. Intrase deja în legendă caravana de căruţe cu 
cele douăsprezece familii, cunoscută drept grupul Donner deoarece 
rămăseseră cu toții înzăpeziți în timpul furtunilor din iarna anului 
1846 şi suferiseră îngrozitor până în momentul în care fuseseră sal- 
vaţi. Mulţi dintre ei supraviețuiseră mâncându-i pe cei morți. Din 
cei optzeci şi şapte de bărbați, femei şi copii câți plecaseră cu cara- 
vana, numai patruzeci și cinci supravieţuiseră până în California. 

Bell era treaz de-a binelea încă de când trecuseră prin Sacra- 
mento, şi peisajul i se părea spectaculos — piscurile înalte și stâncoa- 
se, pădurea de brazi ale căror crengi mai erau pe alocuri acoperite 
cu zăpadă, tunelurile din vârf, care fuseseră dinamitate în granit de 
muncitorii chinezi în 1867. Adeline plonjă în hăul negru al unui 
tunel lung, iar zgomotul trenului prin el reverberă ca o sută de tobe. 
În curând, cercul micuț de lumină se materializă în fața lor în întu- 
neric şi se făcu din ce în ce mai mare. Pe urmă Adeline ieși în lumina 

strălucitoare a soarelui, cu un zgomot tunător. După câțiva kilo- 
metri apăru și vederea panoramică a lacului Donner, pe măsură ce 
trenul își începu coborârea lungă, în serpentine, către deșert. 

Bell se uită cu o uşoară senzaţie de disconfort la panta care 
cobora vreo trei sute de metri şi care se afla la o distanţă de un pas 
sau doi de margine, în vreme ce locomotiva făcu o curbă periculoa- 
să, într-un unghi ascuţit. Nu era necesar să-l impulsioneze pe Lofgren 
să meargă mai repede. Mecanicul își forța locomotiva voluminoasă 
la aproape șaizeci de kilometri la oră în zona serpentinelor monta- 
ne, cu mai mult de cincisprezece kilometri la oră faţă de cât era 
considerată o viteză sigură. 

— Am trecut de vârf, anunţă Lofgren, și acum coborâm următo- 
rii o sută douăzeci de kilometri. 

Bell se ridică în picioare și îi oferi lui Long, fochistul, locul său 
din partea stângă a cabinei. Long se așeză recunoscător și luă o 
pauză, în vreme ce Lofgren închise vaporii și o lăsă pe Adeline să 
coboare prin trecătoarea din munți. Long manevrase lopata cu căr- 
buni aproape fără întrerupere din momentul când intraseră pe linia 
principală de la Sacramento și până la vârfurile ascuțite ale munți- 
lor Sierra. 

— Pot să te ajut? întrebă Bell. 

— Chiar te rog, spuse Long, aprinzându-și o pipă. Am să-ţi spun 
cum să arunci cărbunele în focar. Deși coborâm în următoarea oră, 
nici nu putem să lăsăm focul să se stingă. 

— Nu faci decât să arunci înăuntru cărbunele cu lopata, nu-i așa? 

Pe chipul lui Long se lăţi un rânjet. 

— Nu e chiar așa de simplu. Și nu se numește „lopată“, ci „lopa- 
tă de fochist“, mărimea numărul patru. 

În următoarele două ore, Bell munci în faţa labirintului de ţevi 
şi de supape și se familiariză cu secretele meseriei de fochist. Tende- 
rul se mișca dintr-o parte în alta la curbe, făcând dificilă azvârlirea 
de cărbuni în focar. Era totuși o muncă simplă, câtă vreme Adeline 
gonea la vale. Aruncă numai atâta cărbune cât să mențină vaporii. 
Învăţă rapid cum să deschidă larg uşa de la focar, după ce lovea 

lopata de ea și împrăștia cărbunele pe podea. Și în loc să depozite- 
ze cărbunele într-o grămadă imensă, el își dezvoltă o tehnică prin 
care focul era constant și ardea strălucitor și portocaliu. 

Curbele strânse rămăseseră în urma lor pe măsură ce se apro- 
piau de poalele muntelui. La o oră după ce Bell îi predase lopata lui 
Long, fochistul îi strigă lui Lofgren: 

— Nu ne-au mai rămas apă și cărbune decât pentru încă vreo 
optzeci de kilometri. 

Lofgren încuviinţă din cap fără să-și ia ochii de la drumul 
din față. 

— Exact cât să ne ajungă până la Reno. Putem să alimentăm 
acolo cu apă și cărbune și să luăm la bord un echipaj de schimb. 

Bell își dădu seama că acea cursă peste munți își lăsase ampren- 
ta asupra lui Lofgren și Long. Observă că efortul atât fizic, cât și 
psihic îl storsese pe mecanic de puteri, iar încercarea de a menține 
aburul pe înălțimile abrupte îl lăsaseră fără vlagă pe fochistul 
neobosit. Lui Bell i se păru evident că și echipajul din trenul lui 
Cromwell era cu siguranţă la fel de extenuat. Se uită la ceas și nu 
putu decât să se întrebe dacă mai scurtaseră distanța dintre ei. 

— Cât timp va dura până se va forma un nou echipaj? întrebă Bell. 

— Atât cât va dura alimentarea tenderului cu apă și cărbune, 
răspunse Lofgren. După aceea zâmbi obosit, expunând două șiruri 
de dinţi strâmbi, şi adăugă: Asta dacă avem noroc și este unul care 
să ne aștepte. 

— Vă sunt recunoscător amândurora, spuse Bell cu sinceritate. 
Aţi depus un efort cu adevărat eroic să treceţi de munții Sierra, 
Cred că ați stabilit un record. 

Lofgren își scoase ceasul lui mare feroviar, marca Waltham, care 
avea o locomotivă gravată pe spate. 

— Chiar așa, râse el. Am făcut cu opt minute mai puţin decât 
ultimul record pe care l-am stabilit cu Marvin și Adeline acum 
șase luni. 

— Ții cu adevărat la locomotiva asta, nu-i așa? întrebă Bell. 

Lofgren râse. 

— Dacă iei toate locomotivele Atlantic puse vreodată pe șine, 
sunt cele mai grozave din lume, toate sunt construite exact la fel, cu 
dimensiuni și construcție identice. Și totuși, fiecare este diferită — ca 
și oamenii, au personalități diferite. Unele pot merge mai repede 
decât altele, cu aceeași presiune a vaporilor. Unele sunt pretențioa- 
se, în vreme ce altele sunt ghinioniste și au mereu probleme, necesi- 
tând reparaţii. Însă Adeline, ea este o dulce. Nu face fiţe. Niciodată 
nu e mofturoasă, excentrică, sau prost dispusă. Dacă o tratezi ca 
pe o doamnă, se va comporta exact ca o iapă de rasă care va câști- 
ga cursele. 

— O faci să sune ca și cum ar fi umană. 

— Poate că Adeline o fi o grămadă de o sută șapte tone de fier şi 
de oţel, însă are o inimă! 

Se apropiau de Reno, și Lofgren trase de cordonul fluierului 
pentru a-și anunța intenţia de a trece pe linia secundară pentru căr- 
bune și apă. Trase înapoi controlerul de mers pentru a încetini 
locomotiva. Acarul acționă levierul pentru a uni liniile, aşa cum 
făcuse mai devreme pentru trenul lui Cromwell. Pe urmă flutură un 
steag verde pentru a-i indica lui Lofgren că trecerea spre linia 
secundară era liberă. 

Chiar înainte ca Adeline să oprească, Bell sări din cabină şi se 
îndreptă în fugă peste linia ferată către clădirea gării, care arăta ca 
alte o mie din orășelele aflate dintr-o parte în alta a naţiunii. Avea 
pereţi din bârne de lemn, ferestre arcuite și un acoperiş ascuțit. 
Platforma de încărcare era goală, dându-i lui Bell impresia că nici 
un tren de pasageri nu urma să oprească acolo prea curând. 

Pătrunse în interior, dincolo de ghișeul de tichete pentru măr- 
furi și se opri în cămăruța telegrafistului. Doi bărbaţi erau în mijlo- 
cul unei discuţii aprinse când întră el. ÎI izbi faptul că aveau niște 
expresii serioase şi întunecate. 

— Îmi cer scuze, spuse Bell, îl caut pe şeful staţiei. 

Bărbatul mai înalt dintre cei doi se uită lung la Bell, după care 
dădu din cap în semn de încuviinţare: 

— Eu sunt şeful de gară, Burke Pulver. Cu ce vă pot ajuta? 

— A trecut pe aici un tren cu un singur vagon de marfă în ulti- 
mele zece ore, îndreptându-se către est? 

Pulver dădu din cap aprobator. 

— S-au oprit pe lina secundară timp de două ore în vreme ce au 
trecut două trenuri expres care transportau ajutoare pentru victi- 
mele cutremurului din San Francisco. 

— Au fost întârziați două ore? întrebă Bell, simțindu-se brusc 
mai optimist. Cam cu cât timp în urmă au plecat? 

Pulver se uită la ceasul Seth Thomas de pe perete. 

— Cam acum patru ore și jumătate. De ce întrebaţi? 

Bell se prezentă și explică pe scurt cum îl urmărea pe Cromwell. 
Pulver rămase cu privirea fixată în ochii lui Bell. 

— Vreţi să spuneţi că vagonul acela de marfă îl transporta pe 
renumitul Bandit-Măcelar? 

— Da, se afla acolo. 

- Dacă aș fi ştiut acest lucru, l-aş fi anunțat pe șerif. 

Distanţa în timp era mai mică decât îndrăznise Bell să spere. 

— Aveţi disponibil un echipaj de schimb? Al meu este epuizat, 
după traversarea în timp record a munților Sierra. 

— Din cine e format echipajul dumneavoastră? 

— Lofgren și Long. 

Pulver izbucni în râs, 

— Ar fi trebuit să-mi dau seama că ăștia doi vor încerca să-și 
bată propriul record. 

Examină o tablă de pe unul din pereţi. 

— Am un echipaj la îndemână, spuse el, după care făcu o pauză. 
Mă gândeam eu că era ceva ciudat la trenul acela. Reno este o sta- 
ţie unde opresc cam toate trenurile care vin dinspre est sau dinspre 
vest. În mod cu totul neobișnuit, nu au luat un echipaj de schimb. 
Banditul pe care-l urmăriți nu va avea cum să ajungă prea departe 
cu un mecanic și un fochist care sunt epuizați. 

Bell se uită la telegrafist, un bărbat chel, care avea un monoclu 
verde ridicat pe frunte și cotiere care îi protejau mânecile de 
la cămașă. 

— Aş vrea să-i alertez pe oamenii legii din orașele din faţa noas- 
tră să oprească trenul şi să-l prindă pe bandit, al cărui nume este 
Jacob Cromwell. 

'Telegrafistul scutură din cap. 

— Nu este posibil. Liniile sunt întrerupte. Nu pot să transmit nici 
un mesaj către est. 

— Pun rămășag că liniile sunt tăiate de Cromwell, spuse Bell. 

Pulver examină o tablă mare de pe un alt perete, care avea tre- 
cute pe ea trenurile programate să treacă prin Reno. 

— Voi avea un echipaj pentru dumneavoastră în douăzeci de 
minute. Ar trebui să aveți drumul liber până ajungeţi la Elko. După 
aceea, sper să găsiți telegraful în stare de funcționare, altfel va apă- 
rea riscul de coliziune cu un tren care se îndreaptă către vest. 

— În cazul acesta, rosti Bell cu cinism, voi avea satisfacția de a ști 
că primul care s-a ciocnit de el a fost Cromwell. 

Adeline înainta cu viteză pe suprafața dreaptă, întinsă pe care se 
aflau liniile ferate. Ajunsese la o sută patruzeci și cinci de kilometri 
la oră și trecea huruind peste podurile ridicate deasupra ravenelor 
secate, zbura prin orășele și pe lângă semafoarele care indicau 
drum liber în faţă. Stâlpii de telegraf care străjuiau pe marginea 
liniei ferate apăreau în goana lor doar ca nişte contururi încețoșate. 
Un fum cenușiu amestecat cu scântei ieşea cu forță din camera de 
fum, fiind direcționat în spate într-un nor orizontal deasupra cabi- 
nei, aplatizat de vântul care bătea cu viteză din faţă. 

Un descendent morocănos al vikingilor, cu părul cânepiu, Russ 
Jongewaard stătea pe locul mecanicului, cu o mână pe controlerul 
de mers, în vreme ce Bill Shea, un irlandez înalt, cu simţul umoru- 
lui, alimenta focarul cu cărbune. După ce auzi de la Bell că acesta 
se afla într-o încercare pe viaţă și pe moarte de a-l captura pe fai- 
mosul Bandit-Măcelar, urcară încântați la bord, alăturându-se 
urmăririi. Lofgren şi Long rămăseseră şi ei în locomotivă. 

— Noi o să fim de schimb, spuse Lofgren. Dacă suntem patru să 
ne înlocuim unii pe alţii, nu va mai trebui să oprim pentru un alt 
echipaj de rezervă. 

Bell nu se dădu în lături de a alimenta cărbune cu lopata. Rana 
de la coapsă pe care i-o făcuse Cromwell în Telluride nu se vinde- 
case complet, însă atâta vreme cât nu se sprijinea pe ea, durerea nu 
era prea mare. Lopata lui conţinea jumătate din cantitatea de 

cărbune pe care o azvârleau Long și Shea în focar, însă el compen- 
sa prin faptul că arunca două lopeţi la una de-a lor. 

Cei doi fochiști de la Southern Pacific făceau cu rândul ca să 
supravegheze dispozitivul de apă și pe cel de vapori, asigurându-se 
că focul întreținut de ei ardea bine și că locomotiva opera la ceva 
mai puţin de nouăzeci de kilograme de presiune a vaporilor, la dis- 
tanță foarte mică de marcajul roşu. Examinau fumul care ieşea din 
cutia de fum. Când acesta începea să se facă albicios și nu mai era 
la fel de cenușiu, începeau să mai adauge cărbune. Când se înne- 
grea, însemna că focul era prea puternic și trebuiau să-l mai poto- 
lească puțin. 

O anumită competiţie, neprovocată și nerostită, apăru între Lof- 
gren şi Jongewaard, însă aceasta nu trecu neobservată. Adeline poate 
că își arătase puterea imensă și viteza fulgerătoare a roților ei de 
tracţiune care erau în continuă frământare, însă doar forța şi rezis- 
tența oamenilor care o conduceau până la limitele ei erau cele care 
stabileau recordul în Nevada în ziua respectivă. Mecanicii nu pridi- 
deau nici un efort şi munceau peste puterile lor să ajungă din urmă 
trenul celui care ucisese atât de mulți oameni nevinovați. 

Văzând semaforul care semnala că linia era liberă dincolo de 
Elko, Lofgren menţinu controlerul de mers în acțiune şi trecu de 
gară cu o viteză de o sută cincizeci de kilometri pe oră. Oamenii 
care așteptau pe peron un tren de pasageri se uitară uimiți cum 
Adeline trecu pe lângă ei ca o ghiulea imensă de tun. 

Din fericire, nodurile feroviare erau puţine și la distanță mare 
între ele — doar câteva linii secundare care ieşeau din linia principa- 
lă —, așa că ei își continuau drumul cu viteză mare, fără să înceti- 
nească. Apoi începură să apară încetinirile agonizante în orașul 
Wells și din nou ceva mai sus pe linie, la Promontory, pentru a per- 
mite să treacă trenurile cu ajutoare dinspre vest. Întârzierile erau 
utilizate pentru alimentarea cu apă și cărbune, însă un total de opt- 
zeci de minute tot fură pierdute. 

La fiecare oprire, Bell îi întreba pe șefii de gară despre trenul lui 


Cromwell. La Wells, șeful de gară îi spuse că mecanicul şi fochistul 

care conduseseră trenul lui Cromwell din Oakland fuseseră găsiți 
de un angajat care verifica liniile de pe traseu. Îi adusese în oraș, iar 
aceştia abia se ţineau pe picioare din pricina oboselii şi a deshidra- 
tării. Oamenii confirmaseră ceea ce intuise Bell: Cromwell dăduse 
ordin ca trenul să oprească în mod frecvent, astfel încât omul lui să 
se urce pe stâlpi și să taie firele. 

— Cum stăm? întrebă Lofgren când Bell se urcă înapoi în cabină. 

— Şeful staţiei a spus că au trecut pe aici acum trei ore. 

— Asta înseamnă că am recuperat o oră și jumătate de când am 
plecat din Reno, spuse Long cu un rânjet larg, ştiind acum că efor- 
turile lor neobosite își primeau răsplata. 

— De aici şi până la Ogden va trebui să fiți cu ochii în patru. 
Cromwell taie firele de telegraf. O să mergem orbește, în cazul în 
care vom da peste un tren care vine dinspre vest. 

— Nu e o ameninţare prea mare, spuse Jongewaard. Compania 
nu va risca să trimită trenuri pe linia principală dacă nu vor putea 
să ia legătura cu șefii de gară pentru a fixa orarul. Cu toate acestea, 
va trebui să fim în alertă, în special în porțiunile unde sunt curbe și 
nu putem avea o vizibilitate mai mare de un kilometru și jumătate 
în faţa noastră. 

— Cât de departe ne aflăm de Ogden? se interesă Bell. 

— În jur de optzeci de kilometri, răspunse Jongewaard. Ar trebui 
să ajungem în gară în aproximativ o oră. 


Cu Lofgren la controlerul de mers, Adeline intră în gara Union 
din Ogden patruzeci și două de minute mai târziu. Fu mutat pe 
linia secundară pentru alimentarea cu apă și cărbune și opri loco- 
motiva. Rutina lor era de-acum bine stabilită. În vreme ce Long și 
Shea încărcau cărbunele și apa, Lofgren și Jongewaard verificară 
locomotiva şi unseră conectorii de tracțiune și articulațiile roților. 
Bell se grăbi în gara mare și căută biroul impiegatului de mișcare. 

Un bărbat scund și îndesat era așezat la un birou şi se uita pe 
fereastră la un tren de pasageri care sosise. Interesul său părea 
îndreptat în special către femeile tinere și frumoase care îşi expuneau 

gleznele în timp ce coborau treptele vagonului Pullman. Bell îi citi 
numele de pe o plăcuţă de pe birou. 

— Domnul Johnston? 

Johnston se uită în direcţia lui Bell și îi zâmbi prietenos. 

— Da, eu sunt Johnston. Cu ce vă pot ajuta? 

Bell povesti încă o dată, probabil pentru a șasea oară de când 
plecase din San Francisco, despre urmărirea lui Cromwell. 

— Aţi putea să-mi spuneți când a trecut trenul lui pe aici? 

— Nu a trecut pe aici, răspunse Johnston. 

— Nu a trecut prin gara aceasta? se miră Bell, ale cărui sprânce- 
ne stuloase se ridicară înspre chica de păr blond, 

— Chiar așa, răspunse Johnston, lăsându-se pe spate în scaunul 
său rotativ și sprijinindu-și un picior cu gheata de un sertar tras în 
afară. Au fost transferați pe linia care duce spre nord. 

— Cum așa? sări Bell. Nu era un tren programat. 

- O doamnă înstărită i-a arătat niște acte impiegatului de mişca- 
re la nodul de cale ferată din susul liniei, în care scria că avea un tren 
închiriat cu drept de trecere imediată înspre Missoula, în Montana. 

— Sora banditului, spuse Bell. Încearcă să ajungă la graniță și să 
treacă în Canada. 

Johnston făcu un gest înţelegător din cap. 

— Impiegatul de mișcare m-a întrebat de trenurile care vin din- 
spre sud. Nici unul nu era programat până mâine-dimineaţă, așa 
că i-am spus că poate să permită ca trenul doamnei să meargă 
înspre nord. 

— Când s-a întâmplat asta? 

— Cu ceva mai puţin de două ore în urmă. 

— Trebuie să prind trenul acela, spuse Bell cu hotărâre. Aș apre- 
cia foarte mult dacă mi-aţi da drum liber până în Missoula. 

— De ce nu îi telegrafiaţi şerifului din Butte să oprească trenul și 
să îi reţină pe bandit şi pe sora lui? 

— Am încercat să fac acest lucru de când am plecat din Reno, 
însă Cromwell a tăiat toate firele de telegraf pe această distanță. 
Nu ar avea nici un motiv să se fi oprit tocmai acum. 

Johnston rămase interzis. 
— Dumnezeule, ar fi putut să provoace o coliziune între două 
trenuri 


— Până când el și sora lui ajung la granița cu Canada, nu au 
nimic de pierdut, chiar dacă acest lucru înseamnă să-i omoare pe 
toți cei care le stau în cale. 

Johnston, șocat, înţelese în cele din urmă cum stătea treaba. 

— Prinde-l pe lașul acesta nenorocit, spuse el, simțindu-i-se dispe- 
rarea în voce. Vă dau cu mare bucurie drum liber până la Missoula. 

— Vă sunt recunoscător pentru orice ajutor ne puteți acorda, 
zise Bell cu sinceritate. 

— Ce număr are trenul dumneavoastră? 

— Nu e un tren, este doar un tender şi locomotiva cu numă- 
rul 3 455. 

— Ce fel de locomotivă? 

— Atlantic 4-4-2, Baldwin, răspunse Bell. 

— E rapidă. Şi echipajul de rezervă? 

— Am două echipaje care insistă să rămână în această cursă 
până punem mâna pe bandit. 

— În acest caz, tot ce pot să fac este să vă urez mult noroc! spuse 
Johnston ridicându-se și dând mâna cu Bell. 

— Mulţumesc. 

— Două ore sunt totuși un avans destul de mare, aprecie Johnston. 

— Am recuperat două ore și jumătate de când am plecat 
din Oakland. 

Johnston se gândi câteva clipe. 

— Aveţi pe mână o urmărire ca la carte. Va fi o cursă foarte strânsă! 

— ÎL voi opri, spuse Bell curajos. Va trebui să-l opresc, altfel va 
ucide din nou. 

În inimile bărbaţilor care transpirau trudind din greu pentru a 
o conduce pe Adeline pe traseul ei exista speranță. Toţi se ridicaseră 
la înălțimea sarcinii asumate și se depășiseră pe ei înșiși pentru a 
realiza imposibilul. Bărbaţii și femeile care munceau la fermele 
aflate de-a lungul liniei ferate se opreau din treburile lor şi priveau 
surprinși locomotiva care mergea cu viteză fără nici un vagon, și 
care fluiera de la distanţă şi trecea zgomotos până o pierdeau din 
priviri în mai puţin de un minut, lăsând în urma ei doar o dâră 
de fum. 

Lofgren, de pe locul mecanicului, o forța pe Adeline din ce în ce 
mai mult, până când trecură de granița dintre Utah şi Idaho cu o 
viteză de aproximativ o sută șaizeci de kilometri la oră. Pocatello, 
Blackfoot şi Idaho Falls trecură pe rând, unul după altul. Șefii de 
gară nu puteau decât să rămână șocați, fără să fie capabili să înţe- 
leagă cum o locomotivă cu tenderul ei puteau să vină de nicăieri, 
fără să aibă vreo avertizare prealabilă, şi să treacă de gările lor cu o 
viteză de neimaginat. 

Înainte să plece din Ogden, Bell făcuse rost de un maldăr de 
pături, astfel încât echipajul să poată trage câte un pui de somn 
între turele de condus locomotiva și de alimentat focarul. La înce- 
put, nu reușiră să doarmă decât perioade scurte de timp, din cauza 
zgomotului trenului în mișcare, al șuieratului scos de aburi și al 
zdrăngănitului făcut pe şine de roțile de oțel. Însă din momentul în 
care începuse să simtă oboseala, le fu din ce în ce mai ușor să 

ațipească până le venea rândul din nou la lopată sau la controlerul 
de mers. 

Cu excepţia câtorva opriri pentru cărbune și apă, Adeline nu 
încetini absolut deloc. În una dintre staţii, în Spencer, din Idaho, 
Bell află că erau cu doar cincizeci de minute în urma trenului lui 
Cromwell. Faptul că aflară că scurtau cu viteză distanţa dintre cele 
două locomotive îi făcu să îşi reinnoiască eforturile şi să depună un 
efort și mai mare. 

Bell rămase ușor nelămurit după discuția purtată cu șeful de 
gară din Spencer. După cum se părea, linia principală de la Sout- 
hern Pacific se oprea la Missoula şi apoi continua pe o distanță 
foarte scurtă, de vreo sută treizeci de kilometri, pe o linie secundară 
până în portul Woods Bay, din Montana, de pe lacul Flathead. 

— Ce părere ai? îl întrebă Lofgren pe Bell după ce locul său la 
controlerul de mers fu luat de Jongewaard. 

— Cromwell probabil că a găsit un alt echipaj după ce i-a lăsat pe 
mecanic și pe fochist pe jumătate morți la Winnemucca, spuse Bell. 

Lofgren dădu din cap în semn de aprobare. 

— Fără mesaje care să vină prin telegraf și din care să aflăm că 
lucrurile ar sta altfel, sunt convins că i-a lăsat și pe ceilalți undeva în 
pustiu și că a forțat un echipaj de rezervă să urce la bord pentru 
ultima porțiune peste graniță. 

— Atunci va trebui să facă acea porțiune cu un automobil, 
pe şosea. 

Lofgren se uită la el. 

— De ce spui asta? 

Bell ridică din umeri. 

— Șeful de staţie din Spencer mi-a spus că linia ferată de la Sout- 
hern Pacific se termină la Woods Bay, pe malul stâng al lacului 
Flathead. Presupun că singura modalitate pentru Cromwell de a-și 
continua drumul spre nord până în Canada este pe şosea, 

— Nu sunt de acord. Eu cred că o să-și transporte trenul pe feri- 
botul care traversează lacul. 

Bell se uită lung la Lofgren. 

— Feribot? 

Lofgren încuviință din cap. 

— Buştenii de la activităţile de prelucrare a lemnului din Canada 
sunt transportaţi în vagoane peste graniță către un port micuț din 
partea de vest a lacului, numit Rollins. De acolo, sunt transferați pe 
un feribot care îi transportă de partea cealaltă a lacului. Când 
ajung la Woods Bay, vagoanele sunt cuplate la trenurile care le 
transportă la centrele de prelucrare a lemnului din sud-vest. 

— Și de ce Southern Pacific nu își prelungesc liniile până 
în Canada? 

— Compania de Căi Ferate Great Northern a primit de la gu- 
vern dreptul de utilizare a terenurilor pentru a traversa partea de 
nord a Statelor Unite. Aceștia au plasat linii care merg de pe o por- 
ţiune a zonei de vest a lacului Flathead, până în nord, la graniță, 
unde locomotivele sunt cuplate la vagoanele care transportă buște- 
nii duși mai departe de Compania de Căi Ferate Canadian Pacific 
din zonele de depozitare a acestora. Funcţionarii de la Great 
Northern și de la Southern Pacific au refuzat să lucreze împreună și 
nu au plasat linii de cale ferată care să unească cele două maluri 
ale lacului. 

— De unde știi aceste lucruri? 

— Am un unchi care locuieşte în Kalispell, mai sus de lac. Acum 
a ieşit la pensie, însă a fost mecanic la Compania de Căi Ferate 
Great Northern. Conducea o locomotivă între Spokane şi Helena. 

Interesul lui Bell făcu să-i tremure vocea. 

— Deci dumneata îmi spui acum că Jacob Cromwell își poate 
trece trenul cu feribotul peste lac, după care pe liniile de la 
Northern Pacific, și să se îndrepte spre nord în Canada fără să se 
dea jos din vagonul lui de marfă. 

— Cam aşa ceva. 

— Asta dacă va ajunge pe feribot înainte să-l oprim noi... spuse 
el cu vocea pierdută. 

Lofgren citi teama din ochii lui Bell. 

— Nu-ţi face griji, Isaac, spuse el încrezător. Cromwell nu poate fi 
la mai mult de șaisprezece kilometri în fața noastră. O să-l prindem! 

Un timp, Bell nu spuse nimic. Pe urmă băgă mâna încet în 
buzunarul de la piept și scoase o bucată de hârtie. O desfășură încet 
și i-o dădu lui Lofgren. Mecanicul o citi și apoi vorbi fără să-și ridi- 
ce privirile de pe ea. 

— Pare să fie o listă de nume. 

— Așa şi este. 

— Ale cui sunt numele? 

Bell îşi cobori vocea până abia i se mai auzi peste zdrăngănitul 
locomotivei în mișcare. 

— Ale bărbaţilor, femeilor şi copiilor pe care i-a ucis Cromwell. 
O port cu mine încă de când am fost numit să mă ocup de prinde- 
rea lui. 

Lofgren își ridică privirea și şi-o îndreptă spre drumul din fața lor. 

— Ar trebui ca și ceilalți să vadă asta. 

Bell dădu din cap în semn de încuviințare. 

— Cred că acum este momentul potrivit. 


După trei ore, cu Lofgren din nou la controlerul de mers, 
Adeline începu să încetinească, apropiindu-se de Missoula. Acesta 
opri locomotiva la vreo cincisprezece metri de o joncțiune. Shea 
sări din cabină, fugi de-a lungul șinelor și schimbă macazul înspre 
linia secundară care ducea către lacul Flathead. Nu îl băgă în 
seamă pe acar, care se apropie în fugă dintr-o gheretă. 

— Hei, ce faci acolo? întrebă acarul, care era înfofolit ca să se 
protejeze de vântul rece. 

— Nu am timp să explic acum, spuse Shea, și îi făcu semn cu 
mâna lui Lofgren, indicându-i că acum era în ordine să treacă de 
pe linia principală pe cea secundară. Se întoarse înspre acar, în 
vreme ce Adeline trecu încet de ei, şi îl întrebă: 

— A mai trecut un tren în această direcție în ultima oră? 

Acarul dădu din cap aprobator. 

— Și ei au schimbat macazul și au trecut pe linia secundară, tot 
fără permisiune. 

— Cu câtă vreme în urmă? întrebă Shea. 

— Acum vreo douăzeci de minute.. 

Fără să răspundă, Shea fugi după Adeline și urcă în cabină. 

— După cele spuse de acar, le zise el celorlalți, trenul lui Cromwell 
a trecut pe linia secundară acum douăzeci de minute. 

— Încă o sută treizeci de kilometri ca să recuperăm douăzeci de 
minute, spuse Jongewaard gânditor. Nu e prea mult. 

Trase controlerul de mers până la capăt şi, la cinci minute după 
ce plecaseră de la joncțiune, o făcu pe Adeline să se deplaseze pe şine 
cu o sută treizeci și șase de kilometri pe oră. 

Lacul Flathead le apăru în raza vizuală pe măsură ce se apro- 
piau de malul dinspre est. Cel mai mare lac de apă dulce din vestul 
Statelor Unite avea o lungime de patruzeci și cinci de kilometri, o 
lățime de douăzeci și șase de kilometri și acoperea o suprafață de 
aproape cinci sute de kilometri pătrați, cu o adâncime medie de 
cincizeci de metri. 

Se aflau acum aproape de capătul unei urmăriri îndelungate și 
extenuante. Lofgren stătea pe locul fochistului și îl ajuta pe Jonge- 
waard să supravegheze linia din față. Bell, Shea și Long formau o 
echipă care alimenta focarul. Din cauză că nu avea mănuși din 
piele așa cum purtau fochiștii, Bell își înfășurase mâinile în nişte 
cârpe pe care mecanicii se ștergeau de ulei. Protecţia îi ajutase, însă 
începuseră să-i apară beşici în palme de la numeroasele ore de 


încărcat cărbunii cu lopata. 

Ajunseră în curând să atingă o viteză mai mare decât cea la 
care fuseseră construite să reziste șinele de pe o linie secundară. Nu 
încetiniră peste poduri. La curbe se înclinau către exterior. La o 
curbă dublă pe care o străbătură într-o arcuire tensionată, niturile 
de la tender pocniră. Din fericire, în momentul acela șinele deveni- 
seră line şi netede. Jongewaard menţinu viteza de o sută treizeci și 
şase de kilometri la oră şi pe următorii șaizeci și cinci de kilometri. 

— Evrika! strigă Lofgren deodată, arătând entuziasmat în fața lor, 

Toată lumea scoase capul pe geamurile cabinei, iar vântul 
îngheţat le aduse lacrimi în ochi. Însă reuşiră să zărească, în sfârșit, 
la vreo şase, poate opt kilometri în fața lor, dâra slabă a fumului 
unei locomotive, 

Margaret stătea întinsă pe o canapea, îmbrăcată într-un halat 
de mătase cu broderii și se uita la bulele care se ridicau din cupa de 
șampanie. 

— Mă întreb dacă e adevărat, spuse ea încet. 

— Ce să fie adevărat? întrebă Cromwell uitându-se la ea. 

— Că această cupă a fost modelată după sânii Mariei Antoaneta. 

Cromwell râse. 

— Da, există un sâmbure de adevăr în legenda aceasta. 

Apoi Margaret se uită pe fereastra pe care Cromwell o ridicase 
în spatele vagonului — fusese introdusă în peretele din spate şi nu se 
vedea atunci când era închisă. Șinele care străluceau sub roțile tre- 
nului păreau să nu se mai sfârșească. Văzu că treceau printr-o vale 
înconjurată de munți împăduriţi. 

— Unde ne aflăm? 

— În Flathead Vallery, în inima Munţilor Stâncoși. 

— Cât mai avem până la graniță? 

— Încă vreo jumătate de oră până la feribotul de la lacul Flat- 
head, spuse Cromwell, deschizând cea de-a doua sticlă de șampa- 
nie din ziua aceea. După aceea încă o jumătate de oră să traversăm 
până la linia ferată de la Great Northern și vom ajunge în Canada 
pe la asfințit. 

Ea îşi ridică paharul. 

— Pentru tine, frăţioare, şi pentru o evadare strălucită din San 
Francisco. Fie ca noua noastră întreprindere să fie la fel de încunu- 
nată de succes ca şi ultima. 

Cromwell zâmbi plin de sine. 

— Am să beau pentru asta! 


În faţă, în cabina locomotivei, Abner exercita presiuni asupra 
echipajului pe care îl răpise sub amenințarea cu arma dintr-o cafe- 
nea micuță de lângă depoul din Brigham City, din Utah: Leigh 
Hunt, un mecanic cu părul roșcat și cârlionțat şi fochistul acestuia, 
Bob Carr, un individ bine făcut, care lucrase ca lăcătuș de revizie 
înainte să devină fochist, etapă prin care el spera că va ajunge în 
cele din urmă la meseria de mecanic. Tocmai se întorseseră dintr-o 
cursă și beau câte o ceaşcă de cafea înainte să se ducă acasă, când 
Abner își îndreptase pistolul către capetele lor și îi forțase să se urce 
în cabina locomotivei care tracta vagonul elegant al lui Cromwell. 
Cât despre echipajul anterior, Wilbanks și Hall, aceştia fuseseră 
azvârliţi din locomotivă undeva în pustiu, în același timp în care 
Abner începuse să taie firele de telegraf. 

Abner stătea pe acoperișul tenderului, deasupra cabinei, astfel 
încât să-i îndemne pe Hunt și pe Carr să menţină locomotiva în 
mișcare pe traseul ei către lacul Flathead. Atenţia îi fu atrasă de 
norii negri care se roteau deasupra Munților Stâncoși înspre răsărit. 

— S-ar părea că vine furtuna, îi strigă el lui Carr. 

— E un chinook, după cum arată, îi răspunse Carr strigând peste 
umăr, în vreme ce alimenta focarul cu cărbune. 

— Ce este un chinook? întrebă Abner. 

— Este o furtună care coboară dinspre Munţii Stâncoși. Tempe- 
raturile pot scădea până la patru grade într-o oră, iar vântul poate 
sufla cu peste o sută șaizeci de kilometri la oră, destul cât să zboare 
vagoanele de pe şine. 

— Şi cât mai durează până ajunge aici? 

— Cam o oră, cred, răspunse Carr. Cam pe când vom ajunge la 
platforma de încărcare a trenurilor pe feribotul din Woods Bay. În 

momentul în care vom sosi, va trebui să aşteptaţi să treacă furtuna. 
Feribotul nu va naviga în timpul unui chinook. 

— De ce nu? întrebă Abner. 

— Cu vânturi care bat cu o viteză de o sută șaizeci de kilometri 
la oră, lacul parcă fierbe. Vântul izbeşte apa, iscând valuri înalte de 
până la şase metri. Feribotul de trenuri nu a fost construit pentru 
ape agitate. Sub nici o formă echipajul nu va porni pe lac în timpul 
unui chinook. 

— Am telegrafiat înainte ca să ne aștepte feribotul, spuse Abner. 
"Vom trece de partea cealaltă indiferent dacă va bate sau nu vântul. 


În palatul pe roți al lui Cromwell, Margaret alunecase într-un 
somn ușor, provocat de șampanie, în vreme ce fratele ei se relaxa 
citind un ziar pe care-l luase în timp ce Abner răpea echipajul de 
tren în Brigham City. Majoritatea ştirilor erau despre cutremurul 
din San Francisco. Citi despre faptul că incendiile fuseseră stinse în 
cele din urmă şi se întrebă dacă supravieţuiseră conacul său de pe 
Nob Hill și clădirea băncii. 

Îşi ridică privirile, auzind un sunet straniu, diferit de zdrăngăni- 
tul roților pe șinele de oțel. Se auzea slab și îndepărtat. Înţepeni în 
momentul în care recunoscu fluieratul unui tren. Cromwell rămase 
încremenit, știind acum cu certitudine că fusese urmărit. 

— Bell! explodă el plin de mânie. 

Tresărind la auzul vocii lui puternice, Margaret se trezi brusc. 

— De ce țipi aşa? 

— Bell! se răsti Cromwell. Ne-a urmărit din San Francisco. 

— Ce spui? 

— Ascultă, îi spuse el. Ascultă! 

Apoi auzi şi ea, era sunetul de neconfundat scos de fluieratul 
unui tren cu aburi, slab, însă sesizabil. Margaret se repezi la fereas- 
tra din spate și aruncă o privire de-a lungul liniilor. Parcă ar fi pri- 
mit o lovitură direct în stomac. Desluși dâra neagră de fum care se 
ridica dincolo de o curbă, deasupra unui pâlc de copăcei. 

— Trebuie să-i spui lui Abner, ţipă ea. 

Cromwell se gândise deja la acest lucru și urcă o scară către des- 
chiderea pentru ventilație din acoperișul vagonului de marfă. 
Împinse capacul deoparte, ieși pe acoperiș şi trase un foc de armă 
pentru a-i atrage atenţia lui Abner peste zgomotul făcut de locomo- 
tivă. Abner auzi și se grăbi pe acoperișul tenderului, până ajunse la 
numai trei metri distanţă de Cromwell. 

— Vine un tren chiar în spatele nostru, strigă Cromwell. 

Abner îşi fixă bine picioarele pe acoperișul tenderului în mişca- 
re și se uită în spatele vagonului de marfă. Trenul în viteză tocmai 
ajunsese la o curbă și se vedea bine la distanță, Părea să fie numai 
locomotiva cu tenderul său, fără să tracteze vreun vagon. Venea 
înspre ei, şi venea repede, după cum indica fumul care ieșea din 
camera de fum și care era apoi turtit de vântul care bătea din faţă. 

Acum ambele trenuri se vedeau şi se auzeau, la o distanță de 
numai treizeci și ceva de kilometri de stația de feribot din Woods 
Bay, de pe lacul Flathead. 

Era ca şi cum Adeline ar fi fost un câine de vânătoare care se 
apropia văzând cu ochii, într-o cursă strânsă, și care se repezea prin 
toată cireada până ajungea la vânatul din frunte. Bielele conectoare 
abia i se vedeau, înceţoșate din cauza vitezei cu care împingeau 
roţile de tracţiune peste şine. Nici o locomotivă nu lucrase vreodată 
mai din greu. Din depoul din Oakland şi până în sălbăticia din 
Montana, ea acoperis o distanță foarte mare, mai rapid decât ori- 
care altă locomotivă din istorie. Nimeni nu mai stătea să îi soco- 
tească viteza, însă nici o persoană din cabină, şi nici cei care o 
zăriseră trecând pe lângă ei ca o părere nu se îndoiseră vreodată că 
depăşise o sută patruzeci și cinci de kilometri la oră pe zonele drep- 
te şi întinse ale șinelor de cale ferată. 

Jongewaard dusese controlerul de mers la maximum, făcând-o 
pe Adeline să se deplaseze pe şine care nu fuseseră niciodată con- 
struite pentru o asemenea viteză. Ambii mecanici stăteau pe locuri- 
le lor din cabină, cu ochii aţintiţi pe drumul din faţă. Bell și Long 
aruncau cărbunii cu lopata, în vreme ce Shea se ocupa sistematic 
de foc să ardă constant, să menţină o temperatură maximă, pentru 
combustia cea mai potrivită. 

Sunetul exploziv al aburului deveni un şuierat constant, iar 
fumul ieşea într-un nor din ce în ce mai mare. Bell se oprea din 
când în când din mânuirea lopeţii pentru a se uita la trenul din 
faţă, care se apropia de la un minut la altul. Acum nu mai era nece- 
sar să facă nici un efort să se ascundă de Cromwell, aşa că trase de 

cordon și scoase un fluier lung și ascuţit, care trecu prin briza ce 
începuse să se facă simțită peste lac. Lui Bell i se întinseră buzele 
într-un zâmbet larg. Spera că simţise și Cromwell că el era cel care 
îl ameninţa din spate. 

Bell se întoarse, aruncă o privire spre cer şi văzu că se schimba- 
se de la un albastru senin la o nuanță de cenușiu de la vântul chinook 
care vuia dinspre Munţii Stâncoși către răsărit. Vârtejuri mari de 
praf, frunze şi resturi mărunte erau propulsate ca grâul care trece 
prin secerătoare. Apa lacului Flathead se transformase dintr-o 
întindere calmă și liniștită într-o masă turbulentă în mai puțin de 
douăzeci de minute. Apoi, brusc, atât Jongewaard, cât și Lofgren 
strigară amândoi deodată; 

— Căruţă pe șine! 

"Toţi ochii se îndreptară către şinele din față. Un fermier cu o 
căruță plină de paie trasă de doi cai traversa calea ferată. Poate că 
auzise fluieratul locomotivei, se gândi Bell, însă probabil că nu eva- 
luase corect viteza trenului, crezând că va avea suficient timp să 
treacă şinele. Jongewaard trase înapoi maneta Johnson, încetinind 
roțile de tracțiune până când acestea se opriră și se învârtiră în sens 
opus, scăzând viteza locomotivei. 

Când fermierul îşi dădu seama că monstrul de oţel se afla la 
numai o sută de metri depărtare, începu să-și mâne caii cu biciul 
într-o încercare îngrozită de a-i scoate de pe drumul morţii. Însă fu 
mult prea târziu. Adeline izbi căruţa într-o explozie de fân, scânduri 
de lemn, așchii și roți sfărâmate. Bărbaţii din cabină se lăsară 
instinctiv în jos, protejându-se în spatele cazanului, în vreme ce res- 
turile treceau cu zgomot pe lângă locomotivă şi zburau peste aco- 
perişul tenderului. 

În mod miraculos, caii săriseră în față, și scăpaseră fără nici o 
zgârietură. Bell şi ceilalți nu văzuseră însă ce se întâmplase cu fer- 
mierul. Numaidecât ce Jongewaard reuşi să o oprească pe Adeline o 
sută de metri mai încolo, Bell și echipajul săriră din cabină și fugiră 
înapoi către locul impactului. Fură cu toții foarte ușurați să consta- 
te că fermierul, care zăcea la pământ la o distanță nu mai mare de 

un metru şi jumătate de calea ferată, avea braţele și picioarele 
intacte. Se ridicase în șezut și își privea nedumerit căruța complet 
distrusă. 

— Eşti rănit? întrebă Bell neliniștit. 

Fermierul se uită la braţele şi la picioarele sale, pipăindu-şi apoi 
un cucui mare de pe creștetul capului. 

— O grămadă de cucuie și de vânătăi, bombăni el. Însă, minu- 
nea minunilor, sunt încă întreg, mulțumesc lui Dumnezeu. 

— Şi caii dumitale au scăpat teferi. 

Shea și Long îl ajutară pe fermier să se ridice în picioare. Pe 
urmă îl conduseră la caii care uitaseră că abia trecuseră pe lângă 
moarte și acum pășteau iarba din apropierea drumului. Fermierul 
se bucură să-și vadă caii întregi, însă se înfurie de faptul că îi fusese 
distrusă căruța, ale cărei resturi erau împrăștiate peste tot în jur. 

Bell îşi dădu seama ce se petrecea în mintea lui și îi oferi o carte 
de vizită de la Agenţia Van Dorn. 

— Ia legătura cu agenţia de detectivi la care lucrez, îi spuse el. 
Aceștia te vor compensa pentru pierderea căruței. 

— Nu cei de la căile ferate? întrebă fermierul derutat. 

— Nu a fost vina celor de la căile ferate. E o poveste lungă despre 
care vei citi în ziare, spuse Bell, după care se întoarse și privi cu 
frustrare de-a lungul liniei ferate înspre fumul de la locomotiva lui 
Cromwell care dispărea în zare. 

Nu îi venea să creadă că fusese atât de aproape de ținta lui şi că 
o pierduse. Însă nu era chiar totul fără de speranţă. Deja Jonge- 
waard o dăduse pe Adeline înapoi ca să ia la bord echipajul și pe 
Bell. Văzând că fermierul era capabil să aibă grijă şi singur de el, 
Jongewaard strigă la Bell: 

— Urcaţi la bord! Avem timp să recuperăm. 

De-abia urcară Bell, Lofgren și fochiştii înapoi în cabină, că 
Jongewaard reporni urmărirea trenului în care se afla banditul. 
Chinook începu să-și facă simțită prezenţa. Vântul răscolea praful și 
frunzișul de pe jos în același fel în care spuma valurilor ar fi plonjat 
cu forță pe o plajă. Nu se mai vedea nimic mai departe de două 

sute de metri. Jongewaard nu mai putea să se uite în față pe geamul 
de la cabină, pentru că i s-ar fi umplut ochii de praf. Îşi fixă, în 
schimb, privirile pe geamul cabinei, neavând altă alternativă decât 
să reducă viteza locomotivei de la o sută douăzeci de kilometri la 
oră, la șaptezeci și doi. Văzu un semafor lângă linia ferată, cu ste- 
gulețul în poziţie orizontală, semnalizând locomotivei să oprească, 
însă nu îl luă în seamă. Mai departe apăru un indicator care anun- 
ţa că intrau în orașul Woods Bay. Necunoscând distanța exactă 
până la stația de feribot, încetini și mai mult, până când Adeline 
ajunse să se târâie cu doar patruzeci de kilometri la oră. 

Jongewaard i se adresă lui Bell: 

— Îmi pare rău că trebuie să încetinesc, însă nu pot să văd dacă 
staţia de feribot a orașului se află la opt sute de metri sau la opt 
kilometri în față. Trebuie să micșorez viteza în cazul în care dăm 
peste vagonul de marfă al banditului sau peste vagoane cu bușteni 
care stau pe linia principală. 

— Cam cât timp crezi că am pierdut? întrebă Bell. 

- Douăsprezece minute după ceasul meu. 

— O să-i prindem, spuse Bell cu o încredere calmă. E puţin pro- 
babil ca echipajul de pe feribot să riște să treacă lacul pe o aseme- 
nea vreme. 

Bell avea dreptate în privinţa feribotului, care în mod normal 
nu traversa lacul pe vreme rea, însă greşea prin faptul că îl subapre- 
cia pe Cromwell. Banditul-Măcelar și sora lui nu ajunseseră tocmai 
până acolo pentru a se preda de bunăvoie. Cromwell şi Margaret 
nu puteau fi opriți. Deja trenul lor trecea de pe chei pe feribot. 

Feribotul pentru trenuri aștepta la pontoane când ajunse trenul 
lui Cromwell. Locomotiva fu transferată de-a lungul pontonului de 
lemn pe linia care ducea pe feribot. Însă mai departe de atât nu 
avea unde să se ducă, Echipajul format din trei bărbaţi decisese că 
nu era prudent să încerce traversarea lacului până când nu trecea 
chinook-ul şi până când nu se linișteau apele. Stăteau în cambuza 
micuță unde beau cafea şi citeau ziarele și nici măcar nu catadicsiră 
să se ridice în picioare în momentul în care trenul lui Cromwell 
urcă la bordul feribotului. 

Cromwell cobori din vagonul de marfă și se duse la locomotivă, 
îndoit de bătaia vântului neînduplecat. Se opri și examină valurile 
care se formau și se spărgeau pe lac. Îi aminteau de o mare furioa- 
să. Pe urmă examină feribotul cu motor cu abur și roți laterale 
cu zbaturi. 

O plăcuţă decolorată din lemn atașată la timonerie avea scris pe 
ea numele Kalispell. Ambarcaţiunea era veche: vopseaua era scorojită 
şi se cojea, iar puntea de lemn era uzată şi putrezită. Avusese mulți 
ani de serviciu, ba chiar prea mulți. Însă lui Cromwell i se păru că 
era suficient de rezistentă ca să facă față vântului nemilos și valurilor 
în continuă creștere. Era convins că putea naviga spre partea vestică 
a lacului și îl enervă faptul că echipajul nu se vedea nicăieri. 

Se uită în lungul liniei de cale ferată şi fu mulțumit că nu se ză- 
rea nici urmă din trenul care îi urmărea. Nu putu decât să se întrebe 

ce anume îl întârziase. Oricare ar fi fost răspunsul, nu era deloc 
timp de pierdut. Îi făcu semn cu mâna lui Abner care se afla în 
cabina locomotivei. 

— Ai grijă ca fochistul să alimenteze focarul, ca să avem abur 
când ajungem la linia ferată de la Great Northern. 

— Consideraţi că s-a și făcut, replică Abner, îndreptând țeava 
puştii spre Carr, fochistul, care auzise conversaţia. L-ai auzit, da? 
Continuă să dai la lopată! 

— Ai văzut echipajul feribotului? 

— N-am văzut pe nimeni, spuse Abner ridicând din umeri. 

— Ar fi bine să-i grăbim. Trebuie să pornim cât mai repede! 
Locomotiva aceea din spatele nostru ar putea să ne ajungă din 
urmă în orice clipă. 

— Și echipajul de pe tren? întrebă Abner. Dacă îi las singuri, ar 
putea s-o ia la fugă. 

— Tu du-te și aruncă parâma, ordonă Cromwell. Ei nu au unde 
să se ducă dacă ne îndepărtăm de ponton. Voi căuta chiar eu echi- 
pajul feribotului. 

Abner sări pe punte și fugi pe ponton, unde găsi frânghiile de la 
pupa şi de la prova, care ancorau feribotul. Valurile înaintau din 
mijlocul lacului spre ponton, izbind feribotul înainte şi înapoi de 
amortizoarele care atârnau de-a lungul apărătoarelor roţilor cu 
zbaturi de la tribord. Abner aşteptă până când nava de îndepărtă 
de ponton, iar frânghiile se întinseră. Când apa veni înapoi şi frân- 
ghiile se înmuiară, atunci Abner le scoase de pe babale și le aruncă 
peste bordul lui Kalispell. După aceea, agil ca o pisică, sări înapoi pe 
punte și se întoarse în cabina locomotivei. 

Cromwell urcă scara către timonerie și fu bucuros să se adăpos- 
tească de vântul puternic. Găsind timoneria goală, cobori scările 
care duceau la cambuză, unde găsi echipajul stând și citind impasi- 
bil. Aceştia îl priviră în timp ce cobora scările fără să afișeze nici 
cea mai mică urmă de interes sau să reacționeze în vreun fel. 

— Dumneata eşti domnul Cromwell? îl întrebă un bărbat 
mare cu fața roșie și cu barbă deasă, îmbrăcat cu o pelerină roșie de 
cherestegiu. 

— Da, eu sunt Cromwell. 

— Ți-am auzit trenul urcând la bord. Eu sunt căpitanul Jack 
Boss, la ordinele dumitale. 

Atitudinea relaxată a lui Boss, care rămăsese așezat, și a celor- 
lalți doi bărbaţi din echipaj, care afişau cea mai mare indiferență, îl 
înfurie pe Cromwell. 

— Este foarte important să pornim cât se poate de repede! 

Boss scutură din cap. 

— Nu se poate. Lacul este agitat. Cel mai bine este să așteptăm 
până când se potoleşte furtuna, 

La fel de calm ca și cum şi-ar fi aprins o țigară, Cromwell își 
scoase pistolul Colt de calibrul 38 din buzunarul hainei şi-l împușcă 
în frunte pe unul dintre membrii echipajului. Gestul fu atât de 
neaşteptat, încât bărbatul împușcat se prăbuși pe spate cu privirea 
în gol de parcă ar fi citit ziarul în continuare. 

— Doamne, Dumnezeule! fu tot ce putu să rostească Boss, cu 
faţa încremenită de şoc. 

Cromwell își aţinti arma către celălalt membru al echipajului, 
care începu să tremure necontrolat. 

— Vei scoate barca în larg imediat, sau moare și el. 

— Eşti nebun, îngăimă Boss. 

— Însoţitorul meu a dat deja drumul parâmelor, așa că îţi suge- 
rez să nu mai pierzi timpul protestând. 

Boss se uită la cadavrul omului său și se ridică în picioare încet, 
ameţit. ÎI privi lung pe Cromwell, cu o expresie în care se ameste- 
cau dezgustul cu furia. 

— Ai putea foarte bine să ne împuști și pe noi, spuse el domol. 
Oricum, vom muri cu toții înainte să ajungem pe malul celălalt. 

— Acesta e un risc pe care trebuie să ni-l asumăm, spuse 
Cromwell cu vocea dură şi veninoasă. 

Boss se întoarse către Mark Ragan, celălalt om din echipajul său. 

— Va trebui să manevrezi motorul singur. 

Ragan, un băiat tânăr, de nici șaptesprezece ani, încuviință cu 
fața palidă. 

— Pot să o fac. 

— Atunci încălzeşte boilerul și produ destul abur cât să avem 
un avans, 

Băiatul părăsi rapid cambuza și cobori pe o scară până în came- 
ra motorului, iar Boss, urmat îndeaproape de Cromwell, urcă 
la timonerie, 

Cromwell îl privi lung pe Boss și îi spuse: 

= Nici să nu te gândești să-mi nesocoteşti instrucțiunile, căpita- 
ne, sau omul tău din camera motoarelor va muri. Și nu voi avea 
nici o reţinere să te omor și pe dumneata, dacă nu mă duci la gara 
de pe malul celălalt. 

— Eşti un nemernic diabolic, zise Boss, cu faţa contorsionată 
de furie. 

Cromwell râse şi îi aruncă lui Boss o privire rece ca gheaţa, 
după care se răsuci pe călcâie şi părăsi timoneria. În timp ce se în- 
drepta către vagonul său de marfă decorat ca un palat, auzi şuiera- 
tul asurzitor al aburului. Sunetul se auzea de parcă venea de la mai 
puţin de o sută de metri. Apoi urechile sale prinseră sâsâitul aburi- 
lor și zăngănitul roților de tractare ale locomotivei. Printre gunoaiele 
antrenate de forța chinook-ului, desluși o locomotivă mare mate- 
rializându-se din întuneric. 

„Prea târziu“, gândi el satisfăcut. Kalispell se îndepărtase deja un 
metru și jumătate de capătul pontonului. Nimeni și nimic nu l-ar 
mai fi putut opri acum. Zâmbind ca pentru sine, se întoarse la 
vagonul său de marfă și urcă înăuntru. 


Jongewaard o opri pe Adeline cu scrâşnete de roți la mai puţin de 
zece metri de capătul şinelor de pe ponton. Chiar înainte să se 
oprească uriașele roți de tractare, Bell sări din cabina locomotivei și 

fugi spre capătul pontonului. Feribotul de trenuri plutea dincolo de 
piloni, deplasându-se pe lac, iar roțile cu zbaturi începură să se 
rotească. Distanţa dintre ei se mărise la aproximativ trei metri când 
ajunsese Bell la capătul pontonului. 

Bell nu ezită, nu se gândi și nici nu își analiză acțiunile, nu dădu 
înapoi. Părea prea departe, însă, fără să ezite nici o secundă, sări de 
pe ponton. Știind că distanța era prea mare ca să aterizeze în 
picioare, se întinse și prinse balustrada cu mâinile, corpul atârnân- 
du-i şi legănându-i-se ca un pendul de carena feribotului. Fu la un 
milimetru de a nu reuși să se țină şi de a plonja în apă, deoarece 
impactul îi tăiase răsuflarea. Se ţinu de bord cu toate puterile, ca şi 
cum viața i-ar fi depins de acest lucru, până când respiraţia îi reveni 
la normal, însă durerea crescândă din torace nu se amelioră. Încet, 
aproape agonizând, se trase peste bord pe puntea feribotului, lângă 
vagonul lui Cromwell. 

Bell își trecu degetele uşor peste torace și își dădu seama că îşi 
rupsese una sau două coaste. Cu dinţii încleştați de durere, se zbătu 
să se ridice în picioare, după care înşfăcă una dintre treptele scării 
care ducea spre acoperişul vagonului, pentru a se ţine de ea şi să nu 
cadă din cauza înclinării şi a mișcărilor feribotului, care se îndrepta 
chiar spre mușcătura chinook-ului. În timp ce Kalispell continua să 
înainteze spre mijlocul lacului, valurile aruncate de vânt inundară 
prova şi puntea inferioară, cu şinele de cale ferată agitându-se în 
jurul roţilor locomotivei. Rafalele îngrozitoare de vânt aduseră o 
creştere neașteptată a temperaturii la peste douăzeci de grade. 

Bell renunță la orice precauţie. Deschise ușa vagonului de marfă 
i se rostogoli pe podea, în mână cu pistolul Colt de calibrul 45, 


gâfâind din cauza durerii cumplite din piept. Surpriza fu în avanta- 
jul său. Cromwell nu se alarmă, crezând că Abner era cel care 
intrase în vagon. Prea târziu, constată că de fapt era cel mai mare 
dușman al său. 

— Bună, Jacob, spuse Bell cu un zâmbet cordial. Ţi-a fost dor 
de mine? 


390 CLIVE CUSSLER 


Urmară câteva momente de liniște asurzitoare. 

Bell se ridică pe genunchi și apoi în picioare, ţintind în conti- 
nuare pistolul îndreptat către inima lui Cromwell. Pe urmă închise 
ușa vagonului pentru a opri rafalele de vânt care loveau cu putere 
vechiul feribot. Exploră rapid cu privirea interiorul vagonului. 

— Ei bine, rosti el cu interes, complimentele mele! Își flutură 
mâna liberă în jurul vagonului mobilat exotic. Deci aşa ai scăpat în 
stil mare de la locul crimelor. 

— Mă bucur că îţi place, spuse Cromwell pe un ton calm. 

Bell zâmbi precaut cu ochii îngustaţi, fără a-şi cobori Coltul. 
Aruncă o privire la geamantanele de piele aliniate de-a lungul 
unui perete: 

— Banii de la banca ta. Trebuie să fie o sumă impresionantă. 

— Destul cât să începi o nouă afacere, răspunse Cromwell însuflețit. 

— Ai venit în urma noastră? interveni Margaret, derutată și 
neîncrezătoare. Era mai mult o întrebare decât o afirmație. 

— Nu e chiar termenul cel mai potrivit, spuse Bell sec. Mai bine 
spus, v-am urmărit. 

După cum era de așteptat, Cromwell își recăpătă siguranța 
de sine. 

— Cum de ai ajuns atât de repede? 

— Din fericire, am avut o locomotivă mai rapidă și un echipaj 
dedicat. 

— Ştiai că eu și Margaret am plecat din San Francisco? 

— Am depistat acest vagon de marfă și mi-am dat seama că l-ai 
revopsit şi i-ai dat un alt număr de serie. Agenţii mei îl suprave- 
gheau, așteptând momentul când aveai de gând să-l foloseşti din 
nou. Din păcate, s-a produs cutremurul și agenții mei au avut înda- 
toriri mai urgente în altă parte. 

— Şi după aceea ai descoperit că a părăsit depoul, presupuse 
Cromwell. 

Bell dădu din cap în semn de încuviințare, după care adăugă: 

— Doar după ce m-am dus la banca ta şi am văzut că ai golit sei- 
ful de toate bancnotele mari. 

— Dar cum de ţi-ai dat seama că ne îndreptam către Canada? 

— Impiegatul de mișcare de la Biroul Southern Pacific, spuse 
Bell, minţind ca să nu o implice pe Marion. I-am pus pistolul la 
tâmplă şi l-am convins să-mi spună în ce direcție mergea trenul pe 
care l-ai închiriat. Pe urmă nu a trebuit decât să pun toate informa- 
tiile cap la cap. 

— Foarte ingenios, domnule Bell. Cromwell, cu paharul de şam- 
panie într-o mână, îl privea pe Bell apreciativ. Se pare că am fost 
înclinat să te subestimez. 

— Și eu te-am evaluat greșit de vreo două ori. 

Margaret vorbi pe un ton aproape șoptit: 

— Ce intenţionezi să faci mai departe? 

Șocul pe care-l avusese se transformase în disperare. 

— Să-l rețin pe fratele tău pentru a-l da pe mâna șerifului local 
după ce ajungem la țărm. Apoi să adun toate actele necesare pen- 
tru escortarea voastră la Chicago, unde el va avea parte de un pro- 
ces rapid, fără juriul format din vechii voştri prieteni, și va fi 
spânzurat pentru crimele sale. Zâmbetul lui Bell deveni rece, iar 
vocea amenințătoare. lar tu, dragă Margaret, probabil vei petrece 
cei mai buni ani din viața ta într-o închisoare federală. 

Bell surprinse schimbul de priviri de înțelegere dintre Cromwell 
şi Margaret. Nu putea decât să se întrebe la ce se gândeau, însă era 
destul de sigur că nu prevestea nimic bun. Se uită la Cromwell cum 
se lăsă să cadă la capătul unei canapele ornamentate. 

— Călătoria noastră s-ar putea să dureze mult pe această vreme, 
spuse acesta şi, ca și cum ar fi vrut să-i accentueze afirmaţia, sticla 
de şampanie alunecă de pe masă direct pe podea. Ce păcat! Aveam 
de gând să-ţi ofer ceva de băut. 

Bell nu putea decât să-și închipuie unde își ținea Cromwell pis- 
tolul Colt de calibrul 38. 

— Nu beau niciodată în timpul serviciului, replică Bell cu umor. 

Vagonul se înclină brusc, în timp ce feribotul se răsturna pe o 
parte, întreaga carenă vibrând din cauza uneia dintre roțile cu zba- 
turi care bătea apa în gol. Lui Margaret i se tăie răsuflarea de frică 
și se uită la apa care se infiltra, formând bălți din ce în ce mai mari 
de-a lungul podelei vagonului de marfă. 


Afară, vântul urla, iar Kalispell scârțâia și gemea din cauza ata- 
curilor violente ale valurilor uriașe care se rostogoleau pe întinderea 
lacului Flathead. Ambarcaţiunea veche și obosită își îngropa prova 
în crestele ridicate de furtună, pentru ca mai apoi să cadă disperată 
în hăurile create de valuri. Un val gigantic sparse geamurile din 
față, trimițând șuvoaie de apă în timonerie. 

Căpitanul Boss își ridică gulerul hainei şi prinse cârma cu dispe- 
rare, în vreme ce furtuna îl biciuia cu picături de ploaie care îi înțe- 
pau pielea de pe față și mâini. 

Un fluierat ascuțit se auzi din camera motoarelor prin tubul de 
comunicare. Boss îl ridică și spuse: 

— Timonerie. 

Vocea lui Ragan se auzi prin tub pe un ton cavernos. 

— lau apă la bord aici, căpitane. 

— Pompele nu se descurcă? 

— Până acum, da. Însă carena scârţâie ceva de speriat. Mă tem 
că vor ceda pereţii. 

— Fii pregătit să eliberezi postul dacă lucrurile se înrăutățesc. 
Du-te pe acoperiș, deasupra cambuzei, și dezleagă pluta. 

— Da, domnule, răspunse Ragan. Dar cum rămâne cu dumnea- 
ta, căpitane? 

— Sună-mă când părăseşti camera motoarelor. Te voi urma 
dacă va fi posibil. 

— Dar oamenii din tren? Nu putem să-i abandonăm așa. 

Boss era un bărbat cu un înalt simţ moral, un om cu frica lui 
Dumnezeu şi cu o tărie de caracter de modă veche, cuvântul fiindu-i 
legământ. Era respectat de toți cei care locuiau în zona lacului. 

Privi prin geamul spart al timonerici spre malul îndepărtat și spre 
apa furioasă care izbea prova și fu convins că draga lui Kalispell nu 
avea să reziste. 

— Ei cad în responsabilitatea mea, spuse el încet. Salvează-te 
pe tine! 

— Dumnezeu să te binecuvânteze, căpitane. 

Apoi nu se mai auzi nimic în tub. 


Capitolul 49 


Vânturile ca o tornadă ale chinook-ului fură cele mai distructive 
din câte se știa. Hambarele fură puse la pământ, acoperișurile 
telegraf doborâte la pământ. Întreaga forţă a rafalelor calde de 
vânt se dezlănțui peste lacul Flathead, biciuind apa în vârtejuri 
violente, care o loveau pe bătrâna Kalispell fără milă, în vreme ce 
aluneca printre valuri. 

Deja barca de salvare cu care căpitanul Boss sperase că va salva 
vieți fusese smulsă din legături și zdrobită, iar rămășițele sale fusese- 
ră scufundate în apele agitate. 

Boss se lupta cu cârma în încercarea disperată de a o menţine 
pe Kalispell pe cursul drept spre malul de vest, care se afla acum la 
numai trei kilometri distanță. Mai avea o speranţă slabă că ar fi 
putut să ajungă în siguranță în micul port din Rollins, însă în sinea 
sa ştia că șansele erau împotriva lui și a ambarcaţiunii sale. Exista 
un pericol constant ca feribotul să se răstoarne. Locomotiva, tende- 
rul şi vagonul de marfă erau motivele care puteau face ca feribotul 
să cedeze. Fără greutatea lor, Kalispell nu ar fi navigat atât de adân- 
cită în apă şi nu ar mai fi suferit atât de tare din pricina valurilor 
care-i măturau puntea inferioară. Boss se uită în jos la prova și văzu 
că era grav avariată. Lemnăria de pe partea expusă a provei fusese 
zdrobită și ruptă din grinzi. 

Cu hainele și pelerina ude, Boss își luă o mână de pe cârmă, 
îndreptă tubul de comunicaţie spre gură și fluieră. Urmă o tăcere 
de vreo treizeci de secunde până răspunse Ragan. 

— Da, căpitane! 

— Care e treaba acolo jos? 

— Am abur bun, însă nivelul apei crește în continuare, spuse 
Ragan, iar în voce i se simţi teama. Mi-a trecut de glezne. 

— Când îţi ajunge la genunchi, ieşi afară de acolo, îi ordonă Boss. 

— Mai vrei să dezleg barca? întrebă Ragan neliniștit. 

— Nu trebuie să-ți mai faci griji, spuse Boss cu amărăciune. A 
fost luată de ape. 

Teama se auzi și mai puternic acum în glasul lui Ragan. 

— Ce vom face dacă vom fi nevoiți să abandonăm feribotul? 

Boss spuse fără nici o intonaţie: 

— Roagă-te să existe suficiente resturi plutitoare de care să ne 
ţinem până când va trece această furtună. 

Boss închise tubul de comunicație și roti timona cu putere pen- 
tru a menţine ambarcaţiunea în mers în ciuda tangajului, când un 
val uriaș se izbi de babordul lui Kalispell, împingând-o cu putere 
într-o parte. De acest lucru îi era teamă lui Boss. Izbit de valuri 
într-o parte a carenei și incapabil să-și revină, feribotul s-ar răstur- 
na şi apoi s-ar scufunda ca un bolovan sub greutatea trenului. 

În timp ce se lupta să îndrepte feribotul înspre centrul furtunii, 
aruncă o privire rapidă în jos, la tren, și fu surprins să vadă că acesta 
se balansa violent înainte și înapoi, în vreme ce ambarcațiunea cădea 
în șanțurile create de valuri înainte de a fi lovită de crestele acestora, 
care acum se învârteau în jurul roților de tractare ale locomotivei. 

Boss se simți prea puțin satisfăcut la gândul că dacă urma să se 
scufunde Kalispell în adâncurile lacului, criminalii din tren ar fi 
murit odată cu ea. 


În locomotivă, Hunt și Carr se ţineau de orice valvă, dispozitiv 
sau mâner care le era la îndemână pentru a nu fi aruncaţi peste 
cazan și în părțile laterale ale cabinei. Abner stătea pe locul fochistului, 

cu picioarele sprijinite de panoul frontal de sub geam. Nu conside- 
ra că era necesar să îi mai amenințe cu pistolul pe mecanic şi pe 
fochist, cel puţin nu acum, când fiecare se chinuia să nu fie trântit 
cât acolo, rănindu-se. Nu mai era el cel care îi amenința, ci furtuna 
din jurul lor. 

Ultimul lucru care i-ar fi putut trece prin cap lui Abner era ca 
Hunt şi Carr să fi conspirat împotriva lui. El nu auzise schimbul lor 
înăbuşit de cuvinte, și nici nu văzuse semnele discrete pe care şi le 
făcuseră cu mâinile. Nu putea face nimic altceva decât să privească 
cu mari emoții la apa nărăvașă care biciuia feribotul. Mecanicul 
căzu de pe locul său și se rostogoli în cabină, ciocnindu-se de 
Abner. Impactul îl surprinse pentru moment pe Abner, însă apoi îl 
împinse pe Hunt fără menajamente înapoi în partea sa de cabină. 

Abner nu-i acordă lui Carr nici o atenţie, acesta chinuindu-se să 
alimenteze focarul cu cărbune și, în același timp, să-și păstreze echi- 
librul pierdut din cauza tangajului puternic al lui Kalispell. Hunt se 
ciocni încă o dată de el. Nervos, Abner încercă din nou să-l împin- 
gă pe mecanic înapoi în partea sa de cabină, însă, de data aceasta, 
Hunt se aruncase special peste Abner, țintuindu-i braţele în lateral. 
Pe urmă Hunt căzu pe spate, trăgându-l după el pe Abner, surprins 
și înfuriat, pe podeaua cabinei, deasupra lui. 

Intrând și el în acțiune, Carr își avântă peste cap lopata pentru 
cărbuni și îi dădu drumul cu putere între omoplaţii lui Abner. Feri- 
botul plonjă într-un șanț chiar în momentul în care Carr îşi balansa 
lopata cu viteză, iar aceasta rată capul lui Abner, altfel i-ar fi crăpat 
craniul cu siguranţă. Pentru Carr, fu ca și cum ar fi lovit un trunchi 
de copac. 

Lovitura fusese puternică, una care ar fi sfărâmat oasele şi care 
i-ar fi paralizat pe majoritatea bărbaților. Nu și pe Abner, însă. 
Acestuia i se tăie respiraţia, cu fața schimonosită de durere, şi se 
rostogoli de pe Hunt, ridicându-se în genunchi. Îşi scoase arma 
Smith & Wesson și o îndreptă către Carr. Faţa îi era lipsită de 
expresie, iar ochii săi priveau fără să clipească deloc când apăsă pe 
trăgaci. Lopata lui Carr era pregătită pentru o nouă lovitură, însă 

fochistul încremeni în clipa în care glonţul îl nimeri în torace. Șocul 
îl aruncă în labirintul de valve, după care se prăbuși încet în ge- 
nunchi și se întinse pe podeaua cabinei. 

Fără să ezite câtuși de puţin, Abner îndreptă țeava revolverului 
spre Hunt și îl împușcă pe mecanic în stomac. Hunt se îndoi de 
mijloc, cu ochii ațintiți înspre Abner exprimând o ură rece, ameste- 
cată cu durere și şoc, Se clătină spre spate, ținându-se cu o mână de 
stomac și cu cealaltă întinsă în faţa lui. Abner își dădu seama prea 
târziu ce avea de gând să facă Hunt și, înainte să reacționeze, aces- 
ta ajunsese deja cu degetele şi trăsese mânerul orizontal de alamă al 
frânei locomotivei, mutându-l de la dreapta la stânga. În ultimul 
său gest, muribundul își aruncă braţul în jurul controlerului de 
mers, îl trase înspre el, după care se prăbuși mort. 

Roţile de tractare ale locomotivei începură să se deplaseze 
înainte. Abner, slăbit de lovitura îngrozitoare pe care o primise în 
spate, reacționă prea încet. Privirea îi era înceţoșată şi trecură trei 
secunde lungi până își dădu seama că locomotiva înainta pe puntea 
feribotului. Orice încercare de a opri inevitabilul veni prea târziu. 
Când Abner reuși să tragă maneta înapoi, locomotiva de o sută 
treizeci şi patru de tone îşi începuse deja căderea de la prova lui 
Kalispell în adâncimile reci ale lacului Flathead. 


Capitolul 50 


La început, nici unul dintre cei care se aflau în vagonul de 
marfă al lui Cromwell nu își dădu seama că trenul cădea de pe plat- 
forma feribotului din cauza mișcărilor violente produse de valuri și 
de vânt. Bell distinse rapid o mișcare diferită și simți că roțile de sub 
vagon începuseră să se rotească. Deschise ușa de la vagon și fu 
întâmpinat de o pală de vânt care îl făcu să se clatine preţ de o 
clipă. Pe urmă îşi scoase capul și se aplecă în afară. Îi fu dat să vadă 
două imagini de coșmar: în una, puntea părea să se miște înspre 
pupa din cauza deplasării în faţă a trenului; iar în a doua, partea 
din față a locomotivei, cu roțile de direcţie, se rostogolea peste 
provă, scufundându-se în valurile turbulente de dedesubt. 

Bell se răsuci înapoi. 

— Trenul cade de pe feribot! strigă el, încercând să acopere zgo- 
motul asurzitor. Repede, săriţi cât mai aveți timp! 

Cromwell se gândi că aceasta era o oportunitate pentru el și nu 
luă în seamă imediat dezastrul care tocmai era pe cale să se produ- 
că. Fără un cuvânt, sări de pe canapea și își scoase și pistolul auto- 
mat în timpul saltului. Făcu însă o greșeală prostească; în loc să 
apese instantaneu pe trăgaci și să-l ucidă pe Bell, el mai pierdu vre- 
mea ca să-i spună: 

— Rămas-bun, Isaac! 

Deodată, mâna în care ţinea pistolul îi fu izbită într-o parte, iar 
glonţul se înfipse în cadrul ușii de lângă capul lui Bell. Margaret 
stătea în faţa lui Cromwell, scoțând flăcări pe ochii ei întunecați şi 

ţinându-și buzele strânse până în momentul în care vorbi. Fără nici 
o frică, fără să se înspăimânte, stătea cu picioarele bine fixate pe 
podeaua vagonului. 

— Destul, Jacob, zise ea. 

Nu avu timp să mai spună și altceva. Bell o înșfăcă de braț. 

— Sari! o îndemnă el. Repede! 

Numai Bell înțelegea ceea ce era inevitabil să se întâmple. Se mai 
uită o dată afară pe ușă şi văzu că locomotiva dispăruse aproape cu 
totul sub valuri, iar tenderul și vagonul de marfă se deplasau cu vite- 
ză şi mai mare, fiind trase rapid în apă de greutatea imensă. Puntea 
era înclinată într-un unghi ascuţit, iar Kalispell era în mare pericol să 
se scufunde și ea odată cu trenul. Mai rămăseseră doar câteva secun- 
de înainte ca vagonul de marfă să fie și el tras peste prova. 

Cu faţa contorsionată de ură, Cromwell îndreptă din nou ţeava 
Coltului înspre Bell, însă Margaret se aşeză între cei doi bărbați. 
Cromwell deveni şi el conștient de pericol în cele din urmă și îşi 
dădu seama mâhnit că înfrângerea şi moartea se aflau la numai 
câteva clipe depărtare. Încercă să o dea deoparte pe Margaret, ca 
să poată sări afară pe ușă, însă Margaret își încolăci brațele în jurul 
taliei fratelui său, trăgându-l înapoi în interiorul vagonului. El ridi- 
că mâna și o izbi peste obraz cu patul pistolului. În locul loviturii 
ţâșni sângele, însă ea continuă să-l strângă într-o îmbrățișare a mor- 
ţii căreia el nu putu să i se sustragă. 

Roţile din faţă ale vagonului de marfă se deplasau fără oprire pe 
urma tenderului în partea din faţă a feribotului. Bell încercă să o 
tragă pe Margaret afară pe ușă, însă ea îl ţinea prea strâns pe fratele 
ci. Mâneca de la puloverul ei albastru se rupse şi el îi scăpă braţul din 
strânsoare. Ea se uită la Bell, iar ochii căpătară o expresie blândă. 

-Îmi pare rău, Isaac. 

Bell se întinse s-o prindă, însă era prea târziu: căzu prin ușa des- 
chisă. Se răsuci violent prin aer și se izbi de puntea din lemn, lovin- 
du-se la umărul din partea opusă coastelor pe care și le rupsese. 
Impactul fu suficient ca să-l facă să geamă de durere. Rămase zăcând 
acolo, privind cu groază cum vagonul de marfă al lui Cromwell 

alunecă în lac. Îi trecu prin minte ideea că poate Margaret va încerca 
totuşi să scape și să se salveze, Însă nu fu să fie aşa. Un zid violent de 
apă înspumată se închise peste vagonul de marfă şi pătrunse în inte- 
rior prin ușa deschisă a vagonului cu o asemenea forță, încât ar fi fost 
imposibil să mai scape cineva din interior. Sperând totuși, în ciuda 
oricărei lipse de speranţă, Bell rămase întins pe punte, cu apa şiroind 
în jurul lui, uitându-se lung la bulele de aer care urcau la suprafaţă pe 
măsură ce feribotul trecea pe deasupra lor. Încă se mai uita la locul în 
care se scufundase trenul după ce căzuse peste bord, însă nici Marga- 
ret, nici fratele ei nu apărură la suprafaţă. 

Prova feribotului se balansă și carena se ridică aproape un 
metru din apă, eliberându-se de sutele de tone de greutate mortală 
ale trenului. Aproape imediat, spre imensa ușurare a căpitanului 
Boss de la timonă, Kalispell deveni mai stabilă și începu să-și facă 
vânt prin valuri, roțile cu zbaturi împingând-o înspre partea de vest 
a lacului, 

Bell se chinui aproape zece minute pe punte ca să ajungă la ușa 
care ducea la scările dinspre timonă. Când ajunse la timonă, Boss 
se uită la el plin de uimire, văzându-l cum arăta. 

— Păi de unde ai mai apărut şi dumneata? 

— Am sărit pe punte tocmai când plecai de pe pontonul din Woods 
Bay. Mă numesc Bell. Lucrez la Agenţia de Detectivi Van Dorn. 

— Ai avut noroc că nu te-ai scufundat odată cu ceilalți. 

— Da, spuse el moale. Am avut noroc. 

— Cine erau oamenii aceia? 

— Doi erau membrii nevinovați ai unui echipaj de tren care au 
fost ţinuţi ostatici. Ceilalţi trei erau căutați pentru crimă și 
Aveam de gând să-i arestez în momentul în care ajungeam în port. 


— Îmi pare rău pentru ci. Moartea prin înecare nu este 
prea plăcută. 

Bell se simțea copleșit de vinovăție. Faţa îi era lipsită de expresie 
când se întoarse să privească apa din lac. Valurile nu mai aveau 
același aspect înfricoșător, şi nu se mai agitau la fel de tare. Chinook 

se deplasa către est, și vânturile îngrozitoare se transformaseră deja 
într-o briză ușoară. 
— Nu, murmură el, nu este plăcută chiar deloc. 


REVENIREA DIN ADÂNCURI 


16 aprilie 1950 


LACUL FLATHEAD, MONTANA 


După ce tenderul de cărbune fu ridicat și adus la suprafaţă, apoi 
aşezat pe barjă în spatele locomotivei Pacific, scufundătorii se con- 
centrară pe manevrarea cablurilor de oţel pe care le trecuseră pe 
sub vagonul de marfă, atașându-le la un scripete, ca să îl poată ridi- 
ca. În ciuda stratului de noroi şi de mâzgă, numele SOUTHERN 
PACIFIC era încă citeţ pe părţile laterale ale tenderului. 

Mai târziu, tot în după-amiaza respectivă, directorul operaţiunii 
de recuperare, Bob Kaufman, se plimba pe punte nerăbdător, în 
vreme ce scufundătorii erau aduși la suprafaţă pe o platformă care 
fu adusă până la barjă. Aruncă o privire înspre norii întunecați, 
însă nu păreau să fie amenințători, şi își aprinse un trabuc în timp 
ce aştepta să-i fie scoasă casca din alamă de pe capul șefului echipei 
de scufundători. De îndată ce avu ocazia, Kaufman îl întrebă: 

— Care-i treaba? 

Scafandrul, un bărbat de vreo patruzeci și ceva de ani, aproape 
chel, făcu din cap un gest de asigurare, după care spuse: 

— Cablurile sunt fixate. Puteţi să-i spuneţi macaragiului că poate 
începe ridicarea. 

Kaufman îi făcu un semn din mână omului care manevra 
macaraua imensă ce se înălța de pe puntea barjei de recuperare. 

— Toate cablurile sunt fixate! Ridică! strigă Kaufman, după care 
se întoarse și i se adresă bărbatului înalt, mai în vârstă, cu părul alb 
care stătea alături de el pe puntea barjei. Suntem gata să ridicăm 
vagonul de marfă, domnule Bell. 

Isaac Bell încuviinţă din cap. Chipul îi era calm, însă se vedea 
că părea nerăbdător. 

— Bine, domnule Kaufman. Să vedem cum arată după toți 
aceşti ani în care a stat pe fundul lacului. 

Macaragiul manevră manetele de ridicare, tensionând cablurile 
pe măsură ce motorul diesel al macaralei crescu de la ralanti până 
la o turație înaltă, după care se menținu la un nivel constant în 
vreme ce se forța să ridice vagonul de marfă. Operaţiunea era 
aproape la fel de complexă ca și ridicarea la suprafață a locomotivei 
de o sută treizeci și patru de tone. În clipa în care vagonul fu tras de 
pe fundul lacului, operaţiunea de ridicare decurse fără probleme. 

Bell privi cu o fascinaţie aproape morbidă cum vagonul de 
marfă apăru la suprafața apei și fu ridicat, după care macaraua îl 
aduse basculându-se deasupra barjei. Coordonând manevrele cu 
dexteritate, macaragiul coborî cu precauție vagonul, până când 
acesta fu așezat pe punte, în spatele locomotivei și al tenderului. 

Uitându-se la tren, lui Bell îi fu greu să-și amintească felul în 
care arăta cu atâţia ani în urmă. Se duse până la vagon și șterse 
depunerile de pe numărul de serie, care abia se mai distingea prin 
mâzga cleioasă. Numărul 16 455 deveni imediat vizibil. Bell își ridi- 
că apoi privirile spre uşa vagonului de marfă. Era tot deschisă, ca 
atunci când căzuse prin ea cu atât de multă vreme în urmă. Inte- 
riorul era cufundat în întuneric, lumina soarelui neavând forță să 
răzbată prin stratul de nori. Amintirile îi reveniră cu forță şi revăzu 
ziua aceea fatidică în care trenul alunecase de pe feribot şi ajunsese 
pe fundul lacului. Se temea de ceea ce avea să găsească înăuntru. 

Kaufman veni cu scara pe care o utilizaseră pentru a pătrunde 
în cabina locomotivei și o propti de podeaua vagonului de marfă. 

— După dumneata, domnule Bell, spuse el. 

Bell încuviință din cap în tăcere şi urcă scara încet, până ajunse 
pe pragul vagonului. Se uită în întunericul din interior și ascultă 

cum picura apa prin vagon. Își suprimă un frison. Umezeala și 
mirosul de alge şi de noroi păreau să aducă un iz de moarte, de 
bătrânețe şi de ceva diabolic şi extrem de terifiant. 

Mobilierul şi decoraţiunile cândva frumos ornamentate ale 
vagonului princiar arătau acum ca nişte elemente de coşmar. Pe 
podeaua acoperită cu mochetă se depusese un sediment în care se 
amestecau alge subțiri și lungi. Barul sculptat extrem de minuţios, 
fotoliile din piele și canapeaua, lustrele Tiffany de deasupra, chiar și 
picturile de pe pereți aveau un aspect grotesc sub învelișul de mâzgă 
şi de alge. Nişte peşti mici care nu reușiseră să iasă în momentul în 
care vagonul fusese scos din apă se zbăteau pe podea. 

Ca și cum ar fi vrut să mai întârzie inevitabilul, Bell își făcu 
drum prin noroi și descoperi cele cinci cufere din piele aliniate de-a 
lungul unui perete, în locul în care își aminti că le zărise și în 1906. 
Scoase un briceag din buzunar şi forță încuietoarea ruginită şi 
aproape înțepenită de la primul cufăr. După ridicarea capacului, 
văzu că noroiul nu pătrunsese prea mult în interior. Scoase cu grijă 
un teanc. Bancnote din hârtie erau umede, însă își păstraseră forma 
și consistenţa. Scrisul tipărit pe bonurile de tezaur convertibile în 
aur se vedea încă distinct şi bine conturat. 

Kaufman se alăturase lui Bell şi se holba fascinat la grămezile 
de bancnote înghesuite în cufăr. 

— Cam cât crezi că se află aici? 

Bell închise capacul și făcu un semn către celelalte patru cufere. 

— O estimare generală? Poate patru sau cinci milioane. 

— Și ce se va întâmpla cu banii? întrebă Kaufman cu o sclipire 
în ochi. 

— Se vor întoarce la banca ai cărei deponenți au fost jefuiți de 
economiile lor. 

— Mai bine să nu le spuneți nimic de genul ăsta celor din echi- 
pajul meu, zise Kaufman cu seriozitate. S-ar putea să le fi intrat în 
cap că e vorba de bani publici. 

— Sunt convins că toți comisionarii bancari din San Francisco 
vor fi foarte generoși şi vor oferi o recompensă dumitale și echipaju- 
lui, spuse Bell zâmbind. 

Kaufman fu satisfăcut, cercetând cu privirea prin vagon. 

— Locul ăsta trebuie să fi fost un adevărat palat pe roți înainte să 
se fi scufundat. Nu am mai văzut niciodată un vagon de marfă 
decorat să arate ca un vagon particular Pullman. 

— Nu s-au făcut deloc economii pentru amenajarea lui, spuse 
Bell, uitându-se la numeroasele sticle de șampanie veche și de co- 
niac scump care erau răspândite prin sedimentul de pe jos. 

Expresia lui Kaufman se întunecă, arătând din cap către două 
movile deformate care se ridicau de la podea. 

— Pe aceștia doi îi căutați? 

Bell încuviință din cap cu un aer grav. 

-Jacob Cromwell, infamul Bandit-Măcelar, şi sora lui, Margaret. 

= Banditul-Măcelar, repetă Kaufman încet, minunându-se. 
Mereu m-am gândit că a reușit să scape. 

— Au apărut zvonuri de acest gen pe parcursul anilor, din cauză 
că banii nu au mai fost recuperați niciodată. 

"Țesutul adipos al lui Cromwell se descompusese, iar trupul lui, 
la fel ca şi cadavrele din cabina locomotivei, dobândise un aspect 
cerat din cauza saponificării. Bine-cunoscutul criminal nu prea mai 
arăta a ceva ce fusese cândva o ființă umană. Era ca şi cum s-ar fi 
topit, formând o grămăjoară de gelatină cafenie, din care nu se mai 
discernea nimic. Corpul i se răsucise, ca și cum ar fi murit contor- 
sionându-se de groază în momentul în care tonele de apă se năpus- 
tiseră în vagonul de marfă în timp ce se răsturna după locomotivă 
către fundul lacului. Bell știa însă mai bine cum stătea treaba. Poate 
Cromwell se luptase într-adevăr să supravieţuiască, însă nu fusese 
nici o clipă cuprins de groază. Nu mai era o amenințare pentru 
nimeni. Regatul său clădit din jafuri şi crime luase sfârșit cu patru- 
zeci și patru de ani în urmă, sub apele reci ale lacului Flathead. 

Se îndreptă prin mâzgă spre locul unde zăcea trupul lui Marga- 
ret. Părul ei lucios se decolorase în contact cu sedimentul și era 
amestecat cu fire de alge. Chipul atât de drăgălaș cândva arăta ca o 
sculptură pe care artistul o lăsase nefinalizată. Bell nu se putu 
împiedica să nu-și amintească de frumuseţea ei şi de cât de plină de 

viaţă era în noaptea în care se întâlniseră în ascensorul din hotelul 
Brown Palace. 

— E sora lui? întrebă Kaufman, întrerupând gândurile lui Bell. 

Bell dădu din cap în semn de încuviințare. Simţi o senzaţie 
copleșitoare de regret și de remușcare. Ultimele ei cuvinte înainte 
ca el să cadă din vagon îi reveniră în minte, bântuindu-l. Niciodată 
nu putuse să-și explice sentimentele față de ea. Nu fusese iubire din 
partea lui, ci mai mult un fel de dragoste amestecată cu ură. Nu 
putea să-i ierte fărădelegile săvârşite în colaborare cu fratele ei. 
Meritase să moară, la fel ca și el. 

— Acum nu aş putea să-mi dau seama cum arăta, spuse 
Kaufman. S-ar putea să fi fost o femeie frumoasă. 

— Da, așa a fost, confirmă Bell încetişor. O femeie frumoasă, 
plină de viaţă, dar de o răutate fără măsură. Apoi se întoarse întris- 
tat, fără să verse însă nici o lacrimă. 


Cu puţin timp înainte de miezul nopții, barja de recuperare 
ancoră la vechiul ponton care se continua cu linia de cale ferată din 
Rollins. Bell aranjă cu Kaufman să aibă grijă ca trupurile neînsufle- 
ţite să fie duse la cea mai apropiată morgă și să fie anunţate rudele 
cele mai apropiate ale lui Hunt și Carr. ÎI recunoscu pe Joseph Van 
Dorn care stătea pe chei, înconjurat de patru dintre agenţii săi, și 
nu fu surprins să-l vadă acolo. 

Van Dorn avea peste optzeci de ani, însă se ținea bine, cu capul 
plin de păr alb și cu niște ochi care nu-şi pierduseră deloc străluci- 
rea. Deși cei doi fii ai săi conduceau acum Agenţia de Detectivi din 
birourile din Washington, D.C., el încă mai lucra în vechiul birou 
din Chicago și dădea consultanță în cazurile care nu fuseseră solu- 
ţionate niciodată. 

Bell se duse până la Van Dorn și dădu mâna cu el. 

— Mă bucur să te văd, Joseph. A trecut multă vreme de când nu 
ne-am mai văzut. 

— Munca mea nu este la fel de interesantă de când te-ai pensio- 
nat, răspunse Van Dorn, cu un zâmbet larg. 

— Nimic nu ar fi putut să mă împiedice să revin în cazul acesta. 

Van Dorn se uită lung la vagonul de marfă. În lumina slabă de 
pe chei, arăta ca un monstru odios care apăruse din adâncuri. 

— Erau acolo? întrebă el. Banii? 

Bell încuviință printr-o înclinare ușoară a capului. 

— Și Cromwell? 

— Și el, şi sora lui, Margaret. 

— Atunci, în sfârșit, după atâta vreme, s-a terminat, spuse Van 
Dorn oftând adânc. Putem să scriem „sfârșit“ la legenda Banditu- 
lui-Măcelar. 

— Nu prea mulţi dintre clienții Băncii Cromwell mai sunt acum 
în viaţă ca să-și primească banii înapoi, şopti Bell. 

— Nu, însă urmașii lor vor fi înștiințați de norocul care a dat 
peste ei. 

— Le-am promis lui Kaufman și echipajului său o recompen- 
să consistentă, 

— Voi avea grijă să o primească, promise Van Dorn, după care 
îşi puse mâna pe umărul lui Bell. Bună treabă, Isaac. Păcat că nu 
am reușit să găsim trenul acum cincizeci de ani. 

— Lacul are o adâncime de optzeci și doi de metri în locul în 
care s-a scufundat trenul, explică Bell. Compania de recuperare 
care a fost angajată de comisionarii bancari din San Francisco a 
dragat lacul, însă nu au putut să-l găsească în 1907. 

— Cum de nu au reușit? 

— A căzut într-o depresiune de pe fundul lacului, iar cablurile de 
dragare au trecut pe deasupra lui. 

Van Dorn se întoarse şi făcu un semn din cap către o mașină 
parcată lângă chei. 

— Bănuiesc că te îndrepţi spre casă acum. 

— Mă aşteaptă soția mea, spuse Bell încuviințând din cap. Ne 
întoarcem înapoi în California. 

— San Francisco? 

— M-am îndrăgostit de acest oraș în timpul investigației, şi după 
cutremur am decis să rămân şi să mă stabilesc acolo. Locuim în fos- 
tul conac al lui Cromwell din Nob Hill. 

Bell se despărți de Van Dorn și se îndreptă către maşina parcată. 
Vopseaua de culoare albastru metalizat de pe mașina decapotabilă 
Packard, modelul Custom Super 8 din 1950, sclipea în luminile de 
pe chei. Deși noaptea era răcoroasă, copertina era lăsată în jos. O 
femeie stătea la volan, purtând o pălărie elegantă peste părul vopsit 
în culoarea blondă originală. Ea îl privi în timp ce se apropia, cu 
aceiași ochi de culoarea verde a unei mări de corali ca atunci când o 
întâlnise Bell pentru prima dată. Ridurile de expresie din jurul ochi- 
lor aparţineau unei persoane care râdea cu ușurință, iar trăsăturile 
feţei arătau semnele unci frumuseți care nu se pierduse. 

Bell deschise portiera și se strecură pe locul de lângă ea. Ea se 
aplecă înspre el și îl sărută apăsat pe buze, după care se trase înapoi 
şi îi zâmbi timid. 

— Era şi timpul să te întorci. 

— Am avut o zi grea, spuse el oftând adânc. 

Marion răsuci cheia în contact și porni mașina. 

— Ai găsit ceea ce căutai? 

— Totul era acolo, şi Jacob, şi Margaret, și banii. 

Marion privi în afară, către apa întunecată a lacului. 

— Aş vrea să spun că îmi pare rău pentru ei, însă nu pot să simt 
nici un fel de regret, mai ales când știu despre crimele lor oribile. 

Bell nu dorea să se mai gândească la cei doi Cromwell, așa că 
schimbă subiectul. 

— Ai vorbit cu copiii? 

Marion apăsă pedala de accelerație și se îndepărtă cu mașina de 
chei, înspre drumul principal. 

— Cu toți patru, chiar în după-amiaza aceasta. Imediat ce ajun- 
gem acasă, ne pregătesc o petrecere de aniversare. 

El o bătu ușurel pe genunchi. 

— Ai chef să conduci toată noaptea? 

Ea zâmbi și îl sărută pe mână. 

— Cu cât ajungem mai repede acasă, cu atât mai bine. 

Rămaseră tăcuţi o vreme, pierduţi în gânduri legate de eveni- 
mente demult apuse. O cortină se lăsă în jos peste trecut. Și nici 
unul din ei nu se întoarse să mai privească în spate. 


La Editura RAO a apărut 

Descoperirea unui artefact de către arheologul marin Nina Kirov duce 
la masacrarea echipei care se ocupa de excavații. Când Kurt Austin, 
șeful Agenţiei Naţionale pentru Studii Subacvatice și Marine, o salvează 
pe femeie de pe coasta Marocului, devine ținta industriașului texan Don 
Halcon, un nebun care intenționează să creeze o nouă națiune pe 
teritoriul desprins din zona de sud-vest a Americi din Mexic. Planul 
lui Halcon se bazează pe recenta descoperire arheologică legată de 
Cristofor Columb şi pe o neprețuită piesă antică precolumbiană ascunsă 
în epava vasului de croazieră Andrea Doria. Numai Kurt Austin 


echipa NUMA pot sta în calea planurilor lui Halcon — iar dacă misiunea 
lor eșuează, Halcon va avansa spre putere pe un val de moarte și 


distrugeri. 

